
CUVÂNT ÎNAINTE 


Studiile şi articolele reunite în acest volum au 
fost scrise între anii 1988-1998 şi au fost publicate, 
majoritatea, în diferite reviste. 

Ele au constituit, totodată, o parte din 
materialul pregătitor pentru teza de doctorat „Teologia 
cântării liturgice în Biserica Ortodoxă“, susţinută în luna 
noiembrie 1997, şi se înscriu, în general, pe linia unei 
aprofundări teologice a sensurilor cântării bisericeşti, 
direcţie iniţiată la Sibiu de către Pr.Prof.Gheorghe 
Soima, prin lucrarea sa „Funcţiunile muzicii liturgice“ 
(1945). 

Pe parcursul lecturii se va putea uşor observa 
reluarea repetată a unor idei şi teme (uneori chiar până 
la nivelul repetării unor paragrafe întregi din text sau a 
unor trimiteri bibliografice), de fiecare dată însă în 
contextul unor perspective diferite. De asemenea, 
includerea şi a unor scrieri cu un caracter pronunţat 
istoric se justifică prin ideile de o mai mare generalitate 
pe care acestea le cuprind, ca şi prin faptul că oferă 
adesea substratul concret pentru consideratiile altor 
studii, cu un caracter mai general. 

Scopul publicării acestei culegeri a fost, în 
primul rând, acela de a oferi studenţilor teologi din 
ultimul an (anul III) al cursului de cântare bisericească 
şi tipic un material de studiu pentru orele de seminar 
finale, în care, după asimilarea anterioară a unor 
cunoştinţe şi deprinderi practice, se încearcă şi o 
fundamentare teoretică, teologică şi muzicologică, a 
acestora. Desigur însă că cele expuse pot fi de folos 
oricui este interesat de aspectele teologice ale cântării 
bisericeşti. 


Prezentul volum „Cântarea ca teologie“ este 
disponibil şi în varianta electronică, putând fi procurat 
gratuit în format ,,.pdf“ (Adobe), la cerere, prin e-mail 
(vasile.grajdian@ulbsibiu.ro). 


Pr.Vasile Grajdian 


STUDII ŞI ARTICOLE 


CARACTERUL DOXOLOGIC AL CÂNTĂRII 
BISERICEȘTI 


1. Preliminarii 
a) Latrie şi doxologie 


Conform unui cunoscut liturgist român „(...) 
dacă avem în vedere subiectul cultului, adică pe om (sau 
Biserica din care el face parte), atunci scopul cel dintâi 
al cultului este scopul latreutic, adică adorarea lui 
Dumnezeu şi exprimarea sentimentelor noastre de 
evlavie, de respect, recunoştinţă, admiraţie şi dragoste 
fata de El sau fata de persoanele sau lucrurile sfinte pe 
care le cinstim în raport cu El (...). Exteriorizarea acestui 
impuls poate îmbrăca diferite forme de exprimare, ca de 
ex. admiraţia fata de atotputernicia şi măreţia lui 
Dumnezeu (...), (iar) din admiraţie izvorăşte 
preamărirea, lauda şi  preamărirea lui Dumnezeu 
(doxologhisirea - s.n.) care constituie conținutul 
doxologic (s.n.) al diferitelor rugăciuni şi imne din 
rânduiala sfintelor slujbe“!. Iar dintre „formele generale 
ale cultului (...) cântări(le) sau imne(le) liturgice 
exprimă mai ales funcţia latreutică (s.n.) a cultului, 
adică cinstirea şi lauda lui Dumnezeu“?. 

În efortul de a surprinde şi de a cuprinde 
discursiv realitatea cultică vie a Bisericii Ortodoxe, 


Studiul a fost alcătuit sub îndrumarea P.S.Prof.univ.Dr.Laurentiu 
(Liviu) Streza, Episcopul Caransebeşului, la Facultatea de Teologie 
„Andrei Şaguna“ - Sibiu, în cadrul cursurilor de doctorat şi a fost 
publicat în „Revista Teologică“, serie nouă, IV (76), 1994, nr.1, p.13-19. 
'Pr.Prof.Dr Ene Branişte, Liturgica generală (cu noţiuni de arta 
bisericească), Bucureşti, 1985, p.73-74. 

Idem, Liturgica specială (pentru institutele teologice), ed.a doua, 
Bucuresti, 1985, p.15. 


rândurile dinainte propun o anumită ordonare a unor 
elemente (aspecte) liturgice, diferite atât ca nivel de 
generalitate (notionala), cât şi după natura lor: 
latreuticului i-ar fi subordonat doxologicul, ca rezultant 
sau ca şi caz particular, iar doxologicul ar avea între 
formele sale de manifestare şi cântarea bisericească. - 
Dar deja partea a doua a textelor citate stabileşte şi o 
oarecare sinonimie a aspectelor latreutice cu cele 
doxologice: „funcţia latreutică a cultului, adică cinstirea 
şi lauda lui Dumnezeu“ este foarte aproape de 
„preamărirea, lauda şi slăvirea lui Dumnezeu (adică) 
doxologhisirea“, din prima parte a citatelor. 

Departe de a fi vreo inconsecventa metodică, 
situaţia prezentată indică o realitate mai profundă şi 
inevitabil mai complexă în expresiile ei teoretice. 

Latria, ca stare de adorare - în cântare 
îndeosebi - presupune şi o stare doxologică permanentă, 
chiar dacă implicită sau latentă. Cerere, mulţumire sau 
mărturisire, Celui Căruia I se adresează acestea trebuie 
să I se recunoască totodată slava şi atotputernicia Sa. 

Şi în alte locuri întâlnim această nuanţă de 
ambiguitate sinonimică între latrie şi doxologie. Dacă în 
lucrarea indicată la început scopul şi funcţia /atreuticda îşi 
găseau împlinirea prin forme ca: lauda, multumirea, 
cererea, mărturisirea“, în altă lucrare, de asemenea cu o 
valoare referentiala, ni se arată că „există diferite forme 
de (...) „doxologie (s.n.): de mulţumire, de laudă, de 
mărturisire, de cerere (...)“?. 

Totuşi, folosirea uneori la modul sinonimic a 
celor doi termeni nu trebuie să şteargă diferenţa, 
deosebirea calitativă dintre ei: adoratia este şi altceva 
decât preamărirea; şi reciproc. Uzul sinonimic indică, 
mai corect, relaţia lor specifică, foarte strânsă: adorarea 
determină preamărirea, iar aceasta din urmă o presupune 


Idem, Liturgica generală..., loc.cit. 
“Pr Prof.Dr.lon Bria, Dicţionar de teologie ortodoxă, Bucuresti, 1981, 
p.133. 

pe cea dintâi... 

lar în ceea ce priveşte cântarea bisericească, să 
reținem ca, în raport cu aceste realităţi sufleteşti 
(duhovniceşti) ale adorării şi preamăririi, ea este cel mai 
potrivit mod (sau formă) de exprimare a lor’. 


b) Ortodoxie şi doxologie 


Încă „Sfântul Apostol Pavel făcea o apropiere 
între Euharistie şi doxologie, între mulţumire şi laudă (I 
Tes.5,17)...“€. Şi „aceasta este, de altfel, o caracteristică 
a cultului ortodox (s.n.) spre deosebire de cel catolic, 
care accentuează latria, adică nuanţa de adorare a 
divinității... (Deci) scopul cultului ortodox... este scopul 
latreutico-euharistic“7.  Încât, înţeleasă în termenii 
relativei (şi specificei) sinonimii a latriei şi a 
doxologiei, mai înainte menţionate, se poate spune ca 
aceasta  (doxologia-latria) este o caracteristică a 
creştinismului în general, iar în sensul unei distincţii mai 
subtil nuantate înspre  „doxologic-euharistic“, o 
caracteristică cu note specifice a Ortodoxiei. 

Oricum, existenţa „doxei“ atât în „ortodoxie“ 
cât şi în „doxologie“ sugerează o înrudire de substanţă 
(chiar o  co-substanţialitate notionala), unele din 
traducerile posibile ale „ortodoxiei“ (închinare 
adevărată, dreaptă mărire) întărind această idee, ca şi 
eventualul termen echivalent de „pravoslavie“ (cult 
adevărat). Mai mult chiar, şi pentru celelalte sensuri ale 
„ortodoxiei“, de dreaptă credinţă - ca şi învăţătură şi 
teologie - doxologia se constituie ca o dimensiune 
esenţială „ferindu-le (...) de conceptualism“’. „Încerc să 


“Pr.Prof.Dr.Ene Branişte, Liturgica specială..., loc.cit. 

“Pr.Prof.Dr.lon Bria, op.cit., loc.cit. 

’Pr.Prof.Dr.Ene Branişte, Liturgica generală..., p.74. 

“Pr.Prof.Dr.lon Bria, op.cit., p.273, 278. 

*Pr.Conf.Ion Bria, Spiritul Teologiei Ortodoxe, în „Ortodoxia“, XXIV 
(1972), nr.2, p.178. V. şi nota precedentă. 

laud pe Domnul, nu să vorbesc despre El“ - spunea 
Sf.Chiril al Ierusalimului”. 

În acest fel, ca principală şi specializată (!) 
purtătoare a încărcăturii  doxologice (latreutice)", 
cântarea bisericească se articulează la resorturile cele 
mai intime şi mai importante ale Ortodoxiei, în toate 
înțelesurile ei. 

Şi făcând un salt spre însăşi realitatea cântării 
bisericeşti, oricine a cântat cât de puţin în Biserică a 
putut experia la modul concret, sufletesc (să spunem 
chiar duhovnicesc), cele enunțate până acum... 


2. Cuvânt şi cântare: teologie, apofatism, doxologie 


Cântarea bisericească ortodoxă, printr-o 
îndelungată şi verificată Traditie, este legată de cuvânt. 
Ratiunile acestui fapt sunt multiple şi, între altele, se 
referă (poate în special) pe de o parte la persoana umană 
- căci cuvântul implică neapărat caracterul vocal al 
cântării, vocea omenească (!) - iar pe de altă parte îi 
asociază acestuia (omului) cuvântul, ca şi principal 
mijloc al Revelatiei; am putea vorbi aici şi de Cuvânt... 

Dar cântarea bisericească nu este doar vorbire, 
fie şi teologhisire vorbită; ea vrea să ducă cuvântul 
omenesc mai departe. Mai întâi, cuvântul cu înţeles este 
pus ca punct de plecare în urcuşul spre Dumnezeire. lar 
în cazul cântării, acest cuvânt „luminat“, într-o primă 
fază, o fereşte pe aceasta de a cădea în zone necontrolate 
(şi chiar periculoase) de extaz inefabil - ca „muzică 
pură“ sau cea a unor religii primitive, magice... în care 
omul şi-ar pierde conştiinţa de sine; să ne amintim şi de 


Thidem, p.185., dupa Sf.Chiril al Ierusalimului, Cateheza a VI-a 
(traducere de Pr.D.Fecioru), vol.I, Bucuresti, 1943, p.154. 

"Pr Dr.loan Mircea, Dicţionar al Noului Testament, Bucuresti, 1984, 
p.120 - articolul „Doxologie: text cuprinzând cuvinte de laudă sau de 
slăvire, de cerere şi de mulţumire aduse lui Dumnezeu cel în Treime, 
îndeosebi prin cântări (s.n.) (...)“. 

taina influenţei unei melodii (în sine) asupra sufletului 
omenesc. Totuşi, în teologhisirea cântată se încearcă mai 
ales, şi pe de altă parte, depăşirea neputintelor 
cuvântului (omenesc), deoarece „fiinţa divină nu poate fi 
exprimată prin concepte (...) (şi) orice concept relativ la 
Dumnezeu este un simulacru, o imagine falsă, un idol 
(...) al lui Dumnezeu, în loc să ne reveleze pe Dumnezeu 
însuşi“ !?. 

Şi ajunşi astfel la necesitatea unei atitudini 
apofatice, ca „dispoziţie a spiritului ce-şi refuză 
formarea de concepte asupra lui Dumnezeu, (...) ce 
refuză hotărât orice teologie abstractă şi pur 
intelectuală care ar vrea să adapteze gândirii umane 
tainele înţelepciunii lui Dumnezeu“, cântarea 
bisericească ortodoxă ni se oferă ca un anumit fel de 
soluţie:  relativizându-se într-o oarecare măsură 
poziţia (mentală, dar şi general sufletească a) 
cuvântului, taina inefabilului cântării (de fapt, a 
părţii de melodie, de „muzică pură“ a cântării) ne 
apare ca o închipuire, o icoană a negrăitei, apofaticei 
Taine a Dumnezeirii... 

Pentru că orice cântare bisericească priveşte 
„adâncuri de taină, valori cu neputinţă de măsurat ale 
realitatilor, persoanelor şi darurilor căutate (...). Prin 
cântare trăim taina lui Dumnezeu, ne unim cu existența 
sa negraita (...). Prin cântare spunem mai mult decât 
putem exprima prin indiferent care cuvinte (...) 
exprimăm inexprimabilul, apofaticul“!*. 

Dar deja, starea apofatică autentică - „fondul 
apofatic al oricărei teologii adevărate“! - este, în acelaşi 
timp, şi o stare de „doxologhisire“, fie si ,,gnoseologica“ 
(teologică, mai bine spus), în fata incognoscibilitatii 


"Vladimir Lossky, Théologie mystique de l'Eglise d'Orient, 1944, p.31. 
"Ibidem, p.36. 

“Pr Prof.Dr.Dumitru Stăniloae, Cântarea liturgică comună, mijloc de 
întărire a unității în dreapta credinţă, în „Ortodoxia“, XXXII (1981), 
nr.1, p.58-59. 

Vladimir Lossky, op.cit., loc.cit. 

divine, „uimirea ce cuprinde sufletul când gândeşte la 
Dumnezeu“! şi când, de asemenea după cuvintele 
Sf.Chiril al Ierusalimului, nu mai putem decât să-l 
lăudăm pe Domnul, iar nu să vorbim despre El”. 

Şi iarăşi, înălțimile teologice şi duhovniceşti 
ale apofaticului se întâlnesc şi se unesc cu vocaţia 
doxologică cuprinsă în fiinţa intima a  cântării 
bisericeşti, deoarece „cântarea e modul cel mai propriu 
de a vorbi despre Dumnezeu, sau lui Dumnezeu, ca 
despre şi Celui cu neputinţă de cuprins în noțiuni 
precise, limitate, şi exprimat în cuvinte corespunzătoare 
acestor noţiuni. Dar ea e şi modul cel mai propriu de a 
mulţumi din toată inima lui Dumnezeu, de a-L lăuda 
(s.n.) şi de a I ne ruga“. 

În felul acesta, spre exemplu, atât de simplul 
„Aliluia“, in cantare, prin repetare şi dezvoltare 
melodică, depăşeşte condiţia comună a cuvântului, spre 
o adâncire apofatica... 


3. Cântarea bisericească, reflex al doxologiei cereşti 

Cântarea mai este şi „lucrul îngerilor“!?, care 
pururea stau în jurul tronului Dumnezeirii, inaltandu-I 
cântări de slavă (Apoc.5,9 ş.u.). 

Spre deosebire de muzicienii (compozitorii) 
laici, care uneori îşi puteau considera legitime pretenţiile 
de „creatori“ , cântăreții bisericeşti au avut întotdeauna 
conştiinţa smerită că toate cântările lor sunt daruri ale 
Duhului Sfânt... 

Sfântul Dionisie Pseudo-Areopagitul detaliază 
actul inspiraţiei cântărilor bisericeşti, arătând relaţia 


“Ibidem, p.32. 

'Pr.Conf.lon Bria, Spiritul teologiei..., p.185. 

Pr Prof.Dr.Dumitru Stăniloae, op.cit., loc.cit. 

“Sfântul Vasile cel Mare, Omilie Ja Ps. I, trad. de Pr.D.Fecioru, în 
„Scrieri“, Vol. I, „Părinţi şi Scriitori bisericeşti“, nr.17, Bucuresti, 
1986, p.184. 

iconomică între lumea nevăzută şi cea văzută, create de 
Dumnezeu: „imnele şi cântările bisericeşti nu sunt decât 
reflexul muzicii cereşti (s.n.), făcut auzibil urechilor 
omeneşti; (...) de la cele mai înalte „ranguri“ (...) acolo 
unde serafimii dantuiesc împrejurul Dumnezeirii şi cântă 
imnele slavei Sale cu buzele lor niciodată tacute (...) 
coborând treptele scării mistice, revelaţia atinge nivelele 
celor care posedă inspiraţia dumnezeiască, profeţii şi 
sfinţii, care percep un slab ecou al imnelor cereşti (...) 
(şi care) le pot apoi transmite muzicienilor inspirați, 
adică celor ce scriu imne. Muzicianul primeşte deci 
imnele cântate în cer şi le transmite pe pământ, astfel ca 
ele să devină perceptibile urechilor omeneşti“. 

Doxologia cântărilor bisericeşti ar fi aşadar 
doar un reflex şi o parte a nesfârşitei cântări de slavă pe 
care întreaga Creaţie, văzută şi nevăzută, o înalţă 
Dumnezeirii... 

Cuvintele „Heruvicului“ aduc în desfăşurarea 
Sfintei Liturghii tocmai această evidenţă, exprimată în 
stilul grav şi solemn al ritmului papadic şi cu mijloacele 
inefabilului teologic, apofatic, al cântării bisericeşti: 
„(Noi) care pe heruvimi cu taină închipuim şi făcătoarei 
de viaţă Treimi întreit Sfântă cântare aducem (...)“”. 


4. Cântarea, „jertfă de laudă“, 
şi participarea ei la Jertfa iubirii, Sfânta Euharistie 


„Cultul Bisericii Ortodoxe are un caracter 
sacrificial (...) El se întemeiază, adică, pe jertfa 
răscumpărătoare a Mântuitorului, actualizată în Biserică 


“După rezumatul la Sf.Dionisie Pseudo-Areopagitul, Despre ierarhia 
cerească, al lui Egon Wellesz în studiul său din „Encyclopedie de la 
Pleiade“ (Histoire de la Musique, I), cf. Encyclopedie des musiques 
sacrées, vol.II, Paris, 1969, p.135 (articolul lui Vladimir Feorov, En 
guise d’introduction). 

"Pr.Grigore Costea, Prof.Nicolae Lungu, Pr.Prof.Dr.Ene Branişte, 
Cântările Sfintei Liturghii şi podobiile celor opt glasuri, Bucureşti, 

p.38 ş.u. 

sub forma nesângeroasă a sacrificiului euharistic din 
Sfânta Liturghie (...)“”. 

În cadrul acestui cult, cântarea bisericească se 
împărtăşeşte, în mod firesc, de caracterul sacrificial 
general”. 

De fapt, caracterul sacrificial al cântării de 
laudă (doxologice), adresate lui Dumnezeu, a fost 
remarcat încă în Vechiul Testament: ,,2auda-voi numele 
Dumnezeului meu cu cântare (s.n.) şi-L voi preamări pe 
El cu laudă; şi-i va plăcea lui Dumnezeu mai mult decât 
vitelul tânăr (...)“ (Ps.68,34-36) şi „Jertfa de laudă Ma 
va slāvi şi acolo este calea în care voi arăta lui 
mântuirea Mea“ (Ps.49,24). Preînchipuire a viitoarei 
jertfe nesângeroase ? 

Orice laudă adusă de o persoană altei persoane 
(aceasta poate fi şi Persoana dumnezeiască) ascunde în 
ea o potentialitate de jertfă absolută, de care numai 
dragostea ce „nu caută ale sale“ (I Cor.13,5) este 
capabilă. Persoana care aduce laudă se jertfeste pe sine, 
se „leapădă de sine“ (Mc.8,34), de tot egocentrismul său, 
în favoarea celuilalt”. Şi prin integralitatea sa, „jertfa de 
laudă“ (şi cea a cântării bisericeşti) poate fi asemănată 
cu o ardere de tot. „cântarea presupune (...) o relaţie 
afectuoasă cu obiectul cântării (...) o relaţie totală (s.n.) 
a fiinţei care cântă“*. 

Dar chiar totală, jerfa persoanei umane, prin 
sine însăşi - după învăţătura Bisericii - este insuficientă 
pentru mântuire (scopul final al oricărei jertfe, deci şi al 
celei de laudă), din cauza limitării creaturale şi a 
necurăţiei omului pământesc (căzut), ce se aduce jertfă”. 


“Pr.Prof.Dr.Ene Branişte, Liturgica generală..., p.94-95. 
“Pr.Prof.Gheorghe Soima, Funcțiunile muzicii liturgice, Sibiu, 1945, 
p.51. 

”Pr.Prof.Dr.Dumitru Stăniloae, Legătura între Euharistie şi Iubirea 
creştină, în „Studii Teologice“, seria II, XVII (1965), Nr.1-2, ianuarie- 
februarie, p.6. 

Idem, Cântarea liturgică..., loc.cit. 

Idem, Legătura între Euharistie..., p.8. 

Doar prin unirea cu Jertfa cea desăvârşită, cu totul 
curată - şi actualizată în Sfânta Euharistie - a 
Mântuitorului nostru lisus Hristos, ,, o persoană umană 
infinită ca valoare, fiind totodată şi persoană divină“” şi 
prin împărtăşirea din puterea ei de viaţă dătătoare*, 
„jertfa de laudă“ şi doxologia care este cântarea 
bisericească îşi atinge condiţia sa ultimă, supremă. 

lar cântarea din vremea Epiclezei Sfintei 
Liturghii ne arată şi ne face să trăim mai mult decât doar 
prin cuvânt tocmai această legătură nedespartita a laudei 
(doxologia) şi a multumirii (Fuharistia) - unite cu 
binecuvântarea şi rugăciunea noastră - pentru Jertfa cea 
dumnezeiască: „Pre Tine Te /ăudăm, pre Tine bine Te 
cuvântăm, Tie iti mulţumim (s.n.), Doamne, şi ne rugăm 
Tie, Dumnezeului nostru“. 


5. Concluzii 


Abordarea celor câteva aspecte privind 
caracterul doxologic al cântării bisericeşti a încercat să 
descopere doar parțial complexitatea domeniului şi 
numeroasele sale conexiuni cu alte zone ale teologiei, 
într-o relație nu atât sincretică, cât organică... 

lar mai mult decât atât, se poate considera ca 
orice demers teologic (teoretic) de acest fel şi-a atins 
scopul, într-o oarecare măsură măcar, mai ales atunci 
când devine şi un îndemn spre experierea doxologica, în 
realitatea concretă a cântării bisericeşti vii, în practica 
cultului dumnezeiesc al Bisericii Ortodoxe. 


“Ibidem, p.9-12. 

“Ibidem, p.12. 

“Pr.Grigore Costea, Prof.Nicolae Lungu, Pr.Prof.Dr.Ene Branişte, 
Cântările Sfintei Liturghii..., p.58 ş.u. 

CÂNTAREA PSALMILOR 
ÎN BISERICA ORTODOXĂ ROMÂNĂ: 
TRADIȚIE, INFLUENŢE, ACTUALITATE) 


I. Tradiţia 


Biserica Ortodoxă Română este, în primul 
rând, o Biserică creştin-ortodoxă naţională. De aceea ea 
prezintă toate caracteristicile esenţiale, definitorii, ale 
Ortodoxiei. lar acest lucru este valabil şi în privinţa 
locului central ocupat de Sfânta Scriptură (Biblia) în 
viaţa şi în cultul său. Texte, lecturi, fragmente din 
Sfânta Scriptură sunt prezente în toate slujbele Bisericii 
Ortodoxe: în Sfânta Liturghie, în Sfintele Taine, Laude, 
lerurgil... 

Sfânta Scriptura mai poate fi găsită şi în casele 
tuturor credincioşilor ortodocşi (în pofida greutăților de 
politică tipografică a ultimelor decenii), pentru lectură şi 
studiu particular, sau este folosită la modul catehetic... 

Însă, deosebit de importantă este considerată 
citirea (şi citarea) textelor scripturistice în Biserică, în 
cadrul cultului public, liturgic, în prezenţa întregii 
adunări a creştinilor. Mai ales prin aceasta se asigură 


atât exegeza autentică a textului - prin persoana 
preotului investit sacramental (în succesiune apostolică) 
şi pregătit teologic special - cât şi înțelegerea 


” Această prezentare generală a „cântării Psalmilor în Biserica Ortodoxă 
Română“ a fost publicată într-o versiune în limba engleză, însoţit de un 
scurt rezumat în limba germană, în „IAH  (Internationalem 
Arbeitsgemeinschaft fiir Hymnologie) Bulletin“, nr.20, iun.1992, 
Rijksuniversiteit Groningen, Instituut voor Liturgiewetenschap, p.155- 
161. Numărul acesta al „Buletinului IAH“ cuprinde prezentări şi referate 
la Simpozionul IAH cu tema „PSALMII - creativitate şi traditie“ 
(PSALMEN - schopfericher Umgang mit Tradition; PSALMS - Creative 
Use of Tradition), Leuven (Belgia), august 1991. 

În partea de Traduceri a acestei culegeri (p.226-234) este redată si 
versiunea în limba engleză (cu rezumatul în limba germană). 

comunitară a Cuvântului revelat, ca o garanţie a păstrării 
unităţii comunităţii bisericeşti, în iubire şi în „unitatea 
Duhului“ (Ef.4,1-2) - Duhul Sfânt, prin Harul Său, fiind, 
de fapt, Cel care asistă şi ajută toată această activitate. 

Acestui regim general de folosire a Sfintei 
Scripturi este supusă şi Cartea Psalmilor - cu unele note 
specifice. 

Consideraţi modele de rugăciune, de vorbire 
directă cu Dumnezeu, Psalmii se numără printre cele mai 
folosite texte cultice de provenienţă scripturistică. Ei 
apar chiar în aproape toate slujbele, fie sub forma unor 
psalmi integrali, de sine stătători, fie sub forma de 
catisme (grupe de psalmi), sau ca prochimene şi stihuri 
(citări fragmentare)... 

De asemenea, sub forma ,,Psa/tirii“ (cartea 
tipărită separat a Psalmilor), aceştia se bucură de o 
întrebuințare specială, atât în lectura şi rugăciunea 
particulară, casnică, precum şi în cultul divin public al 
Bisericii. 

Dar Psalmii, prin natura lor, sunt destinati (in 
special) cântării, sau, cel puţin, unui anumit mod de 
cântare... Şi în Biserica Ortodoxă, aşa cum se poate uşor 
constata urmărindu-i slujbele, se cântă foarte mult. 
Astfel încât, în contextul bisericesc general până acum 
prezentat, se poate spune că Psalmii ocupă, în cadrul 
cântării bisericeşti, un loc cu valoare „paradigmatică“ 
(cu rol de model, de exemplu tipic). 

Si poate că nici un alt argument în privinţa 
importanţei acordate cântărilor Psalmilor în Biserica 
Ortodoxă Română nu este mai limpede decât faptul că 
însuşi ansamblul cântării bisericeşti ortodoxe este numit, 
la modul generic, „cântare psaltică“, iar practicanţii 
acestei cântări „psalți“ (protopsalti). 

De fapt este vorba despre punerea în evidenţă a 
unui anumit spirit psaltic în cântarea bisericească, ce 
trimite la Traditie, vechime şi origini... 

Muzical (tehnic) vorbind, cântarea „psaltică“ 
(incluzând deci, în particular, şi cântarea însăşi a 
psalmilor), considerată ca şi cântarea caracteristică a 
Bisericii Ortodoxe (Române), este o cântare de tradiţie 
bizantină directă, vocală, monodică, bazată pe sistemul 
celor opt glasuri (Octoihul, opt „ehuri“, opt moduri). 

Iar ca un prim exemplu de cântare „psaltică“ a 
Psalmilor ar putea fi luat Psalmul 140/141, ce se cântă la 
Vecernie (slujba de seară), în fiecare săptămână pe alt 
glas, sau schimbând glasul uneori în fiecare zi, în funcţie 
de indicaţiile Mineielor (cărţile „lunare“ de slujbă). 

Şi s-ar putea discuta şi despre sensurile sau 
scopurile cântării unui aceluiaşi text pe melodii ale unor 
„ehuri“ diferite, cu un „ethos“ uneori foarte deosebit. Nu 
vom insista asupra acestui aspect, menţionând doar că 
situaţia poate fi chiar mult mai complicată prin 
posibilitatea eventuală de a cânta psalmul nu pe 
melodiile „stabilite“, notare muzical, ci în stil (manieră) 
„practic(ă)“, improvizatoric, pe glasul respectiv - sau 
prin existența unor variante melodice regionale 
(„bănăţeană“, care se cântă în Banat, sau „cunţană“, 
după numele lui Dimitrie Cuntan, cel care a notat-o 
primul spre sfârşitul secolului trecut, şi care se cântă în 
Ardeal-Transilvania). Aceste variante, deşi prezintă 
vădite şi fundamentale înrudiri cu cântarea „psaltică“ 
propriu-zisă, totuşi uneori se deosebesc suficient de 
aceasta pentru a stârni unele întrebări legitime; de 
asemenea, mai există şi unele subvariante, cu stiluri 
„practice“ (improvizatorice) specifice... 

Însă prin menţionarea acestei diversităţi în 
cântarea Bisericii Ortodoxe Române (în particular, a 
psalmilor) abordăm un alt capitol important, şi anume, 
cel al influențelor la care aceasta cântare a fost supusă în 
decursul istoriei... 

II. Influențe 


O observaţie de principiu este necesar a fi 
făcută, înainte de a progresa în această scurtă expunere: 
dacă, pe de o parte, Psalmii au suferit - în raport cu 
restul Sfintei Scripturi (de fapt, în raport, mai ales, cu 
Noul Testament) - o aceeaşi încadrare cultică, pe de altă 
parte cântarea Psalmilor se încadrează fără fisură între 
celelalte cântări liturgice ortodoxe. Pentru că şi într-un 
caz şi în celălalt este vorba despre o „creştere“ firească 
şi organică a cultului, respectiv a cântării liturgice 
ortodoxe, în jurul textului şi a tradiţiei biblice, ceea ce a 
dat nota specifică a unui stil bisericesc, cultic şi muzical 
(„psaltic) - textelor şi citărilor scripturistice (biblice) 
recunoscându-li-se, totodată, o identitate bisericească și 
liturgică precisă. 

De aceea, toate lucrurile spuse referitor la 
cântarea bisericească ortodoxă, în general, sunt 
aplicabile şi cântării psalmilor în Biserica Ortodoxă, în 
particular - şi reciproc. 

Aşa încât, revenind la influenţele, evoluţia şi 
variantele cântării ortodoxe româneşti (incluzând, deci, 
şi cântarea psalmilor) trebuie arătat că, referitor la cele 
trei stiluri tradiţionale de cântare în Biserica Ortodoxă 
Română, menţionate mai înainte, se acceptă în general 
ideea unor influenţe datorate condiţiilor istorice diferite 
de dezvoltare a celor trei regiuni istorice româneşti. 

Ardealul şi Banatul, care pot fi considerate 
oarecum împreună, aflate mult timp în sfera (mai 
occidentală) de influenţă a Imperiului Habsburgic, şi-au 
păstrat identitatea muzicală ortodoxă (şi etnic-nationala) 
fie printr-o oarecare repliere spre muzica folclorică (şi 
chiar fuziune cu aceasta) - cum este cazul cântării din 
Ardeal - fie printr-o acceptare selectivă a influențelor, 
dinspre părţile mai ortodoxe ale Imperiului, adică din 

partea muzicii sârbeşti - cum este cazul cântării 
ortodoxe din Banat. 

În Ţara Românească şi Moldova, celelalte două 
mari regiuni româneşti, unite pe la mijlocul secolului 
trecut într-un singur stat şi care au fost dominate politic 
secole de-a rândul de Imperiul Otoman, cântarea 
bisericească s-a dezvoltat într-o mai directă legătură cu 
tradiţia celorlalte Biserici Ortodoxe. Aici cântarea de 
origine bizantină s-a păstrat în forme mai originare, sub 
puternica influenţă grecească şi mai puţin sub influenţa 
slavonă. (Cândva, această influenţă slavonă a fost mult 
supraestimată... S-ar putea spune mai multe despre o 
oarecare influenţă rusească, începând din secolul trecut, 
dar mai ales în ceea ce priveşte cântarea corală 
armonică, şi acesta este deja un alt aspect la 
problemei...) 

Toate aceste influenţe sunt uşor de observat şi 
în notația muzicală: Ardealul şi Banatul au adoptat de la 
început notația occidentală, pe portativ, în timp ce Tara 
Românească şi Moldova au păstrat notația bizantină... 

În acest domeniu, începând din a doua jumătate 
a secolului trecut, s-au făcut repetate încercări de a se 
stabili o corespondenţă adecvată (prin transcriere) între 
cele două sisteme de notație şi deşi s-au făcut progrese 
notabile, mai sunt destule de făcut, mai ales pentru 
receptarea acestor progrese... Câteva nume notabile în 
acest sens: Gavriil Musicescu, Nicolae Lungu, Grigore 
Costea... 

Un capitol important al influențelor asupra 
cântării în Biserica Orotdoxă Română îl constituie 
relaţiile cu celelalte confesiuni creştine şi influenţele de 
tip cultural, laic. 

Pe teritoriul României trăiesc un mare număr 
de reformaţi calvini (maghiari), evanghelici lutherani (de 
naţionalitate germană, saşi şi şvabi) ca şi romano- 
catolici şi credincioşi ai altor confesiuni, mai puţin 
reprezentate... Cântarea în comun, în limba naţională 

(acolo unde a fost cazul), accesibilitatea melodică a 
cântărilor lor etc. nu au putut să nu influenţeze (chiar şi 
numai indirect şi depărtat) fie „românirea“ cântărilor 
(greceşti gi slavone), fie simplificarea cântărilor 
orientale prea complicate melodic, fie întoarcerea mai 
hotărâtă spre cântarea de obşte, caracteristică 
creştinismului încă din primele secole... Câţiva dintre 
cei care au contribuit la toate aceste orientări au fost: 
Ieromonahul Macarie, Anton Pann, Stefan Popescu, 
Dimitrie Suceveanu, Ion Popescu-Pasărea ş. a. 

Influențele de tip cultural laic se referă, în 
special, la introducerea cântării corale armonico- 
polifonice în Biserica Ortodoxă Română... Muzicieni, 
profesori, trupe de operă occidentale veniseră în ţările 
române încă din sec. al XVIII-lea, dar exemplul Bisericii 
Ortodoxe Ruse, care optase mai devreme pentru acest fel 
de muzică, a fost hotărâtor. Astfel, pe la mijlocul 
secolului trecut, se fac primele încercări de armonizare 
ale unor melodii tradiţionale şi apar şi primele creaţii 
originale. Şi de la compoziţii armonico-polifonice de o 
factură mai simplă s-a evoluat către o armonie şi o 
polifonie modală complexă, exemple ilustre fiind în 
acest sens D.G.Kiriak, I.D.Chirescu, Nicolae Lungu ş.a. 

Studiile muzicale pe care le-au urmat în centre 
muzicale apusene (Viena, Paris...) unii compozitori de 
muzică bisericească (Eduard Wachmann, George 
Stephănescu, D.G.Chiriac, Dimitrie Cuclin, Gh.Cucu, 
I.D.Chirescu etc.) şi-au pus amprenta de asemenea 
asupra acestei direcţii de dezvoltare. Alte nume 
importante pentru dezvoltarea muzicii corale bisericeşti 
(de factură armonico-polifonică) sunt: Gh.Dima, Timotei 
Popovici, Ion Vidu, Gh.Soima şi mulţi alţii. 

III. Actualitate 


Actualmente, toate tendinţele prezentate mai 
înainte, mai tradiţionale sau mai înnoitoare (moderniste) 
evoluează în continuare, uneori convergând - cum este 
cazul valorificării componistice superioare, într-un stil 
armonico-polifonic modal complex (N.Lungu şi ceilalţi 
mai înainte amintiţi) - alteori rămânând paralele, cel 
puţin într-o oarecare măsură... 

Pe linia mai tradiţională - esenţială, pentru că 
priveşte oarecum identitatea cântării liturgice ortodoxe - 
continuă eforturi de uniformizare a cântării bisericeşti in 
cele trei mari provincii româneşti, existând totodată 
toleranţă pentru specificitatile locale. 

Pe de altă parte, cântarea în comun - mai puţin 
de influenţă protestantă, cât ca şi revigorare a propriilor 
tradiţii - este mult ajutată de structura monodică simplă a 
cântării tradiţionale, care serveşte şi clarităţii textului, 
fiind tot mai apreciată în ultima jumătate de secol. 

De asemenea, dacă părţile de cântare strict 
cultică (încadrate în cult, liturgice) se caracterizează 
printr-o mai mare stabilitate, părţile de „concert“, fie 
intercalate în timpul împărtăşirii slujitorilor, la Sfânta 
Liturghie, fie cântate la sfârşitul vreunei slujbe, sunt 
mult mai „deschise“ spre noutăţile muzicale ale 
momentului. În general, influenţele sunt mai greu de 
evitat în societatea actuală, existând însă şi o parte bună 
în această situaţie şi anume, în felul acesta se aruncă 
punți de înţelegere spre domenii muzicale mai îndepătate 
de cântarea bisericească..., într-un spirit irenic, misionar 
şi pastoral. 

În sfârşit, o dimensiune importantă a cântării 
bisericeşti ortodoxe - incluzând, să reamintim, şi 
cântarea Psalmilor, care ne interesează în special - este 
cea a conştiinţei teoretice (din punct de vedere istoric, 
estetic, pedagogic, teologic etc.) şi aceasta începând încă 

de la Ieromonahul Macarie, Anton Pann şi cei dinaintea 
lor şi continuând până la muzicologii, bizantinologii şi 
teologii de astăzi: Gheorghe Ciobanu, Grigore Pantiru, 
Pr.Prof.Dr.Nicu Moldoveanu, Sebastian Barbu-Bucur ş.a. 

lar în cadrul acestei conştiinţe teoretice, şi 
chiar depăşind-o, concepţia specifică a psaltilor (mai 
mult sau mai puţin compozitori) asupra cântării 
practicate de ei - ca tradiţie colectivă, comunitară, fără 
pretenţii de (drepturi de) autor, fiecare psalt 
considerându-se a fi o „piatră vie“ (I Petr.2,5) în 
edificiul milenar al cântării bisericeşti - ne apropie de 
însuşi izvorul şi miezul spiritual al cântării atît a 
Psalmilor, cat şi a tuturor imnelor creştine: inspiraţia 
Duhului Sfânt întru curăţia sufletului. 


x 


Astfel, în cântarea bisericească (liturgică) 
ortodoxă românească - iar în particular, în cântarea 
Psalmilor - regăsim oarecum situația dintotdeauna a 
Bisericii Ortodoxe Române şi a poporului român, aceste 
două realități, Ortodoxia şi românismul fiind (nu doar 
istoric) cel mai adesea inseparabile. De sorginte latină, 
dar şi ortodoxă, pe cumpăna dintre Apus şi Răsărit, şi 
Nord şi Sud, cu vocaţie europeană, dar şi cu experienţa 
unor stăpâniri mai mult sau mai puţin asiatice, poporul 
român şi Biserica sa au fost siliţi de o istorie de cele mai 
multe ori potrivnică să găsească puterea de înţelegere 
pentru toate situaţiile şi, mai ales, să-şi păstreze iubirea 
de la Dumnezeu pentru toţi şi pentru toate... 


Exemplele muzicale ce pot fi găsite în sumara 
bibliografie ce însoţeşte această prezentare 
demonstrează, în cântarea psalmilor în Biserica Ortodoxă 
Română, atât filonul tradiţional, cât şi deschiderea spre 
toate experienţele de natură muzicală - în particular spre 

tradiţiile diferitelor confesiuni - deschidere ce îşi are 
obârşia, poate în mod paradoxal, tocmai în propria 
tradiţie bizantină şi românească.) 

PREOCUPĂRI DE MUZICĂ BISERICEASCĂ 
LA COMPOZITORII ROMÂNI 
(privire generală)” 


1. Cadrul istoric şi cultural al interferentelor 
muzicii culte laice cu cea bisericească 


Relaţiile domeniului bisericesc cu zonele mai 
laice ale culturii prezintă oricând un interes special, 
legat şi de misiunea Bisericii în lume, aceea de a vesti 
tuturor Evanghelia (Mt.28,19). 

Odată cu definirea treptată, în ultimele câteva 
secole, a intelesului modern de „artă muzicală““, muzica 
bisericească tradițională - manifestată în părțile 
creştinismului drept cântare bisericească (folosirea 
instrumentelor muzicale în Bisericile Apusene nefiind, 
totuşi, definitorie pentru specificul creştin) - s-a raportat 
continuu şi la această realitate culturală („lumească“), 
într-un efort irenic de a reduce eventualele antagonisme 
la, cel mult, oarecari aspecte antinomice. lar în cadrul 
acestei relaţii, o anume infuzare bisericească ce se poate 
uneori remarca, o îmbisericire a noutatilor culturale ale 
muzicii a fost (şi este) mult ajutată de faptul că 
rădăcinile muzicii laice din ultimele secole se trag şi din 
mileniul de predominanta „culturală“ aproape exclusiva 
a muzicii (cântării) bisericeşti - în aria creştină a lumii, 
de la sfârşitul antichităţii clasice până la începuturile 
Renaşterii... 


” Studiul a fost alcătuit sub îndrumarea Arhid.Lect.loan Popescu (1991) 
în cadrul cursurilor de doctorat de la Facultatea de Teologie „Andrei 
Şaguna“ a Universităţii „Lucian Blaga“ din Sibiu. 

VV .art.„muzica“ în A.O.Ivela, Dicţionar muzical ilustrat, Bucureşti, 
1927, care este interesant pentru momentul de echilibru între influenţa 
muzicologiei apusene şi ponderea cântării psaltice orientale în viaţa 
culturală şi bisericească din România. 

Fenomenele de interferenţă a muzicii culte laice 
şi a cântării bisericeşti pot fi urmărite şi în perimetrul 
românesc - cu unele note specifice însă, datorate fie 
elementului  creştin-ortodox, constitutiv (inndscut) 
poporului nostru, fie relativei întârzieri (faţă de restul 
Europei) în declanşarea şi generalizarea fenomenelor de 
secularizare, spre mijlocul secolului trecut”. 

De la început, şi pe un plan mai special, trebuie 
observată conceperea diferită a raportului dintre 
„compozitor“ şi „muzică“ (în cadrul laic), pe de o parte, 
respectiv între „muzicianul bisericesc“ -  psaltul, 
cântăreţul - şi cântarea bisericească, pe de altă parte. 
Dacă cel dintâi este un specialist în compunerea de 
muzici noi, originale, „compozitorul“ fiind doar una 
dintre specializările apărute în evoluţia complexă a 
muzicii occidentale’, cel de-al doilea („cântăreţul 
bisericesc“) se consideră nu atât un „compozitor“, câto 
„piatră vie“ (I Petr.2,5) in milenarul edificiu al cântării 
bisericeşti, o verigă din lanţul neîntrerupt al Traditiei 
cântării creştine, mergând într-o succesiune directă până 
în secolele primare ale creştinismului... 

Pentru muzicianul laic „inspiraţia“ mai poate 
păstra unele nuanţe religioase, „creaţia“ însă este 
coborâtă la nivelul unei activităţi aproape doar omeneşti, 
chiar dacă aparţinând unei categorii relativ superioare. 
Însăşi noţiunea de ,,compozitor-compozitie“ trimite la un 
travaliu meşteşugăresc, de compunere, de combinare a 
unor elemente preexistente, trezind filiatii fireşti cu 
direcţii componistice (inclusiv contemporane) care se 
păstrează în domeniul formalului şi al structurilor sonore 
- cu motivații teoretice de un caracter destul de tehnic... 

Pentru cântăreţul bisericesc, în schimb, al cărui 
nume de psa/t se trage din venerabila îndeletnicire de 


Pr Prof.Dr.Mircea  Păcurariu, Istoria Bisericii Ortodoxe Române, 
vol.III, Bucuresti, 1981, p.113, 144, 409 s.u. 

“Jacques Challey, 40 000 ani de muzică - omul descoperind muzica, 
Bucuresti, 1967, p.171-255. 

cântare a psalmilor, „imnele şi cântările Bisericii nu sunt 
decât reflexul muzicii cereşti“ şi daruri ale Duhului Sfânt, 
care evită „mirajul cântărilor noi“ cu orice pret, ce „ar fi o 
pretenţie ridicolă şi periculoasă“”. Dar, pentru că „Duhul 
face viu“ (II Cor.3,6), cele fixate „în literă“ pot să aibe 
nevoie de schimbări, de adaptări, de îmbunătăţiri - de 
evoluţie şi de dinamism. Şi de aceea, psalţii fiecărei generaţii 
nu s-au sfiit să facă modificările necesare în scrierile 
muzicale ale înaintaşilor lor, cu tot respectul cuvenit şi fără 
să aibe impresia că ar săvârşi vreun sacrilegiu... 

La  încrucişarea acestor tendinţe culturale, 
spirituale, s-au situat şi preocupările de muzică 
bisericească ale compozitorilor români, a căror 
încadrare, nu atât cronologică, cât culturală şi 
bisericească ne-o propunem în aceste câteva pagini... Si 
deşi spre sfârşit ne vom referi sumar şi la preocupările 
teoretice, muzicologice, ale acestor compozitori, totuşi, o 
mai mare atenţie vom acorda, de departe, preocupărilor lor 
practice, propriu-zis muzicale, componistice. 


2. Secolul al XIX-lea: tradiţie, influenţe, 
opţiuni culturale şi bisericeşti 


În secolul trecut, odată cu celelalte influenţe 
istorice generale şi în cadrul perspectivelor culturale 
europene (occidentale), şi pe teritoriul Ţărilor Române 
îşi fac loc „muzica“, „compozitorul“, „solistul“ şi toate 
celelalte „modernisme“ muzicale, dintre care putem 
extrage şi acele elemente de relaţie cultural (muzical)- 
bisericească ce ne interesează, cum ar fi: „compozitorul 


SV, rezumatul la scrierea Sfântului Dionisie Pseudo-Areopagitul, Despre 
Ierarhia cerească, facut de Egon Wellesz în studiul său din Encyclopedie 
de la Pleiade, Histoire de la musique, I, cf.Encyclopedie des musiques 
sacrées, vol.II, Paris, p.135 (art.-lui Vladimir Fedorov, En guise 
d 'Introduction). 


“Ton  Popescu-Pasărea, Compoziții si compozitori de muzică 
bisericeascã, în „Cultura“, XXVI (1937), nr.4, p.38-39. 
“Ibidem. 

bisericesc“ şi „muzica bisericească“ - care adună laolaltă 
aspecte ale celor două domenii (cultural laic şi 
bisericesc) relativ diferite. 

Si pentru că o trecere în revistă a psaltilor şi a 
compozitorilor de muzică bisericească din ultimele două 
secole a fost deja făcută într-o serie de studii remarcabile“, 
în continuare vom încerca cu precădere desprinderea unora 
dintre aspectele evoluţiei muzicii şi cântării bisericeşti 
româneşti mai puţin evidente la o primă vedere. 

În general, de-a lungul istoriei muzicii româneşti, 
până spre sfârşitul sec. al XVIII-lea, se poate uşor observa 
poziţia dominantă a cântării bisericeşti ortodoxe, psaltice 
(monodică, de origine bizantină), ca singura muzică 
„cultă“. Această poziţie se justifică nu numai cantitativ, 
geografic şi istoric, dar şi calitativ, prin mai multe centre 
de dezvoltare - cum ar fi Putna, Braşov, Bucureşti, Craiova 
- numeroase manuscrise” şi chiar prin elaborări teoretice, 
ilustrate de întreaga tradiţie „muzicologică“ a propediilor 
de psaltichie, ce au pregătit lucrările sistematice de mai 
târziu ale leromonahului Macarie şi Anton Pann. 


“Pentru a evita trimiteri prea numeroase la note, vom indica unele dintre 
aceste studii, mult folosite şi în prezenta lucrare: Prof.Mihail 
Gr.Posluşnicu, Jstoria musicei la români, Bucuresti, 1928; Petre 
Brâncuşi, Istoria muzicii româneşti (compendiu), Bucuresti, 1969; 
Pr.Prof.Dr.Nicu Moldoveanu, Muzica bisericească la români în secolul al 
XIX-lea, în „Glasul Bisericii“, XLI (1982), nr.11-12, p.883-915, (partea 
I); XLII (1983), nr.9-12, p.594-625 (partea II); idem, Muzica 
bisericească la români în sec.XX, în „Biserica Ortodoxă Română“, CIII 
(1985), nr.7-8, p.615-636 (partea I); CIV (1986), nr.3-4, p.117-139 
(partea II); idem, Preocupări de muzică şi muzicologie în Biserica 
Ortodoxă Română în ultimii cincizeci de ani (1925-1975), în „Studii 
Teologice“, seria II, XXIX (1977), nr.3-4, p.263-297; Octavian Lazăr 
Cosma, Hronicul muzicii româneşti, Bucuresti, 1973 (vol.I), 1974 
(vol.Il), 1975 (vol.III)..., 1988 (vol.VIII); Sebastian Barbu-Bucur, 
Cultura muzicală de tradiţie bizantină pe teritoriul României, Bucuresi, 
1989. 

Se poate consulta Pr.Prof.Dr.Nicu Moldoveanu, Izvoare ale cântării 
psaltice în Biserica Ortodoxă Română - manuscrise muzicale vechi 
bizantine din România (greceşti, româneşti şi româno-greceşti) până la 
începutul secolului al XIX-lea, teză de doctorat, în „Biserica Ortodoxă 
Română“, XCII (1974), nr.1-2, p.131-280. 

Trebuie făcute însă şi unele nuanţări: deşi a 
existat în mod continuu o unitate a evoluţiei bisericeşti 
şi culturale a românilor din cele trei provincii istorice, 
s-au manifestat şi unele deosebiri, datorate influențelor 
şi condiţiilor diferite. Astfel, Banatul şi Ardealul au 
suferit o influenţă apuseană mai timpurie, în timp ce 
Moldova şi Tara Românească au suferit o astfel de 
influenţă abia mai târziu - iar uneori la modul indirect, 
de exemplu prin intermediul muzicii armonice ruseşti - 
fiind, totodată, mai deschise influențelor orientale... 

În secolul al XVIII-lea însă, în toate Ţările 
Române apar germenii evoluţiilor culturale laice 
ulterioare: trupe de operă, profesori, instrumentiști, şcoli 
de tradiţie occidentală etc., totul venind „peste“ tradiţia 
muzicală folclorică şi cea lăutărească (aceasta din urmă, 
mai puţin importantă). Şi dacă încă în sec.al XVII-lea 
loan Căianul , care era şi un muzician de stil mai mou, 
ne interesează doar colateral în ceea ce priveşte muzica 
bisericească (fiind călugăr romano-catolic), la începutul 
sec.al XVIII-lea Dimitrie Cantemir prezintă toate 
caracteristicile muzicianului modern, atât ca şi 
compozitor, cât ca şi teoretician. Din păcate 
preocupările lui vis-a-vis de muzica bisericească 
tradiţională sunt practic nule...* 

Cu toate acestea, la începutul sec.al XIX-lea 
cea mai bine reprezentată categorie de muzicieni 
bisericeşti o formează încă tot profesioniştii psaltichiei, 
ai liniei bisericeşti tradiţionale in cântare, cu toate 
atuurile proaspetei reforme hrisantice. Şi începând cu 
Macarie Ieromonahul şi Anton Pann, de-a lungul 
întregului secol, se desfăşoară o întreagă pleiadă de 
protopsalţi: Ştefan(ache) Popescu, Ghelasie 
Basarabeanul, Nicolae Brătescu, loan Zmeu, Nicolae 
Severeanu etc. în Muntenia şi Oltenia, Dimitrie 
Suceveanu, losif Naniescu, Nectarie Frimu, Teodor 


“Pentru întreaga perioadă, până la sfârşitul sec. al XVIII-lea, v.Petre 
Brancusi, op.cit., p.37-87. 

Stupcanu, Silvestru Morariu în Moldova şi Bucovina sau 
George Ucenescu şi (cu oarecari specificitati regionale) 
Dimitrie Cuntan in Ardeal, ca sa nu citam decat pe 
câţiva dintre cei mai cunoscuţi şi mai importanţi, care - 
chiar ca şi „compozitori“ - rămân în Tradiţia strictă a 
Bisericii. 

De o relaţie specială însă, a compozitorilor 
români cu muzica bisericească putem vorbi, aşa cum 
aminteam mai înainte, doar de pe la mijlocul secolului 
trecut, odată cu apariţia acestei categorii de muzicieni, în 
accepțiunea modernă. Şi un impuls puternic in aceasta 
direcţie a fost dat prin acţiunea politică a lui Alexndru 
loan Cuza, de a îndepărta din Biserică influenţele 
greceşti - pe plan muzical acestea fiind reprezentate de 
muzica psaltică. Foarte curând, însă, s-a putut vedea că 
muzica nouă, corală, care pătrundea în Biserică, avea un 
caracter laic, de împrumut, străin şi nepotrivit 
Ortodoxiei - putându-se distinge şi trei curente mai 
importante: cel germano-italian, cel rusesc sau italo- 
rusesc şi cel traditionalist. 

Ioan Cartu (1820-1875), cu studii la Iasi şi, 
probabil, la Paris, a fost cel însărcinat de către 
Alexandru loan Cuza cu înlăturarea muzicii psaltice din 
Biserica Română şi înlocuirea ei cu muzica vocală 
sistematică (occidentală). Influentata de stilul italo- 
rusesc şi de o manieră simplă (chiar simplistă), opera lui 
- o Liturghie şi câteva concerte - şi-a adus o oarecare 
contribuţie la pătrunderea muzicii corale la noi, chiar 
dacă din cuprinsul ei nu s-au impus decât câteva piese: 
„un Heruvic“ şi „Ca pe Împăratul“. 

Alexandru Flechtenmacher (1823-1898) era 
deja un „muzician“ modern propriu-zis: a fost, pe rând, 
violonist, dirijor, profesor. A compus piese liturgice de 
sine stătătoare, care, împreună, ar putea compune o 
Liturghie... Formaţia sa muzicală vieneză şi pariziană 
este evidentă, ca şi influenţa romantismului german; se 
bazează, în concepţia sa muzicală, pe major-minor şi 

formulele modale sunt rare. Treptata, lucrările sale au 
dispărut din repertoriul bisericesc... 

Eduard Wachmann (1836-1908), de asemenea 
cu studii la Viena şi Paris, stăpâneşte o tehnică clasică a 
armoniei şi contrapunctului, dar compune Liturghia 
eclectic, departe de specificul muzicii noastre 
bisericeşti. Inspirația şi cantabilitatea sunt subminate de 
respectarea strictă a canoanelor componistice şi de 
căutarea de efecte... A compus patru Liturghii. 

George M.Stephanescu (1843-1925) - cu studii 
în ţară şi la Paris - profesor, compozitor, dirijor la 
Teatrul Naţional din Bucureşti şi numărându-se printre 
fondatorii Operei Române, ar fi compus cinci Liturghii 
pentru cor mixt şi pentru cor bărbătesc. Liturghia pentru 
trei voci egale se distinge prin simplitate şi cantabilitate, 
având însă şi părţi mai puţin reuşite. Scriitura este 
predominant omofonă; între piesele rămase: „Pe Tine Te 
lăudăm“... 

Aceşti compozitori, care şi-au adus o 
contribuţie importantă la dezvoltarea muzicii laice 
româneşti în forme „culte“, au avut, din păcate, o 
influenţă mai puţin viabilă asupra muzicii bisericeşti, 
aceasta şi din cauza aplecării prea accentuate şi eclectice 
spre noutățile componistice apusene şi  neglijării 
Tradiţiei bisericeşti. 

Alţi compozitori însă, chiar dacă mai puţin 
marcanţi pentru muzica laică, nu au fost mai puţin 
importanţi, din această pricină, pentru muzica 
bisericească, ei ţinându-se mai aproape de tradiţia 
psaltică (în compoziţii şi armonizări) şi de Biserică în 
general, prin activitatea lor de protopsalti, profesori de 
seminar, dirijori de coruri bisericeşti etc. Astfel, 
activând, ca şi cei mai înainte amintiţi, în Muntenia şi 
Oltenia, Teodor Georgescu (1824-1880) a păstrat linia 
cântării de strană, deşi cunoştea şi notația liniară şi 
armonia. George Ionescu (1842-1922), observând lupta 
dintre muzica nouă şi cea veche, atrăgea atenţia asupra 

pericolului pierderii individualitatit muzicale româneşti 
şi propunea un compromis, ce se va dovedi ulterior 
fecund, între cele două. Alexandru Podoleanu (1846- 
1907), cu un cunoscut „Hristos a înviat“, va menţine şi el 
treaz interesul pentru cântarea tradiţională, îndreptându- 
se într-o direcţie componistică de sinteză (cu tendinţele 
armonico-polifonice), în care se vor obţine cele mai 
valoroase rezultate... 

În Moldova şi Bucovina celei de a doua 
jumătăţi a secolului trecut, evoluţiile sunt asemănătoare, 
remarcându-se în plus şi o importantă influenţă rusească, 
prin Gavriil Musicescu. Carol Miculi (1821-1897), cu 
studii la Paris şi Viena, compune o Liturghie ortodoxă, 
sobră şi măiestrită componistic, iar /sidor Vorobchievici 
(1836-1903), cu studii la Viena, este autorul a două 
Litughii, în care mânuieşte bine legile armoniei şi ale 
unei polifonii dense şi expresive, fiind însă departe de 
stilul tradiţional... 

Ciprian Porumbescu (1953-1883, studii la 
Viena), are destul de numeroase compoziţii bisericeşti, 
de o inspiraţie incontestabilă: Cântările Sfintei Litughii 
pentru două şi trei voci egale, pentru voci bărbăteşti şi 
voci mixte, ca şi celelalte lucrări bisericeşti (axioane, 
heruvice, catavasii etc.), deşi contin foarte puţine 
elemente ale  cântării de strana, prezintă toate 
caracteristicile creaţiei sale, adică forţă de comunicare şi 
accesibilitate, cantabilitate şi o pronunţată influenţă 
romantică; lucrări mai răspândite sunt: Prohodul 
Domnului, Tatăl nostru etc. 

Gavriil Musicescu (1843-1903, studii la 
Petersburg) reprezintă tipul de compozitor care s-a 
menţinut pe linia de echilibru între orientările muzicii 
culte laice şi cerinţele tradiţiei cântării bisericeşti. După 
ce în prima parte a activităţii sale s-a dedicat transcrierii 
pe notația liniară a tuturor cântărilor psaltice, într-o a 
doua perioadă preocupările sale s-au îndreptat către 
cântarea corală, unde va fi puternic influenţat de 

compozitorii ruşi  (D.Bortneanski, G.Lamakin). A 
compus, între altele, cinci concerte bisericeşti masive 
(Concert la Naşterea Domnului, la Învierea Domnului 
etc.). În ansamblu, creaţia sa, monumentală şi senină, 
reprezintă una dintre cele mai importante contribuţii la 
repertoriul coral bisericesc. 

Eusebie Mandicevski (1857-1929) şi-a 
desfăşurat toată activitatea la Viena şi cele 12 (!) 
Liturghii ale sale, deşi meşteşugite componistic, sunt 
străine de spiritul muzicii bisericeşti ortodoxe, fiind 
marcate de influențe ale neoromantismului german etc. 
De la fratele său, Gheorghe Mandicevski (1870-1907), 
care a compus mai puțin, a rămas în repertoriu Oratoriul 
pentru Vinerea Mare („Şi era la ora a şasea“). 

De asemenea, Titus Cerne (1859-1910) este 
probabil primul „muzician“ român preocupat de 
aspectele teoretice ale melodiilor bisericeşti bizantine... 

În Transilvania şi Banat, Dimitrie Cunfan 
(1837-1910) a compus şi a armonizat şi cântări corale - 
de remarcat Cântările funebrale. Gheorghe Dima (1847- 
1925, studii la Baden, Graz şi Lipsca), cu o bogată 
creaţie, după influenţe neoromantice germane de început, 
încearcă să valorifice, prin intermediul mijloacelor 
clasicismului muzical, specificul cântării româneşti de 
strană din Ardeal. Jacob Muresianu (1857-1917) este 
supus influențelor muzicii germane în cele zece Liturghii 
compuse, iar lucrările lui Nicolae Popovici (1857-1897), 
influențate de şcoala vieneză, au rămas în manuscris. 

Observăm aşadar cum compozitorii până acum 
menţionaţi se încadrează în vreunul dintre cele trei 
curente muzicale amintite mai înainte... 

Secolul al XX-lea va duce mai departe 
tendinţele manifestate până acum, aducând în plus şi o 
sinteză originală între „psaltichia“ tradiţională şi 
procedeele modale armonico-polifonice moderne. 

3. Secolul XX: continuitate, adaptare, sinteză 


„Psaltichia“, ce constituia direcţia tradiţională 
principală în cântarea bisericească ortodoxă românească, 
şi-a continuat şi în acest secol evoluţia şi dezvoltarea, în 
pofida părerilor unora privind probabila ei dispariţie 
treptată, pentru a fi înlocuită de cântarea corală 
armonică”. 

Fără a fi „compozitori“ în sensul modern complet, 
ci mai curând tot ,,(proto)psalti, preocupaţi mai mult de 
stilizarea (...) vast(ului) tezaur (moştenit), de adaptarea 
melodiilor bisericeşti la gustul şi cerinţele vremii, fără să se 
exagereze însă““, slujitorii psaltichiei au fost numeroşi, 
dintre ei ridicându-se şi personalităţi remarcabile. 

Ion Popescu-Pasarea (1871-1943) poate fi 
considerat directorul spiritual al cântării bisericeşti din 
prima jumătate a secolului nostru. Figură complexă, 
animator, profesor, editor şi compozitor, activitatea sa 
este strâns legată de destinul cântării bisericeşti 
tradiţionale, psaltice, căreia s-a străduit pe toate căile 
să-i dea un suflu nou. În cazul său se poate vorbi - la 
modul oarecum invers - de „preocupări de muzică laică“, 
secundare în raport cu muzica bisericească. 

Alţi (proto)psalti importanţi în Muntenia şi 
Oltenia au fost: Athanasie Iordănescu (şi „compozitor“ 
de cântări psaltice), episcopii Gherasim Safirin, Nifon 
Nicolaescu-Ploeşteanu, Evghenie Humulescu-Piteşteanu 
(„lubi-te-voi Doamne“), Gherontie Nicolau. De 
asemenea, Gheorghe Diaconu are compoziții şi 
armonizări, Jon Mardale a armonizat la trei voci 
Fericirile pe glasul 8, Chiril Popescu este şi compozitor 
de muzică psaltică, Grigore Costea a activat în direcţia 
uniformizării cântării bisericeşti - alături de mulţi alţii, 


“Prof.Mihail Gr.Posluşnicu, op.cit., p.362 ş.u., apud.rev.“ Arhiva“, 1901, 
nr.8, p.305. 

“Pr.Prof.Dr.Nicu Moldoveanu, Muzica bisericească... în sec.XX 

(partea I), p.615. 

ca: Anton V.Uncu, Damian S.Ranzescu, Dimitrie 
E.Cutava, Marin Predescu etc. 

În Moldova şi Bucovina activează Filotei 
Morosanu-Hanganu şi Victor Ojog, în Transilvania, 
Traian Vulpescu, iar în Banat, Trifon Lugojan şi 
Anastasie Lipovan. 

Majoritatea cântăreților bisericeşti enumerati 
în acest secol au depăşit condiţia predecesorilor lor, 
noile condiţii cultural-muzicale punându-şi amprenta şi 
asupra lor. Nu numai cei din părţile mai apusene ale ţării 
(ca, spre exemplu, T.Lugojan sau A.Lipovan) dau tribut 
spiritului armonic şi polifonic, amonizând cântări 
monodice tradiţionale sau chiar compunând cântări 
armonice, ci chiar un apărător acerb al liniei tradiţionale 
ca I.Popescu-Pasărea (împreună şi cu alţii) trebuie să 
recunoască necesitatea măcar a unui compromis cu 
spiritul înnoirilor muzicale ale veacului. 

Dar „compozitorii“ romani - în accepțiunea 
generică moderna pe care am circumscris-o in acest 
studiu - sunt cei care vor încerca o apropiere şi din 
direcţia muzicii culte moderne europene... 

Într-o oarecare continuare a situaţiei din 
secolul trecut, cei mai multi dintre ei îşi vor fi facut 
studiile şi în Apusul Europei, şi vom putea desluşi 
(desigur de asemenea aproximativ) două categorii de 
muzicieni, compozitori, în raport cu muzica bisericească: 
compozitori laici preocupaţi la modul secundar de 
muzica bisericească, şi muzicieni care au activat 
predilect în cadrul Bisericii, dar (ca să spunem aşa) şi-au 
adecvat stilul componistic tendinţelor mai moderne. 

Între exponentii notorii ai primei categorii se 
numără: Dimitrie Georgesu-Kiriac (1866-1928), cu studii 
la Conservatorul din Paris şi la Schola Cantorum, care a 
scris o „Liturghie psaltică“, Gavriil] Galinescu (1883- 
1960), cu studii la Conservatorul şi Collegium Musicum 
de pe lângă Universitatea din Leipzig, ce a compus 
câteva Liturghii şi colinde, Dimitrie Cuclin (1885-1978), 

cu mai multe Litughii şi piese corale bisericeşti de sine 
stătătoare, destul de complexe şi dificil de executat, Joan 
D.Chirescu (1889-1980), cu „Cântările Sfintei Liturghii 
dupa melodii tradiţionale psaltice (...)“, având un stil 
coral ,,rezultat al unei originale sinteze intre modalismul 
lui Kiriac si paralelismul major-minor specific lui Cucu 
şi Vidu (...) atras in mai mare măsură de polifonia barocă 
(...) cu o simplicitate şi eficienţă a scriiturii corale, 
datorită cărora a dobândit încă de la începuturile carierei 
sale componistice o binemeritată popularitate““!. Alţi 
compozitori sunt: Gheorghe Danga (1905-1959), cu 
cîteva prelucrări corale bisericeşti, Pau/ Constantinescu 
(1909-1963), cu o Liturghie în stil psaltic pentru cor 
mixt şi, mai ales, cu cele două mari Oratorii cu orchestră 
- Patimile şi Învierea Domnului, Naşterea Domnului - 
lucrări cu totul deosebite în orizontul ortodox, Gheorghe 
Dumitrescu (n.1914), cu o Liturghie modala“ pentru cor 
mixt, Achim Stoia (1910-1973), cu o Liturghie etc. 

În Transilvania şi Banat activează: Antoniu 
Sequens (1865-1938, studii la Praga), cu o Liturghie şi 
cântări funebrale, Nicodim Ganea (1878-1949, studii la 
Budapesta), cu o Liturghie pentru cor mixt şi alte cântări 
liturgice, Augustin Bena (1880-1962), cu două Liturghii 
şi reuşind lucrări interesante, chiar dacă nu pe linia 
psaltică, Sabin Drăgoi (1894-1968, studii la Praga), cu 
câteva Liturghii şi chinonice, Zeno Vancea (n.1900), cu 
două Liturghii pentru cor mixt, Sigismund Todufa 
(n.1908, studii la Academia Santa Cecilia din Roma), cu 
o Liturghie pentru patru voci egale şi o suită de 
colinde... 

Toţi aceşti compozitori, de o valoare inegală, 
au lăsat o urmă de adâncime diferită în istoria muzicii 
româneşti - şi în cea bisericească. Referitor la lucrările 
lor, deosebit de interesante privind impactul reciproc al 
domeniului bisericesc cu cel cultural-muzical laic (fiind 


"Ibidem (partea II), 124, apud Doru Popovici, Muzica corală 
românească, Bucureşti, 1966, p.146. 

şi în „plinul“ temei ce ne-am propus), trebuie totuşi 
observat că îndemânarea artistică, tehnic-muzicală şi 
estetică, nu s-a suprapus totdeauna cu cerinţele mult mai 
speciale, şi uneori mai subtile, ale cântării în Biserică - 
să ne gândim doar la accesibilitatea, atât interpretativă 
cât şi de receptare, necesară pentru comunitatea 
bisericească, foarte diversă ca pregătire a credincioşilor 
şi atât de diferită de vreun public meloman al 
„concertelor“ laice (sau chiar religioase). Aceasta a făcut 
ca multe dintre compoziţiile compozitorilor mai dinainte 
(cu unele excepţii: D.G.Kiriac, I.D.Chirescu...) să fie 
relativ puțin abordate de  corurile bisericeşti. 
„Alunecarea“ ce se poate constata uneori, a „esteticului“ 
fata de „liturgic“, dovedeşte poate încă o dată adevărul 
că de Dumnezeire ne putem apropia numai din(spre) 
Biserică şi mai puţin din(spre) vreo perspectivă culturală 
oarecare (de obicei individualistă) din afara Ei. 

A doua categorie de compozitori, nu mai puţin 
„compozitori“ - deşi a existat uneori o tendinţă, în 
muzicologia laică, de a-i considera „minori“ (consecinţă 
a regimului politic ateu sau a unor orientări 
muzicologice mai puţin permeable la aspectul eclezial) - 
a celor care au pornit în activitatea lor din Biserică, este 
cea cu roadele cele mai benefice pentru muzica 
bisericească. Exponenţii ei au răspuns cel mai potrivit 
atât necesităţilor „interne“ ale Bisericii, cât şi celor 
„externe“, de misiune şi adecvare la realităţile timpului, 
ale lumii. 

Între aceşti „compozitori (putem spune) 
bisericeşti“, lon Popescu-Pasdrea - pe care l-am 
menționat şi între protopsalti - cu o largă deschidere spre 
toate domeniile ce priveau, fie şi indirect, cântarea 
bisericească, a fost constant preocupat (ca şi animator) 
de armonizările simple la două şi trei voci, pentru 
formaţiile corale mai modeste (rurale, şcolare); stau 
mărturie în acest sens multele ediţii ale Cântărilor 
Sfintei Liturghii din 1908, 1909, 1930 etc. Fără a 

constitui valori muzicale în sine, aceste încercări au 
impus criteriul ec/eziologic al economiei mijloacelor 
muzicale, pentru asigurarea claritatii (textului) şi 
accesibilităţii. 

Preotul Mihail Berezovschi (1868-1941) a 
armonizat cântările psaltice sau a compus în stil psaltic 
toate cântările necesare la Vecernie, Utrenie şi Sfânta 
Liturghie, având şi chinonice remarcabile. 

Teodor  Teodorescu-laşi (1876-1920) şi 
Gheorghe Cucu (1882-1932), cu o formaţie asemănătoare 
(în ţară şi la Schola Cantorum-Paris), şi-au adus o 
contribuţie importantă la crearea unui stil coral 
bisericesc românesc caracteristic. Primul a compus o 
Liturghie pe trei voci egale, una pentru patru voci 
bărbăteşti şi două pentru cor mixt - dintre care una pe 
melodii psaltice tradiţionale. Cel de-al doilea (Gh.Cucu) 
a compus Cântările Sfintei Liturghii pentru trei voci 
egale şi pentru cor mixt - de asemenea pe melodiile 
psaltice tradiţionale, ca şi numeroase piese de o valoare 
deosebită (,,Miluieste-ma, Dumnezeule“), constituind 
„cea mai frumoasă cucerire a geniului coral bisericesc 
românesc“. Gh.Cucu a mai armonizat şi compus foarte 
reuşite colinde şi cântări în stil popular. 

Gheorghe  Popescu-Brăneşti (1876-1959) a 
compus o Liturghie pentru cor bărbătesc şi o alta pentru 
cor mixt, făurindu-şi un stil propriu, dar cu rădăcini în 
filonul tradiţional. 

Nicolae C.Lungu ocupă un loc unic între 
muzicienii generaţiei sale, ca profesor, dirijor şi 
compozitor, autor al unor lucrări didactice, studii şi 
articole. Se poate afirma că el „lasă posterităţii cel mai 
voluminos şi variat ciclu de lucrări corale bisericeşti, 
predominând net, în a doua jumătate de veac XX, 
întreaga activitate muzicală  psaltică din Biserica 
Ortodoxă Română“”. Alături de numeroase lucrări 


“Ibidem (Pr.Prof.Dr.Nicu Moldoveanu, Muzica bisericească...), p.119. 
“Ibidem, p.124 ş.u. 

muzicale laice se pot menţiona, între multele creaţii 
bisericeşti: „Liturghia psaltică“, chinonice, axioane, 
cântări din perioada Triodului etc.; de asemenea, a 
armonizat numeroase colinde. 

„Ucenic al marelui Kiriac, Nicolae Lungu a 
urmat neabătut calea deschisă de acesta, în ceea ce 
priveşte cântarea corală bisericească fundamentată pe 
melodiile tradiționale, căutând mereu să stilizeze 
melodiile şi să le înveşmânteze într-o armonie cât mai 
adecvată şi cât mai accesibilă“. 

Preoţii Jon Popescu-Runcu (1901-1975), Radu 
Antofie (1904-1988), Alexandru Delcea (1908-1985), 
Iulian Cârstoiu (n.1927), Constantin Drăguşin (n.1931), 
Nicu Moldoveanu (n.1940), diaconii Marin Velea 
(n.1937), Alexie Buzera, Sebastian Barbu-Bucur ş.a. şi- 
au adus şi ei importane contribuţii la propăşirea cântării 
ortodoxe româneşti. 

În Ardeal şi Banat, între compozitorii totodată 
slujitori ai Bisericii o menţiune specială necesită Preotul 
Timotei Popovici (1870-1950) care, într-o activitate 
îndelungată, de 45 de ani numai la Sibiu, a creat o 
adevărată epocă muzicală. „Format din punct de vedere 
muzical atât în Banat şi Transilvania, cât şi în Moldova 
şi păstrând legături strânse cu mişcarea muzicală 
prosperă ce se desfăşura în Muntenia, în special în 
Bucureşti (...), (el) a reuşit să îngemăneze stilul 
polifonic apusean cu cel specific melosului modal- 
popular şi bisericesc“. Între lucrările sale se numără: 
Cântările Sfintei Liturghii pentru cor mixt, bărbătesc şi 
voci egale, tipărite la Sibiu în mai multe ediţii (1902, 
1912, 1923, 1932, 1933...), tropare, irmoase, chinonice, 
colinde... 

Diaconul Petru Gherman (1907-1947), Preotul 
Gheorghe Soima (1911-1985; o Liturghie pentru cor 
barbatesc, alte piese liturgice pentru cor mixt, colinde 


“Ibidem, p.125. 
“Ibidem, p.132. 

etc. - a compus şi muzică simfonică şi de cameră) şi 
Diaconul Joan Gh.Popescu (1925-1992) au continuat la 
Sibiu tradiţia înaintaşilor ardeleni, ca şi Diaconul Joan 
Brie (n.1919) la Cluj şi Preotul /oan Teodorovici la 
Caransebeş. 

Alţi compozitori, cu lucrări mai putin 
răspândite în repertoriul coral, sau de o situare incertă 
între cele două categorii sunt: Joana Ghica-Comăneşti 
(1883-1972), Ștefan Popescu (1884-1956), Ioan Cristu 
Danielescu (1884-1966), Joan Croitoru (1884-1972), 
Simeon Nicolescu (1888-1941, cu activitate de pionierat, 
la începutul secolului, în abordarea polifonica a 
glasurilor cromatice), Nelu Ionescu (1906-1976), Cornel 
Ghivulescu (1893-1969), Nicodim Ganea (1878-1949), 
Vasile Ijac (1899-1976), Vadim Sumschi (1900-1956), 
Liviu Tempea, Nicolae Firu gi altii. 

Astfel, în ansamblul sau, „secolul XX 
constituie epoca cimentării unui stil autohton (...), bazat 
pe melodiile noastre bisericeşti tradiţionale practicate de 


multă vreme în Biserica Ortodoxă Română““. 


4. Preocupări teoretice privind muzica bisericească 
la compozitorii români 


Acest gen de preocupări ale compozitorilor mai 
înainte prezentaţi suscită un interes anume, pentru că de 
multe ori încercările de conştientizare teoretică a 
practicienilor compoziţiei, ai muzicii în general, au o 
deosebită relevanţă în domeniul care ne interesează - 
fără a subestima contribuţiile numeroşilor muzicologi 
propriu-ziși, mulţi dintre ei cu o reputaţie bine stabilită, 
ca Gheorghe Ciobanu sau Titus Moisescu ş.a.” 

Fără a intra în amănunte - pentru că subiectul 
ar merita spaţiul unui studiu de sine stătător - nu putem 
să nu menționăm studiile lui Gavriil Galinescu 


“Ibidem, p.138 ş.u. 
“Idem, Preocupări de muzică şi muzicologie..., p.275-297 (cap.Ill). 

referitoare la cântarea bisericească tradiţională şi 
problemele ei, cele ale Conf.Nicolae Lungu despre 
cântarea in comun, transcrierea şi uniformizarea 
cântărilor psaltice, combaterea inovatiilor in recitativul 
liturgic etc., sau cuprinzătoarele studii istorice şi 
bibliografice ale Pr.Prof.Dr.Nicu Moldoveanu şi cele ale 
Arhid.Lect. Joan Popescu, despre învăţământul muzical 
în Biserica Ortodoxă Română şi problemele cântării 
bisericeşti ardelene. De asemenea Jon Popescu-Pasărea a 
publicat numeroase articole în „Cultura“, revista 
cântăreților români, pe care a condus-o de la înfiinţare, 
din 1911, până la moartea sa în 1943, Pr.Gheorghe 
Soima a tratat despre „Funcţiile muzicii liturgice“, Doru 
Popovici (un compozitor laic) a studiat ramificatiile 
bizantine în muzica românească, Achim Storia a scris 
despre Protoprezbiterul (muzician) Timotei Popovici, iar 
Conf.Sebastian Barbu-Bucur a publicat numeroase studii 
privind evoluţia cântării bisericeşti de origine bizantină 
pe teritoriul României şi o ediţie critică a operei lui 
Filotei sîn Agăi Jipei. Şi ar mai putea fi amintiţi Marin 
Predescu, urmaşul lui I.Popescu-Pasărea la conducerea 
revistei „Cultura“, Joan Teodorovici, Diac.Marin Velea, 
Pr.Prof.A/exre Buzera, Pr.Conf.Dr. Vasile Stanciu, alături 
de mulţi alţii. 

Se poate observa că asupra problemelor 
teoretice ale muzicii bisericeşti au scris în special 
compozitorii din imediata „apropiere“ a Bisericii - cu 
unele excepţii, desigur, şi un exemplu notabil este 
Dimitrie Cuclin, cu o foarte interesantă scriere despre 
importanţa viitoare a muzicii bizantine... 


5. O concluzie generală 
Interferenţa muzicii culte laice cu muzica 
bisericească românească prezintă un caracter complex, 


influenţele lor reciproce şi variate fiind de cele mai 
multe ori benefice. „Granițele“ între cele două domenii 

ale muzicii româneşti, departe de a fi riguros delimitate, 
cel mai adesea sunt greu de stabilit, existând o 
importantă „zonă comună“. lar în cazul valorilor 
autentice, a capodoperelor muzicale şi religioase 
(totodată), se poate spune ca „despărţirile“ şcolăreşti 
sunt nevoite să dispară cu totul, spre folosul spiritual, 
duhovnicesc şi mântuitor, al tuturor. 

LEGISLAŢIA LUI A.I.CUZA 
ŞI EVOLUŢIA CANTARII BISERICEȘTI! 


Legile şi decretele lui Alexandru loan Cuza 
prezintă, în ansamblul lor, o anumită intercorelare, ce 
dovedeşte o concepţie unitară despre ceea ce astăzi am 
numi „statul de drept modern“. Din acest punct de 
vedere, se poate spune că majoritatea acestor legi (în 
special cele cu privire la Biserică) au influenţat şi asupra 
cântării bisericeşti. 

Decretul nr.101 din 18 ianuarie 1865" exprimă 
limpede intenţia domnitorului şi a guvernului de „a 
înlocui psaltichia cu muzica corală de tip occidental, 
armonică“”. Asupra acestui Decret (al cărui text îl redăm 
integral în Anexă) este necesar să ne oprim ceva mai 
mult, pentru a-i evidenția o serie de caracteristici 
revelatoare. 

Dat în urma raportului Ministrului Secretar de 
Stat la Departamentul Justiţiei, Cultelor şi Instrucțiunii 
Publice, N.Cretulescu, din 16 ianuarie 1865 (nr.2386), 
Decretul 101 reia şi întăreşte cu putere de lege toate 
propunerile cuprinse în acest Raport şi în Regulamentul 
însoțitor. Cele trei documente (Raportul, Decretul şi 
Regulamentul) formează un adevărat „program“ de 
acţiune imediată şi de perspectivă. 


* Studiul a fost alcătuit sub îndrumarea Arhid.Prof.Dr.loan Floca, în 
cadrul cursurilor de doctorat de la Facultatea de Teologie „Andrei 
Şaguna“ a Universităţii „Lucian Blaga“ din Sibiu, şi a fost publicat în 
„Studii gi Cercetări de Istoria Artei“, Seria: teatru, muzică, 
cinematografie, Tomul 40, 1993, p.13-17. 

În partea de Traduceri a acestei culegeri (p.235-242) este redată o 
versiune adaptată şi prescurtată, în limba engleză, a acestui studiu. 
“Publicat în Monitorul - Jurnal oficial al Principatelor Unite Române, 
nr.17, 23 ianuarie- februarie 1865, p.89, col.II-III. 

“Pr.Prof.Dr.Nicu Moldoveanu, Muzica bisericească la români in sec.al 
XIX-lea (partea a doua), în „Glasul Bisericii“, XLII (1983), nr.9-12, 
p.606. 

„Considerând urgenfa (s.n.) ce este a se 
introduce prin biserici coruri vocale“ (din preambulul 
Decretului) şi scopul final declarat fiind cel de „a se 
introduce muzica vocală armonico-religioasă în toate 
bisericile României“ (s.n.), sunt prevăzute, într-o 
chibzuită cuprindere, toate elementele menite să conducă 
„la realizarea, într-un mod practic, a acestei dorinţe“: un 
buget de 10.800 lei pentru remunerarea unui profesor - 
I.Cartu - „ce a dat îndestule probe de capacitate în 
această materie“, /ocu/ (Conservatorul Român din 
Bucureşti, deci o instituţie laică de învăţământ muzical) 
şi chiar orarul cursului proiectat, respectiv de trei ori pe 
săptămână, luni, miercuri şi vineri de la ora 6 până la 
ora 9 seara (din Raport şi Regulament). 

Mai mult, se dau şi indicaţii de specialitate: 
„profesorul va începe lecţiile sale mai întâi cu principiile 
elementare (s.n.) de muzica şi apoi, la timpul cuvenit, şi 
cu acelea ale formării micilor coruri liturgice (s.n.)“ 
(Art.IV din Regulament). Aceasta pare sa arate ca se 
urmărea şi o altă fundamentare teoretică şi metodică a 
practicii muzicale liturgice, „elevii“ (cântăreţi şi 
canonarhi) având deja o formaţie muzicală anterioară, 
psaltică. 

Într-o primă fază, deci, cursantii urmau să fie 
„cântăreții, canonarhii şi paraclisierii salariaţi de pe la 
bisericile Statului din Bucureşti“ (Art.II din 
Regulament), ceea ce prezenta o serie de avantaje: ei 
erau deja implicaţi în activitatea liturgică, având şi 
calităţi muzicale verificate şi o oarecare experienţă în 
domeniu - nemaifiind necesari alţi angajaţi, ce ar fi 
presupus cheltuieli suplimentare. Apoi, ca salariaţi ai 
Statului, puteau fi mai uşor constrânşi să adere la noua 
„linie“ de politică muzicală. Pentru că existau şi 
sancţiuni, deastul de drastice şi oricum amenințătoare, 
care ne fac să apreciem gradul de hotărâre în impunerea 
„în cel mai scurt timp“ (Art.IV din Regulament) a noilor 
realităţi  muzical-liturgice: „acei dintre cântăreți, 

canonarhi şi  paraclisieri care nu s-ar conforma 
dispozitiunilor prevăzute la Art.II („datori a urma 
regulat şi cu exactitate acest curs“ - n.n.) se vor destitui 
din posturile lor de pe la bisericile unde ar fi salariaţi şi 
se vor înlocui cu alţi concurenţi care ar răspunde ordinei 
mentionatului articol“ (Art.V din Regulament). 

Se urmărea, între altele, preîntâ mpinarea dintru 
început a unor reacţii „tradiţionaliste“ - totuşi de 
aşteptat? 

Ultimul articol, al VI-lea, al Regulamentului 
prevedea implicarea, în continuare, a Consiliului 
Comunal al Capitalei pentru „a obliga şi pe alţi 
cântăreţi, canonarhi şi paraclisieri de pe la bisericile ce 
nu sunt întreţinute de Stat a urma acest curs“, ca o etapa 
următoare în atingerea scopului propus, anume 
introducerea cântării corale armonice în toate bisericile 
României. 

Ce frapeaza, la o privire generală asupra 
acestui Decret, este lipsa oricărei referiri la tradiţia 
bisericească a cântării bisericeşti şi ignorarea realităţii 
cântării psaltice de la acea epocă din Principate, care 
avea în urmă secole de dezvoltare - simpla recunoaştere 
(implicita) a existenţei unor cântăreţi, canonarhi şi 
paraclisieri fiind insuficientă. 

Această situaţie trebuie înţeleasă în contextul 
tendinţelor existente în viaţa bisericească, politică şi 
culturală a Principatelor Române la mijlocul secolului 
trecut, pe de o parte secularizante, iar pe de altă parte 
urmărind emanciparea naţională, sub toate aspectele. 

Începând încă din 18 martie 1863, ca urmare a 
Decretului 272 al Domnitorului Alexandru Ioan Cuza”, 
„slujbele din bisericile ortodoxe din România urmau să 
se facă în limba română, întrucât până atunci în foarte 
multe biserici (mai ales în mănăstirile închinate 


“Monitorul - Jurnal oficial al Principatelor Unite Române, nr.59, 21 
martie 1863, p.239. 

Locurilor Sfinte) slujbele se făceau în greceşte“”. 


Această hotărâre, care privea şi cântarea bisericească 
ortodoxă (nedespartita de cuvânt), încununa legislativ 
secolele de eforturi de „românire“ a slujbelor în Biserica 
noastră, în particular de „românire* a  cântării 
bisericeşti. Era vorba de o „tendinţă (generală - n.n.) de 
scoatere din Biserică a tot ce era grecesc“. Din 
perspectiva acestei tendinţe pot fi considerate şi celelalte 
legi cu caracter bisericesc ale lui Alexandru Ioan Cuza, 
şi mai ales Legea secularizării averilor mănăstireştr”, 
prin care o mare parte a avuţiei ţării (aproximativ un 
sfert din teritoriul naţional)” trecea de sub stăpânire 
străină, a călugărilor greci de la Locurile Sfinte, în 
patrimoniul Statului, precum şi Legea sinodală”, prin 
care, alături de înfăptuirea unificării bisericeşti în 
România, se urmărea, de asemenea, „înlăturarea oricărei 
dependențe de o autoritate bisericească străină“, adică 
de Patriarhia din Constantinopol”. 

Afectarea radicală a relaţiilor cu ortodoxia 
greacă, cel puţin pentru un timp, ca urmare a adoptării 
celor două legi, rupea şi relaţia (totuşi emulativă a) 
psaltilor români cu „lumea“ cântării bisericeşti greceşti, 
în care (şi prin care) cântarea bisericească românească, 


“Pr. Prof.Dr.Mircea  Păcurariu, Istoria Bisericii Ortodoxe Române, 
Bucuresti, 1981, vol.III,p.116. 

“Pr.Prof.Dr.Nicu Moldoveanu, op.cit., p.606. 

“loan M.Bujoreanu, Colectiune de Legiuirile României, vechi şi noi, 
Bucuresti, 1873, p.1796 ş.u. 

“Pr Prof.Dr.Mircea Pacurariu, op.cit., p.120; in Proclamatia 
Domnitorului (Al.I.Cuza) din 2 mai 1864, din Monitorul - Jurnal oficial 
al Principatelor Unite Române, nr.99, 4-16 mai 1864, p.455, col.II: „a 
cincea parte a pământului românesc“. 

“loan M.Bujoreanu, op.cit., p.1789-1795. „Legea sinodală“ era formată 
de fapt din: Decretul organic pentru înfiinţarea unei autorităţi sinodale 
centrale, pentru afacerile religiei române; Regulamentul pentru alegerea 
membrilor sinodului general al Bisericii române; Regulamentul interior 
al sinodului general al Bisericii române. 

“Pr Prot.Dr.Mircea Păcurariu, op.cit., p.122. 

“Pr.C.Drăguşin, Legile bisericeşti ale lui Cuza Vodă şi lupta pentru 
canonicitate, în „Studii Teologice“, seria II, IX (1957), nr.1-2, p.88. 

mai tânără, îşi regăsea rădăcini esenţiale, ce duceau la 
cântarea bizantină, răsăritană şi la o tradiţie creştină 
originară. 

Această situaţie, de privare a dezvoltării fireşti 
a cântării psaltice româneşti de un mediu prielnic, în 
afară de componenta externă a legăturii cu alte ortodoxii 
tradiţionale, între care cea grecească era cea mai 
conturată (cea rusească fiind, la acea epocă, în domeniul 
muzicii bisericeşti, complet dominată de influenţa 
cântării armonice apusene), mai prezenta şi o 
componentă internă: diminuarea puterii, a 
„personalităţii“ şi independenţei economice a Bisericii 
Române în raport cu statul (în urma secularizaii) 
permitea, din partea acestuia, şi unele ingerinte de o 
calitate canonică discutabilă - la modul general, cum s-a 
văzut, prin Legea sinodală (care a declanşat aşa-numita 
„luptă pentru canonicitate“) iar în particular, în cazul 
cântării bisericeşti, prin impunerea unui stil şi a unei 
„tehnici“ muzicale (armonia tonală occidentală) ce se 
puteau dovedi străine spiritului ortodox”. 

Şi Legea călugăriei din 30 noiembrie1864” 
adăuga circumstanţe defavorizante dezvoltării psaltichiei 
în România. Restrictiile de vârstă (peste 60 de ani la 
bărbaţi şi peste 50 de ani la femei) pentru o largă 
categorie de candidaţi la călugărie îngustau într-o măsură 
importantă numărul practicantilor, mai ales tineri, ai 
psaltichiei, fiind cunoscut că mănăstirile au fost 
întotdeauna şi centre de cultivare a cântării bisericeşti 
tradiţionale şi de formare a viitorilor psalţi“. 

În acelaşi timp, alte legi şi decrete ale lui 
Alexandru loan Cuza favorizau sau chiar impuneau 


“Conf.Nicolae Lungu, Liturghia psaltică pentru cor mixt, Bucuresti, 
1957, prefaţă. 

“loan M.Bujoreanu, op.cit., p.1795 ş.u. Titlul complet şi corect al legii 
este: „Decretul organic pentru regularea schimei monahiceşti“. 
“Gheorghe Ciobanu, Scoala muzicală de la Putna, în „Gh-Ciobanu, 
Studii de etnomuzicologie şi bizantinologie“, vol.I, Bucureşti, 1974, 
p.265-277. 

instituţiile muzicale de tip occidental, ori introduceau în 
instituţiile deja existente schimbări în sensul instituţiilor 
muzicale apusene. Aşa sunt, spre exemplu, Regu/amentul 
pentru Conservatorul de muzică şi declamaftiune din 
Bucureşti si laşi (Decretul nr.1313 din 6 octombrie 
1864)” şi capitolele Legii asupra instrucţiunii (Decretul 
nr.1150 din 25 noiembrie 1864)°, referitoare la 
seminarii, gimnazii şi licee, unde apare menţionată şi 
„muzica vocală“, înțelegând prin aceasta notația 
occidentală şi ansamblul coral pe mai mule voci”. 

Toate acestea au creat treptat un nou mediu, un 
nou „ambient“ muzical şi cultural, în care cântarea 
psaltică tradițională isi pierdea unicitatea şi 
predominanta (şi chiar sensul său teologic şi ecleziologic 
intim, structural), devenind „o muzică“ între altele, şi 
încă apreciată a fi de un nivel de evoluţie şi dezvoltare 
culturală destul de putin magulitor; „marea muzică“ era 
considerată cea care venea, cu tot bagajul său de 
spectaculos orchestral şi teatral, dinspre Apus. 

Dar poate şi în acest caz, al cântării psaltice, 
spiritualitatea ortodoxă dădea măsura smereniei sale... 

x 

„Intenția lui Cuza, nobilă în esența ei, de a 
scoate muzica bisericească de sub oblăduirea celei 
greceşti, a avut şi un mare defect prin aceea că a sprijinit 
tendințele străine care nu țineau seama de tradiția 
noastră bisericească de veacuri (...); una era transcrierea 
cântării psaltice pe notele liniare, europene (ce nu afecta 
„fondul“ tradițional al cântării - n.n.) şi alta era 


“Ioan M. Bujoreanu, op.cit., p.1845-1850. Se poate observa caracterul 
hibrid al instituției nou create şi încadrarea laică, secularizată a cântării 
bisericeşti, încă din capi, art.I al Regulamentului: „Scopul 
conservatorului român este de a forma artişti români în muzica 
bisericească, instrumentală şi vocală şi în arta dramatică“. 

“Ibidem, p.1797-1818. „Muzica vocală“ apare menţionată între obiectele 
de studiu prevăzute pentru gimnazii şi licee, în art.116 al Legii, iar 
pentru seminarii în art.233, g. 

“Pr.Prof.Dr.Nicu Moldoveanu, op.cit., p.607, nota 130. 

identificarea psaltichiei româneşti cu un produs grecesc 
şi, deci, scoaterea ei din biserică, mai ales că muzica 
noastră psaltică de mult își căpătase caracter naţional 
(s.n.) nu numai ca text, dar şi ca melodie în bună 
parte“*. 

„Muzica corală care pătrundea în Biserică avea 
un vădit caracter laic, un caracter de împrumut, cu totul 
străin şi nepotrivit spiritului Bisericii Ortodoxe de 
Răsărit“$, 

ok 

Incd un aspect, nu lipsit de interes, trebuie 
menţionat: „muzica vocală“ promovată de decretele lui 
Cuza implica, aşa cum am arătat, şi introducerea notaţiei 
muzicale de tip occidental, portativul. În timp, 
(co)relatia celor două sisteme de notație - neumatic 
bizantin şi liniar occidental - va determina numeroase 
studii şi încercări de complementare a lor, de eventuală 
transcriere a cântărilor psaltice în sistemul liniar“, mai 
puţin invers”. 

Preocuparea pentru muzica bisericească în 
notație liniară a anticipat şi a uşurat considerabil 
contactul cu muzica bisericească românească din 
ținuturile aflate sub alte stăpâniri (austriacă, rusească): 
Ardealul, Banatul, Bucovina, Basarabia, unde notația, 
sub influenţa culturilor muzicale dominante de acolo, a 
evoluat hotărât spre cea de tip occidental-liniar. Astfel, 
chiar şi la acest nivel, viitoarea unire a tuturor românilor 


“Ibidem, p.606 ş.u. 

“Conf.Nicolae Lungu, op.cit., , loc.cit. 

“A se vedea încercările lui G.Musicescu sau Şt.Popescu, iar mai aproape 
de noi, eforturile de uniformizare ale lui Nicolae Lungu şi ale 
colaboratorilor săi; cf. şi Mihail Gr.Posluşnicu, Jstoria Musicei la 
români, Bucuresti, 1929, p.49, 360 ş.u.; Prof.Nicolae Lungu, 
Pr.Prof.Gr.Costea, Pr.Prof.Dr.Ene Branişte, Pr.Prof.I.Croitoru, Cântările 
Sfintei Liturghii si podobiile celor opt galsuri, Bucureşti, 1969, şi 
Anastasimatarul uniformizat, Bucureşti, 1974. 

“De exemplu, armonizările lui Ion Popescu Pasărea pe notație psaltică, 
la două sau trei voci (Cântările Sfintei Liturghii scrise pe muzică 
bisericească şi armonizate pe 2 voci, Bucureşti, 1924). 

şi „integrarea“ ulterioară, naţională şi bisericească, s-a 
bucurat de o treptată şi îndelungată, dar cu atât mai 
profundă, pregătire. 

Cu acest ultim aspect trecem deja în domeniul 
urmărilor mai îndepărtate ale reformelor lui Cuza asupra 
dezvoltării cântării bisericeşti. 

Reformele lui Cuza, ce au reprezentat expresia 
mai precisă a tendinţelor generale de modernizare (azi 
am spune de „europenizare“) şi secularizare a României 
în ansamblu, după secole de predominanta orientală 
(asiatică chiar), au avut şi unele consecinţe asupra 
cântării bisericeşti care pot fi urmărite perioade 
îndelungate de timp, până în zilele noastre. 

În a doua jumătate a secolului trecut a urmat o 
perioadă de relativă decădere a cântării psaltice 
tradiţionale. 

M.Gr.Posluşnicu rezuma astfel situaţia: ,,(...) la 
înfiinţarea conservatoarelor de muzică (...) toţi tinerii cu 
dispoziţii muzicale alese, cu voci distinse şi chiar tinerii 
psalti ai bisericilor capitalei au alergat să-şi asimileze 
arta muzicală occidentală. Aceasta a fost una din cauzele 
principale care a determinat ca distinsa demnitate de 
psalt bisericesc care, până la acea dată, era demn 
apreciată, să decadă zi de zi, şi lipsa elementelor 
muzicale să se simtă tot mai mult în Biserica Română. 
Secularizându-se apoi averile mănăstirilor, mitropoliile 
şi episcopiile, din lipsă de fonduri, sunt nevoite a 
desfiinţa şcolile lor de psaltichie, cari creeau, în adevăr, 
elemente destoinice şi calitative în executarea muzichiei. 
În lipsa acestora, acum credincioşii nu mai agreau orice 
element aflător la strana bisericii, şi încep a prefera 
locaşele sfinte unde muzica occidentală, prin alcătuire de 
coruri armonice, încep a lua, din ce în ce, proporţii mai 
mari. (...) (Lipsa unei remuneratii demne de ei şi, la 
1875, desfiinţarea procedeului concursurilor - n.n.) a 
determinat decăderea de astăzi a acestui corp muzical (al 
psaltilor - n.n.), spre paguba bisericii şi spre jignirea 

moralei creştineşti. La 1901 s-a mai încercat o reabilitare 
a acestor profesionişti, înființându-se în acest scop o 
catedră de muzică bisericească la Academia de muzică şi 
artă dramatică din Bucuresti (...) (şi) o catedră similară 
la Conservatorul din Bucureşti. N-au fost însă decât 
paliative, catedrele desfiintandu-se din lipsă de elevi*®. 
Ca urmare, doar protopsaltii deja existenţi, care cântau 
în biserici, unii dintre ei entuziaşti susţinători ai 
psaltichiei, ca Stefan(ache) Popescu”, mai mențineau 
treaz interesul pentru aceasta şi, într-o oarecare măsură, 
seminariile teologice, prin planurile lor de învăţământ. 
Reacţii mai hotărâte însă, din partea 
susținătorilor unei linii tradiţionale, nu vor întîrzia sa 
apară. Şi s-ar putea compara situaţia creată - păstrând 
proporţiile si respectând specificitatile domeniului 
cântării - cu o „luptă pentru canonicitate“ în cântarea 
bisericească românească. Astfel, spre sfârşitul secolului 
al XIX-lea se conturaseră două „partide“, destul de 
vehemente în susţinerea punctelor lor de vedere: 
„moderniştii“ (Gavriil Musicescu, Alexandru 
Flechtenmacher, Eusebie Mandicevski, Eduard 
Wachmann şi alții)? şi „tradiționaliştii“ (Nifon 
Ploeşteanu, Ştefanache Popescu, Teodor Georgescu, 
George Ionescu g.a.)". Unul dintre exponentii celor 
dintâi declara ca: ,, (...) Orientul şi productiunile sale 
sunt în decădere. De aceea acum este secetă mare pentru 
muzica cea veche şi este belşug pentru cealaltă şi 
degeaba este orice silinta a noastră, căci orice vom face 
şi orice vom drege, muzica cea nouă va înlătura cu 
desăvârşire pe cea veche (...) pentru că melodiile şi 
cântările executate pe mai multe voci sunt de o mie de 


“Mihail Gr.Posluşnicu, op.cit., p.23. 

“Ibidem, p.49. 

Sebastian Barbu-Bucur, Axionul „Îngerul a strigat“ în armonizarea lui 
D.G.Kiriak, în „Glasul Bisericii“, XXXI (1975), nr.7-8, p.764 ş.u. 
"Nifon Ploeşteanu, Carte de muzică bisericească pe psaltichie şi pe note 
liniare pentru trei voci, Bucureşti, 1902, p.76. 

ori mai frumoase decât pe o voce (...)“”. Iar pentru 


exemplificarea reacţiilor celei de a doua grupări să 
reamintim neînțelegerile Mitropolitului Sofronie 
Miclescu cu Ministerul Cultelor şi Instrucțiunii Publice, 
în 1860, cu ocazia numirii lui Ioan Cart ca profesor de 
muzică vocală la Mănăstirea Neamţ, sau „boicotarea“ 
concertului corului condus de Gavriil Musicescu de către 
călugării aceleiaşi mănăstiri, în 1986 - deci după 36 de 
ani !” 

Totuşi, treptat, lucrurile au căpătat un caracter 
mai constructiv, pe de o parte prin existenţa unor 
„moderați“, ca Nifon Ploeşteanu - care, după cum arată 
cartea sa de muzică bisericească, publicată în 1902, 
apreciază în egală măsură cele două stiluri muzicale în 
dispută - iar pe de altă parte prin cristalizarea 
progresivă, mai ales în prima jumătate a secolului nostru, 
a unui stil de sinteză, în care cântarea psaltică 
tradiţională a putut fi pusă în valoare printr-o armonizare 
modală specifica”. In acest sens, chiar la un acerb 
susţinător al liniei tradiţionale ca Ion Popescu-Pasărea 
întâlnim încercări de armonizare foarte accesibile, care 
să nu afecteze „ethos“-ul psaltic”, iar la compozitori de 
aleasă formație si măiestrie, ca  D.G.Kiriak, 
I.D.Chirescu, N.Lungu ş.a., acest stil de sinteză va fi dus 
la desăvârşire”. 

ok 

Aşadar, se poate spune ca reformele lui 
Al.I.Cuza, ce au afectat întreaga societate românească, 
au influenţat într-o măsură împortantă şi evoluţia 
cântării din Biserica Ortodoxă Română. lar creşterea 


"Gavriil Musicescu, în Arhiva, nr.8 (1901), p.305, apud Mihail 
Gr.Posluşnicu, op.cit., p.362 ş.u. 

Mihail Gr.Posluşnicu, op.cit., p.93-95. 

“Pr.Prot.Dr.Nicu Moldoveanu, Creaţia corală bisericească la români în 
sec.al XX-lea (partea a doua), în „Biserica Ortodoxă Română“, CIV 
(1986), nr.3-4, p.138 ş.u. 

Ibidem, p.118. 

“Ibidem, p.117, 124. 

influenţei muzicii occidentale asupra cântării bisericeşti 
ortodoxe româneşti (cu consecinţele arătate) - creştere 
manifestată de altfel şi în ansamblul culturii muzicale 
româneşti după jumătatea secolului trecut, şi la care 
legile lui Alexandru Ioan Cuza şi-au adus un aport 
însemnat - poate apărea ca o închidere a unei „bucle“ 
istorice, începută prin secolul al VII-lea, odată cu 
separarea mai clară a cântării gregoriene de cea 
bizantină (cu toată istoria muzicală ce a urmat), ca o 
reîntâ Inire şi o reunire a celor două tendinţe muzicale şi 
stilistice, chiar spirituale, într-o sinteză superioară. 


ANEXĂ 


(Extras din Monitorul - Jurnal oficial al Principatelor Unite 
Române, nr.17, 23 ianuarie - 4 februarie 1865, p.89, col.II-III) 


Raportul Domnului Ministru Secretar de Stat la Departamentul 
Justiţiei, Cultelor şi Instrucțiunii publice. 


Înaltă rezolutiune 
Se aprobă: Alexandru Ioan 


Prea Inatate Doamne, 


Şcoala de muzică şi de declamatiune, înfiinţată prin 
Decretul Măriei Voastre No.1312, din anul trecut, este menită a 
forma bărbaţi specializaţi în această artă şi aceasta mai mult 
într-un mod teoretic şi într-un timp mai îndelungat, subsemnatul 
însă, în dorinţa de a vedea introduse, cât mai curând, coruri 
vocale prin toate bisericile României, a prevăzut în bugetul 
anului curent suma de 10.800 lei pentru remunerarea unui 
profesor însărcinat cu formarea de duete, tertete şi cvartete 
vocale pe la biserici dintre cântăreții şi canonarhii salariaţi. 

Pentru funcţionarea acestui însemnământ (curs - n.n.) 
am elaborat un regulament corespunzător la realizarea, într-un 
mod practic, a acestei dorinţe, iar pentru curs vin cu cel mai 

profund respect a vă recomanda pe D.I.Cartu, ca cel ce a dat 
îndestule probe de capacitate în această materie. 

Dacă Măria Voastră veţi binevoi a aproba aceste 
propuneri, 

Vă rog a aproba alăturatul proiect de Decret. 


Sunt cu cel mai profund respect, 
Prea Înălţate Doamne, 
Al Măriei Voastre prea plecatşi prea supus servitor, 
Ministru Secretar de Stat la Departamentul Justiţiei, 
Cultelor şi Instrucțiunii Publice. 
No.2386, ian.16 N.Cretulescu 


(Dcretul Domnitorului) 


Alexandru Ioan I, 


Cu mila lui Dumnezeu şi voinţa natonala, Domnul 
Principatelor Unite Române; 

La toţi de faţă şi viitori sănătate, 

Asupra Raportului Ministrului Nostru Secretar de 
Stat la Departamentul Justiţiei, Cultelor şi Instrucțiunii Publice, 
No 2389: 

Considerând urgenţa ce este de a se introduce prin 
biserici coruri vocale în mod practic; 

Am decretat şi decretăm: 

Art.I. Alăturatul Regulament, pentru cursul 
pregătitor al muzicii vocale armonico-religioase prin biserici, se 
aprobă. 

Art.II. D.I.Cartu este numit Profesorul acestui cor 
armonico-religios. 

Art.III. Şi cel din urmă. Ministrul Nostru Secretar de 
Stat la Departamentul Justiţiei, Cultelor şi Instrucțiunii Publice, 
este însărcinat cu executrea acestui Decret. 

Dat la Bucureşti, la 18 ianuarie, 1865, 

Alexandru loan, 


Ministru Secretar de Stat la Departamentul Justiţiei, Cultelor şi 
Instrucțiunii Publice, 
N.Cretulescu No.101 

REGULAMENT 


pentru cursul pregătitor cu care urmează a se introduce muzica 
vocală armonico-religioasă în toate bisericile României, prin 
instruirea cântăreților, canonarhilor şi paracliserilor, din 
numărul cărora au a se forma micile coruri, executoare a 
imnelor liturgice. 


Art.I. Cursul pregătitor de muzică vocală armonică 
religioasă se va face la Conservatorul Român din Bucureşti. 

Art.II. Toţi cântăreții, canonarhii şi paraclisierii 
salariaţi de pe la bisericile Statului din Bucureşti, vor fi datori a 
urma regulat şi cu exactitate acest curs. 

Art.III. Cursul acesta se va preada de trei ori pe 
săptămână: Lunea, Miercurea şi Vinerea în orele de la 6 pana la 
9 seara. 

Art.IV. Profesorul va începe lecţiile sale mai întâi cu 
principiile elementare de muzică şi apoi la timpul cuvenit şi cu 
acelea ale formării micilor coruri liturgice. El este dator a-şi da 
sârguinţa pe cât va fi cu putinţă ca în cel mai scurt timp, să se 
poată introduce cântarea mentionatelor coruri la toate bisericile 
Statului din Capitală. 

Art.V. Acei care dintre cintareti, canonarhi şi 
paraclisieri nu s-ar conforma dispozitiunilor prevăzute la Art.II 
se vor destitui din posturile lor de pe la bisericile unde ar fi 
salariaţi şi se vor înlocui cu alţi concurenţi care ar răspunde 
ordinei mentionatului articol. 

Art.VI. Ministrul Justiţiei, Cultelor şi Instrucțiunii 
Publice, prin înţelegere cu Consiliul Comunal al Capitalei, va 
obliga asemenea şi pe ceilalţi cântăreţi, canonarhi şi 
paraclisieri de pe la bisericile care nu sunt întreţinute de Stat, a 
urma acest curs. 


Ministru Secretar de Stat la 
Departamentul Justiţiei, Cultelor şi 
Instrucțiunii Publice, 

N.Cretulescu 

ESTETIC ŞI LITURGIC 
ÎN CÂNTAREA BISERICEASCĂ ORTODOXĂ? 


1. Estetic şi lturgic 


Încercând o încadrare generică actuală a celor 
doi termeni, într-o perspectivă atât culturală (mai laică), 
dar şi teologică, se poate spune ca esteticul este o 
noţiune cu numeroase conotaţii filozofice şi cu aplicare 
mai ales în domeniul artelor, iar //turgicu/ este o noţiune 
specifică domeniului bisericesc. 

„Esteticul“, cu o istorie a sa mergând până în 
antichitatea elină, şi-a păstrat de-a lungul timpului şi în 
cele aproximativ două secole de identitate notionala 
modernă”, înţelesul de principiu al unei ştiinţe (sau 
conştiinţe) a frumosului“ - şi aceasta în pofida a 
numeroase metamorfoze istorice, culturale, filozofice, 
artistice”. Cu acest sens comun, indicând înspre frumos, 
de o constanta istorică suficient verificată, vom opera şi 
noi, preluând, de asemenea, sensul propriu al 
„liturgicului“ - cu referire la cultul, la slujbele Bisericii 
şi cu trimitere până în primele secole ale 
creştinismului“. 

Scopul prezentului studiu apare cu claritate 
odată cu observarea relaţiilor şi a influențelor reciproce 
între domeniile celor două noţiuni. Fie atunci când 


Studiul a fost alcătuit sub îndrumarea P.S.Prof.univ.Dr.Laurentiu 
(Liviu) Streza, Episcopul Caransebeşului, în cadrul cursurilor de 
doctorat de la Facultatea de Teologie „Andrei Şaguna“ a Universităţii 
„Lucian Blaga“ din Sibiu, şi a fost publicat în vol. „Teologie, Slujire, 
Ecumenism“, Sibiu, 1996, p.237-245. 

"A Baumgarten, în sec. al XVIII-lea, constituie „estetica“ drept 
disciplină aparte. 

Mic dicţionar filozofic, Bucureşti, 1969, p.118 ş.u.; Mic dicționar 
enciclopedic, Bucureşti, 1978, p.352, col 3. 

Pentru domeniul artei muzicale se poate vedea (rezumativ): Dicționar 
de termeni muzicali, Bucuresti, 1984, p.165. 

%Pr.Prof.Dr.Ene Branişte, Liturgica generală, Bucuresti, 1985, p.9. 

tratăm arhitectura, iconografia sau muzica bisericească 
dintr-un punct de vedere artistic, fie când atribuim 
nuanţe religioase unor fenomene şi manifestări artistice, 
constatăm o serie de împrumuturi, extinderi sau migrări 
de sens, uneori justificate şi sugestive, dar alteori 
abuzive şi generatoate de confuzie. 

Iar atunci când confuzia capătă pecetea regulei 
curente, intervenţia clarificatoare este cu atât mai 
importantă, şi în special pentru domeniul liturgicului, 
care este purtătorul unui mesaj esenţial pentru viaţa şi 
mântuirea oricărui om - Evanghelia Împărăției lui 
Dumnezeu - şi a cărui violare, peste un anumit prag, 
devine păcat împotriva Duhului Sfânt. 

În acest sens, nereuşita estetică a unui concert 
sau a unei expoziţii de artă plastică are repercursiuni 
existenţiale incomparabil mai puţin grave decât 
neîmplinirea liturgică, de ritual şi trăire, ce poate duce 
până la sacrilegiu. Şi neîndemânarea artistică a unui 
zugrav de biserici este mult mai puţin împortantă decât 
credinţa sa sau necredinta unui pictor, care altfel poate fi 
foarte bun, după criterii estetice. 

În cazul  cântării bisericeşti apare, de 
asemenea, o anumită confuzie, care uneori persistă, 
atunci când ea este raportată doar la atât de diversele 
aspecte ale artei muzicale laice contemporane. Muzica 
religioasă în general şi cântarea ortodoxă în particular 
pot fi astfel foarte diferit apreciate, în funcţie de punctul 
de vedere al uneia sau al alteia dintre numeroasele 
concepţii estetice, filozofice, culturale. Dacă o 
perspectivă istorică largă poate considera eventual 
muzica bizantină (în esenţă liturgică şi ortodoxă) ca şi 
un moment de sinteză în evoluţia artei muzicale, o altă 
viziune, „modernistă“, ce pune accentul pe originalitatea 
novatoare sau pe aspectele pragmatice, va considera 
cântarea bisericească actuală şi în special cea ortodoxă, 
drept învechită, plicticoasă, rudimentară, ineficientă. 

„Presiunea“ din partea alternativelor muzicale 
laice asupra cântării din Biserică este o problemă 
actuală, cât timp această cântare este socotită doar încă 
o muzică între atâtea alte muzici posibile, deci daca se 
rămâne doar la o judecată de valoare estetică. Aceasta 
este o confuzie de natură oarecum „externă“, pentru că 
se priveşte cântarea bisericească „din afara“ domeniului 
său. Confuzia îşi poate croi însă drum şi spre intimitatea 
practicii liturgice a cântării - in numele unei 
„deschideri“ - spre lume, devenind astfel „internă“ 
cântării şi cântăreților bisericeşti, a celor preocupaţi, în 
general, de cântarea bisericească. Atunci devine mai 
greu de desluşit cum trebuie sa se înnoiască aceasta 
cântare - sau să rămână neschimbată - cum să se 
adapteze sau să reziste influențelor şi tentatiilor din 
afară, care este „frumosul“ ei autentic etc. ? 

Astfel, mai ales la acest nivel „intern“, apare 
necesară încercarea de a se pune ordine între elementele 
de natură estetică şi cele de natură liturgică ale posibilei 
confuzii, adică de a se limpezi raportul dintre estetic şi 
liturgic în general, şi apoi, în particular, în cântarea 
bisericească. 

x 

Prezentele considerații, care se referă îndeosebi 
la cântarea din Biserica Ortodoxă Română, pot fi extinse 
fără dificultate şi la cântarea practicată în celelalte 
Biserici Ortodoxe. 


2. O perspectivă istorică 


Cei care au studiat mai îndeaproape specificul 
şi istoria cântării ortodoxe au ajuns curând la concluzia 
că aceasta „nu poate fi judecată după standardele estetice 
folosite în cazul operelor de artă, care sunt expresia unei 

simtiri individuale“, subiective, pentru că ea nu poate fi 


despărțită de cadrul său liturgic, de slujba bisericească”. 
Esenţial pentru cântarea bisericească este, aşadar, sensul 
liturgic, cel estetic fiind (oarecum) secundar. 

Si cântarea ortodoxă, ca orice manifestare 
liturgică în Biserică, este, în primul rând, simbol cu 
valoare epifanică, de descoperire a Prezentei, a Tainei 
Dumnezeiesti®. 

Dar elemente ale unei schimbări în conceperea 
rosturilor originare, fundamentale, ale cântării 
bisericeşti şi premize ale confuziilor mai apropiate de 
noi, pot fi observate încă începând cu ultimele secole ale 
primului mileniu creştin - în paralel cu concretizarea 
ideilor referitoare la  întruchipările plastice ale 
simboalelor liturgice, icoanele (şi ele pasibile de o 
tratare estetizantă). În timp ce în Răsăritul ortodox 
iconoclasmul era înlăturat odată cu fundamentarea 
teologică a icoanei în iconomia Întrupării, în Apus sensul 
icoanei era mult mai şters receptat - numai ca 
Ornamentatie si auxiliar didactic ilustrativ pentru 
nestiutorii de carte“. 

Prin „ornamentaţie“ şi „ilustrație“ se trecea 
deja spre partea doar exterioară a simbolului, care putea 
fi tratată şi ca având o oarecare independenţă“, odată cu 
ruperea sa din legătura organică cu realitatea spirituală 
simbolizată. „Cât mai frumos“-ul ornamentatiei, al 
podoabei, cu o justificare iniţială în respectul şi 
veneratia sacra, după o lungă evoluţie estetică (a 
„frumosului“) va ajunge să-şi fie suficient, prin sine 
însuşi, într-un sens „pur estetic“. Si opera de arta 
(plastică, muzicală...) va putea fi luată în consideraţie în 


“Egon Wellesz, A History of Byzantine Music and Hymnography, 
Oxford, 1971, ed.II, p.157. 

“Ibidem, loc.cit., şi p.26. 

“Paul Evdokimov, L’art de I’icone, Paris, 1972, p.145 ş.u., p.153 ş.u. 
“Ibidem, p.144. 

Ibidem, p.146, 187. 

mod autonom, „ieşită“ din Biserică şi fără „legături“ 
liturgice sau teologice. 

În acest context, pentru cântarea bisericească 
ortodoxă poate fi semnificativ faptul că Sfântului Ioan 
Damaschin, apărătorul prin excelenţă al icoanelor“, i se 
atribuie şi ordonarea celor opt glasuri bisericeşti din 
Octoih. Şi până în zilele noastre, în Biserica Ortodoxă, 
afară de unele perioade de exagerată ornamentare 
melodică (spre mijlocul celui de al doilea mileniu) şi 
trecând prin reforma hrisantică de la sfârşitul sec. al 
XVIII-lea şi începutul sec. al XIX-lea“, cântarea s-a 
menţinut în cadrele liturgice tradiţionale, care i-au 
asigurat continuitate în păstrarea identităţii sale. 

În Apusul Europei însă, pornind de la reforma 
gregoriană (sec. al VII-lea)“, şi uneori alături de 
menţinerea cântării gregoriene tradiţionale, şi-au făcut 
loc treptat inovaţii tot mai îndrăzneţe, care nu au rămas 
între tendinţele laicizante din afara Bisericii (puternic 
impulsionate mai apoi şi de Renastere), ci au fost tot mai 
mult acceptate şi în cadrul cultului Bisericii Apusene. 
Asemănător fenomenelor din sfera experienţelor plastice, 
unde mijloacele s-au perfecţionat şi s-au îmbogăţit 
(perspectiva, clar-obscurul...), în muzică a apărut 
portativul - notația pozitionala (un rol important a avut 
benedictinul Guido d’Arezzo, în jurul anului 1000)* si 
cântarea pe mai multe voci - polifonia (secolele IX-XII, 
mănăstirile din Chartres, Fleury, Limoges), ce va evolua 
până la culmile creaţiei lui J.S.Bach”. Mai târziu se va 
dezvolta viziunea armonică! şi va creşte importanţa 
acordată instrumentelor muzicale - ceea ce va face ca 


sV. Sf.loan Damaschin, Cu/tul sfintelor icoane (Cele trei tratate contra 
iconoclastilor), trad.de D.Fecioaru, Bucuresti, 1937. 

“O prezentare sintetică a acestor evoluţii găsim in: Dictionar de termeni 
muzicali, Bucuresti, 1984, p.63 ş.u. 

*/bidem, p.221. 

George Bălan, O istorie a muzicii europene, Bucureşti, 1975, p.42 ş.u. 
“Ibidem, p.45-47. 

"Ibidem, p.63. 

după adoptarea în Apus a orgii în sec. al VIII-lea să se 
impună treptat şi muzica instrumentală drept un gen 
independent şi major - prin sec. al XVI şi următoarele...” 

În acelaşi timp s-a structurat şi conceptul 
„spectacolului muzical“, al “concertului“, posibil a fi 
săvârşit şi în afara bisericii. Ulterior, săvârşirea în alt 
spaţiu decât cel liturgic va deveni regu/a „concertului“, 
iar eventuala sa desfăşurare în cadrul Bisericii, excepţia. 

Pe un plan mai spiritual, ruperea pe nesimţite 
de rădăcina teologică şi liturgică va cere alte 
fundamentări - filozofice, estetice...  Predilecţia 
scolasticii pentru Aristotel va mijloci o primă „aventură“ 
estetică (şi spirituală), prin preluarea conceptului 
„mimesis“-ului, a imitării naturii, pentru domeniul 
artelor. Imaginile tot mai realiste - dar exprimând tot 
mai mult imanentismul unei condiţii pământeşti 
decăzute, în detrimentul trimiterii transcendente” - îşi 
vor găsi o culminatie tehnică târzie în fotografie şi 
celelalte arte vizuale moderne (cinematograful, 
televiziunea). 

În muzică, ilustrativismul imitativ (de ex. 
cântecul păsărilor în „Primăvara“ de A.Vivaldi) sau 
programatismul descriptiv al romantismului şi 
impresionismului (tipice sunt poemele simfonice - să ne 
gândim la „Don Quichote“ de Richard Strauss sau 
„Marea“ de C.Dedussy) vor evolua către muzica 
bruitistă, „concretă“ a secolului nostru” (lucrările 
„futuriştilor italieni: Pratella, Rusollo, sau ale lui 
P.Schaeffer). 

Insuficienta spirituală, duhovnicească, a 
acestui realism perceptiv, senzorial, este evidentă pentru 
integralismul sufletului omenesc şi, istoric, reacţiile nu 
au întârziat. Dar, în lipsa unei „busole“, a unui punct de 
referinţă absolut, divin, revelat, ele au prilejuit alte 


“Ibidem, p.61. 
“Paul Evdokimov, op.cit., p.145 ş.u. 
“George Bălan, Muzica și lumea ideilor, Bucureşti, 1973, p.262-287. 

rătăciri spre marginile normalitatii spirituale 
(ontologice) umane. 

Nevoii de adâncime a „simţirii“ duhovniceşti i 
s-a răspuns cu surogatul afectivului şi a emotivităţii, atât 
în domeniul plastic”, cât şi în cel muzical”, iar căutarea 
„luminii  cunoştinţei“ (II Cor.4,6) a găsit doar 
rationalism, intelectualism, abstractionism - care şi în 
artele plastice”, şi in muzică” s-au prăbuşit in pre- sau 
informal. În aria muzicii occidentale pot fi amintite în 
acest sens, pe de o parte, efuziunile eroilor romantici ca 
Harold (H.Berlioz), Manfred (R.Schumann), iar pe de 
altă parte, ariditatea intelectualistă a dodecafonismului 
şi a serialismului de la sfârşitul sec. al XIX-lea şi 
începutul sec. al XX-lea (A.Schânberg, A.Berg, 
A.Webern), ca şi devenirile matematizate de mai târziu 
(spre ex. Xenakis ş.a.), ce vor sfârşi în haosul 
aleatorismului (J.Cage ş.a.). 

Cand, şi dupa alte încercări culturale eşuate, 
adâ ncimile (sau înălțimile) transcendente, „cereşti“, 
le-au fost refuzate, artele şi slujitorii lor au trebuit să se 
resemneze, uneori cinic, în divertisment, facil, absurd 
sau derizoriu. Întreaga muzică „uşoară“ contemporană, 
cu nenumăratele sale variante, iar în planul plastic 
design-ul de consum şi benzile desenate, stau mărturie a 
acestei situaţii. 

Aceleaşi fenomene pot fi observate şi în alte 
domenii ale culturii (filozofie, literatură etc.) sau ale 
vieţii şi gândirii social-politice. 

lar aplicarea în continuare, în Bisericile 
Apusene, a tot mai noilor experienţe artistice a dus la 
apariţia „tabloului religios“, ca alternativă posibilă (?) a 


“Paul Evdokimov, op.cit., p.146. 

“George Bălan, Dincolo de muzică..., Bucuresti, 1967, p.95. 
"Paul Evdokimov, op.cit., p.147. 

George Bălan, O /storie..., p.344 ş.u. 

icoanei”, şi la apariţia „concertului religios“ ca formă 
mai „cultă“, elevată, a cântării bisericeşti... 

Aceste evoluţii şi rezultatele lor, caracteristice 
lumii şi Bisericii europene occidentale, au început să 
exercite în ultimele câteva secole o influenţă tot mai 
insistentă şi asupra Răsăritului ortodox. 

Acest lucru poate fi urmărit, spre exemplu, în 
transformările ce au marcat cântarea bisericească rusă, 
începând cu sec. al XVIII (cu oarecari premize şi în 
secolele  anterioare)!%, iar în cântarea bisericească 
românească, începând cu secolul trecut, odată cu 
introducerea cântării corale armonice!!. 

Frământările ce au urmat acestei ultime 
initiative s-au întins pe durata câtorva decenii, 
disputele dintre  tradiţionalişti şi modernisti'” 
evidențiind existența unui substrat  ecleziologic 
venerabil în argumentarea tradiționalistă - mergând 
până la unele canoane ale sinoadelor din primele 
secole - şi dând ocazia, totodată, unei rediscutări a 
bazelor cântării în Biserica Ortodoxă, cu ecouri până 
în zilele noastre. 

Din această perioadă, în planul muzical concret 
al creaţiei componistice româneşti au rămas mai multe 
zeci de „Liturghii corale“, începând cu lucrările lui 
I.Cartu şi continuând cu cele ale lui Al.Flechtenmacher, 
E.Wachmann, G.Stephanescu, G.Musicescu, 
E.Mandicevski, G.Dima şi multi alţii, până la 
T.Popovici, D.G.Kiriak, Gh,Cucu, I.D.Chirescu şi 
N.Lungu, dintre care se mai cântă astăzi doar câteva. Iar 


“Paul Evdokimov, op.cit., p.145. 

ON .Trubetkoi, Cântarea bisericească ortodoxă rusă, în „Ortodoxia“, XII 
(1960), nr.2, p.452 ş.u. 

Diac.Conf.Dr.Nicu Moldoveanu, Muzica Bisericească la români în sec. 
al XIX-lea (partea a doua), în“ Glasul Bisericii“, XLII (1983), n.9-12, 
p.607 ş.u. 

J] ect.Sebastian Barbu-Bucur, Axionu/ „Îngerul astrigat* în armonizarea 
lui D.G.Kiriak, în „Glasul Bisericii“, XXI (1975), nr.7-8, p.764-765; 
Nifon Ploeşteanu, Carte de muzică bisericească pe psaltichie si pe note 
liniare pentru trei voci, Bucureşti, 1902, p.76. 

pentru tendinţele mai avansate în sensul (secularizant) al 
„concertului religios“ să menţionăm oratoriile - cu 
orchestră (!) - în stil bizantin, de Crăciun şi de Paşti, ale 
lui Paul Constantinescu. şi unele lucrări pur 
instrumentale ale aceluiaşi compozitor - cum sunt, spre 
exemplu, Variatiunile libere pe o temă bizatina pentru 
violoncel şi orchestră - inspirate din cântările psaltice şi 
valoroase din punct de vedere artistic. 


3. Putem vorbi despre o estetică liturgică a cântării 
bisericeşti ? 


Rezistenţa  cântării bisericeşti ortodoxe la 
influenţa numeroaselor inovaţii ce au asaltat-o în 
ultimele veacuri dezvăluie, la un studiu mai atent, mai 
mult decât o simplă încăpățânare habotnica - şi anume, o 
articulare internă coerentă, logică, teologică şi 
ecleziologică, căreia i se poate da, într-o anumită 
măsură, chiar o expresie (estetică) conceptuală. 

În această direcţie s-a vorbit despre o „estetică 
muzicală a Sfinţilor Părinţi“ 1%. Sf.Vasile cel Mare, 
Fericitul Augustin’, Sf.Ambrozie al Milanului, 
Sf.Grigorie de Nyssa, Sf.Niceta de Remesiana™ şi 
multi altii au lasat suficiente referiri care sa contureze 
un statut estetic clar al cântării bisericeşti. Mai există de 
asemenea un număr de canoane!” şi, nu în ultimul rând, 
întruparea vie a Tradiţiei bisericeşti a cântării, în 
realitatea actuală a cântării din Biserica Ortodoxă. 


“Theodore Gérold, Les Peres de /'Eglise et la musique, Paris, 1931, 
p.135 ş.u. 

“Ibidem, p.143, 146. 

°Pr.Prof.Dr.Dumitru Stăniloae, Spiritualitate şi comuniune în Liturghia 
ortodoxă, Craiova, 1986, p.427-431. 

%Sf.Niceta de Remesiana, Despre folosul cântării de psalmi, trad. de 
Şt.C.Alexe, în „Mitropolia Banatului“, 1971, nr.1-3, p.135-142. 

“Spre ex. canoanele 75 Trulan, 15, 17, 59 Laodiceea etc., cf. 
Arhid.Prof.Dr.loan Floca, Canoanele Bisericii Ortodoxe (note şi 
comentarii), (Sibiu) 1991, p.140, 206 ş.u., 216. 

Toate tind sa demonstreze dimensiunea 
sacramentală, duhovnicească, mistică a  cântării 
bisericeşti. Cuvintele Heruvicului - „(Noi), carii pe 
Heruvimi cu taină închipuim şi Facatoarei de viata 
Treimi, întreit sfântă cântare aducem, toată grija cea 
lumească de la noi să o lepădăm, ca pe Împăratul tuturor 
să-l primim, pe Cel înconjurat de cetele îngereşti“ - ne 
introduc în însuşi miezul dimensiunii liturgice a cantarii. 
Lepădarea de „grija cea lumească“ este cheia intrării în 
această realitate (inevitabil tainică, mistică), ea 
însemnând, între altele, şi angajarea într-un „urcuş 
duhovnicesc“, curatitor de patimi, a cântăreţului 
bisericesc. 

Cântarea bisericească implică astfel integral 
persoana cântărețului - şi toată comunitatea 
bisericească, în cazul cântării de obşte. La fel cum 
zugravul de icoane trebuie să se supună unei asceze 
pregătitoare'%, şi cântăreţul ştie că „acela care cântă un 
imn o face cu inimă curat şi (in mod) spiritual; el 
exclude din inima sa orice fel de patimi omeneşti (...) 
ŞI (...) starea sufletului său nu este tulburată în nici un 
chip“. El se consideră (de fapt, este) un umil 
artizan!" a cărui inspiraţie se datorează numai 
ecourilor îndepărtate ale cântărilor îngereşti, pe care 
este dator să le talmaceasca - după spusele Sf.Dionisie 
Areopagitul!!!. 

Mijloacele acestei lucrări de  tălmăcire 
cântăreţul trebuie să le chivernisească la fel ca un 
adevărat „iconom“, ştiind că dacă „toate îmi sunt 
îngăduite, nu toate îmi sunt de folos“ (I Cor.6,12). Şi aici 
comparatia cu arta icoanei se dovedeşte sugestivă - 
teologia icoanei fiind fundamentată, de-a lungul 


Pau] Evdokimov, op.cit., 161. 

Sf.Ambrozie al Milanului, FExp/icare la Ps.143, cf.Théodore Gérold, 
op.cit., p.207. 

"Egon Wellesz, op.cit., p.158. 

'ISf.Dionisie Areopagitul, Despre ierarhia cerească, c.7, cf.Egon 
Wellesz, op.cit., p.58. 

timpului, mult mai sistematic. „lconograful poate sa nu 
ignore nimic din tehnicile (plastice), chiar dintre cele 
mai moderne“'”’, dar ele nu trebuie să-i conditioneze 
lucrarea, ci el trebuie să simtă, să descopere care imagini 
corespund, „sunt legitime şi conforme (...) Descoperirii 
Dumnezeieşti“!!?, actualizată în epifanismul liturgic. De 
aceeaşi ştiinţă şi cultură duhovnicească trebuie să dea 
dovadă şi cântăreţul bisericesc, psaltul, compozitorul de 
muzică bisericească, „imnologul“, în alegerea 
mijloacelor sale. 

Un exemplu ni-l oferă „Dedicaţia“ către 
Constantin Brâncoveanu a lui Filotei sin Agăi Jipei, 
autorul ,,Psaltichiei româneşti“ (1713), din care aflăm că 
acesta, deşi cunoştea cântările bisericeşti gregoriene şi 
ruse, a preferat ehurile greceşti, în care a tălmăcit şi a 
aşezat cântările sale, care „se conformează canoanelor 
ehurilor bizantine“!". 

Este adevărat că în această activitate a sa de 
„iconom“ cântăreţul bisericesc este ajutat de cadrul 
eclezial al desfăşurării ei. Chiar formaţia sa de cântăreţ 
bisericesc s-a desăvârşit in /nferiorul vieţii bisericeşti, 
liturgice, mai mult pe cale orală decât din litera cărţilor, 
Tradiţia sacramentala vie fiind ea însăşi o întrupare 
concretă a fundamentărilor dogmatice. 

Si la aceste fundamentări, de asemenea, se 
poate oricând apela: dacă icoana ortodoxă se întemeiază 
pe actul Întrupării Mântuitorului, care a fost văzut şi 
pipăit de contemporanii Săi şi este prezent sacramental 
„până la sfârşitul veacului“ (Mt.28,20) în Sfânta 
Euharistie, El a fost de asemenea auzit în vremea 
Întrupării Sale istorice'®, când „a (şi) cântat laude“ 
(Mt.26,30) cu ucenicii Săi. lar cuvântul cântării liturgice 


"Paul Evdokimov, op.cit., p.188. 

"Ibidem, p.38. 

Cf. Prof.Gh.Ciobanu, Muzica bisericească la români, în „Biserica 
Ortodoxă Romana“, XC (1972), p.171. 

"Paul Evdokimov, op.cit., p.32. 


68 


- care trebuie cântat pentru a-l ridica din condiţia 
pământească decăzută a rostirii prozaice - este loc 
teofanic!!€ şi icoană a Cuvântului Dumnezeiesc. 

„Iconomia“ mijloacelor muzicale este astfel o 
expresie a „regulilor“ Traditiei bisericeşti, formulate 
uneori şi canonic''’, şi nu înseamnă o limitare a libertăţii 
creatoare a omului, ci dimpotrivă, este o expresie tocmai 
a acestei libertăţi, în actul a/egerii ecleziale şi personale 
totodată a mijloacelor’ in deplina constiinta a 
rosturilor, sensurilor şi roadelor méantuitoare ale 
Bisericii. Şi de aceea putem observa o „estetică“ 
liturgică specifica: cuvântul este totdeauna prezent în 
cântarea bisericească, cuvântul cu înţeles, cuvântul 
rostit, viu, cuvântul rostit de către şi către persoană 
(Persoană), cuvântul personal.  Non-cuvântul este 
refuzat, fie sub chipul sunetului impersonal al 
instrumentului muzical, fie al vocalizei tehnice - situaţia 
fiind cu totul deosebită în cazul jubilatiei liturgice şi a 
cântării papadice (bogat melismatică), în care cuvântul 
pare că se dizolvă, dar care se sprijină tot pe cuvânt, ce 
suferă numai o prefacere liturgică. 

Slujirea în cadrul cultului este o lucrare mai 
ales a oamenilor, a oamenilor „între-laolaltă“ şi 
împreună cu Dumnezeu, a persoanelor umane şi divine, 
care doar într-un al doilea rând îşi revarsă 
binecuvântarea asupra întregii făpturi. De aceea orice 
mediere sau (mass-) mediatizare instrumentala (muzicală 
sau de tehnică radio, TV etc.) nu-şi are locul într-o 
slujbă a comuniunii interpersonale. Nedefinitul sunetului 
instrumentelor „necuvântătoare“ poate rătăci trăirea de 
la această comuniune, spre care îndreaptă cuvântul ce 


comunică şi naşte comuniune - între persoane'”. 


"Ibidem, p.92. 

WV., canoanele citate la nota nr.31. 

"Paul Evdokimov, op.cit., p.185. 
"Pr.Prof.Dr.Dumitru Stăniloae, op.cit., p.421-423. 

Acelaşi lucru este valabil şi pentru cântarea 
polifonică sau armonică, ce este o folosire tot la modul 
oarecum instrumental(-armonic) a vocii şi a cuvântului 
şi a cărei complexitate în textura sonoră (care devine 
uşor haotică în cazul unei interpretări neîndemânatice), 
sub acoperirea unei armonii sonore plăcute, desfătătoare, 
provoacă în orice caz o umbrire de sens şi confuzie în 
ceea ce priveşte înţelesul cuvântului. 

Împărţirea pe voci in cântarea armonică 
introduce şi un element tehnic, exterior, de separație 
într-un cadru de comuniune, în care toţi trebuie să cânte 
„într-un glas“, „desăvârşiţi întru unime“ (In.17,21). 
Aceste cerinţe liturgice sunt mult mai uşor de îndeplinit 
prin cântarea pe o singură voce, monodică. 

Pe plan spiritual cântarea pe voci diferite 
creează inevitabil „distanţă“ şi „poziţie“ diferită, chiar 
dacă în „armonie“. În muzică, o armonie, oricât de 
consonantă, presupune o tensiune care nu-şi găseşte 
rezolvarea decât în unison, limita desăvârşită a armoniei 
- ce cuprinde în  armonicele sale naturale 
potentionalitatea originară a oricărei armonii. In 
iconografie, renunțarea la  facticitatea optică a 
perspectivei de adâncime!” a însemnat eliminarea 
„distanţei“ şi a „poziţiei“ diferite determinate de această 
distanţă, aşa încât prezentul epifaniei liturgice să nu fie 
numai un „acum“ veşnic, ci şi un „aici“ absolut al 
maximei apropieri şi desfiintari a oricărei distanţe 
spaţiale - ceea ce spiritual coincide cu „mine însumi“, 
„eu“-l participantului la slujbă. Oricare (co-) participant 
liturgic este astfel în însăşi inima realităţii descoperite 
sacramental, iar slujba se săvârşeşte în însăşi „inima“ sa 

Renuntarea la „poziționarea“ diferită in 
cântarea pe mai multe voci, pentru cântarea pe o singură 
voce, cu o aceeaşi melodie şi aceleaşi cuvinte, înseamnă 


Paul Evdokimov, op.cit., p.145 ş.u. 

de asemenea situarea în același sens şi în acelaşi „loc 
liturgic esențial. 

Şi notația muzicală bizantină, o notație a 
„mersului“ melodic, fidelă acompaniatoare a oralității 
specifice cântării răsăritene, se poate vădi mai liturgică - 
în sensul ortodox - decât cea occidentală, pozitionala (pe 
portativ), de sugestie spaţială şi instrumentală, ce a şi 
favorizat dezvoltarea polifoniei şi armoniei. 

Isonul, care însoţeşte uneori cântarea ortodoxă, 
şi care se poate spune că este o „referinţă armonică“ 1!” - 
o concesie făcută “impersonalului instrumental (ca şi 
clopotul şi toaca) şi armonic“, poate tocmai pentru a 
reaminti că „lucrarea“ Bisericii se săvârşeşte în această 
lume şi în această condiţie umană - este mai mult un 
semn (şi mai putin un simbol), un „remember“, un „să 
luăm aminte“, o bornă la frontiera dintre două lumi. 

Oricum, într-un domeniu al lucrurilor esenţiale, 
atât omeneşti cât şi, mai ales, dumnezeiesti, 
instrumentul muzical (şi instrumentalismul, în general), 
nu poate concura persoana umană, fie ca ofrandă aleasă 
între toate cele create - şi Mântuitorul s-a adus pe Sine 
Jertfă desăvârşită întrupat ca om - fie ca şi „instrument“ 
al „jertfei de laudă“ care este cântarea. 

Desigur însă că eforturile cântăreților 
bisericeşti de a depăşi un anume ,,imanentism estetic“ !?, 
în plan practic nu poate coborî cântarea bisericească sub 
un nivel artistic firesc'”. Aspiratia „fuzionării 
elementului artistic cu contemplatia mistică, (spre) 
inaugurarea unei teologii vizionare, vizionar însemnând 
aici credința în sensul paulin de «vedere a celor 
nevăzute»“ (Evr.11,1)'%, în cazul cântării bisericeşti 
ortodoxe este aspirația regăsirii (sau păstrării) sensului 
său estetic autentic, care, originar, se suprapune, se 


Victor Giuleanu, Melodica bizantină, Bucuresti, 1981, p.152. 
“Paul Evdokimov, op.cit., p.155. 

Ibidem, p.183. 

Ibidem, p.161. 

confundă (o „confuzie“ sănătoasă) cu sensul liturgic 
autentic. 

Este, de asemenea, regăsirea frumosului dintru 
început, când „Dumnezeu a privit toate câte a făcut şi 
iată erau bune (frumoase -kala)'” foarte“ (Fac.1,31), este 
iubirea pentru frumosul desăvârşirii creştine (Filocalia), 
este setea după frumuseţea sădită în sufletul omului, 
făcut după „chipul“ frumuseţii dumnezeiesti. Pentru ca 
„frumosul“ este, după cum spune Sf.Dionisie 
Areopagitul, unul dintre Numele lui Dumnezeu'” - Cel 
ce a făcut Cosmosul, „Podoaba“, frumuseţea, iar pe om 
l-a pus lucrător, „liturghisitor“!” al acestei frumuseți şi 


„cântăreţ“ al strălucirii Dumnezeirii”. 


Ibidem, p.12. 

'%[bidem, p.18. 

"Paul Evdokimov. Jubirea nebună a lui Dumnezeu, trad. de Teodor 
Bakonsky, Bucureşti, 1993, p.29. 

Idem, L ’art..., p.18. 

PERMANENŢĂ SI SCHIMBARE 
ÎN CÂNTAREA LITURGICĂ ORTODOXĂ" 


În condițiile mereu diferite ale lumii 
contemporane, problema adaptării prin schimbare a 
rânduielilor cultului creştin - în particular ale celui 
ortodox - a fost sesizată de numeroşi teologi, care au 
adus-o în discuţie şi au preluat-o spre studiu, încercând 
discernerea celor mai potrivite şi fundamentate 
atitudini!*. 

Între „formele generale de exprimare a 
cultului“! numărându-se şi cântările liturgice, problema 
s-a pus şi referitor la acestea, fie că era vorba despre 
unele inovaţii în recitativul liturgic", de rolul eventual 
al instrumentelor muzicale în cult'?, sau de alte aspecte 
specifice. 

La întrebarea dacă, totuşi, „cultul ortodox (...) 
cu formele lui tradiţionale (...) mai corespunde nevoilor 
religioase ale sufletului omenesc în condiţiile şi 
posibilităţile vieţii sociale de azi (...) sau, dimpotrivă, 
are şi el nevoie de o revizuire, de o înnoire şi adaptare la 
condtiile de viata ale societăţii contemporane, s-au 
propus soluţii diametral opuse. Unii, sub influenţa 


Studiul a fost alcătuit sub îndrumarea P.S.Prof.univ.Dr.Laurentiu 
(Liviu) Streza, Episcopul Caransebeşului, în cadrul cursurilor de 
doctorat de la Facultatea de Teologie „Andrei Şaguna“ a Universităţii 
„Lucian Blaga“ din Sibiu, şi a fost publicat în „Revista Teologică“,V 
(77), 1997, nr.3, p.103-111. 

'Pr.Prof.Dr.Ene Branişte, Probleme de actualitate ale Bisericilor de azi: 
dezvoltare (evoluţie) şi revizuire (adaptare) în cult, din punct de vedere 
ortodox, în „Ortodoxia“, XXI (1969), nr.2, p.197-215; Idem, Cultul 
ortodox în cadrul lumii de azi, în „Mitropolia Olteniei“, XXVI (1974), 
nr.3-4, 1985, p.245-251. 

Idem, Liturgica specială, Bucuresti, 1985, p.15. 

Nicolae Lungu, Combaterea inovatiilor in recitativul liturgic, in 
„Studii Teologice“, seria II, VII (1957), nr.7-8, p.562-573. 
'“Pr.Prof.Gheorghe Soima, Functiunile muzicii liturgice, Sibiu, 1945, 
p.93ş.u. 

suflului inovator al confesiunilor apusene, cer o reformă 
fundamentală a cultului(...). Alţii, mai conservatorişti, 
susţin, dimpotrivă, că Biserica trebuie să rămână fidelă 
tradiţiei trecutului şi să păstreze cu sfinţenie rânduiala, 
intactă şi nemodificată, a slujbelor religioase, aşa cum 
este ea reglementată în regulile de tipic şi cum se 
practică în mănăstiri.“ 

Aceleaşi atitudini oarecum extreme ale unor 
„modernişti“!* şi ,,traditionalisti“' au existat - şi încă 
mai pot fi întâlnite - şi în cazul cântării bisericeşti. 

Echilibrul între cele două aspecte ale realităţii 
liturgice ortodoxe - cu aplicare şi la cântarea liturgică - 
şi anume, între permanenta şi schimbarea acestei 
realităţi, în întregul sau în părţile sale, cere o cât mai 
aprofundată analiză teologică, pentru evidenţierea unor 
criterii normative. 


1. Permanenta în cântarea liturgică ortodoxă 


În cadrul legăturii inseparabile dintre text şi 
melodie - care este un lucru bine stabilit în cântarea 
liturgică ortodoxa'” - partea melodică, „pur muzicală“, a 
cărei concretizare apare ca eminamente femporală, a 
îndemnat şi la meditaţie asupra timpului. 

De asemenea, muzica în general, cu 
„temporalitatea (sa) imanentă“"”, atunci când a încercat 
să devină o artă majoră şi să dobândească o conştiinţă a 
condiţiei sale (aşa cum este, spre exemplu, şi cazul 
muzicii europene al ultimelor câteva secole), a trebuit 


“Pr.Prof.Dr.Ene Branişte, Probleme de actualitate..., p.198 

“Sebastian Barbu-Bucur, Axionul/ „Îngerul a strigat“ în armonizarea lui 
D.G.Kiriak, în „Glasul Bisericii“, XXXIV (1975), nr.7-9, p.764 ş.u. 
“Ibidem; Nifon Ploeşteanu, Carte de muzică bisericească pe psaltichie 
gi pe note liniare pentru trei voci, Bucureşti, 1902, p.76. 
“Pr.Prof.Gheorghe Soima, op.cit., p.66; Pr.I.D.Petrescu, Etudes de 
paléographie musicale byzantine, Bucuresti, 1967, p.8. 

“Adrian Iorgulescu, Timpul si comunicarea muzicală, Bucuresti, 1991, 


p.5. 

să-şi  coreleze meditaţia asupra aspectelor sale 
fundamentale cu cea asupra problemelor muzicianului, 
ale omului care face muzică. 

Şi astfel, dimensiunea esenţială a muzicii, 
timpul, s-a dovedit a fi o dimensiune esenţială, într-un 
fel chiar mai mult, existenţială, şi a omului. „Trecerea 
lumii“ acesteia (I In.2,17), sfârşitul timpului individual 
al vieţii pământeşti în moarte, a contrariat mereu sufletul 
omului, creat de Dumnezeu pentru nemurire şi veşnicie. 

Preocuparea pentru ieşirea din curgerea 
negativă a timpului, a „timpului orb“, a „timpului 
bolnav“', nu a condus însă spre vreo reuşită deplină, 
decât numai prin Iconomia Dumnezeiască a Întrupării 
Mântuitorului. Doar atunci neputincioasele încercări 
omeneşti, de „regăsire a timpului pierdut“ şi de 
„permanentizare a clipei“!'*, au putut fi nemăsurat 
depăşite, în răscumpărarea, recuperarea şi recapitularea 
întregii lumi - deci şi a timpului asociat ei - săvârşite 
prin Înviere. 

În Biserică, actul liturgic - având cântarea între 
cele mai importante componente ale sale’! - realizează 
tocmai actualizarea sacramentală, aducerea în momentul 
contemporan nouă!” a acestei „recapitulări“!* a lumii şi 
a timpului. Dar acest „prezent liturgic“ nu înseamnă doar 
realizarea vreunei „permanenţe“ la modul omenesc, 
adică doar a unei conservări (dacă se poate la nesfârşit) 
a unor forme, idei etc. „Timpul sacru“, timpul sfinţit în 
slujba dumnezeiască a Bisericii este totodată o p/inire, o 


“Paul Evdokimov, L ’art de /'icone, Paris, 1972, p.109, 117 (în trad.rom. 
de Grigore Moga şi Petru Moga, Bucureşti, 1992) 

“George Bălan, Dincolo de muzică, Bucureşi, 1967, p.7-25. 

“Paul Evdokimov, op.cit., p.109-112. 

"Pr.Prof.Dr.Ene Branişte, Liturgica specială..., loc.cit. (p.15). 

“Paul Evdokimov, op.cit., p.111, 113. 

“Pr.Prof.Dr.Dumitru Stăniloae, Spiritualitate şi comuniune in Liturghia 
ortodoxă, Craiova, 1986, p.47, 75. 

„pleromă“!* şi calitativă (nu doar cantitativă, de durată), 


este timpul prefăcut în veşnicie. 

Astfel, toate momentele istorice esenţiale, 
începând de la Facere, sunt recapitulate în „memorialul 
liturgic“. Şi mai ales cuvintele cântărilor sunt cele ce 
slujesc la împlinirea acestui memorial. Ele ne aduc pe 
fiecare până în momentul în care „Făcătorul meu, 
Domnul, luând tarana din pământ şi insufletindu-ma cu 
suflare de viaţă, m-a înviat şi m-a cinstit a fi stăpânitor 
pe pământ tuturor cel văzute şi locuitor împreună cu 
îngerii“ (prima Stihira a Triodului, în Duminica 
Lăsatului sec de brânză)". La fel, vedem cântând cum 
„Fecioara astăzi pe Cel mai presus de fiinţă naşte“ 
(Condacul Naşterii Domnului)'*, ne bucurăm „Învierea 
lui Hristos văzând“ (din Slujba Învierii)!” etc. 
Participăm in felul acesta la toate evenimentele 
Mântuirii, alături de toţi sfinţii, cărora, la îndemnul 
cântării, „strângându-ne laolaltă, le prăznuim cu dreaptă 
credinţă şi le cinstim cu laude preaslăvita şi cinstita lor 
prăznuire“ (Slava de la Stihoavna Vecerniei în Duminica 
Tuturor Sfinţilor)'%, în toate zilele anului bisericesc. 

Nu doar cele trecute ne devin prezente în 
recapitualarea sacramentală a timpului ci, profetic, şi 
cele viitoare", până la Înfricoşătoarea Judecată, fiindcă 
„sosit-a ziua, iată înaintea ochilor este judecata“ (din 
Canonul Duminicii Lăsatului de carne)'” care „pune 
astăzi sfârşit tuturor sărbătorilor“ (din Sinaxarul 
Duminicii Lăsatului de carne)’. 

De aceea, pentru a vorbi despre „permanenţă“ 
în cântarea liturgică ortodoxă, trebuie pornit din acest 


4 


“Paul Evdokimov, op.cit., p.109. 

“Triodul, ed. a VII-a, Bucuresti, 1970, p.100. 

“Mineiul pe decembrie, ed. a V-a, Bucureşti, 1975, p.408. 
“Penticostar, ed. a VII-a, Bucureşti, 1988, p.22. 

“Ibidem, p.361. 

“Pr.Prof.Dr.Dumitru Stăniloae, op.cit. p.46. 

“Triodul..., p.43. 

"Ibidem, p.46. 

plan spiritual şi sacramental al realismului liturgic, în 
care  „permanenţa“ comună, istorică, îşi are un 
corespondent „pnevmatizat“ în prezentul eshatologic. Şi 
din această perspectivă este posibilă înţelegerea mai 
clară a o serie de manifestări şi aspecte ale 
„permanenţei“ (sau „neschimbării“) cântării liturgice 
ortodoxe, în planul liturgic „văzut“ şi în cel istoric. 


a) „Permanenţa“ textului cântărilor liturgice 


Repetarea ciclică a slujbelor (cu cântările 
respective), zilnic, săptămânal, anual - ciclul pascal şi 
cel mineal - nu exprimă cercul vicios al imanentei fara 
ieşire”, ci este simbolul liturgic (totdeauna „epifanic“!*, 
descoperitor al celor dumnezeiesti) a/ veşniciei, care in 
mod văzut se poate exprima doar prin repetarea 
periodică a comuniunii sacramentale cu ceea ce este 
veşnic”. 

lar ceea ce este repetat de atâtea ori cu 
venerație, de-a lungul secolelor, este firesc să prezinte şi 
o mai mare constanţă istorică a formei, în comparaţie cu 
alte producţii culturale (efemere). 

În cântarea liturgică ortodoxă această constanta 
- expresie a „permanenţei“ enunțate în titlu - poate fi 
urmărită, în primul rând, sub aspectul textului, al 
imnografiei. Din acest punct de vedere imnul „Lumină 
lină“ de la Vecernie ne conduce până în primele veacuri 
ale erei creştine (sec.II-III), doxologia din rânduiala 
Utreniei (,,Slava întru cei de sus lui Dumnezeu...‘), 
împreună cu  imnele „Unule născut“ şi „Sfinte 
Dumnezeule“ din rânduiala Sfintei Litughii datează din 
secolele al V-lea -al VI-lea, iar Axionul (imnul de 


Paul Evdokimov, op.cit., p.110. 

‘Alexandre Schmemann, Euharistia - Taina Împărăției (trad. de Boris 
Răduleanu), Bucureşti, 1992, p.45 ş.u. 

Paul Evdokimov, op.cit., p.114 

preamărire a Maicii Domnului) a intrat în uzul ritului 
bizantin aproximativ încă de prin sec. al X-lea'”. 

Cântările cu o atât de mare vechime, multe cu 
un caracter dogmatic pronunţat, la fel ca şi rânduielile 
de cult „sunt guvernate de principiul stabilităţii şi 
uniformităţii cultului, care nu îngăduie modificarea sau 
suprimarea lor după capriciul sau gustul personal al 
liturghisitorilor sau al unor Biserici locale (...). Pe 
acestea Biserica le păstrează neschimbate, pentru că ele 
menţin legătura de continuitate cu trecutul istoric, pentru 
că exprimă şi susţin doctrina ortodoxă, (...) unitatea ei, 
omogenitatea vieţii religioase (a spiritualităţii) ortodoxe, 
unitatea externă a Bisericii.“ 1% 

Raportarea cuvintelor cântărilor bisericeşti la 
textul scripturistic, deseori chiar citarea lui directă - text 
de o recunoscută stabilitate, datorită naturii conţinutului 
său revelat - contribuie de asemenea la „stabilitatea“ 
cântărilor liturgice, atât în planul cuvintelor, al textului, 
cât şi în cel al unei tradiţii psalmodice de rostire sau de 


cântare!”. 


b) ,,Permanenta“ în aspectul melodic 
al cântărilor liturgice 


Si sub aspectul melodic întâlnim în cântarea 
liturgică ortodoxă aceeaşi stabilitate istorică 
remarcabilă. „Fecioara astăzi“ (Condacul Naşterii 
Domnului) se cântă cu o melodie identică (în punctele ei 
caracteristice) de cel puţin aproape o mie de ani'*. La fel 
stau lucrurile în cazul pripelelor - care se cântă după 
polieleu - creaţii ale lui Filotei Monahul, fost logofăt al 


“Pr Prof.Dr.Ene Branişte, Probleme de actualitate..., p.200 ş.u. 
Ibidem, p.201. 

Nicolae Lungu, Tehnica recitativului liturgic. Organizarea corului 
bisericesc, în „Studii Teologice“, seria a II-a, nr.3-4, 1949, p.238-242. 
Sebastian Barbu.Bucur, Cultura muzicală de tradiţie bizantină pe 
teritoriul României, Bucuresti, 1989, p.24. 

lui Mircea cel Bătrân: „melodia care circulă în prezent - 
cel putin la românii din Muntenia, Moldova, 
Transilvania de sud, inclusiv Blajul, şi din Bucovina - 
este vechea melodie creată de Filotei, ajunsă până la noi 
cu neînsemnate modificări. Ne este dovedit acest lucru 
de structura acesteia, care este aceeaşi cu a ehului I 
bizantin, aşa cum ne este cunoscut din manuscrisele 
secolelor XIII-X VIII, iar pe de altă parte de păstrarea în 
formă atât de asemănătoare în provinciile româneşti 
mentionate.“'” 

În planul structurilor  muzical-liturgice, 
sistemul celor opt glasuri bizantine - împreună cu cartea 
corespunzătoare, Octoihul, rămas în mare acelaşi (cel 
puţin în principiu) din sec. al VIII-lea, când se consideră 
că Sfântul Ioan Damaschin l-a ordonat, şi până astăzi - 
este şi el o dovadă a relativei permanente şi neschimbări 
a cântării liturgice. Acelaşi lucru se poate spune şi 
despre celelalte cărţi de slujbă (Triodul, Penticostarul, 
Mineiele, Ceaslovul etc.), „încheiate“ începând de prin 
secolele IX-XI şi care concretizează - atât în planul 
imnografic, cât şi in cel al rânduielilor cântării - 
ciclurile liturgice amintite mai înainte. 

Exemplele menţionate până acum dezvăluie 
însă şi o evoluție foarte lentă a cântării bisericeşti şi a 
râ nduielilor slujbelor în general, ce depăşeşte percepţia 
unei generații, înscriindu-se în ordinea secolelor. 
Modificările, introducerile sau suprimările de cântări şi 
randuieli, in acest ritm, au păstrat impresia 
„permanenţei“ la nivelul fiecărei generaţii, exprimând 
totodată continuitate în dezvoltarea liturgică. 

Micile variaţii şi schimbări (în formă), care au 
existat întotdeauna, doar cumulate în perioade mari de 
timp au constituit evoluția istorică în domeniul cântării 
bisericeşti - ca şi în cel liturgic, în general. 


Gheorghe Ciobanu, Pripelele lui Filotei Monahul, în „Studii de 
etnomuzicologie şi bizantinologie“, vol.I, Bucuresti, 1979, p.292. 

Însă „întotdeauna Biserica Ortodoxă a procedat 
cu mare prudenţă când a fost vorba de modificări în 
formele de cult, preferând să aştepte şi să lase lucrurile 
să meargă în voia lor, decât să vină cu hotărâri pripite, 
care ar fi putut avea urmări neprevăzute şi funeste“'™. 


2. Schimbare în cântarea liturgică ortodoxă 


Există aşadar şi evoluție, schimbare, în 
cântarea liturgică ortodoxă, iar astăzi se poate vorbi 
despre © „istorie a muzicii bizantine“!“!, pentru că 
aceasta s-a petrecut îndeosebi în spaţiul cultural, istoric 
şi geografic bizantin. 

De fapt, la un nivel mai general, schimbarea nu 
este decât un aspect complementar permanenței, la care 
ne-am referit mai înainte. Toate elementele recapitulatiei 
sacramentale - deşi „cuprinse“ liturgic, în mod potenţial 
şi profetic, dintru începuturi - au avut şi o existenţă 
istorică concretă, înainte de a fi „prinse“ în memorialul 
spujbelor. 

Faptele Istoriei Mântuirii, ale istoriei Bisericii, 
vieţile sfinţilor, toate au avut „petrecerea“ lor lumească, 
înainte de a intra în pomenirea perpetuă a slujbelor şi 
cântărilor bisericeşti, şi, prin aceasta, în „prezentul 
liturgic“ al veşniciei, în „ziua cea neînserată a Împărăției 
lui Dumnezeu“. Această trecere a evenimentelor 
(importante pentru rosturile mântuitoare ale Bisericii), 
din planul istoric în cel liturgic, a determinat, desigur, 
schimbare şi evoluție în ordinea cântării şi a rânduielilor 
liturgice. 


'Pr Prot.Dr.Ene Branişte, Probleme de actualitate..., p.211. 
'IV spre ex.: Egon Wellesz, A History of Byzantine Music and 
AHymnography, Oxford, 1961, ed.II. 

a) Evoluţii istorice ale cântării liturgice 


Fenomenele de evoluţie - sau de schimbare în 
general - sunt evidente, aşa cum arătam mai înainte, mai 
ales de-a lungul perioadelor mari de timp. Astfel, în 
domeniul formelor imnografice ale cântării litugice 
asistăm, istoric, la structurarea treptată a froparului 
(sec.al V-lea), a condacului (sec. al VI-lea) şi a 
canonului (sec. al VII-lea)!?. 

lar în privinţa aspectelor mai muzicale, 
descoperim o evoluţie a notatiei muzicale bizantine!*, o 
reformă la sfârşitul sec. al XVIII-lea şi începutul sec. al 
XIX-lea (reforma hrisantică)'* şi alte schimbări, până în 


zilele noastre. 


b) Evoluţii mai recente în planul aspectelor muzicale 
ale cântării liturgice ortodoxe 


În ultimele două-trei secole, mai ales sub 
influenţa dezvoltării culturii muzicale laice 
(occidentale), problema schimbării şi a progresului în 
cântarea bisericească ortodoxă a cunoscut abordări noi. 
Ritmul rapid al inovaţiilor laice a adus treptat şi in mod 
explicit pe slujitorii cântării liturgice în situaţia de a 
căuta şi de a găsi soluţii de adaptare la ceea ce păreau a 
fi „cerinţele vremii“. Aceste lucruri pot fi observate în 


întreaga arie răsăriteană!'*, iar in particular în evoluţiile 


“Pr .Prof.Petre Vintilescu, Poezia imnografică din cărțile de ritual şi 
cântarea bisericească, Bucuresti, 1937, p.54, 75, 91. 

“Dicţionar de termeni muzicali, Bucuresti, 1984, p.330-339. 

“Pr Prof.Dr.Nicu Moldoveanu, Muzica bisericească la români în secolul 
al XIX-lea, în „Glasul Bisericii“, XLI (1982), nr.11-12, p.884 ş.u. 
Ibidem, p.885; N.Trubetkoi, Cântarea bisericească ortodoxă rusă, în 
„Ortodoxia“, XII (1960), nr.3, p.452 ş.u. 

cântării liturgice din Biserica Ortodoxă Română, 
începând de la jumătatea secolului trecuti“. 

Pătrunderea înnoirilor muzicale în cult s-a făcut 
fie la nivelul mijloacelor şi al structurilor sonore 
(cântarea polifonica-armonica), fie la cel al notatiei 
(adoptarea  portativului apusean) sau al stilului 
interpretativ. Mai ales acesta din urmă a intrat într-o 
dificilă relaţie cu „duhul liturgic“ ortodox. Stilul 
spectacular, de concert, ca şi celelalte atitudini vis-a-vis 
de actul muzical - cum ar fi împărţirea în „interpreţi“, 
„public ascultător“, compozitor“ etc. - se potriveau 
prea puţin cu participarea activă, comunitară şi în duhul 
smereniei, din Biserica Ortodoxă. 

Reacţiile faţă de aceste stări de lucruri au fost 
diverse. Au existat „modernişti“ care au promovat o 
deschidere totală faţă de înnoiri - şi dovadă stau zecile 
de Liturghii corale armonice scrise in această perioadă'%. 
Au existat şi „tradiţionalişti“, ce s-au pronunţat 
împotriva reformelor muzicale în Biserică. Şi au mai 
existat şi „moderaţi'*, cărora istoria le-a dat mai multă 
dreptate şi care, preluând de la cele două poziţii extreme 
elementele valoroase (fără a face însă un compromis 
„călduţ“), au pus bazele unui stil de sinteză, în secolul 
nostru!” - prin D.C.Kiriak, I.D.Chirescu, N.Lungu şi 
alţii. 

Viaţa, experienţa şi practica bisericească au 
determinat o selecţie, în timp: doar câteva Liturghii (şi 
câteva părţi ale altora) se mai cântă, dintre atât de 


1% Prof.Dr.Nicu Moldoveanu, Muzica bisericească la români în secolul 


al XIX-lea (partea a doua), în „Glasul Bisericii“,XLII (1985), nr.9-12, 
p.607 ş.u. 

Jacques Challey, 40 000 ani de muzică, Bucuresti, 1967, p.171, 220, 
225). 

‘Pr Prof.Dr.Nicu Moldoveanu, Muzica... în secolul al XIX-lea (partea a 
doua), p.609 ş.u.; Idem, Creația corală românească la români în secolul 
al XX-lea, în „Biserica Ortodoxă Română“, CIV (1986), nr.3-4, p.117- 
138. 

'9V. Nifon Ploeşteanu, op.cit. 

"Pr Prot.Dr.Nicu Moldoveanu, Creaţia corală..., p.138 ş.u. 

numeroasele Liturghii corale armonice compuse în 
ultima sută de ani. 

De asemenea, răspândirea corurilor armonice 
în biserici a fost limitată de dificultăţile financiare (plata 
coriştilor) sau profesional-muzicale (în parohiile rurale 
sunt mai greu de găsit dirijori şi corişti suficient 
pregătiţi, pentru muzica armonică), chiar atunci când a 
fost sprijinită prin decrete politice”. 

Cântarea de strană, pe cele opt glasuri, şi 
cântarea de obşte, în comun, pe o singură voce, a 
cântărilor mai des folosite, s-au dovedit în continuare 
mai adecvate vieţii liturgice ortodoxe şi mai adaptate 
greutăților de orice fel ale acesteia. 

Cântarea corală armonică, acolo unde au 
existat condiţii să se poată practica, a trebuit să se 
supună ritmului şi spiritului liturgic tradiţional. O 
contribuţie importantă în direcţia aceasta a constituit-o 
armonizarea chiar a cântărilor tradiţionale, ca şi 
folosirea unei armonii de factură modală, mai potrivită 
glasurilor bisericeşti!?. 

Nu trebuie să se creadă că au lipsit luările de 
poziţie explicite în cadrul eforturilor de clarificare, în 
sensul autentic ortodox, a raporturilor între inovațiile 
muzicale laice şi cerinţele liturgice ale cântării 
bisericeşti. Este suficient să luăm ca exemplu recitativul 
liturgic, unde numeroasele împrumuturi melodice din 
opere, romanțe, arii, serenade, ca şi excesiva melodizare 
- uneori afectată, minorizată fals dramatic - sau, din 
contra, eliminarea manierei ecfonetice în favoarea unei 
rostiri prozaice, au fost hotărât combătute, în paralel cu 
propunerea unor modele verificate de Tradiţia 


liturgică!”. 


"V. Decretul nr.101, din 18 ianuarie 1965, al Domnitorului Alexandru 
Ioan Cuza, publicat în „Monitorul - Jurnalul oficial al Principatelor 
Române“, nr.17 (23 ian.-4.febr.1965), p.89, c.II-III. 

Pr. Prof.Dr.Nicu Moldoveanu, Creaţia corală..., p.124 ş.u. 
'SProf.Nicolae Lungu, Combaterea inovaţiilor..., p.562-573. 

„Chiar când conducerea bisericească a fost 
nevoită să ia anumite măsuri în legătură cu formele 
tradiționale de cult, ea a trebuit să o facă cu destulă 
prudenţă, având în vedere spiritul conservatorist, atât de 
accentuat în rândul credincioşilor simpli.“!* Aşa a fost 
cazul, în privinţa cântărilor liturgice, cu eforturile din 
ultimele decenii, de uniformizare a cântării bisericeşti în 
Biserica Ortodoxă Română. Aplicarea concretă a 
hotărârilor sinodale a trebuit să ţină seama de tradiţiile 
regionale ale cântării liturgice - după D.Cuntan sau cea 
„bănăţeană“ - care au rezistat alături de formele 
uniformizate. Astfel, după publicarea, începând cu anii 
‘50, a edițiilor uniformizate'”, am putut asista , în anii 
mai apropiaţi, şi la apariţia unor culegeri de cântări ce 
reiau variantele locale tradiţionale!”. 

Observatia unui cunoscut liturgist ortodox 
român, Pr.Prof.Dr.Ene Branişte, rămâne perfect valabilă 
şi pentru situaţia (mai particulară) a cântării liturgice: 
„ritul liturgic bizantin privit în ansamblul lui, sau măcar 
în elementele lui fundamentale, nu constituie o operă a 
teologilor, a episcopilor sau a sinoadelor, nu este opera 
unei singure generaţii de creştini, ci a Bisericii întregi, o 
roadă a colaborării tuturor membrilor acestei „ecclesia“: 
cler, teologi şi credincioşi laici. El este unul din 
modurile de expresie ale Traditiei Bisericeşti anonime şi 
colective.“ 

Mai trebuie scos în evidenţă şi faptul că nu 
totdeauna unele „modernizări“ în cult (şi în cântare) sunt 
neapărat schimbări „noi“, ci uneori este vorba doar de o 
revenire la rânduieli şi obiceiuri din vechime!”. În acest 
sens (reintroducerea cântării de obşte, în comun, în 


“Pr Prof.Dr.Ene Branişte, Probleme de actualitate..., p.205. 

® Anastasimatarul uniformizat: Vecernierul, Bucuresti, 1953; Urrenierul, 
Bucuresti, 1954; Cântările Sfintei Liturghii, Bucuresti, 1960. 

“*Cântări bisericeşti, Timişoara, 1980; Cântări la serviciile religioase, 
Cluj-Napoca, 1988. 

“Pr.Prof.Dr.Ene Branişte, Probleme de actualitate..., p.213. 

“Ibidem, p.212. 


84 


bisericile româneşti (începând cu primele decenii ale 
secolului nostru), a putut apărea unora o „inovaţie de 
influenţă protestanta“'”, atunci când ea nu era altceva 
decât revenirea la o practică tradiţională, cu rădăcini şi 
temeiuri până în primele secole ale creştinismului”. 

Cele arătate până acum tind să demonstreze că 
există un ritm specific (,,eclezial“, am putea spune) al 
schimbării în domeniul liturgic, în general, şi în cel al 
cântării bisericeşti, în particular. Nu orice schimbare 
este posibilă, iar (mai ales) schimbările forţate, făcute 
după criterii culturale, politice etc. - „exterioare“ 
sensurilor şi rosturilor fundamentale ale Bisericii - au 
puţină viabilitate în timp. 


3. Concluzii 


Câteva concluzii se impun în mod firesc, 
referitor la legătura ce există între permanenţă şi 
schimbare în cântarea liturgică ortodoxă - concluzii ce 
pot constitui, totodată, premize pentru dezvoltări 
ulterioare. 

Împreună cu celelalte componente ale 
manifestărilor liturgice (actele liturgice, icoanele etc.), 
cântarea slujeşte scopurilor mântuitoare esenţiale ale 
Bisericii. 

Aspectele de permanență ale cântării liturgice 
nu sunt decât reflexe ale permanentei adevărurilor de 
credinţă, ce îşi au rădăcina in Descoperirea 
Dumnezeiască. Şi pentru că în Biserică permanenta, ca şi 
expresie a veşniciei, nu ia niciodată chipul „literei“ 
moarte, ci, prin lucrarea Harului Duhului Sfânt, de viaţă 
dătător, se supune dinamicii ecleziale, şi cântarea suferă 


Stefan Felea, Cântarea în comun, în „Cultura“, XXVII (1938), nr.4-5, 
p.37-39. 

'Pr.Prof.Dr.Ene Branişte, Temeiuri biblice şi tradiţionale pentru 
cântarea în comun a credincioșilor, în „Studii Teologice“, seria a Il-a, VI 
(1954), nr.1-2, p.17-38. 

- în cadrul acestei dinamici - o schimbare treptată, o 
evoluţie foarte lentă, fără a-şi pierde identitatea liturgică 
şi pecetea duhovnicească. 

Identitatea ortodoxă a cântării este, în felul 
acesta, mai putin o problema de forma, de constanta (sau 
„permanenţă“ doar exterioară) a formei, de identitate 
prin formă, cât este o problemă de /dentitate spirituală, 
liturgică şi eclezială. - Se poate face o asemănare cu 
traducerea în toate limbile lumii a Sfintei Scripturi, care 
evoluează mereu, ca forma a limbii, fără a trăda însă - 
prin neintrerupta asistenţă a Duhului - conţinutul 
Dumnezeiesc revelat. 

Schimbarea în cântarea liturgică apare adesea 
ca fiind provocată de influenţa schimbărilor culturale, 
istorice şi laice, şi de nevoia de adaptare la acestea. Dar, 
teologic, misionar şi pastoral, perspectiva poate fi şi 
răsturnată, considerând inițiativa schimbării ca 
aparţinând cântării liturgice, în cadrul lucrării mereu 
înnoite de răspândire a Evangheliei în lume şi de sfințire 
a acesteia întru Harul Duhului Dumnezeiesc al 
Mântuitorului nostru lisus Hrristos. 

De asemenea, mai ales în contemporaneitate şi 
într-o ierarhie valorică estetică secularizată, cântarea 
bisericească ortodoxă (liturgică prin excelenţă), prin 
aparenta ei „neschimbare“ poate fi situată periferic şi 
minor, ca o muzică anacronică (nu doar arhaică), 
primitivă şi simplă (cu conotaţii peiorative), putin 
elevată artistic, ce ar trebui „modernizată“. 

Într-o perspectivă ontologică absolută însă - 
perspectivă în acelaşi timp soteriologică şi ecleziologică 
- cântarea bisericească ortodoxă se poate infatisa ca o 
„sămânță“ venită din înaltul adevăratei conştiinţe de sine 
a artei muzicale în general. Fiindcă, acolo unde 
nenumărate speculaţii estetice „bâjbâie“ în întuneric, 
cântarea liturgică ortodoxă îşi cunoaşte in mod 

desăvârşit obârşia - care este cerească!*! - rostul suprem 
(„funcţia ei cea mai glorioasă, mijlocirea cultului 
divin“'*’), „locul“ inspiraţiei sale! şi părtăşia la 
frumuseţea dumnezeiască!*. 

În felul acesta, ea este cea menită să provoace 
în câmpul artei muzicale schimbare, regăsire de sine şi 
prefacere, renaştere şi înviere, spre o condiţie înfinit 
superioară, îndrumând înspre veşnicia Raiului regăsit, 
înspre Împărăţia cerurilor. 

Într-o astfel de poziţie, centrală în cadrul 
general al artei muzicale, cântarea bisericească poate fi 
comparată cu „piatra cea din capul unghiului, pe care au 
lepădat-o zidarii“ (Mt.21,42; Mc.12,10), ca şi o icoană a 
Mântuitorului nostru lisus Hristos - „piatra“ esenţială în 
Iconomia Dumnezeiască de mântuire a Zidirii aflată sub 
oblăduirea proniei cereşti, Piatra care izvorăşte „apa 
vieţii veşnice“ (In.4,14; I Cor.10,4). 

Astfel, permanenfa şi schimbarea in cântarea 
liturgică ortodoxă sunt aspecte complementare şi uneori 
antinomice ale unei realităţi liturgice complexe - simbol, 
aceasta din urmă, la rândul său şi în ultimă instanţă, a 
realităţii de necuprins cu mintea a Tainei Dumnezeiesti... 


“Sfântul Dionisie Areopagitul, Despre ierarhia cerească, c.7, cf.Egon 
Wellesz, op.cit., p.58. 

“Nichifor Crainic, Nostalgia paradisului, ed. a III-a, laşi, 1994, p.95 
ş.u. 

“Ibidem, p.184 ş.u. 

“Ibidem, p.111 ş.u. 


87 


SIMBOLUL LITURGIC ÎN CÎNTAREA 
BISERICESCĂ ORTODOXĂ" 


I. Consideraţii introductive asupra simbolului liturgic 


O circumscriere actuală şi caracteristică a 
simbolului liturgic poate fi considerată cea a lui 
Al.Schmemann: „Rânduielile şi actele cultului ortodox 
au (...) şi o semnificaţie mistico-simbolică. Sensul 
primar al simbolului liturgic nu este acela de «a figura», 
de «a reprezenta» (ceea ce presupune absenţa celui 
reprezentat) ci acela de a revela şi de a ne face să 
participăm la ceea ce el descoperă. Între simbol şi 
realitatea simbolizată nu este o asemănare ci o 
comuniune. Simbolul este o manifestare a unei realităţi 
care, în condiţiile date, nu se poate descoperi decât prin 
simbol. Contrar alegorismului, simbolul (în greceste: a 
reuni, a ţine împreună) reuneşte două realităţi, una 
empirică sau vizibilă şi alta spirituală nevăzută, nu logic 
(aceasta semnifică aceea), nici după o relaţie cauzală 
(aceasta este cauza aceleia), ci «epifanic» (de la grecescul: 
a descoperi). O realitate descoperă pe alta, dar (şi aceasta 
este capital) numai în măsura în care simbolul însuşi atinge 
realitatea spirituală şi este capabil de a o întrupa“!*”. 

Asemănător defineşte simbolul liturgic şi Paul 
Evdokimov: Nici semnul, nici alegoria nu sunt deloc 
«epifanice». Din contră, un simbol, în spiritul Sfinţilor 


Studiul a fost alcătuit sub îndrumarea P.S.Prof.univ.Dr.Laurentiu 

(Liviu) Streza, Episcopul Caransebeşului, în cadrul cursurilor de 
doctorat de la Facultatea de Teologie „Andrei Şaguna“ a Universităţii 
„Lucian Blaga“ din Sibiu, şi a fost publicat în „Revista Teologică“, IV 
(76), 1994, nr.2, p.42-51. 
'P .S Prof.Dr.Laurenţiu-Liviu Streza, Originea şi sensul divin al cultului 
ortodox, în „Mitropolia Olteniei“, Anul XLI (1989), nr.3, p.45-49, apud 
Al.Schmemann, L'Eucharistie, sacrament du Royaume, Paris, 1985, 
p.121-122. 

Părinţi şi după tradiţia liturgică, conţine în el prezenţa a 
ceea ce simbolizează. El îndeplineşte o funcţie de 
revelare a «sensului», şi, în acelaşi timp, se constituie ca 
un receptacul expresiv al «prezentei»“'*°. 

Pornind de la caracterul epifanic al simbolului 
liturgic în general, în cultul ortodox, se pot dezvolta o serie 
de considerații in legătiră cu situaţia particulară a 
«simbolismului liturgic» în cântarea bisericească ortodoxă - 
care şi ea face parte din „râ nduielile (...) cultului ortodox“. 

Dar încă menţinâ ndu-ne la nivelul 
generalizărilor, să observăm ca sensul primar, epifanic, 
al simbolului liturgic - definit de autorii citați - nu 
exclude, totuşi, celelalte aspecte menţionate (logic, 
analogic, cauzal), aşa cum ar părea la o primă vedere că 
rezultă din detalierile anterioare, oarecum negative şi 
tranşante din punct de vedere metodologic. În anumite 
situaţii ele („celelalte aspecte“) pot fi considerate 
eventual „trepte“ ale apropierii de sensul autentic al 
simbolului liturgic; chiar demersul discursiv al lui 
Schmemann sau Evdokimov, referitor la simbolul 
liturgic, se poate încadra într-un domeniu pre- sau para- 
simbolic, cu caracter logic sau gnoseo-logic. 

Pe de altă parte, în toate cele „inferioare“ 
simbolului liturgic (logic, analogic, cauzal) descoperim, 
măcar într-o oarecare măsură şi într-un sens mai larg, o 
„umbră“ a elementului epifanic, esenţial simbolului 
liturgic. Pentru că de fiecare dată o realitate descoperă 
pe alta (şi indicatia semnului este o „descoperire“), e 
adevărat, „exterior“ şi cu incomparabil mai puţină 
„comuniune“, „atingere (spirituală)“, „prezenţă“ sau 
„întrupare“ a realităţii semnificate, dar întotdeauna cu o 
oarecare împătăşire din aceasta... Fără această minimă, 
însă existentă, împărtăşire - care constituie şi substratul 


Paul Evdokimov, L art de l’icone (théologie de la beauté), Paris, 1972, 
p.143-144. 

Pr.Prof.Dr.Ene Branişte, Liturgica specială (pentru institutele 
teologice), ed. a doua, Bucureşti, 1985, p.15. 

oricărei încercări de cunoaştere - orice relaţie, orice 
legătură („sămânţă“ de comuniune), fie de tip logic, 
analogic sau cauzal, ar fi imposibilă. În acest sens se 
poate merge până la a indica spre acea „anumită 
conformitate, corespondenţă între Logosul divin şi 
logosul uman, (care) este fundamentul ontologic al 
oricărei cunoaşteri umane“. 

Desigur, epifanismul ontologic al logicului, 
analogicului şi cauzalului ţine mai mult de creatural, de 
natural (fiind în legătură cu Revelația naturală), de 
omenesc - diferenţa calitativă fata de epifanicul 
simbolului liturgic fiind copleşitoare. Fiindcă acesta din 
urmă este în legătură cu Descoperirea in Iconomia 
Întrupării a Însăşi Celei de a doua Persoane Treimice, 
Mântuitorul nostru lisus Hristos, Fiul lui Dumnezeu, şi 
cu prezența Sa tainică în Biserică, întru Duhul Sfânt, 
„până la sfârşitul veacului“ (Mt.28,29). 


II. a) Cuvântul şi analogia în cântarea bisericească 


Înainte de a aborda simbolismul liturgic 
propriu-zis, epifanic, al cântării bisericeşti, ne vom 
referi pe scurt la câteva din celelalte aspecte amintite, 
pentru care există de asemenea o suficientă tradiţie a 
explicării lor... 

Putem adopta - temporar, pentru cântarea 
bisericească - o acceptiune profană comună, mai tehnică, 
a simbolului: „ceva care reprezintă altceva (...)“!®: 

Şi să reamintim mai întâi că în cîntarea 
bisericească ortodoxă este prezent mereu cuvântul. 
Tradiţia a fost mai ales aceea care a impus această 
realitate a nedespartirii liniei melodice de cuvânt. 

Însă cuvântul este o realitate simbolică (chiar 
şi în sensul profan) deosebit de complexă. Pentru om este 


Paul Evdokimov. op.cit. p.46. 
Colectiv, Mic dicţionar filozofic, Bucureşti, 1969, p.339; sau Mic 
dicționar enciclopedic, Bucureşti, 1978, p.887. 

simbolul prin excelenţă, deoarece este greu, de fapt 
imposibil, de imaginat vreun alt simbol, vreo altă 
semnificaţie, fără lanţul nesfârşit de „iluminări“ prin 
cuvânt, ce-şi are capătul în primele cuvinte rostite de om'”. 

lar în cântarea bisericească, cuvântul 
„vorbeşte“ cu înţeles despre lucruri esenţiale pentru 
(orice) om: viaţă şi înviere, adevăr şi fericire, iubire şi 
mântuire, Dumnezeu... - Orice cântare am alege ca 
exemplu din cărţile de slujbă (Octoih, Triod, Penticostar, 
Mineie...), la modul catehetic şi omiletic, pedagogic şi 
explicativ, cuvântul îndeplineşte întotdeauna şi o funcţie 
gnoseo-logica. 

Un alt aspect, legat de nedespartirea cuvântului 
de melodie în cântarea ortodoxă, este relevat de 
„metodul propozitiunilor sau al tezelor melodice“. 
Conform acestui ,metod“ linia melodică trebuie să 
însoţească înţelesul cuvântului, ilustrându-l analogic şi 
constituindu-se într-un „semnificant al unui mesaj extra- 
muzical“!*: „(...) când acestea (cuvintele - n.n.) exprimă 
o noţiune de ridicare, ca „înălţare“, „munte“, „cer“, fraza 
melodică este ascendentă, în timp ce acelea care evocă 
contrariul, ca „adâncul“, „iadul“, coincid cu fraze 
descendente (:..) Deseori, de asemenea, cuvintele cheie 
ale textului sunt subliniate prin scurte melisme“'*. Un 
exemplu tipic, în acest sens, poate fi şi sfârşitul cântării 
„Taina creştinătăţii“ de Ion Popescu-Pasărea, unde se 


Extrapolari teologice imediate sunt şi aici posibile: „Dumnezeu a făcut 
(pe oameni - n.n.) după chipul şi asemănarea Lui, împărtăşindu-le şi din 
puterea cuvântului Său, (...) fiind ca un fel de membre ale Cuvântului, şi 
fiind cuvântători“ cf. Sfântul Atanasie cel Mare, Cuvânt despre 
întruparea Cuvântului, în vol. „Scrieri“, partea I (trad. de 
Pr.Prof.Dr.Dumitru Stăniloae), în colecţia „Părinţi şi scriitori 
bisericeşti“, nr.15, Bucureşti, p.92. 

"Ton  Popescu-Pasărea, Principii de muzică  bisericească-orientală 
(psaltică), Bucuresti, 1936, p.27-28. 

Octavian Nemescu, Capacitatile semantice ale muzicii, Bucuresti, 
1983, p.46. 

Marc Dragoumis, L’Eglise gréque du XVe siècle à nos jours, în 
»Enciclopédie des musiques sacrées“, vol.III, Paris, 1968, p.175, col.I. 

remarcă uşor linia descendentă a „lumii“, cea ascendentă 
a „înălţării“ şi melisma culminantă a „slavei“. 


II. b) „Ethosul“ cântării bisericeşti - un simbolism 
afectiv ? 


Din totdeauna s-a observat expresia specifică şi 
influenţa diferită a diferitelor genuri şi moduri ale 
cântării asupra sufletului omenesc. 

Noţiunea „ethosului“'* a vrut să surprindă 
tocmai această componentă (sau rezultantă) sufletească a 
cântării - de fapt a muzicii în general, în particular 
aplicabilă şi cântării bisericeşti - altfel destul de 
inefabilă. Cei care au stăruit în efortul de discernere a 
stărilor sufleteşti (o adevărată „deosebire a duhurilor“) 
ce însoțesc diferitele feluri de cântare, au putut 
determina destul de precis - şi după efectele, „roadele“ 
lor, individuale şi sociale - care moduri, „glasuri“, 
ritmuri, intonatii etc. au un rol benefic, „cathartic“!$, 
curatitor de patimi, şi care sunt nocive pentru viata 
sufletească... 

Cântarea bisericească nu putea să le reţină 
decât pe cele dintâi şi aceasta este, foarte probabil, una 
dintre ratiunile selecţiei şi receptării ecleziale a celor opt 
„glasuri“, Octoihul - asociat numelui Sfântului Ioan 
Damaschin, cel care, de fapt, mai mult a ordonat doar 
selecţia eclezială... Şi de aceea nădejdea, credinţa şi 
optimismul echilibrat, seninătatea, care sunt 
caracteristice glasurilor diatonice (I, IV, V; VIII) si 
enarmonice (III, VII), au facut ca acestea să fie uşor 
acceptate in cantarea Bisericii, în timp ce cromatismul 
glasurilor II şi VI, patetic, câteodată sfâşietor'*, să fie 
considerat discutabil, ca şi având un un „ethos“ specific 


Théodore Gérold, Les Peres de l'Eglise et la musique, Paris, 1931, 
p.151-157. 

ISColectiv, Dicţionar de termeni muzicali, Bucureşti, 1984, p.165. 

Ton Popescu-Pasărea, op.cit., p.27. 

creştin, până chiar în secolul nostru!”. - Însă Iconomia 
mântuirii a cuprins, înainte de Înviere şi Înălţare, şi 
Patimile răstignirii şi ale Morţii ! 

La fel stau lucrurile şi în privinţa ritmului sau 
al profilului intervalic al melodiei, fiind preferate 
sunetele cu valori apropiate ca durată, fara 
„Zdruncinături“ ritmice, respectiv intervalele mai mici, 
fără salturi mari, exagerate - deci urmărindu-se o linie de 
ansamblu a melodiei cât mai lină (analogie sau simbol 
pentru „lumină lină“), mai liniştită. 

Totuşi pericolul platitudinii, ce poate pândi un 
„Cantus planus“ (apusean) este evitat; „sarea“ unei 
inflexiuni dramatice sau jubilatorii potenteaza adesea, 
prin contrast, caracterul general senin şi solemn al 
cântării. - Este o mare deosebire de calitate 
duhovnicească între „lin“ şi „plan“. 

Ilustrativa pentru cele arătate până acum este 
cântarea „Ziua Învierii“ (în varianta rămasă de la Ion 
Popescu-Pasărea) care, deşi compusă în glasul V - „unul din 
cele mai frumoase moduri bizantine (...) (ce) prezintă un plus 
de elan melodic, mai ales în variantele stihirarică şi 
papadică“!% - întrebuinţează şi inflexiuni ale glasului VI 
atunci când cântă despre „cei ce ne urăsc pe noi“ şi „cei din 
mormâ nturi“. Apare de asemenea şi un salt mare, de septima 
- în contextul melodic general altfel foarte lin - dar cum s-ar 
fi putut exprima mai bine hotărârea şi bucuria îndemnului: 
„ŞI aşa să strigăm: Hristos a înviat (...)“!? 

Astfel, anumite structuri muzicale determinând 
(sau mijlocind) cu predilecție anumite stări şi experieri 
sufleteşti (duhovniceşti), se poate vorbi - între alte 
„capacităţi (nu numai - n.n.) semantice ale muzicii“!%, 
ale cântării (aceasta ca şi un caz particular, „vocal“, al 
muzicii) - şi despre o „funcţie simbolică afectivă“ a 


Rev .Pere I.D Petrescu, Les principes du chant d’église byzantin, Sofia, 
1935, p.2. 

'%V ictor Giuleanu, Melodica bizantină, Bucuresti, 1981, p.233. 

V. Octavian Nemescu, op.cit. 

acesteia. lar dacă termenul „afectiv“ pare a fi limitativ şi 
reductiv pentru profunzimea trăirilor respective”, putem 
încerca să propunem un „simbolism sufletesc“ sau chiar 
„duhovnicesc“ al cântării bisericeşti - apropiindu-ne, în 
felul acesta şi de „semnificaţia mistică-simbolică“ din 
citatul introductiv al acestui studiu. 


III. Cântarea ortodoxă ca simbol liturgic 


Cântarea bisericească făcând parte din cultul 
Bisericii, fiind aşadar o activitate liturgică, o „lucrare“ 
desfăşurată în cadrul comunităţii şi a comuniunii 
bisericeşti, aspectul său simbolic-liturgic „primar“, 
epifanic, este indiscutabil. 

Mai interesante însă, pentru studiul nostru, sunt 
îndeosebi valenţele simbolic-liturgice specifice ale 
cântării bisericeşti ortodoxe. 

Pentru a le pune în evidenţă poate fi utilă o 
paralelă între cântare şi reprezentarea plastică (icoana), 
între văz şi auz, între spatialitate şi temporalitate - din 
punctul de vedere al percepţiei şi al potentialitatii 
simbolice religioase, epifanice... lar în acest domeniu 
trebuie ţinut seama, între altele, şi de caracterul sau legile 
speciale ale spaţiului şi timpului liturgic, sacru, când „un 
fragment de timp sau de spaţiu devine o hierofanie, fără să 
se schimbe nimic în ceea ce priveşte aparenţa sa fizică, ce 
continuă să participe la mediul său empiric înconjurător“”!. 

Într-o perspectivă mai comună, nevoia de 
certitudine, în „petrecerea“ necontenită a celor lumeşti, 
ne face să preferăm de obicei soliditatea, „tăria“ 
lucrurilor materiale, care pot fi văzute şi pipăite. 

Cele văzute prezintă şi avantajul de a putea fi 
uneori „cuprinse“ cu privirea în întregul lor - ceea ce pe 


"%Pr.Prof.Dr.Dumitru Stăniloae, Teologia morală ortodoxă (pentru 
institutele teologice) - Spiritualitatea ortodoxă, vol.I, Bucuresti, 1981, 
p.61 s.u. 

“Paul Evdokimov, op.cit., p.108. 

plan sufletesc ne dă de asemenea o anumită certitudine a 
unei cunoaşterii „complete“, „cuprinzătoare“. De aceea, 
în reprezentările mentale preferăm să operăm adesea cu 
cele de tip vizual, care, în plus, pot fi uneori 
„vizualizate“,  „materializate“ plastic - pictural, 
sculptural... - pipăitul putând confirma şi el (apoi şi 
eventual) durabilitatea, „permanenţa“, „certitudinea“ 
obiectului... 

Dar, dacă reprezentările vizuale (,,materiale“ 
sau „interioare“) ne permit un oarecare acces analogic şi 
simbolic la lucruri şi realităţi dificile şi inccesibile 
direct (cum este şi cazul celor religioase), folosirea 
corectă a acestor reprezentări trebuie despărțită de cea 
greşită, eronată... Astfel, reprezentarea indreptatita, in 
cazul icoanei şi a altor simboluri liturgice vizuale 
(plastice, materiale) - având temei în Întruparea 
Mântuitorului”? - este cu totul altceva decât confuzia 
mentală (sufletească) pierzătoare a 1idolului. Şi de aceea, 
folosinţa simbolică „iconică“ a vizualului, a spatialului 
(şi a „materialului“ chiar) are loc în cadrul unui efort, al 
unei tensiuni spirituale continue, întru menţinerea unei 
trezvii a sufletului, pentru a nu cădea în falsele 
certitudini spirituale (de fapt „materiale“) ale soliditatii 
şi durabilitatii (de la „durată“), ale permanentei idolului 
şi credinţei idolatre. 

Spre deosebire de cele „vizuale“ şi „tactile“, 
asociate îndeosebi spațiului - timpul fiind interesant doar 
pentru „durata“ sau „schimbarea“ celor văzute şi pipăite 
- situaţia „sonorului“, mediul cântării şi al cuvântului 
vorbit, este deosebită. Prin „viul curgerii“ sale, domeniul 
sonor este mai puţin predispus formării de idoli, care 


“Sfântul loan Damaschin, Primul tratat apologetic contra celor ce atacă 
sfintele icoane, în „Cultul Sfintelor icoane - cele trei tratate contra 
iconoclaştilor“ (trad.de D.Fecioru), Bucureşti, 1937, p.4; 
Pr.Prof.Dr.Dumitru Stăniloae, Simbolul ca anticipare şi temei al 


poe Uz ee . 


nr.7-8, p.427. 

trebuie să fie cât de cât „plastici“ (material, mental) 
pentru a fi, şi prin aceasta, cât mai amăgitori. 

Deşi mai există şi o oarecare relaţie cu vizualul 
şi tactilul, totuşi, pentru că nu există de obicei (conform 
experienţei comune) sunete continuu asociate lucrurilor 
văzute sau  pipăite, domeniul sonorului poate fi 
considerat ca fiind cel al efemerului, al temporarului; 
temporarul atrage însă atenţia asupra „temporalului“, a 
timpului... 

Sunetul mai mijloceşte şi cunoaşterea despre 
lucruri mai puţin „solide“, mai curgătoare şi chiar 
impalpabile sau invizibile - cum este cazul curgerii apei 
şi a valurilor, respectiv a tunetului şi a vântului... 

Dar, mai mult decât toate, nu trebuie uitat că 
prin sunet se manifestă cuvântul - înainte de a fi scris, 
„plastic“, vizual. Dacă sunetul în sine, abstract, fizic, 
fără înţeles şi persoană „în spatele său“, poate fi un 
semn al perisabilului, trecătorului, sunetul suport pentru 
cuvânt şi cântare (aceasta incluzând cuvântul) sau 
cuvântul şi cântarea manifestate prin sunet dezvăluie 
(descoperă, arată) în special devenirea, viaţa persoanei 
care rosteste sau cântă, comunicând informatie şi 
energie despre caracterul dinamic, desfăşurat in 
prezentul clipei, al realității fiinţelor vii şi rationale. 

Cuvântul sonor, vorbit și cântat, auzit sau 
comunicat, este modalitatea simbolica a legăturii cu un 
alt om, cu o altă persoană, iar în cadrul eclezial, la 
modul istoric gi sacramental, cu însăşi Persoana 
Dumnezeiască, Cuvântul întrupat, Mântuitorul nostru 
Iisus Hristos - şi prin El cu celelalte Persoane Treimice: 
Tatăl („cele ce vorbesc Eu, precum Mi-a spus Mie Tatăl, 
aşa vorbesc“ - In.12,50) şi Sfântul Duh (,,Acela, Duhul 
Adevărului, vă va călăuzi la tot adevărul; căci nu va 
vorbi de la Sine, ci câte va auzi va vorbi“ - In.16,13). 
„Prin urmare credinţa este din auzire, iar auzirea prin 
cuvântul lui Hristos“ (Rom.10,17). 

Şi cuvântul liturgic (rostit sau cântat), mai ales 
ca şi Nume al lui Dumnezeu, este „loc feofanic (s.n.) 
prin excelență...“ 

„Doamne miluieste“, Sfinte Dumnezeule...“, 
Unule Născut, Fiule şi Cuvântul lui Dumnezeu...“, „Pe 
Tine Te Laudam...“ - toate implică, înseamnă prezența 
Celui Căruia ne aderesăm în Sfânta Liturghie, adică 
„Dumnezeu (care) este Domnul şi s-a arătat (s.n.) nouă“ 
- pentru că inițiativa epifanica aparţine lui Dumnezeu... 

x 

Pe când vizualul şi reprezentările mijlocite de 
el ne puteau da impresia şi poate o oarecare certitudine 
şi încredere a cuprinderii „deodată“, complete - dar 
statice - până şi a nemărginitului (printr-un „mărginit“ 
plastic, ce îşi pune însă o anumită amprentă statică şi 
asupra vieţii spirituale a repezentării, sau a noţiunii 
asociate), sonorul cuvântului şi cântării presupune şi 
propune o altă încredere în ceea ce abia urmează - în 
timp, nevăzut şi neaşteptat - să fie auzit, o credinţă mai 
mare în inepuizabilul tainei vieţii celuilalt”, care nu se 
poate „cuprinde“, „consuma“... decât  reducând-o 
nepermis şi chiar desfiinţându-l (spiritual) pe celălalt - 
„des-fiinţare“ - în ceea ce este el însuşi. „Taina“ poate fi 
receptată, se poate descoperi conform măsurii ei şi ne 
putem împărtăşi de ea doar prin credinţa în nesfârşita sa 
dăruire „nemonotonă“”%, când nu se mai pune problema 
vreunei „cuprinderi“..., căci mai are rost vreun sens sau 
vreo nuanţă posesivă atunci când este vorba de un alt Eu 
- şi încă în cazul unui Eu Dumnezeiesc ? 

Paradoxal şi antinomic, abia astfel şi acum se 
poate vorbi despre o „cuprindere“ a nemărginirii 
Tainel... 


“Paul Evdokimov, op.cit., p.92. 

“Pr .Prof.Dr.Dumitru Stăniloae, Spiritualitate şi comuniune în Liturghia 
Ortodoxă, Craiova, 1986, p.432. 

“Idem, Teologia Dogmatică Ortodoxă (pentru Institutele teologice), 
vol.I, Bucuresti, 1978, p.13. 

Domeniul manifestării sonore („sonorul“), prin 
cuvânt şi mai mult, prin cântare (este vorba despre 
cântarea liturgică), poate fi mijlocul, mediul simbolic 
adecvat al unei astfel de descoperiri și împărtășiri a 
Tainei Dumnezeiesti... 

x 

Cuvântul viu, „verbul“, este, în primul rând, cel 
„sonor“ şi - limba română permite această sugestie - „cu- 
vânt“, cu suflare de viata (Fac.2,7; In.20,22), care implica, 
în al persoanei umane, participarea „întregului“ ei 
sufletesc şi trupesc: sufletesc, pentru partea esențială a 
cuvântului, care este sensul său (nu doar mental) şi 
trupesc, prin elementul de neînlocuit (clipă de clipă) pentru 
viaţa şi rostirea fiinţei cuvântătoare, care este suflarea, 
materială si aflată la graniţa atât a  influeţelor 
automatismelor biologice (mai „trupeşti“), cât şi sub 
controlul constientei şi voinţei proprii (mai „sufleteşti“). 

Şi cântarea, legată de cuvânt, la fel ca şi 
rostirea liturgică (citire, predică) cu voce - şi, de ce nu, 
ca şi toate actele liturgice, ce implică şi „trupescul“ 
eclezial (individual şi colectiv, comunitar) - priveşte 
alcătuirea fundamentală, dihotomică (şi sufletească, şi 
trupească), a omului...*% 

x 

Revenind la perspectiva cântării propriu-zise, 
experiența simțului estetic comun („al frumosului“) 
care, la fel ca toate celelalte potente sufleteşti pozitive, 
au fost dăruite încă prin creație omului - ne face să 
preferăm (ca şi „bucurie“, „bunătate“, „podoabă“ etc.) 
cuvântul cântat, cuvântul cu melodie, me/odios, aşadar 
cuvântul într-o stare completă a sa - starea cealaltă, de 
simplă vorbire „prozaică“, fiind mult mai apropiată de 
sunetul neinsufletitului fizic, de zgomot; computerele 
acestui sfârşit de secol pot sintetiza vorbirea „prozaică“ 
într-o oarecare măsură (ba chiar şi un simulacru de 


“Paul Evdokimov, op.cit., p.30. 

cântare), dar nu şi cântarea vie autentică, cu unicitatea 
„peceţii“ personale. 

Aşa încât, folosirea cu o atât de mare pondere 
a cântării în slujbele Bisericii Ortodoxe corespunde nu 
unui „aranjament liturgic“ artificial şi doar „omenesc“, 
ci răspunde unor resorturi mai profunde, ontologice şi 
teologice, unor „reguli transcendente ale viziunii 
ecleziale““, potrivit cărora cuvântul sonor (si) cu 
înfeles - ca o stare superioară, „pnevmatizată“, a 
sonorului - trebuie să se manifeste în starea sa cea mai 
„de slavă“, cântarea, acesta înţeleasă nu doar ca un 
procedeu formal de asociere a cuvântului cu melodia, ci 
ca o entitate simbolică organică. 

În acest fel, cuvântul liturgic cântat (,,cantat“ - 
în sensul general, ce cuprinde şi cazul limită, particular, 
al citirii şi rostirii simple, ca un fel de „cântare 
prozaică“) este „icoana sonoră“, simbolul liturgic al 
Cuvântului, care, prin „întruparea“ şi „învierea“ Sa în 
fiecare citire şi cântare a slujbelor bisericeşti, este 
„binevestit“, descoperit, comunicat celorlalţi - pentru a 
fi născător de comuniune, de Biserică - de către omul 
(sau oamenii) care canta, „glăsuiesc* („glasul 
bisericesc“: iată o altă numire a cântării bisericeşti, ce 
indică sunetul caracteristic omului, persoanei - 
„persoană“ care poate fi şi Persoana Dumnezeiască, în 
măsura în care Mântuitorul s-a întrupat ca om). 

Altfel spus, Cuvântul este actualizat liturgic 
prin citirea şi cântarea „cu voce“, sonoră, însă „din 
scripturi“ - adică plecând dintr-o stare a sa mai 
„plasticizată“, într-un fel mai „vizuală“ şi mai statică... 
Este domeniul „realismului liturgic şi simbolic“, al 
„simbolismului epifanic“™®. 

x 

Mai există şi o complementaritate simbolică 

(liturgică şi  epifanică) între ,,vizualul“ plastic- 


“Ibidem, p.156. 
"8 Thidem, p.22, 30. 

iconografic şi sonorul muzical... Stabilitatea materială 
mai îndelungată a simbolurilor vizuale mijlocesc mai 
adecvat  experierea ,,neschimbarii“ (lac.1,17), a 
imuabilitatii celor Dumnezeiesti, în timp ce prin cuvânt 
şi cântare (in „curgerea“ lor in timp) ni se dezvăluie şi 
trăim mai concret „întruparea“ acestora şi „viaţa“ 
energiilor lor necreate, a Harului dumnezeiesc. 
x 

Referitor la „materializările“ contemporane ale 
sunetului, prin înregistrarea cu mijloace tehnice a 
cuvântului şi cântării, din punctul de vedere al simbolului 
liturgic acestea par să fie mai mult doar încă o oarecare 
amăgire - e adevărat, mai subtilă, mai rafinată - prin 
medierea prea îndepărtată a comuniunii, mergând chiar 
până la ruperea sau ocultarea ei. Epifanicul (daca se poate 
spune aşa) este redus la „informaţie“. La fel ca scrisul în 
sine, singur, fără vederea „faţă către fata“ (I Cor.13,12) şi 
grăirea „gură către gură“ (III In.14), şi la fel ca „scriptura“ 
izolată  „pro-testant“ de Traditie şi de „prezenţa 
liturgică“, înregistrarea fizică a sunetului, în vederea 
repetării unui fragment de realitate sonoră dinainte („din 
trecut“) într-un oarecare prezent, îi sustrage acestuia din 
urmă relaţia de comuniune vie între persoane prezente, 
care permanent îşi ajustează şi îşi obiectivează, prin 
dialog, împărtăşirea reciprocă inepuizabilă”. 
Imanentismul instrumental al repetării înregistrării este cu 
totul deosebit de repetitivitatea liturgică, care este un 
simbol (liturgic şi el) al veşniciei, o poartă mereu deschisă 
către  transcendenţa acesteia”. Astfel, înregistrată, 
cântarea liturgică încetează de mai mai fi un simbol 
epifanic, pentru că încetează a mai fi, de fapt, liturgică. 

Rămânerea în „repetarea monotonă“ a 


înregistrării sonore tehnice, care îl „în-registrează“ pe 


Tbidem, p.154 ş.u. 

*Pr.Prof.Dr.Dumitru Stăniloae, Spiritualitate şi comuniune..., loc.cit. 
"Paul Evdokimov, op.cit. p.114. 

*?Pr Prof.Dr.Dumitru Stăniloae, Teologia Dogmatică..., vol.I, loc.cit. 

celălalt (dar în cazul Celuilalt ?) într-o părticică a sa ce 
poate fi până la urmă nesemnificativă, înseamnă 
rămânerea în singurătatea propriilor atribuiri de sens - ce 
evoluează pervers în lipsa comuniunii vii, reale, cu 
celălalt, cu ceilalţi (în „liturgia“ creştină Celălalt este 
însuşi Dumnezeu) spre o tot mai pronunţată idolatrizare 
egocentrică. 

De aceea, participarea la slujbă, împreună cu 
ceilalţi, la fel ca în vechime şi în toate timpurile, simplă, 
„primitivă“ şi primară, cu trupul şi cu sufletul, rămâne 
de neînlocuit... 

ok 

Şi să mai amintim /iniştea, tăcerea, non- 
sunetul, non-cuvântul şi non-cântarea, corespondentul 
sonor al „întunericului“ vizual, simbolul inexistentei, cea 
dinainte de Creaţie, când - realitate actualizată, în 
tăcerea de dinaintea oricărei slujbe, de binecuvântarea 
iniţială a preotului - „la început era Cuvântul“ (In.1,1). 

Tăcerea, pregătită şi prin „dizolvarea“ 
melismatică a cuvântului în cântările liturgice mai lente, 
papadice, mai este şi simbolul (ulterior) al depăşirii 
isihaste şi apofatice a cuvântului, simbolul Cuvântului 
înălţat la ceruri, pe care nu-l mai poate cuprinde rostirea 
omenească, simbolul „inexistenţei“ pământeşti 
pnevmatizate întru viaţă veşnică... 


Concluzii 


Polivalenţa liturgică şi simbolică a cântării 
bisericeşti este departe de a putea fi epuizată în doar 
câteva pagini... 

Cântarea de slavă înălţată lui Dumnezeu a fost 
întotdeauna simbolul unei apropieri, a unei legături sau a 
unei întâlniri şi comuniuni cu Dumnezeu, întru 
Dumnezeu. De la cântările Vechiului Testament 
(cântarea lui Moise: Ies.15; a Anei: I Reg.2, apoi Psalmii 
şi toate celelalte) şi până la cele evanghelice (o 

menționare esențială fiind cântarea Mântuitorului 
împreună cu Ucenicii Sai, după Cina cea de Taină: 
Mt.26,30; Mc.14,26) si pana la cele ale Apocalipsei, ca 
şi în toate slujbele Bisericii - unde alături de alte cântări 
creştine mai târzii şi cele biblice sunt prezente (preluate 
chiar direct sau numai sugerate) şi unde poate fi aflat şi 
materialul concret al  consideraţiilor dinainte - 
întotdeauna cântarea a premers, a însoţit şi a urmat, în 
general a simbolizat, a arătat (epifanic) o astfel de 
(re)întâlnire a omului, a oamenilor întrelaolaltă cu 
Dumnezeu. 

ASPECTE DE SPIRITUALITATE 
A CÂNTĂRII LITURGICE ORTOXOXE’ 


Introducere 


Cântarea bisericească ortodoxă este, în esenţa 


sa, liturgică’. Aceasta pentru că, pe de o parte, ea 


constituie parte integrantă din cultul Bisericii”!*, iar pe 
de altă parte, ea însăşi este o rugăciune, o „liturghie“ (un 
act, o manifestare liturgică)”. 

Şi chiar dacă am accepta un sens mult lărgit al 
cântării bisericeşti - care ar cuprinde, de exemplu, şi 
colindele - caracterul liturgic s-ar păstra, printr-o lărgire 
de sens corespunzătoare a „liturgicului“, care ar 
imbratisa întreaga viata creştină, până la dimensiunea 
unei „Liturghii cosmice“... *’° - sau altfel spus, „orice ati 
face, cu cuvântul sau cu lucrul, toate să le faceţi în 
numele Domnului lisus şi prin El să mulţumiţi lui 
Dumnezeu-Tatăl“ (Col.3,17). 

În felul acesta, şi într-o relativă sinonimie, vom 
putea folosi, în egală măsură, atât termenul de „cântare 


bisericească“ (care se poate referi fie la orice 


Studiul a fost alcătuit sub îndrumarea P.S.Prof.univ.Dr.Laurentiu 
(Liviu) Streza, Episcopul Caransebeşului, în cadrul cursurilor de 
doctorat la Facultatea de Teologie „Andrei Şaguna“ a Universităţii 
„Lucian Blaga“ din Sibiu, şi a fost publicat în „Revista Teologică“ II 
(74) 1992, nr.4, p.44-51. 

“Pr.Prof.Gheorghe Soima putea vorbi astfel despre Functiunile muzicii 
liturgice, Sibiu, 1945. 

*4Pr.Prof.Dr.Ene Branişte, Liturgica specială (pentru Institutele 
teologice), ed.a doua, Bucureşti, 1985, p.15. 

dem, Liturgica generală (cu noțiuni de artă bisericească), Bucuresti, 
1985, p.9. 

"Hans Urs von Balthasar, Kosmische Liturgie, Fr.i.Br., 1941, 
cf.Pr.Prof.Dr.Dumitru Stăniloae, „Cuvânt înainte“ la vol.III al Filocaliei 
(sau culegere din Scrierile Sfinților Părinți care arată cum se poate omul 
curati, lumina şi desăvârşi) - Sf.Maxim Mărturisitorul, Răspunsuri către 
Talasie, Sibiu, 1948, p.V. 

manifestare muzicală a vieţii bisericești, atunci când 
aeasta se confundă cu însăşi viaţa creştinului în general, 
dar şi la cântarea slujbelor, în particular, acestea 
constituind „inima“ vieţii bisericeşti) cât şi cel de 
„Cântare liturgică“ (acesta putând acoperi de asemenea, 
aşa cum am văzut mai sus, atât „prestaţia“ propriu-zis 
liturgică a cântării, cât şi toate celelalte manifestări 
muzicale caracteristice aspectului general /ifurgic al 
Vieţii creştine). 


I. Cântarea liturgică: o necesară “epectază“ 
a cântăreţului 


Există o tendinţă, mai secularizantă, de a 
separa cântarea bisericească de persoana celui care o 
execută (o săvârşeşte), creştinul ortodox, şi de a vorbi 
despre cântare ca despre un produs cultural, estetic, 
oarecum în sine. Şi s-ar putea vorbi şi astfel despre vreo 
oarecare „spiritualitate“ („culturală“, nu „cult-uală“) a 
cântării liturgice, deosebind eventual o importantă 
componentă afectivă, mai „artistică“, şi o alta mai 
reflexivă, mai raţională, filozofică - aceasta din urmă 
uneori intelectualistă, scientizantă sau teoretizantă””. 

Dar, in acelai timp, există şi o anume 
încăpățânare a cântării bisericeşti ortodoxe - privind din 
această perspectivă culturală laică - de a se menţine în 
forme considerate nu doar arhaice (la modul respectuos), 
ci de-a dreptul chiar învechite (cu sensurile mai 
peiorative al „primitivului“), în raport cu evoluţiile 
muzicale contemporane. Chiar atunci când se acceptă 
unele înnoiri în cântarea bisericească - aşa cum a fost 
cazul cântării corale armonice - acestea sunt introduse 
cu atâta circumspectie şi încetineală, încât mereu se 
păstrează impresia că nu se poate renunţa la ceva 


"Aşa cum se poate vedea adesea, spre ex., în muzicologia laică. 

deosebit de important, care ar putea rămâne undeva în 
urmă, pierzându-se. 

La o privire mai atentă constatăm că această 
specificitate a cântării bisericeşti (liturgice) ortodoxe 
tine nu atât de vreo opţiune muzicală estetică sau 
culturală - omenească, în ultimă instanţă - cat (ea este 
legată) de aspectul său „bisericesc“, cu toate notele 
fundamentale ale acestuia: slujirea şi rostul mântuitor al 
Bisericii în lume, rădăcina sa dumnezeiască şi toate 
celelalte... 

În acest sens, separarea de care vorbeam mai 
înainte, între cântare şi cântăreţ, nu are sens să fie făcută 
nici chiar numai într-un scop didactic, cântarea 
bisericească fiind intim legată de persoana şi viata 
creştinului, atât la modul individual, cât şi comunitar. Şi 
bogăţia, polivalenta acestei legături se dezvăluie 
îndeosebi atunci când căutăm să înţelegem tocmai 
caracteristica „bisericească“ a cântării. 

ok 

In primul rând, cadrul bisericesc (liturgic şi de 
viata, totodată) presupune o „epectază“, un urcuş 
duhovnicesc, al creştinului în general, iar în particular, 
al cântăreţului. - Să observăm că tradiţia cântatului în 
comun (de obşte) în Biserică face ca oricare creştin să 
fie, în acelaşi timp, şi un cântăreţ liturgic”. 

De aceea unii dintre Sfinţii Părinţi au 
atentionat asupra aspectelor duhovniceşti ale cântării 
bisericeşti, păstrându-se numeroase referiri directe în 
această privinţă. Sfântul Ambrozie al Milanului spune 
astfel că „acela care cântă un imn o face cu o inimă 
curată şi spiritual (s.n.); el exclude din inima sa orice fel 
de pasiuni omenesti(...) şi (...) starea sufletului său nu 


8V Pr.Prof.Ene Branişte, Temeiuri biblice şi tradiționale pentru cântarea 
în comun a credincioşilor, în „Studii Teologice“, seria a II-a, VI (1954), 
nr.1-2, p.17-38; Magistrand Stefan C.Alexe, Foloasele cântării în comun 


după Sfântul Niceta de Remesiana, in „Biserica Ortodoxă Română“, 
XXXV (1957), nr.1-2, p.165-182. 

este tulburată în nici un chip“. Iar Sfântul Grigorie de 
Nyssa arată că „celor curatiti li se potriveşte să laude pe 
Domnul (şi cântarea este tocmai „jertă de laudă“ - n.n.) 
pentru că ei se află în ceea ce se află şi firea îngerilor (...); 
(...) cei desăvârşiţi şi în virtute (...) nu-şi găsesc plăcerea 
(...) decât să-şi facă viata lor o laudă a lui Dumnezeu“. 

Cuvintele celor doi Sfinţi Părinţi ne plasează în 
plin domeniu al spiritualităţii cântării liturgice şi în 
special, în ceea ce constituie, indiferent de împărțirile 
metodologice sau practice”, începutul oricărui urcuş 
duhovnicesc: purificarea, curățirea de patimi. 

Şi chiar cuvintele  înseşi ale cântărilor 
bisericeşti amintesc şi îndeamnă în această privinţă, 
explicând „coordonatele“ de Traditie ale căii de urmat: 
inițiativa şi ajutorul din partea lui Dumnezeu, prin 
întreaga iconomie a Creaţiei şi Mântuirii, actualizată în 
Sfintele Taine” - parte esenţială, absolut necesară - şi 
necesitatea efortului, a participării, din partea persoanei 
umane, a creștinului”. 

lată câteva stihuri care cântă ajutorul 
dumnezeiesc: „De n-ar zidi Domnul casa bunatatilor, în 
zadar ne-am osteni (...)“ (al doilea rând de antifoane ale 
glasului al treilea, de la Utrenia duminicilor); „De n-ar fi 
Domnul între noi, cine ar fi în stare întreg a se păzi de 


"Sfântul Ambrozie al Milanului, Fxplicare la Ps.143, cf.Théodore 
Gérold, Les Peres de l’ Eglise et la musique, Strassbourg, 1931, p.207. 
Sfântul Grigorie de Nyssa, Comentar la Ps.150, P.G.45, col.185 B, 
cf.Pr.Prof.Dr.Dumitru Stăniloae, Spiritualitate si comuniune în Liturghia 
Ortodoxă, Craiova, 1986, p.433. 

*iPr.Prof.Dr.Dumitru Stăniloae, Teologie morală ortodoxă (pentru 
Institutele teologice), vol.III „Spiritualitatea ortodoxă“, Bucuresti, 1981, 
p.50 ş.u. 

“Idem, Teologia Dogmatică Ortodoxă, vol.III, Bucuresti, 1978, p.11 
ş.u.; Nicolae Cabasila, Despre viata în Hristos, trad. de Pr.Prof.Dr. 
Teodor Bodogae, 1989, p.150: „viaţa duhovnicească îşi are izvorul în 
Sfintele Taine“. 

Nicolae Cabasile, op.cit., p.233: „(...) la începutul ei, această viata (în 
Hristos - n.n.) atârnă numai de atotputernicia Mântuitorului (...), pe de 
altă parte (...) se cer din partea noastră multe încordări şi grele 
strădanii“. 

vrăjmaşul (...) ?* (al doilea rând de antifoane ale 
glasului al doilea, de la Utrenia duminicilor). 

Şi în fiecare seară, la Vecernie, în pragul 
nopţii, acest ajutor de la Dumnezeu este implorat în 
cuvintele cântare ale Psalmului 140: „Doamne, strigat- 
am către Tine, auzi-mă (...)“. 

În ceea ce priveşte străduinţele duhovniceşti 
ale cântăreților, Heruvicul ne îndeamnă ca „noi, care pe 
Heruvimi cu taină închipuim, şi Facatoarei de viata 
Treimi întreit sfântă cântare aducem, toată grija cea 
lumească de la noi să o lepădăm (s.n.), ca pe Împăratul 
tuturor să primim pe Cel înconjurat în chip nevăzut de 
cetele ingeresti (...)“. 

În cântarea Psalmului I este „fericit bărbatul 
care n-a umblat în sfatul necredincioşilor (...) că ştie 
Domnul calea drepţilor şi calea necredincioşilor va 
pieri“ (din Vecernia Sărbătorilor); şi mai este şi 
exemplul Sfinţilor, al celor curăţiţi şi itmbunatatiti 
duhovniceşte, despre care cântările Bisericii ne spun că 
s-au facut „îndreptători credinţei şi chip blandetelor, 
învăţători înfrânării (...) câştigând cu smerenia cele 
înalte şi cu sărăcia cele bogate“ (Troparul Sfântului 
Nicolae), cei care „cu dumnezeiască cuviinţă au învăţat 
(...) (şi) obiceiurile oamenilor le-au împodobit“ 
(Troparul Sfântului Vasile cel Mare). 

Cântarea „Fericirilor“ evanghelice, în partea de 
început, pregătitoare, a Sfintei Liturghii, actualizează de 
asemenea starea desăvârşirii sufleteşti, a virtuților în 
care trebuie să petrecem pentru a ne apropia de 
mântuire, de viaţă, de Dumnezeu: „fericiţi cei blânzi, 
(...) cei milostivi, (...) cei curati cu inima, (...) făcătorii 
de pace (...)“ - Şi nu sunt oricare cuvinte, ale vreunei 
oarecare cântări, ci sunt cuvintele Mântuitorului nostru 
lisus Hristos însuşi, ale „Logos“-ului, ale Cuvântului lui 


Dumnezeu... 
x 

Pe un plan mai practic aşadar, se poate spune 
că, pe de o parte, cântarea bisericească (liturgică) 
îndeamnă gi îndrumă spre curățirea de patimi şi 
progresarea duhovnicească, iar pe de altă parte, reciproc 
$i Sinergic, cei progresati şi curatiti de patimi se apropie 
tot mai mult de „ambientul“ specific, spiritualizat, al 
cântării bisericeşti, al cântării liturgice în Biserică - 
înțelegând, dar  ruşinându-se de alte „petreceri“ 
sufleteşti, muzicale şi lumesti; deoarece „starea de 
muzicalitate a omului se află actualizată în starea lui 
progresată în virtuţi, precum disonanta lui se află in 
starea lui pătimaşă“””. 


II. „Raţiunile“ bisericeşti ale cântării liturgice ortodoxe 


Curăţirea de patimi şi cultivarea virtuţilor 
determină în continuare, conform unor distincţii 
duhovniceşti îndeajuns de larg acceptate”, dobândirea 
vederii  „raţiunilor“  dumnezeieşti ale lucrurilor, 
contemplarea curată a celor create”%, in care „Dumnezeu 
(...) a descoperit (...) lumea văzută, înţeleasă prin cea 
nevăzută, pe temeiul ratiunilor ei, sau pe cea nevăzută 
arătată prin chipurile lucrurilor sensibile“. 

Să mai observăm oarecarea întrepătrundere, sau 
uneori, concomitenta, a marilor etape ale vieţii 
spirituale: spre exemplu, cultivarea virtuţilor, conştientă 
şi voita, presupune deja o anumită „vedere“ 
duhovnicească; pentru că „după ce am progresat 
întrucâtva in dobândirea virtuţilor, începe să se 
înroşească orizontul conştiinţei noastre de avansurile 


*Pr.Prof.Dr.Dumitru Stăniloae, Spiritualitate și comuniune..., p.429. 
“Idem, Teologie morală..., vol.III, p.50. 

“Ibidem, p.50 ş.u., p.164 ş.u. 

Sfântul Maxim Mărturisitorul, Răspunsuri către Talasie, în „Filocalia“, 
vol.III, Sibiu, 1948, p.101. 

iluminării, ca pe culmea nepătimirii să răsară întreg 
soarele Duhului Sfânt“?%. 
ok 

În domeniul cântării liturgice, eliberarea de 
plăcerea pătimaşă pentru unele muzici - mai puţin sau 
deloc bisericeşti (laice, distractive), ce corespund şi 
însoțesc de fapt o viata „lumească“ (în sensul coborât, 
întunecat de păcat) - este cea care face loc înţelegerii (nu 
doar „mentale“) şi plăcerii curate (ce a depăşit silinta 
voluntară) pentru ceea ce este cântarea bisericească - cu 
toate rosturile ei liturgice. 

Acesta este momentul în care ŞI 
„insuficienţele“ cântării bisericeşti, acuzabile din partea 
unei arte muzicale (laice) „culte“, „evoluate“, îşi 
dezvăluie „rafiunile“ lor, ce tin de iconomia bisericească 
şi care nu sunt numai de natură „logică“, ci mult mai 
profundă: ontologică, ecleziologică, teologică... 

Mai întâi, de ce doar vocea omenească îşi 
găseşte loc în cântarea ortodoxă, şi nu şi instrumentul 
muzical... ? În măsura în care vocea este expresia cea 
mai directă a unei persoane (umane), cu nesfârşitul 
tainei sale”, orice instrument muzical (material), chiar 
prin ceea ce este el („instrument“) ar fi o inter-mediere, 
o inter-punere (in-directa) într cel (cei) care cântă şi 
cel-cei (Cel) pentru care se canta, ceea ce ar putea 
adumbri tocmai aspectul esential, de comuniune, intre 
persoane. 

Cantatul împreună cu instrumentele ar putea 
şterge deosebirea de „glăsuire“ între omul-persoana şi 
instrumentul neînsufleţit, deschizând drumul tratării 
„instrumentale“ nu numai a vocii (ca în „bel-canto“), ci 
chiar şi a persoanei umane. lar aceasta ar fi o tratare 
inevitabil reductionista, ce coboară fiinţa umană spre 
firea neinsufletita (omul-maşină, omul-instrument, omul 
previzibul, omul fără Taină), reflex invers al unor alte 


**Pr.Prof.Dr.Dumitru Stăniloae, Teologia morală..., vo III, p.158. 
~Tdem, Spiritualitate şi comuniune..., p.432. 

erori „instrumentaliste“, străvechi, ce atribuiau 
„neînsufleţitului“ valenţe personale, in situația 
idolatriei... 

În general, orice „încântare“ sonoră, pur 
estetică, păstrează o nuanţă idolatră, „deturnând“ 
sufletul de la direcţia spirituală stabilită (pentru vecie !) 
prin întemeierea Bisericii, înspre lisus Hristos, 
Dumnezeu-omul, pentru mântuirea tutror întru El. De 
aceea, încă Fericitul Augustin spunea că atunci „când mi 
se întâmplăsă fiu desfătat de cântare mai mult decât de 
ceea ce se cântă, mărturisesc că păcătuiesc...“ 2% 

Este adevărat că există, în Biserica Ortodoxă, 
„excepţii“ în privinţa instrumentelor muzicale (,,sonore“ 
- poate ar fi mai corect): clopotul şi toaca. Acestea însă, 
prin „instrumentalismul“ lor declarat - sunet direct 
„instrumental“, repetat, lovit, neînsufleţit, fără a avea 
vreo pretenţie de a imita sau suplini vocea omenească, 
sau de a crea vreo construcţie sonoră capabilă să-şi fie 
suficientă (estetic) sie însăşi, şi care astfel ar înlocui 
vocea - nu creează confuzie spirituală în planul muzical, 
firea neinsufletita participând în chipul ei adevărat (şi nu 
în vreun fel înşelător, care să confunde viul persoanei cu 
vreo „abilitate“ a unei închipuiri neinsufletite) la 
liturgismul general al lumii create. 

Astfel, în iconomia „sonoră“ a Bisericii orice 
eveniment sonor, ca şi orice eveniment liturgic, trebuie 
să fie prezent în adevărul său. lar cântarea liturgică nu 
se doreşte a fi o „muzică artistică“ - fie şi foarte bună - 
ci un mijloc specific şi, într-o anumită măsură, necesar 
în iconomia bisericească-liturgică mântuitoare. 

x 

În legătură directă cu caracterul vocal, se 
dezvăluie ŞI O altă „rațiune“ bisericească 
(duhovnicească) a cântării liturgice ortodoxe: cea cu 


Fericitul Augustin, Confesiuni, l-e, cf.Pr.Petre Vintilescu, Despre 
poezia imnografica din cărțile de ritual şi cântarea bisericească, 
Bucuresti, 1937, p.223. 

referire la unirea organică a cuvântului cu melodia. 
Vocea nu apare niciodată în vreo ipostază de vocaliză 
simplă  („instrumentalizată“) sau de „voce“ într-o 
armonie (polifonie) de tip tehnic-componistic - deci tot 
de factură „instrumentală“ - ci ea este „glas“ (alta 
numire bisericească a „modului“ cântării liturgice) ce 
„cuvântează“, rostirea cuvântului cu înţeles fiind starea 
cea mai înaltă a vocii, a glasului. 

Slabele cuvinte omeneşti ale cântărilor 
liturgice trimit la însuşi Cuvântul Dumnezeiesc, Cel prin 
Care „toate s-au făcut; şi fără El nimic nu s-a făcut...“ 
(loan 1,3). Iar Dumnezeu „i-a facut (pe oameni) dupa 
chipul şi asemănarea Lui, împărtăşindu-le şi din puterea 
cuvântului Sau, (:..) fiind ca un fel de umbre ale 
Cuvântului şi fiind cuvântători.“ *! 

ok 

Apare apoi „problema“ aspectului predominant 
monodic al cântării ortodoxe. De ce să se cânte pe o 
singură voce, „săracă“, atunci când cântarea pe mai 
mule voci, armonică şi polifonică, şi-a demonstrat 
suficient virtuțile estetice şi spectaculare... ? 

O primă „rațiune“ a acestui fapt este mai 
„tehnică“, dar cu consecinţe „teologice“. S-a observat 
demult că o „cuvântare diferită şi simultană a mai multor 
oameni cauzează o proastă percepere a cuvântului - 
sonor şi, desigur, ca înţeles - la fel ca într-o „glosolalie“ 
în sens rău, de amestec babilonic al limbilor. 

Ori cuvântul, în Biserică, trebuie să răsune 
răspicat şi pe înţeles: „cântaţi cu înţelegere“ ne învaţă 
Psalmistul (Ps.1,6,7). Şi doar cântatul pe o voce, „într- 
un glas“, permite unui număr oricât de mare să se 
„armonizeze“ - deoarece unisonul este armonia cea mai 
simplă, fiind totodată şi consonanta cea mai perfectă. 


»Sfântul Atanasie cel Mare, Cuvânt despre Întruparea Cuvântului, în 
vol. „Scrieri“ (partea I), trad. de Pr.Prof.Dr.Dumitru Stăniloae, colecţia 
„Părinţi şi scriitori bisericeşti“, nr.15, Bucuresti, 1987, p.92. 

Practica armonică şi polifonică a cântării a 
impus cântarea pe doar câteva voci, orice mărire a 
numărului de voci complicând mult execuţia. Dar chiar 
şi aşa, aceasta presupune oameni suficient pregătiţi 
muzical, chiar profesionişti - ceea ce este greu de pretins 
tuturor sau şi numai unei majorităţi dintre sutele sau 
miile de credincioşi ai unei biserici parohiale... 

De aceea a apărut o dublă „despărţire“: pe de o 
parte, între cei care cântă în corul armonic şi cei care 
ascultă, iar pe de altă parte, chiar în interiorul corului, 
între cele câteva „partide“ vocale în care trebuie împărţit 
corul - practic neputându-se împărţi câte o „voce“ 
armonică fiecărui corist. 

Cântarea omofona, la unison, accesibilă 
oricărui om comun, normal dotat şi pregătit, înlătură 
aceste „împărțiri“ şi rezolvă problema 
„profesionalismului“ muzical al credincioşilor - 
„chemaţi“ cu toții la cântare. 

În sfârşit, nici o „armonizare“ a vreunei 
multitudini de simtiri şi cugete - şi de voci, de glasuri, în 
exprimarea cântată - nu va putea egala perfecțiunea şi 
absolutul unității credinţei, cu expresia sa desăvârşită 
care este monodia. Pentru a face o comparaţie, este ca şi 
deosebirea între ecumenism şi (inter-)comuniunea 
euharistica. 

x 


În ceea ce priveşte folosirea /sonului, „referință 
armonică originală în cântarea bizantina“*’, el este o 
expresie clară a „deosebirii“ în unitate. 

Cu aceleaşi virtuți tehnice ale simplităţii de 
execuție ca şi unisonul - şi creând o armonie subtilă în 
„primitivitatea“ relaţiei cu melodia propriu-zisă - isonul, 
împreună cu această melodie propiu-zisă, ilustrează 
„urzeala“ legăturii între două realităţi, două „feluri de a 


fi“ sau două „firi“, care, deşi profund deosebite, provin 


Victor Giuleanu, Melodica bizantină, Bucuresti, 1981, p.152-156. 


112 


dintr-un izvor „modal“ comun (tonica), în care se şi 
unesc în final. 

Acest „tipar“ structural - în care un element 
apare imuabil sau doar pasiv, iar celălalt schimbător sau 
activ - poate fi „umplut“ cu diferite încărcături 
conceptuale, de înţeles, cuvântul „luminător“ de sens 
fiind mereu prezent, după cum am văzut, în cântarea 
liturgică. 

Isonul vocal, fără cuvânt - dar nu 
„instrumental“, ci potentand cuvântul însoţit de melodie 
al cântării - poate trimite gândul la „peste cuvânt“, 
printr-un singur sunet, generator, fundamental, dincolo 
de cuvintele diferitelor graiuri omeneşti; cum poate 
trimite, la fel de bine, şi la întunericul „lutului“ inert şi 
amorf, care este făcut interesant doar de cuvântul ce 
răsună deasupra sa. 

Cealaltă parte din relaţia cântatului cu ison, 
melodia cuvântului, este rostită omeneste, „cu-vânt“, 
schimbător, dar, în acelaşi timp, cu înţeles, cu Duh de 
Cuvânt. 

În ansamblu, este vorba despre o realitate 
liturgică polivalentă, mai adâncă, mai tainică... 

x 

Cele câteva „rațiuni“ bisericeşti amintite până 
acum explică şi încetineala schimbării, a evoluţiei în 
cântarea liturgică ortodoxă, de care vorbeam mai la 
început. 

Fenomenul „modelor“ culturale (muzicale) este 
receptat cu multă grijă - dar nu cu „închidere“ de spirit - 
tocmai pentru a nu impieta asupra rosturilor mult mai 
importante, mântuitoare, ale cântării liturgice, ale 
Bisericii, în care răsună această cântare. 

Să ne imaginăm ce ruptură de comuniune între 
generaţii s-ar produce în Biserică, dacă credincioşii 
fiecărei categorii de vârstă ar aştepta să răsune la slujbe 
doar muzicile „plăcute“ vremii (tinereţii) lor...! 

Cântarea bisericească „trece“ prin vremi, 
culegând ceea ce este durabil şi adevărat spiritual în 
muzica oamenilor, şi fiind, în acelaşi timp, peste vremi, 
ca toate cele dumnezeieşti ale Bisericii... 


III. Spiritualitate şi comuniune în cântarea liturgică 
ortodoxă” 


„Dacă spiritualitate înseamnă conținutul 
credinței experiat în trăirea lui vie (...) (şi) chiar dacă 
există şi un urcuş indivdual al credincioşilor spre 
Dumnezeu (...), acest urcuş n-ar putea avea loc dacă n-ar 
fi ajutat de un urcus liturgic (s.n.) spre Dumnezeu, care 
se înfăptuieşte de fiecare împreună cu obştea celorlalți 
credincioşi (s.n.)“2*. 

Aspectul liturgic şi comunitar al credinţei 
creştine (al spiritualităţii creştine) îmbracă forme 
accentuate în cazul cântării bisericesti™. 

Cântarea în general, ca manifestare, presupune 
mai mulţi participanţi; chiar atunci când cântă doar un 
cântăreţ, mai sunt şi ceilalţi, care îl ascultă, care 
participă prin ascultare. 

Dar îndeosebi in cântarea in comun, 
caracteristică Bisericii”, aspectul comunitar-liturgic 
este evident, declarat. Când toţi credincioşii cântă 
împreună în Biserică, cu glasurile unite, are loc „o 
întâlnire a firii noastre cu îngerii. Căci întâlnirea aceasta 
a îngerescului cu omenescul, când firea omenească este 
readusă la starea ei de la început, va produce sunetul 
dulce al multumirii prin unirea întreolaltă; iar unii prin 
alţii şi unii cu alţii vor înălța lui Dumnezeu multumirea 


* 


Titlul capitolului este, evident, o parafrazare a titlului lucrării 
Pr.Prof.Dr. Dumitru Stăniloae „Spiritualitate şi comuniune în Liturghia 
ortodoxă“... 

*“Pr.Prof.Dr.Dumitru Stăniloae, Spiritualitate și comuniune..., p.5. 
“Ibidem, p.432. 

3V., studiul Pr.Prof.Dr.Ene Branişte, Temesuri biblice şi tradiftionale...; 
de asemenea Magistrand Ştefan Alexe, op.cit. 

pentru iubirea lui de oameni“. Atunci „adunarea“ unui 
număr oarecare de oameni în Biserică se preface, se 
pnevmatizează în comuniune a sufletelor întru Duhul 
Sfânt. 

Comuniunea credincioşilor în Biserică, „a sta 
fraţii împreună“ (Ps.132,1), este un „rod“ şi un semn al 
iubirii (In. 15,9 ş.u.). Puterea născătoare de comuniune 
nu este a cântării în sine, mai ales în ceea ce priveşte 
„calitatea“ ei creştină, pentru că slujba în întregul ei - 
Liturghia ortodoxă, dar în bună măsură orice slujbă a 
Bisericii - este cea care „satisface (...) această trebuinta 
în mod deosebit, hrănind comuniunea spirituală între 
creştini (...), (această lucrare fiind) susţinută de Hristos 
Cel înviat şi unit cu credincioşii prin Sfânta 
Împărtăşanie“2”. 

Subiectul liturgic, care nu este un „eu“, ci un 
„noi“ cuprinzând „şi «eul-noi» al îngerilor şi al sfinţilor 
trecuţi din această viaţă, ba în oarecare măsură chiar al 
tuturor celor decedați în credinţă, mai ales al celor 
apropiaţi nouă“? este acelaşi „noi“ al corului cântării 
(„Noi, care pe Heruvimi cu taină inchipuim...“). Si 
aceasta „ne dă o şi mai mare bogăţie şi adâncime tainică, 
O şi mai mare capacitate de a simţi pe Hristos, Cel ce ne 
uneşte pe toţi, de a ff în comuniune cu Sfânta Treime 
(s.n.). Aceasta este sobornicitatea Bisericii de pe pământ 
şi din cer, trăită în maximă intensitate“*”’. 

Şi aceasta corespunde ajungerii spre ultima 
treaptă a urcuşului duhovnicesc - ajutat şi de cântarea 
bisericească - aceea a iubirii  nesfârşite”%, a 
îndumnezeirii”"! şi a unirii cu Dumnezeu”. 


“Pr Prof.Dr. Dumitru Stăniloae, Spiritualitate si comuniune..., p.431, 
apud Sf.Grigorie de Nyssa, op.cit., col.484. 

"Ibidem, p.5 ş.u. 

**Jbidem, p.432. 

Ibidem. 

“Idem, Teologia morală, vol.III, p.271. 

“Ibidem, p.309 ş.u. 

Ibidem, p.254 ş.u. 

Concluzii 


Se poate spune, chiar în lumina unor 
consideraţii sumare, că activitatea de cântare în Biserica 
Ortodoxă este, în mod firesc, inseparabil legată de 
aspectele privind spiritualitatea în general şi de cele 
privind spiritualitatea cultică, liturgică, în special. 

Altfel, dacă am reduce cântarea la o acţiune 
doar cu caracter estetic sau, mai mult, cu caracter tehnic- 
vocal, ar însemna să o lipsim - de fapt, pe cei ce o 
practică, pe credincioşii ortodocşi - de însuşi sufletul ei. 

Însă acolo unde este vorba de doxologhisire, de 
lauda adresată lui Dumnezeu, de teologhisire - de vorbire 
cu, despre, întru... Dumnezeu, ca şi de lucrarea tainică a 
Harului Duhului Sfânt - nu poate fi vorba despre vreo 
lipsă a „luminii cunoştinţei“ (II Cor.4,6)... 

Încercarea de a deosebi şi de a aduce în planul 
atenţiei aspectele de ordin general ale spiritualitualităţii 
cântării liturgice, poate fi făcută la fel de bine şi asupra 
oricărui caz particular, concret, al cântării creştine 
ortodoxe””. Şi acest lucru poate fi de mare folos pentru 
depăşirea „bolilor“ şi oboselilor sufleteşti, pe care rutina 
şi neglijenta sufletească (duhovnicească) le poate 
impune uneori ca şi „regulă“ (ne)fireasca în cântarea 
liturgică a Bisericii noastre. 


8V, analiza cântării „Ziua Învierii“ de Ion Popescu-Pasărea în: Vasile 
Grăjdian, Cântarea bisericească în concepția lui lon Popescu-Pasărea, 
teză de licenţă, Institului Teologic Universitar - Sibiu, 1990, p.50-69 
(ms .dactilografiat). 

„TEOLOGIA PERSOANEI“ 
ÎN CÂNTAREA BISERICEASCĂ ORTODOXĂ" 


Cele mai multe dintre caracteristicile cântării 
bisericeşti ortodoxe - doar vocală, monodică etc. - a 
căror perpetuare obstinata, într-o lume mereu în 
schimbare,  contrariază un spirit  „istorist* sau 
„modernist“, pot fi mai bine înţelese în perspectiva unei 
„teologii a persoanei“. 

Cîntarea bisericească ortodoxă este, în mod 
esenţial, o cântare Jiturgica#™, o cântare încadrată 
organic în „lucrarea“  sacramentală mântuitoare a 
Bisericii. Dar „liturghia“, orice slujbă bisericească în 
general, este o  împreună-lucrare a persoanelor 
participante - în chip văzut, a persoanelor omeneşti, iar 
în chip nevăzut, tainic, şi a îngerilor şi Sfinţilor trecuţi 
din această viati* şi, mai ales, a Persoanelor 
Dumnezeieşti. De fapt, din sânul Sfintei Treimi 
izvorăşte puterea iubirii dumnezeieşti născătoare de 
comuniune”, care este sensul oricărei slujbe bisericeşti - 
şi care îşi găseşte o întruchipare deplină în Sfânta 
Liturghie, în Sfânta Euharistie””. 

În acest context liturgic al comuniunii, 
„persoana“ îşi plineşte definiţia sa intima de „prosopon“ 
- „faţă către faţă“ - a cărei identitate se afirmă tocmai 


* Publicat în vol. Persoană şi comuniune“, Sibiu, 1993, p.290-294. 

Desi acest mic studiu-eseu preia unele idei din alte studii ale acestei 
culegeri, uneori chiar sub forma citarii unor fragmente întregi, totuşi el 
poate fi interesant şi în sine, prin accentul special pus asupra 
„persoanei“, în relaţie cu caracteristicile cântării liturgice ortodoxe. 

În partea de Traduceri a acestei culegeri (p.243) este redat şi un scurt 
rezumat în limba franceză. 

“Pr Prof.Dr.Ene Branişte, Liturgica specială, Bucuresti, 1985, p.15. 

“Pr Prof.Dr.Dumitru Stăniloae, Spiritualitate şi comuniune în Liturghia 
ortodoxă, Craiova, 1986, p.432. 

“e Thidem, loc.cit. 

“TAlexandre Schmemann, Euharistia, Taina Împărăției (trad. de Boris 
Raduleanu), Bucuresti, 1992, p.141 ş.u. 

prin vocaţia comuniunii cu celelalte persoane”, în 
lucrarea acestei vocatii ce-şi are originea în relaţia 
Persoanelor Dumnezeirii - după a cărei chip a fost creată 
şi persoana omenească. 

Cântarea bisericească, parte (nedespartita) în 
„iconomia“ simbolică liturgică ce descoperă (epifanic)” 
aceste realităţi, şi-a structurat în timp, în cadrul Traditiei 
bisericeşti, ŞI O „Lconomie“ internă proprie, 
caracteristică, menită să slujească rosturilor mântuitoare 
generale ale Bisericii. Mijloacele alese în acest scop au 
trimitere şi fundamentare teologică şi ontologică, aşa 
încât, dacă ar fi să ne referim doar la câteva dintre 
aspectele cântării bisericeşti ortodoxe - aspectul vocal, 


nedespartirea de cuvânt, caracterul monodic - cele 
arătate mai înainte apar cu evidenţă. 
ok 


De ce numai vocea omenească îşi găseşte loc in 
cântarea ortodoxă... ? 

Vocea, chiar la modul comun, este expresia cea 
mai directă a unei persoane (umane), ce are în „spatele“ 
său un nesfârşit de taină”. Orice instrument muzical, 
chiar prin ceea ce este el („instrument“), este o 
intermediere (,,inter-mediere“), o interpunere, între cel/cei 
care cântă şi cel/cei - în cadrul liturgic, Cel - pentru care 
se cântă, ceea ce umbreste ,,directetea“, „i-mediatul“ 
comunicării născătoare de comuniune între persoane. 

Pe de altă parte, cântatul împreună cu 
instrumentele şterge deosebirea de „glăsuire“ („glasul 
bisericesc“ - o altă expresie a „pesonalismului“ ortodox) 
între  omul-persoană şi instrumentul neînsuflețit, 
deschizând drumul tratării „instrumentale“ nu numai a 
vocii (ca în „bel-canto“) ci chiar a persoanei umane - o 


“Pr Prof.Dr.lon Bria, Dicţionar de teologie ortodoxă, Bucuresti, 1981, 
p.298. 

“Alexandre Schmemann, op.cit., p.45 ş.u.; Paul Evdokimov, L’art de 
l'icone, Paris, 1972, p.143 ş.u. 

Pr Prof.Dr.Dumitru Stăniloae, op.cit., loc.cit. 

tratare inevitabil reductionista, ce ar coborâ fiinţa 
omenească spre firea neinsufletita (omul-instrument, 
omul-maşină, omul previzibil, fără taină), un reflex 
invers al erorii „instrumentaliste“ străvechi a idolatriei, 
care atribuia neinsufletitului valenţe personale... 

Este adevărat că există, în Biserica Ortodoxă, 
excepţii în privinţa instrumentelor muzicale („sonore“ - 
ar fi mai corect): clopotul şi toaca. Acestea însă, prin 
„instrumentalismul“ lor declarat - sunet direct 
instrumental, repetat, lovit, neînsufleţit, fără a avea vreo 
pretenţie de a imita sau suplini vocea omenească, sau de 
a crea vreo construcţie sonoră capabilă să-şi fie 
suficientă (estetic) sie însăşi (şi care astfel ar înlocui 
vocea) - nu creează confuzie spirituală în planul liturgic. 
În acest caz firea neînsufleţită participă în chipul ei 
adevărat la liturgismul general al lumii create - şi nu în 
vreun fel înşelător, care să confunde viul persoanei cu 
vreo „abilitate“ a unei închipuiri neinsufletite. 

Pentru că în „iconomia sonoră“ a Bisericii, 
orice eveniment sonor trebuie să fie prezent în adevărul 
său, aceasta fiind condiţia oricărui eveniment liturgic 
autentic - cântarea liturgică constituind, din acest punct 
de vedere, doar un mijloc specific în iconomia 
bisericească-liturgică mântuitoare. 

Slujba bisericească (la fel ca şi cântarea 
cuprinsă în ea) este, în primul rând, o /ucrarea a 
persoanelor, a persoanelor omeneşti intre-laolalta şi 
împreună cu Persoanele Dumnezeiesti, care abia în al 
doilea rând îşi revarsă binecuvântarea asupra întregii 
făpturi - şi celei neinsufletite. Orice mediere sau 
(mass)mediatizare instrumentală - muzicală, dar şi de 
tehnică radio, TV etc. - nu-şi are locul într-o lucrare a 
comuniunii inter-personale... Fiindcă oricum, într-un 
domeniu al lucrurilor esenţiale, omeneşti şi dumnezeiesti 
(îndeosebi), instrumentul (si  “instrumentalismul“) 
muzical nu poate concura persoana umană, fie ca 
ofrandă, ca ofrandă aleasă între toate cele create -chiar şi 

Mântuitorul S-a adus Jertfă desăvârşită, întrupat ca om ! 
- fie ca „instrument“ neîntrecut al cântării (“jertfă de 
laudă“), sau ca şi icoană a Făcătorului sau. 

O alta caracteristică a cântării liturgice 
ortodoxe este cuvântul, totdeauna prezent, ca şi cuvânt 
viu, rostit, adresat de către şi către persoană (Persoană), 
cuvânt personal cu înţeles... Non-cuvântul este refuzat, 
fie sub înfăţişarea sunetului impersonal al instrumentului 
muzical, fie a vocalizei tehnice (tot „instrumentale“). 
Din contra, jubilatia liturgică sau cântarea papadică, în 
care cuvântul pare de asemenea că se dizolvă, de fapt se 
sprijină tot pe cuvânt, ce suferă o „prefacere“ liturgică... 

Nedefinitul instrumentelor „necuvântătoare'*! 
rătăceşte sufletul de la comuniune - spre care îndreaptă 
cuvântul ce comunică ŞI naşte comuniune 
(interpersonala)””’. 

Faptul ca Dumnezeu ,,i-a facut (pe oameni - 
n.n.) după chipul şi asemănarea Lui, împărtăşindu-le şi 
din puterea cuvântului Său (...), fiind ca un fel de umbre 
ale cuvântului şi fiind cuvântători (...)“’*, face ca 
slabele cuvinte omeneşti ale cântărilor liturgice - care 
trebuie cântate pentru a fi ridicate din condiţia 
„pământească“ decăzută a rostirii prozaice - să trimită la 
Cel prin care „toate s-au făcut; şi fara El nimic nu s-a 
făcut“ (In.1,3). Cuvintele cântărilor liturgice, ca şi toate 
cele ale slujbelor în general, sunt în felul acesta „loc 
teofanic“** şi icoană a Cuvântului Dumnezeiesc. Aşadar 
cântarea liturgică ortodoxă este, prin excelenţă, o 
cântare a Cuvântului, care ne deschide calea către viaţa 
de comuniune şi de iubire ce izvorăşte din Comuniunea 
desăvârşită a Persoanelor Treimice. 


*'Thidem, p.421. 

“Ibidem, p.421-423. 

“Sfântul Atanasie cel Mare, Cuvânt despre întruparea Cuvântului, în 
„Scrieri“ (partea I), trad. de Pr.Prof.Dr.D.Staniloae, colecţia „Părinţi şi 
Scriitori Bisericeşti“, nr.15, Bucureşti, 1987, p.92. 

“Paul Evdokimov, op.cit., p.92. 

Asemănător stau lucrurile şi în ceea ce priveşte 
aspectul monodic al cântării bisericeşti (cântarea pe o 
singură voce). De ce să se cânte pe o singură voce, 
„săracă“, atunci când cântarea pe mai multe voci, 
polifonică şi armonică, şi-a demonstrat suficient virtuțile 
estetice... ? 

O primă „rațiune“ a acestui fapt este mai 
„tehnică“, dar cu consecinţe „teo-logice“, fiind în 
legătură şi cu practica tradiţională a cântatului în comun. 
S-a observat demult că o „cuvântare“ diferită şi 
simultană a mai multor oameni cauzează o proastă 
percepere a cuvântului - din punct de vedere sonor, dar 
desigur, şi ca înţeles - ca într-o „glosolalie“ în sens rău, 
de amestec babilonic al cuvintelor, distrugător de 
comuniune... Ori cuvântul, în Biserică, trebuie să răsune 
răspicat şi pe înţeles: ,,cantati cu înţelegere“, ne 
îndeamnă Psalmistul (Ps.46,7). Şi doar cântatul pe o 
singură voce permite unui număr oricât de mare de 
participanţi să se „armonizeze“ întru înţelegere - 
unisonul fiind armonia cea mai simplă şi consonanta 
perfectă. 

Cântarea polifonică şi armonică este, de fapt, 
(tot) o folosire cripto-instrumentală (o instrumentare 
structurală) a vocii şi cuvântului. Complexitatea texturii 
sonore, ce poate uşor deveni haotică în cazul unei 
interpretări neîndemânatice, provoacă, în orice caz (şi 
sub acoperirea unei armonii sonore plăcute, 
desfătătoare), o umbrire de înţeles al cuvântului, cu 
consecinţe negative asupra comuniunii liturgice... 

Practica armonică şi polifonica a impus 
armonia pe doar câteva voci - orice mărire a numărului 
de voci complicând mult exectia - dar ea presupune şi 
aşa oameni suficient pregătiți muzical, chiar 
profesionişti - ceea ce este greu de pretins tuturor 
credincioşilor dintr-o biserică... De aceea s-a accentuat o 
dublă „despărțire“: între cei care cântă în corul armonic 
şi cei care ascultă; de asemenea chiar în interiorul 

corului, între diferitele „partide“ vocale în care trebuie 
împărţit corul, neputându-se atribui câte o „voce“ 
armonică pentru fiecare corist în parte. 

Împăţirea pe mai multe voci, în cântarea 
armonică, introduce astfel un element tehnic, exterior, de 
separare într-un cadru de comuniune interpersonală, în 
care toţi trebuie să cânte „într-un glas“, ,,desavarsiti 
întru unime“ (In.17,21). Această cerinţă liturgică este 
mult mai uşor de îndeplinit prin cântarea pe o singură 
voce,  monodică, cântarea la unison înlăturând 
„împărțirile“ şi rezolvând problema „profesionalismului“ 
muzical al credincioşilor - deoarece ca este accesibilă 
oricărui om, normal dotat şi pregătit. 

De asemenea, nici o „armonizare“ a vreunei 
multitudini de simtiri şi cugete - şi de voci, în cazul 
cântării - nu va putea egala perfecțiunea şi „absolutul“ 
unității credinţei, a cărei desăvârşită expresie este 
monodia. Pentru a face o comparaţie, este ca şi 
deosebirea între ecumenism şi  (inter)comuniunea 
euharistica. 

Pe un plan spiritual deci, cantarea pe voci 
diferite creează, inevitabil, „distanţă“ şi „poziţie“ 
diferită - chiar dacă în „armonie“. (În muzica, o armonie, 
oricât de consonantă, induce o tensiune care nu-şi 
găseşte rezolvarea decât in unison - limita desăvârşirii 
armonice, ce cuprinde însă, în armonicele sale naturale, 
şi potentialitatea originară a oricărei armonii.) La fel 
cum, în arta icoanei, renunţarea la facticitatea optică a 
perspectivei de adâncime’ a însemnat eliminarea 
„distanţei“ şi a „poziţiei“ diferite, determinate de această 
distanţă, renunţarea la „poziţionarea“ diferită în cântarea 
pe mai multe voci, pentru cântarea pe o singură voce, cu 
aceeaşi melodie şi aceleaşi cuvinte, înseamnă - pentru 
comuniunea interpersonala -  prefacerea „adunării“ 
ecleziale (un „noi“ cu „poziţii“ diferite ale eu-rilor) 


“Ibidem, p.145 ş.u. 

într-un „eu“ liturgic al desăvârştei comuniuni”*. 

Isonul, care însoţeşte uneori cântarea ortodoxă 
şi care poate fi caracterizat drept o „referinţă 
armonică“%”, este totodată o concesie făcută 
„impersonalului instrumental (ca şi clopotul sau toaca) şi 
armonic“, tocmai pentru a reaminti că Liturghia se 
săvârşeşte (şi) în această lume, în această condiţie 
umană. El este mai mult un semn decât un simbol, un 
„remember“, un „să luăm aminte“, o bornă la frontiera 
dintre două realităţi, un avertisment (vocea obiect...) ce 
poate fi cutremurător prin implacabilitatea sa... 

În sfârşit, însăşi relativa constanfa prin vremi, 
şi trecând peste generaţii, a caracteristicilor cântării 
bisericeşti, menţionate până acum, este încă un element 
favorizant al comuniunii liturgice interpersonale... Ne 
putem imagina ce ruptura s-ar produce în comunitatea 
bisericească, dacă fenomenul „„modelor“ muzicale nu ar 
fi receptat cu multă grijă în Biserică şi credincioşii 
fiecărei categorii de vârstă ar aştepta să răsune la slujbă 
doar muzicile „plăcute“ vremii (tinereţii) lor... 

x 

Cele câteva considerații mai dinainte pot fi 
dezvoltate şi extinse şi asupra celorlalte caracteristici şi 
aspecte (care pot fi şi particularizate) ale cântării 
bisericeşti ortodoxe - conexate toate în mod firesc la 
diferitele domenii teologice. Mai ales aspectele de 
spiritualitate ale cântării, ce implică nemijlocit persoana 
cântărețului liturghisitor - în cântarea de obşte aceasta 
se confundă cu persoana creştinului în general - 
luminează calea înțelegerii şi părtăşiei la Tradiţia 
bisericească vie a cântării liturgice ortodoxe, şi prin 
aceasta, la iconomia dumnezeiască  mântuitoare. 
„Epectaza“ persoanei cântăreţului, pe care o presupune 
şi totodată o determină cântarea liturgică („toată grija 
cea lumeasca de la noi să o lepădăm“), pregăteşte pentru 


“Pr Prof.Dr.Dumitru Stăniloae, op.cit., p.432. 
Victor Giuleanu, Melodica bizantină, Bucuresti, 1981, p.152. 

înţelegerea „raţiunilor“ chiar şi ale (particularitatilor) 
cântării bisericeşti, ca şi trepte spre plinirea 
„personală“, în recapitularea ŞI participarea 
transcendentă şi îndumnezeitoare, după modelul şi întru 


Iisus Hristos, Mântuitorul nostru”. 


ok 

Din ansamblul celor expuse se poate 
concluziona arătând ca orice renunțare la caracterele 
cântării bisericeşti la care ne-am referit înseamnă, în 
plan liturgic, a face paşi în direcţia „depersonalizării“ 
slujbelor bisericeşti, adică în direcţia anulării identităţii 
de comuniune interpersonală a vieţii liturgice ortodoxe, 
în ultimă instanţă, în direcţia desființării (des-fiinţării) 
acesteia. 

Exceptiile adoptării, în unele perioade, a unor 
moduri de cântare străine duhului liturgic al 
Ortodoxiei” nu au făcut decât să confirme „regula“ 
revenirii, mereu, la condiţia originară a cântării 


bisericeşti”. 


“Pr Prof.Dr.lon Bria, op.cit., loc.cit. 

“Prof.Nicolae Lungu, Liturghia psaltică pentru cor mixt, Bucuresti, 
1957, p.IIl (Prefata). 

Pr Prof.Dr.Nicu Moldoveanu, Muzica bisericească la români în sec.XX 
(partea a doua), în „Biserica Ortodoxă Română“, CIV (1986), nr.3-4, 
p.138 ş.u. 

CANTARETII BISERICII" 


Se formează uneori, pe nesimţite, obisnuinte 
care tind să se impună ca şi situaţii „normale“, „din 
totdeauna“. Dacă aceste obişnuinţe sunt rele, ele pot să 
ne „orbească“, să ne împiedice vederea altor lucruri, mai 
bune şi mai importante. 

Şi atunci ne „hrănim“ cu cele proaste, pe care 
putem să le „vedem“, uitând sau nemaiştiind de cele 
bune. Altfel spus, mâncăm adesea cojile uscate în locul 
miezului sănătos. 

În cazul cântării bisericeşti se poate întâmpla 
ceva asemănător când dorim - şi pe bună dreptate - ca în 
Biserică să răsune cântările slujbelor cât mai bine, dar 
suntem grăbiţi să vedem rezultate şi „efecte“ rapide, 
neavând răbdarea şi priceperea, înţelegerea lucrurilor 
adevărate. 

Astfel, ce-i trebuie cântării în Biserică, pentru 
a fi bună ? Ca şi în politică şi sport, răspunsurile grăbite 
şi „competente“ sunt numeroase şi stau la îndemâna 
oricui - asta nu înseamnă neapărat (tot ca în politică şi 
sport) că ele sunt şi corecte sau că ar folosi la ceva. Iată 
câteva dintre „soluţiile“ cele mai comune - şi pentru a ne 
limita oarecum domeniul să ne referim doar la ce: ce 
cântă sau „ar trebui“ să cânte în Biserică: 1. trebuie un 
cântăreţ cu voce bună; 2. trebuie un cor, care să cânte 
armonic, pe mai multe voci; 3. trebuie un cântăreţ 
profesionist, „notist“ (care cunoaşte notația muzicală) - 
sau mai mulţi cântăreţi „profesionişti“, care să impună în 
eventualul cor un nivel muzical profesionist; 4. nu este 
nevoie (!) de cântăreţ sau de un cor „specializat“, 
trebuie să cânte tot poporul, „de obşte“ (adică şi 
amatorii, „nespecialiştii“); 5.6.7.etc. mai există apoi o 


* Articol propus spre publicare în „Indrumătorul bisericesc“ (Sibiu) pe 
anul 1998. 

serie întreagă de „combinări“ a situaţiilor dinainte, ca 
spre exemplu corurile de neprofesionişti care cântă pe 
mai multe voci... 

Cei care au avut ocazia să cunoască şi să 
studieze cântarea de-a lungul veacurilor în Biserica 
Ortodoxă sau felul în care se cântă astăzi în mănăstirile, 
catedralele şi parohiile diferitelor Biserici Ortodoxe 
naţionale sau din diaspora-ua ortodoxă au putut vedea - 
şi asculta - „întruparea“, de la caz la caz, a tuturor 
acestor propuneri muzicale, toate având până la urmă o 
suficientă justificare şi  îndreptăţire liturgică, 
bisericească. 

x 

Totuşi, uneori aceste opțiuni muzicale par să se 
excludă, datorită mai ales convingerilor, formației 
culturale (sau arvelu/ui formației culturale) şi altor 
motive ale susținătorilor lor. 

Mai ales dinspre partea profesionistă a muzicii 
vin numeroase aprecieri şi sugestii care trebuie preluate 
cu grijă. Aceste opinii au o „greutate“ şi o influență a lor 
deloc de neglijat, mai ales în faţa nespecialiştilor, tocmai 
prin faptul că vin din partea specialiştilor în arta 
sunetelor, a muzicii. 

În primul rând este vorba despre impunerea 
unor modele de acuratefe sonoră în interpretarea unei 
piese muzicale, acuratețe la nivelul emisiei vocale şi a 
dicției, a intonatiei, a acordajului şi dozajului vocilor în 
câtarea armonico-polifonica, a justetei şi fineţei frazării 
şi a multor altor elemente al căror nivel ridicat poate fi 
atins doar în cadrul performanței profesioniste - care, 
fără discuţie, impresionează şi impune respect. Şi acesta 
este „fructul bun“ al profesionismului muzical - iarăşi, 
fără discuţie - la care trebuie să tindă, cu modestie, orice 
amator în ale interpretării muzicale, deci şi în cântarea în 
Biserică, pentru atingerea unui minim general acceptabil 
de /impezime a cuvântului cântat la slujbă şi pentru 
evitarea  „falsurilor“,  „stridenţelor“,  „bolmăjelilor“, 

„mormăielilor“ gi tuturor incoerentelor sonore ale 
cântatului pe una sau mai multe voci, care pot întuneca 
nepermis de mult înțelesul slujirii bisericeşti. Şi din 
acest punct de vedere s-ar putea spune că ar fi de 
preferat doar profesioniştii şi în cântarea bisericească. 

Dar, ca la mai toate lucrurile lumii acesteia, şi 
în acest caz trebuie separat „fructul“ şi „miezul“ bun de 
mâncat de „cojile“ şi „părţile stricate“ sau 
„Viermănoase“, care odată mâncate (din nebagare de 
seamă) pot provoca, mai devreme sau mai târziu, 
indispozitii sau chiar îmbolnăviri grave. Astfel, în cazul 
profesionismului muzical, alături si mascate de 
strălucirea evidentă a perfecțiunii interpretării - ce se 
poate auzi de către oricine - se pot strecura „în ascuns“ 
spre cadrul liturgic şi o serie de aspecte „nesănătoase“ 
sau de-a dreptul „păcătoase“, mult mai greu de observat 
datorită caracterului lor spiritual sau para-muzical. 

Să începem cu câteva aspecte para-muzicale, 
mai uşor de analizat şi de pus în evidenţă. Mai întâi, 
însăşi nivelul perfecțiunii interpretării muzicale 
profesioniste (şi atingerea acestui nivel) creează de la 
început probleme pentru cântarea bisericească. Acest 
nivel este în continuă creştere, mai ales datorită 
răspândirii înregistrărilor muzicale, ce permit comparări 
şi selectionari repetate a modelelor celor mai „perfecte“ 
(muzical-sonor). - Aici mai trebuie să facem o remarcă 
asupra unei oarecărei contradicții în folosirea termenilor: 
pare oarecum impropriu de a vorbi despre „nivel“ şi 
„evoluție“ în cazul perfecțiunii, care ține de absolut; în 
cazul „perfecțiunii“ interpretării muzicale vorbim 
desigur despre o „perfecțiune relativă“, supusă criteriilor 
şi evoluției istorice. 

Oricum ar fi, atingerea nivelului profesionist al 
vremii presupune (ceea ce se trece cel mai adesea cu 
vederea) o muncă deosebit de îndelungată - şi facem 
abstracție de necesara existență şi a talentului. 
Profesioniştii de astăzi şi-au început (foarte marea 

majoritate) formarea muzicală încă din cea mai fragedă 
copilărie, continuând-o printr-o muncă susţinută de 
multe ore, Zi de zi, încât despre multi se poate spune cu 
adevărat că n-au avut copilărie sau tinereţe, ca alţii de 
seama lor. Chiar şi numai acest sacrificiu este demn de o 
deosebită consideraţie. lar apoi, de-a lungul întregii 
vieţi, a carierei muzicale, nivelul profesionist se menţine 
şi se ridică continuu (conform cerinţelor „pieţei“ 
artistice) prin numeroase şi îndelungate repetiţii de zi cu 
zi. Astfel încât profesionistul este un om dedicat 
profesiunii sale, atât din punct de vedere al efortului cât 
şi al timpului. Inevitabil, el trebuie „să trăiască“ din 
aceasta. Adică el trebuie să fie plătit pentru munca 
depusă. 

Ajungem astfel la o problemă destul de 
spinoasă. Fără a mai intra în vreo analiză istorică, se 
poate observa că, actualmente, din punct de vedere al 
finanţării profesiunilor şi activităţilor muzicale (artistice 
în general), lumea laică oferă alternative mult mai 
tentante. Institutionalizata, muzica a devenit un domeniu 
financiar-artistic, unde calitatea artistică este cotată 
corespunzător din punct de vedere financiar. lar 
instituţiile de cultură şi domeniul show-bussines-ului 
asigură muzicienilor profesionişti buni (bine „cotaţi“) fie 
venituri mai sigure, fie, de la caz la caz, incomparabil 
mai substanţiale decât în cazul cântării bisericeşti - unde 
remuneraţia cântăreţului profesionist (angajat) a rămas 
întotdeauna mult mai modestă (ca să nu mai vorbim 
despre situația angajării mar multor cântăreți 
profesionişti, într-un cor). 

În aceste condiții, participarea constantă a 
profesioniştilor la cântarea liturgică rămâne la voia 
întâmplării - a potrivirii programului de activitate 
artistică (mai „important“, fiind remunerat prin contract) 
cu cel liturgic. lar numărul de repetiții fiind 
incomparabil mai mic pentru cântarea liturgică decât 
pentru activitatea paralelă pur-muzicală (plătită) şi 

nivelul prestatiei muzical-liturgice va fi, în general, mai 
scăzut. De asemenea, profesioniştii „în vogă“, în 
deplinătatea puterii artistic-muzicale, nu se prea 
„amestecă“ - decât cu rare excepţii (foarte „festive“) - 
cu cântăreții „comuni“ şi fac astfel loc profesioniştilor 
„de mâna a doua“, sau la bătrâneţe, când mintea se mai 
schimbă în cele ale credinţei şi ale prioritatilor în viata, 
dar şi putintele muzicale sunt mai reduse. Astfel, până la 
urmă, participarea muzicienilor profesionişti la slujbele 
Bisericii rămâne o problemă de opţiune personală, de 
credinţă. Şi poate că este mai bine aşa, decât spiritul 
„mercenar“, de a cânta doar acolo unde se plăteşte mai 
bine, care ar aduce şi el „urâciunea pustiirii... în locul 
cel prea sfânt“ (Mat.24,15). 

Luând în consideraţie acest ansamblu de factori 
pe care i-am numit para-muzicali, ţinând de logistica 
pregătirii unui eveniment muzical, se poate trage o primă 
concluzie logică, şi anume că, inevitabil, din punct de 
vedere al spectacolului muzical, în cadrul liturgic nivelul 
va fi mai scăzut. Dar, din fericire, nu nivelul muzical- 
artistic în sine este cel care prezintă în primul rând 
importanţă în slujba bisericească, ci folosul pentru 
mântuirea noastră a tuturor. 

Lucrurile sunt mai clare, atunci când sunt 
comparate cu situaţia icoanei în Biserică. După cum 
credincioşii nu vin ca nişte „turişti“ la Biserică, să vadă 
(încă) o „expoziţie“ sau un „muzeu“ de icoane-tablouri, 
ci pentru ca să se închine Dumnezeirii ajutandu-si 
neputinta cu icoana, la fel nu se vine la s/ujbé ca pentru 
(încă) un „concert“, ci ca să ne fie ajutată neputinta 
cuvântului rugăciunii noastre către Dumnezeu de 
împodobirea potrivită prin cântare. 

Dar lămurirea teologică a icoanei a urmat după 
mai bine de un secol de bătălii dogmatice şi un Sinod 


Ecumenic... 
x 

Aici ar mai fi de amintit şi cazul concertelor de 
muzică religioasă susţinute de muzicieni profesionişti 
sau de amatori care nu cântă totdeauna (sau de obicei) în 
Biserică, şi când, după îndelungate repetiţii (speciale şi 
specializate), se cântă un număr oarecare de piese 
muzicale religioase la un nivel artistic şi tehnic 
remarcabil. Atunci se pot auzi câte o dată şi voci 
dispetuitoare la adresa cântării „de rutină“ din biserici, 
aceasta fiind pusă în comparaţie cu realizările artistice 
de excepţie - fiind astfel umiliti în mod nejustificat şi cei 
care, după putintele lor (şi adesea aproape gratuit) au 
slujit sau slujesc de ani indelungati cântarea slujbelor 
bisericeşti. 

Comparatia de mai sus, ce poate fi un rod al 
orbirii cauzate de ingamfare sau de răutate, este la fel de 
proastă ca şi aceea care s-ar face între „cozonac“ (sau o 
oarecare altă„prăjitură“) şi „pâine“. Prăjitura este 
ocazională, poate fi festivă, dar pâinea este „cea de toate 
zilele“ şi absolut necesară „spre fiinţă“. Pâinea este 
materia Sfintei Împătăşanii... 

Si cam aşa stau lucrurile şi cu cântarea „cea de 
toate zilele“ de la Sfintele Slujbe... 

ok 

Aminteam mai înainte şi despre o serie de 
probleme, „păcate“, de natură spirituală, care se pot 
strecura între credincioşi venind dinspre partea mai 
profesionistă a muzicii. Ele tin de fapt de problemele 
duhovniceşti ale oricărui creştin, dar pot îmbrăca şi 
forme specifice... 

Adesea aceste probleme pot fi nişte efecte 
secundare, nedorite, ale prea bunei pregătiri muzicale de 
specialitate. Pentru ca, din păcate, siguranţa pe care ţi-o 
dă cunoaşterea mai avansată într-un domeniu poate lăsa 
loc şi îngâmfării cunoaşterii „absolute“ a „adevărului“ - 
măcar în acel domeniu. Astfel, şi spre exemplu, un bun 
profesionist al muzicii occidentale a ultimelor secole 
(deci un absolvent al Consevatorului sau al unei 

Academii de muzică ce cultivă în special acestă muzică) 
poate fi convins că această muzică este „ultimul cuvânt“ 
în materie de evoluţie istorică a muzicii, cu toate 
„câştigurile“ sale instrumentale, orchestrale, armonico- 
polifonice, estetice, de stil interpretativ etc. - de unde ar 
mai putea părea „firească“ şi cel puţin o oarecare 
condescendenta, daca nu un dispreţ direct fata de oricare 
alt fel de muzică. 

Ce se poate uita într-un astfel de caz este faptul 
că de nenumărate ori în istoria culturii (şi mai ales în 
istoria mai recentă) s-a trambitat descoperirea „ultimă“ 
(chiar de tot „ultimă“) a „buricului pământului“, 
descoperire prea des infirmată de următoarele 
„descoperiri ultime“. Aşa încât acest „ultim“ a încetat 
curând de a mai însemna „ultimul abso/uf“, trecând doar 
în rândul „ultimelor ştiri“. lar „istoria muzicii“ a 
cunoscut numeroase alte adevărate „civilizaţii muzicale“ 
(ca cea chineză, indiană şi multe altele, între care şi cea 
bizantină, leagănul cântării ortodoxe), a căror bogăţie de 
rafinament, subtilitate sau profunzime, s-a putut pierde 
în evoluţiile mai noi ale muzicii. Şi chiar încrâncenarea 
ideii de „evoluţie“ poate însemna şi o slăbicine a muzicii 
mai noi, risipită în nenumărate curente, tendinţe şi mode, 
şi poate masca ideea (în fond la fel de valabilă) a 
„permanenţei“, dacă nu chiar a „veşniciei“, mult mai 
apropiate de înțelesurile Dumnezeirii... 

În felul acesta, orgoliile „pregătirii“ şi 
„adevărurilor“ profesioniste pot fi uneori şi lipsite de 
fond - adevărul (dacă este adevăr cu adevărat) rămânând 
la fel de tare mai ales fără „strălucirea“ îngâmfării... lar 
atunci cand orgoliul „de castă“ a „profesionistului“ (nu a 
profesionistului adevărat) devine exclusivism 
dispretuitor, in Biserică aceasta se ridică chiar împotriva 
adevărului fiinţei ecleziale, a vieţii în Biserică, ce este 
comuniune, întru iubire. 

Mai există apoi şi păcate ce corespund 
binecunoscutului far/seism din viata religioasă - adică a 

„desăvârşirii“ pe dinafară şi a goliciunii pe dinlăuntru. 
În domeniul muzical (dar şi în cel cultural-artistic în 
general) aceasta se cheamă cabotinism, în cazul artistului 
ce excelează în exteriorizari maiestrite, dar fără trăire 
adevărată şi snobism, când afectează pe falşii „amatori 
şi mari cunoscători“ de artă... Intrarea în Biserică (şi în 
rândul cântăreților) a persoanelor afectate de astfel de 
tare sufleteşti (fie amatori sau profesionişti) nu este 
urmată neapărat de o curăţire imediată, simplă şi 
oarecum „automată“, putându-se „contamina“ şi alţii, 
mai ales prin nebăgare de seamă. Pentru că dezlegarea de 
aceste păcate, ca şi în cazul atâtor alte păcate dobândite, 
cere şi o împreună lucrare a creștinului, de smerire, de 
răspuns bun şi de deschidere curată a sufletului către 
Duhul vietuirii şi slujirii în Biserică. 
x 

Am lăsat mai la urmă doar câteva cuvinte şi 
despre „păcatele amatori(ci)smului“ - care nu sunt mai 
puțin grave, dar pot fi mai uşor „puse la punct“, aceasta 
datorită şi lipsei lor de consistență, atât muzicală cât şi 
liturgică. „Trebuie să cânte toţi“, „în Biserică toţi ştiu 
cânta“, „în Biserică este bine oricum s-ar cânta, dacă se 
cântă Domnului“ etc. sunt afirmaţii destul de răspândite 
şi care au desigur adevărul lor profund. Dar acest adevăr 
nu justifică defel enormitatile de prost gust (chiar la 
modul comun) sau infatuările semidocte şi grosolăniile 
muzicale, care fac să se audă uneori prin biserici tot 
felul de „sunete“ şi „cântări“ ciudate, nelalocul lor. 

Cei cu voci răguşite sau puternice fără nici o 
noimă (adică doar de dragul şi îngâmfarea glasului în 
sine, fără vreo urmă de evlavie) trebuie să înveţe 
cântarea lind de la cei mai smeriti, pentru ca până la 
urmă cântarea în Biserică este o problema de progresare 
creştină, sufletească, duhovnicească. Însăşi cuvintele - 
Cuvântul ! - şi Duhul cântării bisericeşti ne învaţă şi ne 
conduc pe calea adevăratei evlavii creştine, însă doar 
dacă deschidem acesteia porţile sufletelor noastre. 

Scrieri ale Sfinţilor Părinţi (Sf. Niceta de Remesiana este 
doar un exemplu) sau chiar canoane ale unor Sinoade 
Ecumenice (cum ar fi cel de-al VI-lea) şi locale (de la 
Laodiceea) vorbesc deslusit în acest sens. 

lar cei mai puţin pricepuţi trebuie să cânte cu 
grijă şi cu o tărie a vocii care să nu-i tulbure pe ceilalţi, 
urmându-i, firesc, pe cei mai pricepuţi în cele ale 
cântării. lar aceştia, cei mai pricepuţi, să nu-i 
dispretuiasca pe cei „mai mici“ în ale cântării. Pentru ca 
şi darul talentului sau al şansei unei pregătiri mai 
susţinute, ca toate darurile, vin de la Dumnezeu, 
„meritul“ nostru fiind, în cel mai bun caz, acela al 
folosirii lor înțelepte - şi smerite. 

Aşadar, în cântarea Bisericii îşi pot găsi locul 
atât profesioniştii muzicii cât şi amatorii, iar până la un 
punct chiar şi diferitele stiluri de cântare aduse de 
aceştia (polifonic-armonic, influenţe folclorice etc.); dar 
aceasta numai dacă se pune înainte partea religioasă, 
partea creştină serioasă, în care îşi află rădăcina toate 
soluţiile de armonizare în mod sănătos a diferenţelor - 
atunci cand se tine seama de Tradiţia slujită cu 
credincioşie de atâtea generaţii de creştini ortodocşi. 

Şi numai dacă nu va mai fi nici unul dintre 
credincioşi care, din pricina cântării, să se rataceasca de 
la rostul mântuitor al slujbei în Biserică, atunci şi 
cîntarea îşi va fi împlinit rostul ei slujitor. Şi atunci va fi 
cu adevărat bună. 

MISIUNE SI CÂNTARE: 


Dintotdeauna a fost observată influenţa pe care 
cântarea şi muzica în general o exercită asupra sufletului 
omenesc. Vechii greci chiar au dezvoltat o concepţie a 
ethos-ului, conform căreia fiecare mod de a cânta, 
fiecare ritm sau instrument muzical exercită o înrâurire 
deosebită, caracteristică, pozitivă sau negativă. Înrudită 
cu această concepţie era şi cea a katharsis-ului, privind 
capacitatea muzicii şi a artelor în general de a purifica şi 
a innobila sufletul omului. 

Şi în creştinism muzica a fost prezentă dintru 
începuturi, primele cântări fiind psalmii, aduşi în 
Biserică de cei dintâi creştini, care proveneau dintre 
iudei. Mai târziu şi-au făcut loc treptat în cultul creştin 
numeroase alte cântări şi imne originale, propriu-zis 
creştine. În acest proces şi-a spus cuvântul şi influenţa 
elenistă, ce s-a făcut simțită odată cu atragerea altor 
neamuri în Biserică. Astfel s-a ajuns, de-a lungul 
secolelor, până la marea bogăţie de astăzi a cântărilor 
bisericeşti, pe care le aflăm adunate în cărţile de cult 
ortodoxe: Octoihul. Triodul, Penticostarul, Mineiele 
etc. 

Toate aceste aspecte, considerate oarecum 
împreună, au determinat şi părerea îndeobşte răspândită 
actualmente, potrivit căreia cântarea poate avea, sau 
chiar are un important ro/ misionar, în sensul atragerii 
oamenilor în Biserică, prin influenţa pe care o exercită 
asupra sufletelor lor. Însă, la fel ca în cazul multor altor 
lucruri adevărate, înţelegerea simplistă şi nediferentiata 
a acestei probleme duce la erori şi chiar la efecte 
contrare celor scontate. 


* Articol publicat în „Indrumătorul bisericesc“ pe anul 1997, Sibiu, 
p.158-161. 

După cum s-a observat încă din vechime, nu 
orice fel de muzică exercită o influenţă sănătoasă şi 
există o anumită atracţie şi în cazul unor muzici 
nocive. Astăzi putem constata aceasta privind la acele 
manifestări muzicale de mare anvergură şi larg 
mediatizate, care atrag în special pe tineri şi care 
propun adesea un mod de viaţă incompatibil cu 
creştinismul, cultivând imoralitatea şi o falsă 
comuniune, care finalmente duce la distrugerea 
persoanei umane. 

Dacă, spre exemplu, o astfel de muzică ar fi 
introdusă în Biserică, în numele atragerii mai ales a 
tinerior, foarte curând s-ar putea observa şi rezultate 
diferite de cele aşteptate. Este cazul experienţelor pe 
care le-au făcut unele confesiuni creştine apusene cu o 
astfel de muzică şi unde s-a putut observa cum, lipsind 
un fundament spiritual serios al apropierii de Biserică, 
toate aceste manifestări s-au păstrat la un nivel 
superficial. Era vorba, în ultimă instanţă, de încă un 
concert, ţinut de astă dată în biserică, după care, dacă 
apărea un alt solist sau formaţie muzicală la modă, se 
putea merge, fără nici o problemă, la un alt concert, de 
pe stadion sau în altă parte, cu toate manifestările 
obişnuite la astfel de ocazii... 

Mai mult chiar, acest amestec fără 
discernământ al cultului cu spectacolul laic duce 
câteodată la o laicizare, la o secularizare a ambientului, 
a mediului cultic al Bisericii, ceea ce de asemenea s-a 
observat în situaţiile amintite mai înainte. 

Un alt efect negativ al acestor încercări este 
dezbinarea comunităţii ecleziale. Nu totdeauna ceea ce 
place tinerilor, place şi celor mai în vârstă, ba cel mai 
adesea din contra. Şi în general, ceea ce place unor 
categorii de credincioşi care vin cu „noutăţi“, cu inovaţii 
într-o biserică, nu place în mod necesar şi tuturor 
celorlalţi enoriaşi. Se poate ajunge astfel la „liturghii 
specializate“ pentru diferite vârste şi categorii de 

credincioşi, ceea ce contrazice de fapt sensul adevărat al 
Sfintei Liturghii, acela de a reuni spre comuniune 
întreaga comunitate creştină, conducând-o astfel spre 
comuniunea cea mântuitoare cu Dumnezeu - ceea ce nu 
se întâmplă atunci când părinţii merg la o altă „slujbă“ 
decât copiii lor. 

Nici alte încercări de a introduce în scop 
misionar cântări noi, ce par mai apropiate de specificul 
creştin ortodox, nu sunt de obicei mai fericite. 

lată cum le descrie mai de curând un teolog 
ortodox: despre cântările „cu totul deosebite (...), ca 
melodie şi conţinut (...) (care) au început să pătrundă şi 
sunt cântate în biserici, fiind preferate şi de unii preoţi 
slujitori sau cântăreţi bisericeşti, (...) socotind că prin 
aceasta atrag lumea la biserică (...), trebuie să spunem, 
fără şovăială, că ele nu sunt de tradiţie ortodoxă, ci sunt 
inspirate din cântarea  cultică protestantă şi 
neoprotestantă. Dacă ne referim la conţinutul lor, ele 
sunt traduceri, prelucrări sau compoziţii proprii (...), în 
care accentul se pune pe starea omului căzut în păcat, pe 
neputinta lui de a se îndrepta, pe crucea lui Hristos ca 
suferinţă, fără nădejdea şi bucuria Învierii şi inspiră un 
aspect pesimist vieţii creştine, iar dacă se referă şi la 
unele laturi ale învăţăturii de credinţă, (...) acestea sunt 
prezentate insuficient şi pueril, într-o formă de poezie 
populară de proastă factură. Pietismul, tânguirea sau 
jelirea omului păcătos sunt nota specifică a acestor 
cântări care, din punct de vedere catehetic sau doctrinar, 
nu sunt de folos. (...) acestea sunt încercări nereuşite de 
poezie religioasă care intretin şi cultivă un creştinism 
pesimist, bazat pe păcat, suferinţă şi întristare, fără ca 
din ea să transpară bucuria Învierii şi transfigurării 
omului şi a firii înconjurătoare. În ceea ce priveşte 
melodiile acestor cântări, acestea merg de la muzică 
populară la vals, de la doina la romanta, dar numai 
cântare bisericească nu este. (...) Preotul care îngăduie 
să se cânte asemenea cântări în biserică nu este conştient 

de pericolul pe care îl prezintă o asemenea cântare. Ea 
înseamnă desconsiderarea cântării bisericeşti autentice, 
plină de conţinut doctrinar şi de frumuseţe, şi a melodiei 
tradiţionale a muzicii bisericeşti, care te îndeamnă la 
rugăciune şi meditaţie, iar nu la dans sau la distracţie.“ 

După cele arătate până acum şi care nu 
epuizează nici pe departe felurile contemporane de 
înţelegere greşită a sensului misionar al cântării 
bisericeşti, să încercăm, foarte pe scurt, o oarecare 
definire a acestuia din perspectiva Tradiţiei ortodoxe. 

Mai întâi, cântarea nu trebuie considerată 
separat, ca un mijloc în sine, de atragere pur şi simplu a 
oamenilor în Biserică. Ea nu este un „remediu-minune“ 
comod pentru nevoile misionare sau pastorale şi de aceea 
ea nu trebuie ruptă de cadrul organic al mijloacelor de 
manifestare a vieţii şi cultului creştin. Astfel, contează 
mai putin atragerea în sine, la care şi „ispititorul“ este 
meşter, cât contează calitatea, adevărul apropierii de 
calea mântuirii şi asumării identităţii de creştin. Nici 
ideea ce se vehiculează cu uşurinţă cum că „să vină el în 
biserică şi apoi se dă el la brazdă“ nu este neapărat 
adevărată, pentru că se uită că omul care vine spre 
Biserică vine chemat de o nevoie şi de o chemare 
adâncă, pe care teologii o pun în legătură cu chipul spre 
asemănarea lui Dumnezeu, sădit în fiecare om. Nu poate 
fi vorba de vreo „şmecherie“ muzical-artistică sau 
metodică în activitatea misionară a Bisericii, ci de un 
dialog sincer şi de o pedagogie părintească, plină de 
iubire, pentru aducerea fiecărui om, a fiecărui frate al 
nostru spre calea mântuirii. lar dialogul adevărat între 
oameni, în Duhul iubirii creştine - dialog pe care îl 
presupune orice demers misionar autentic - depăşeşte 
orice „reţetă“ comodă şi simplificatoare, fie şi muzicală, 
pentru că sufletele noastre nu sunt doar nişte „obiecte“ 
limitate, ci chipuri ale nesfârşirii dumnezeieşti. 


*INicolae D.Necula, Tradifie şi înnoire în slujirea liturgică, Galati, 1996, 
p.28-30. 

Dacă ne este permisă o comparaţie, situaţia 
rolului misionar al cânfării este asemănătoare cu cea a 
icoanei în Biserică. În ambele cazuri este vorba de 
lucruri ce pot fi apreciate şi ca fiind „artistice“. La fel, 
s-a putut vorbi despre un rol misionar şi pastoral al 
icoanelor, ca despre nişte „ferestre“ deschise spre Taina 
Dumnezeirii. Dar, pentru cazul icoanei există o teologie 
bine elaborată; aşa încât, după lămurirea teologică a 
problemelor icoanei în secolul al VIII-lea, Răsăritul 
ortodox a fost scutit de multe erori în privinţa folosirii şi 
rosturilor reprezentărilor plastice în Biserică. 

Astăzi pare cu totul de neconceput ca, din 
motive de „atragere“ a credincioşilor, să fie expuse în 
biserici orice fel de imagini (picturale sau eventual 
fotografice) care să fie numai „atrăgătoare“, pur şi 
simplu. 

În spatele fiecărei icoane stă o întreagă bogăţie 
de învățături şi de experienţă istorică a Tradiţiei 
bisericeşti, a cărei temeinicie nu se clinteşte în funcţie 
de orice modă schimbătoare. Pentru că, însăşi această 
ispită a schimbării neîncetate după modă, chiar şi în 
cazul lucrurilor fundamentale, ascunde în ea 
insatisfactia, senzaţia de nesăturare pe care ţi-o da orice 
noutate care „se petrece“, aşa cum orice noutate 
industrială de consum în materie de zaharicale nu poate 
tine locul Pâinii celei de toate zilele. 

Astfel încât, la un mod asemănător şi în ceea ce 
priveşte rolul misionar al cântării bisericeşti, „nu 
introducerea instrumentelor muzicale (...) sau a unor 
cântări de influenţă protestantă sau sectară, străine de 
duhul autentic ortodox, sunt căile de a atrage tineretul 
(şi pe oameni în general - n.n.) la biserică, ci o intensă şi 
susţinută lucrare de educaţie şi instruire religioasă. 
Biserică Ortodoxă nu are nevoie de asemenea mijloace, 
când ea are o muzică atât de caldă şi de apropiată 
sufletului omenesc, creând cea mai propice atmosferă de 
rugăciune. Biserica trebuie să rămână mediu de inaltare 

sufletească, de meditaţie şi de rugăciune şi să nu fie 
transformată în discotecă sau loc de distracţie. (...) 
Sacrul şi profanul nu se confundă.“ 


*/bid., p.19. 

CÂNTAREA BISERICEASCĂ 
ŞI CONCEPŢIA ,,CONSUMISTA“* 


În slujbele Bisericii creştine răsună de aproape 
2000 de ani, fără contenire, minunate cântări. Această 
Traditie a împodobirii Sfintelor Slujbe cu cântări s-a 
păstrat neştirbită până astăzi mai ales în Biserica 
Ortodoxă. 

Dar, de-a lungul istoriei, omenirea a cântat nu 
numai în Biserică, ci şi în numeroase alte ocazii, 
nebisericeşti, şi în general unele mai puţin (sau uneori 
chiar deloc) religioase: ospete, serbări şi manifestări 
publice laice etc. 

Şi astfel, a trebuit să existe întotdeauna o 
comunicare şi o influențare reciprocă între muzicile 
„lumeşti“ şi cântările Bisericii. Aceasta s-a întâmplat cel 
mai adesea prin muzicienii sau cântăreții ce îşi 
desfăşurau activitatea muzicală laică alături de cea din 
cadrul liturgic al Bisericii. 

Rezultatele acestei legături au fost în general 
benefice, de la început - dar şi mai târziu - Biserica 
preluând şi structurând în cultul său părţile bune ale 
cântărilor mai vechi sau mai noi, pre- sau necreştine 
(iudee, eline sau ale altor neamuri). lar atunci când, 
treptat, în Biserică s-a configurat un sti] muzical 
specific, se poate spune chiar o cultură muzicală 
ecleziala, aceasta a influenţat, la rândul său, 
manifestările muzicale „din lume“, îmblânzindu-le 
uneori acestora pornirile pătimaşe (de un fel sau altul) 
sau chiar încreştinându-le - cel puţin într-o oarecare 
măsură - impunând şi chiar constituind în general, prin 
însăşi prezenţa şi exemplul său, un etalon şi un criteriu 


” Articol publicat în „Telegraful Român“, 1997 (145), nr.37-40, p.5 

al măsurii adevărate, al normalitatii (ontologice), şi în 
acest domeniu. 

Ceea ce este important de reţinut în tot acest 
fenomen este faptul că mereu s-a manifestat din partea 
Bisericii un proces de alegere, o selecție eclezială, care a 
însemnat uneori un timp îndelungat de probare, de 
încercare a diferitelor muzici propuse. Duhul Bisericii a 
lucrat şi în domeniul muzical şi doar cele cu adevărat 
bune şi de folos s-au păstrat peste secole, şi chiar peste 
milenii, în tezaurul nepretuit al Traditiei Bisericii. Aşa a 
fost cazul recitativului liturgic, adică a citirii cântate a 
Sfintei Scripturi, sau a stilului cântării „line“, legată de 
cuvântul curat şi depărtată de ritmul pătimaş al 
instrumentelor... şi multe altele. 

Alte încercări, precum chitarele şi flautele pe 
care (într-un loc sau altul) unii voiau să le aducă în 
Biserică încă din primele secole creştine, au rămas la 
starea de simple consemnări istorice... 


x 


În ultimele decenii, mai ales prin noile 
mijloace tehnice de difuzare a muzicii - radio, discuri, 
benzi şi casete, CD-uri etc. - „presiunea lumească“ 
asupra urechilor noastre a devenit mult mai importantă, 
cel puţin cantitativ. Dacă analizăm „grilele de program“ 
ale canalelor de radio şi de televiziune, ca şi oferta 
comercială de înregistrări muzicale pe discuri şi casete, 
vom observa că muzica bisericească reprezintă un 
procent cu totul nesemnificativ, probabil sub 1% şi 
tinzând uneori spre 0 (zero). - Nu discutăm acum despre 
raportul dintre „cerere şi ofertă“ care se spune că 
guvernează această producţie mediatică; cel mult putem 
aminti că cererea pentru tot felul de „producţii“ 
discutabile poate fi provocată (ssp/tita) şi artificial, în 
mod insidios sau persuasiv... dacă nu pur şi simplu 
desantat. 

Această situaţie nu rămâne fără urmări în viaţa 
noastră de toate zilele. De plictis, sau ca „fond muzical“ 
pentru activităţile curente, casetofonul, radio-ul sau 
difuzorul lăsate deschise au devenit ceva „normal“. Si 
astfel s-a putut vorbi despre o „poluare sonoră“ şi în 
domeniul muzical... 

Dar efectele sunt şi mai adânci, pentru că 
repetarea naşte învăţare şi deprindere, obişnuire - şi mai 
ales învăţarea şi deprinderea înconştientă, de care nu 
prea iti dai seama. Din acest punct de vedere, „repetările 
şi exersările“ pe care le propun de obicei pentru învăţare 
sistemele „clasice“ de educaţie (de la gradinita la 
universităţi) şi care mai necesită şi efort (deci sunt 
„neplăcute“) pălesc - din punct de vedere al numărului, 
al cantităţii - în fata torentelor incontrolabile de „clişee“ 
mass-mediatice (supra-repetate, că de aceea sunt 
„clişee“), „plăcute“, „atrăgătoare“, „interesante“ etc., 
care ne „formează“, ne „in-formează“, finalmente ne 
manevrează modul de gândire şi de rostire, gesturile 
comportamentale... - spre exemplu, poate nu o să ne mai 
spunem în curând „bună ziua“ ci „o zi bună (în 
continuare)“, cum se spune pe unele posturi de TV, ceea 
ce încă nu este chiar aşa de grav... 

Şi în cazul particular al muzicii ni se creează, 
inevitabil, un bagaj de obişnuinţe sonore, care încep sa 
ni se pară fireşti, „normale“ - că dacă „peste tot“ se aude 
asta... Poate mai puţin în cer, dar cerul e departe şi cei 
care au zburat înspre acolo cu avionul sau rachetele erau 
prea ocupați să asculte radio-ul - şi mai era şi zgomotul 
motoarelor... Muzica, între multe (toate, dacă se poate), 
devine astfel (doar) ceva „de consum“, o ascultăm până 
ne „săturăm“ şi apoi, resturile, la gunoi, eventual la 
reciclarea gunoaielor pentru viitoare „producţii plăcute 
de consum“ spre „săturare“, şi iar la gunoi, şi iar altceva 
„plăcut“ şi tot aşa... Este adevărat că este o condiţie de 
vierme, dar dacă aşa e totul la televizor... 


142 


Cei pentru care cele ale Bisericii sunt doar 
„tradiţii“ între alte tradiţii, de consum ocazional în viaţă 
- şi oferta „culturală“ de „tradiţii“ e pestriță şi bogată, 
ca şi negustorii lor - atunci când mai intră în Biserică 
este firesc să fie contrariati de faptul că lucrurile sunt cu 
totul altfel decât „obişnuitul de afară“. Din punct de 
vedere muzical, unde mai sunt cele „plăcute“ şi 
„atrăgătoare“, pe care le auzim la radio şi la TV ? 

Reacţiile în faţa „disconfortului“ resimţit sunt 
interesante şi seamănă cu acelea ale turiştilor din ţările 
bogate care merg în ţări străine minunate, dar sărace. 
Adică fie nu mai văd decât cele rele şi defectele - 
preoţii şi credincioşii ortodocşi sunt aşa şi aşa, ceea ce 
uneori poate fi adevărat, pentru că cine este fără de 
păcat ?!..., iar muzica este învechită şi cântăreții 
bătrâni... - fie încearcă să aducă cu ei tot ceea ce li se 
pare că „lipseşte“ dintre „binefacerile“ lumii moderne: 
cântări noi, „de efect“, sau cu efect lacrimogen sigur, 
sau de ce nu s-ar reuşi „show“-uri moderne şi în 
biserici ? - că doar prin alte părţi s-a încercat... Cu ce 
roade ? 

Felul acesta de reacţii, datorate în ultimă 
instanţă unei orbiri spirituale, duhovniceşti, pot să 
ascundă cu totul ceea ce este valoros şi important. Şi cât 
de important ! „Calea, Adevărul şi Viaţa“ (Ioan 14,6) 
pentru noi toţi, Fiul lui Dumnezeu Cel ce s-a Întrupat în 
această lume şi va fi cu noi „până la sfârşitul veacului“ 
(Mat.28,20. 

Într-o lume a zarvei şi agitatiei capricioase şi 
schimbătoare a trupurilor şi sufletelor, cu ochelarii negri 
sau roz ai sticlei de televizor, este într-adevăr greu să 
mai „vezi“ ceva adevărat în cele din jur sau sa te 
reculegi Şi să-ţi reaminteşti că în spatele sau, mai bine 
spus, deasupra la toate este Dumnezeu. Şi nu un 
Dumnezeu capricios şi schimbător ca noi, pentru că dacă 
ar fi aşa, şi El şi-ar întoarce fata Sa, toate „în ţărână se 
vor întoarce (Ps.103,30). Ori, la Dumnezeu „nu este 

schimbare sau umbră de mutare“ (Iac. 1,17), şi la fel 
sunt şi toate cele ale Bisericii - şi cântarea sa - care 
toate sunt porţi şi ferestre mereu deschise spre cer... 

lar schimbarea şi mişcarea Duhului „care suflă 
unde vrea“ (loan 3,8) este cu totul altceva şi are cu totul 
alte ritmuri decât „lumea (care) trece, şi pofta ei (I Ioan 
2,17). Lucrarea Duhului în creşterea şi schimbarea 
Bisericii este mult mai puternică şi mai asemănatoare 
creşterii grele şi îndelungate a vieţii în firul de iarbă ce 
răzbeşte prin piatră sau a naşterii tainice a vieţii 
pruncului în pântecele mamei. 

Şi în muzică - la fel ca în toate domeniile vieţii 
- lumea  rătăcită iubeşte aartificiile şi exploziile 
strălucitoare, cât mai puternice şi mai rapide, mai 
imediate, care „iau ochii“ (0, înţelepciunea limbii, a 
cuvântului !). Dar în urma acestora mai rămâne altceva 
decât distrugere şi durere, moarte şi pustiu ? 

Pentru a auzi viaţa tainică, sau cântarea tainică 
a vieţii celor create de Dumnezeu trebuie multă //niste, 
şi reculegere. Liniştea şi tăcerea fac parte din muzică, 
din cântare. Paradoxal, tăcerea este chiar începutul 
muzicii şi cuvântului, nimicul în care se naşte sunetul, 
dar ea mai este totodată şi sfârșitul acestora, atunci când 
Duhul cântării o ridică pe aceasta şi pe cântăreţi 
deasupra stării pământeşti grosolane, pnevmatizând-o 
spre cântarea îngerească, a Împărăției. Unde se mai 
cultivă tăcerea şi liniştea, liniştirea plină de reculegere 
smerită, în altă parte decât în Biserică ? Pe canalele de 
radio şi TV tăcerea este „contra-productivă“, până şi 
pauzele trebuie umplute de „acţiune“ muzicală şi/sau 
vizuală, „să se întâmple ceva“ care să atragă... Tăcerea 
înseamnă în cel mai bun sau mai rău caz ,,defectiune 
tehnică“. 

Şi chiar eforturile moderne sau exotice de 
concentrare întru tăcere ale multor discipline „psihice“ 
individuale sunt de cele mai multe ori doar o altă 
extremă a agitaţiei oarbe şi ambiţioase... 

Tăcerea pare lumii moderne a fi un semn al 
morţii, al inexistentei, care trebuie deci evitată. Şi poate 
aşa şi este cu tăcerea acestei lumi. Tăcerea şi liniştea din 
Biserică este, din contra, plină de viaţă, de viaţa 
Duhului, „Dătătotul de viaţă“ al tuturora. În tăcerea 
Bisericii răsună cântarea tainică pe care, după spusele 
Sfântului Vasile cel Mare, corul întregii creatiuni o 
înalţă spre slava Făcătorului a toate. Iar cântările 
Sfintelor Slujbe nu sunt decât un símbol, o intrupare 
sacramentala a acesteia. Inspirația lor este adevărată, 
veşnică şi curată şi este foarte diferită de inspiratiile 
„originale“ şi orgolioase ale „creatorilor“ mai „noi“ 
Acest orgoliu, ca şi pretenţia „copy-right“-ului şi 
preocuparea comercială (pentru câşigarea câtor mai 
multi „arginţi“) par semnul inspiraţiei altor duhuri... 

x 

Lupta, bătălia muzicii se dă azi mai ales în 
jurul sufletelor tinerilor. Când este sufletul mai deschis, 
mai adevărat, mai sensibil, mai gata să primească, decât 
la tinereţe, la ieşirea din curata copilărie ? Tinereţea este 
gata să primească, să îmbrăţişeze întreaga lume, cu toate 
cele bune, dar şi cele rele ale sale. Însă în graba primirii 
se poate uita uneori că amestecul celor rele cu cele bune 
le strică, le face rele şi pe cele bune - binele adevărat nu 
are amestec cu răul. 

Această disponibilitate pentru primire poate fi 
terenul cel mai propice pentru viitoarea „consumaţie“, 
dacă nu merge împreună cu nevoia de dăruire şi cu 
discernământul stăpânirii de sine, stapânirea adevărată 
de sine (ce dă puterea renunţării, atunci când trebuie) şi 
nu cea ilustrată şi indusă de „durii“ filmelor ieftine de 
aventuri. 

lar în cazul muzicii, ca şi în cazul tuturor 
celorlalte aspecte ale vieţii, nu este vorba numai de 
succesul trecător al unei melodii sau al alteia, doar de un 
moment sau de altul, ci de o viaţă întreagă de „muzică“, 
ce începe cu cântecul de leagăn - şi de iubire - al mamei, 

se continuă în cântarea tăcută şi liniştită a familiei 
creştine cu părinţi cuminţi, în cuvintele cântării 
dascălilor înţelepţi şi a conducătorilor curati şi adevăraţi 
ai unei societăţi nu „călduţe“, ci care ştie, are 
înţelepciunea atât de tragic dobândită „a cunoștinței 
binelui şi răului“(Fac.2,9; 3,22), cunoscând şi Calea spre 
singurul Bine, sădită în Biserică de Mântuitorul nostru 
lisus Hristos. 

Aceasta este cântarea care răsună în Biserică, o 
cântare care preface şi întoarce spre bine cântarea lumii, 
o cântare a tuturor, nu numai a tinerilor sau numai a 
bătrânilor, ca în „modele“ şi „modelele“ lumii, ci o 
cântare veşnică, a bătrânilor şi a tinerilor împreună, a 
drepţilor ca şi a păcătoşilor ce se căiesc, a celor plecaţi 
dintre noi, a oştilor îngereşti, a iluminării de sus - a 
Dumnezeirii. 


146 


DUHUL CÂNTĂRII ORTODOXE 
ŞI „CALITATEA SONORA“ 


Înmulțirea transmisiunilor de radio si 
televiziune, dar mai ales circulaţia  imprimărilor 
muzicale - casete, discuri - a făcut ca şi cântarea 
bisericească să fie supusă mai mult ca oricând 
comparațiilor, „cântăreţul sau corul acesta cântă mai 
bine decât celălalt etc.“, fapt care, prin jocul mândriilor 
şi al orgoliilor adesea stârnite sau rănite, nu o dată 
stârneşte tulburare. 

Dar atenție, este vorba îndeosebi despre 
comparări în planul muzical, sau chiar mai mult, care 
privesc uneori doar aspectele tehnice ale artei muzicale: 
intonatie, acordaj, sincronizare, dozare a vocilor, emisie 
vocală... Aceste aspecte, în general, sunt cele care 
circumscriu ceea ce se poate numi „calitatea sonoră“ a 
cântării şi ele pot fi mai uşor măsurate şi analizate cu 
ajutorul înregistrărilor - ce pot relua şi repeta identic un 
eveniment sonor, ori de câte ori este nevoie. 

Dorinţa de a se avansa în această direcţie a 
perfecțiunii sonore poate crea (şi creează) uneori 
probleme în bisericile mai „cu pretenţii“, unde nici un 
cântăreţ sau cor nu este destul de bun, în dorinţa de a se 
atinge standardele mediatice moderne - impuse de 
modelele muzicale profesionale cultivate de radio, Tv, 
CD etc. 

Se poate de la început observa că dorinţa de 
perfecţiune tehnic-sonoră a mers mână în mână cu 
dezvoltarea tehnicii audio. Imprimările fonografice şi de 
gramofon ale începutului acestui secol erau mult mai 
putin pretentioase. Însă progresul tehnicii pare să ofere 
din ce în ce mai mult soluţii satisfăcătoare şi în acest 


“Articol publicat în „Telegraful Român“, 1997 (145), nr.45-46, p.3. 

domeniu. În studioul de înregistrări, reluând imprimarea 
unei piese de câte ori este nevoie, până la varianta 
“perfectă“, se mai poate ajuta „imperfecţiunea“ umană şi 
cu tot felul de artificii de mixaj, de procesare şi 
prelucrare a sunetului. 

lar atunci când parohia nu are suficienţi bani 
sa plătească cântăreţi profesionişti desăvârşiţi (care 
costă mult şi care şi ei se poate să nu fie totdeauna în 
formă, de, ca oamenii) ispita folosirii mijloacelor 
tehnice „perfecte“ poate fi mare, mai ales că în alte 
domenii ale vieţii contemporane ea este lucru curent. 
Dacă la petreceri şi nunţi, în restaurante, baruri şi chiar 
la unele ocazii oficiale cântă tot mai des „casetofonul“ şi 
„discul“ manevrat de disk-jockey (prin alte părţi se mai 
poate auzi şi pe la înmormântări câte un marş funebru 
înregistrat), de ce nu ar „cânta“ la slujbă înregistrarea 
„perfectă“ a unui cântăreţ sau a unui cor „desăvârşit“, în 
locul unor semi-profesionişti sau a unor amatori de 
obicei destul de prapaditi ? Ar fi şi mult mai ieftin. lar 
mai nou (tot mai nou) există şi sintetizatoare electronice, 
muzicale şi vocale, ce pot depăşi mult posibilităţile de 
precizie şi de „calitate“ sonoră a vocilor omeneşti... 

Secole de-a rândul, Biserica Ortodoxă a refuzat 
introducerea instrumentelor muzicale în cultul său. Ispita 
contemporană de a modela cântarea bisericească după 
modelele muzicale „distilate“ şi (de fapt) fa/sificate prin 
tehnică de mass-mediile contemporane pare să fie încă o 
încercare, mai subtilă ce-i drept, de a „instrumentaliza“ 
felul de cântare în Biserică. Orice instrument este 
inevitabil tehnic, sau reciproc, orice mijloc tehnic este 
un instrument... A face ca un cântăreţ sau un cor să sune 
„ca un instrument“ (ca o orgă..., cum se mai 
particularizează) este o destul de penibilă rătăcire, care 
reduce şi amputează neîngăduit omul, uitând că acesta, 
făcut după chipul şi asemănarea lui Dumnezeu (Fac.1,26- 
27), este şi înseamnă nemăsurat mai mult. 

lar dacă omul înseamnă mult mai mult decât un 
instrument oarecare, cântarea Bisericii este rânduită 
după măsura adevărată a omului, la fel ca şi slujbele 
orânduite spre mântuirea acestuia, din care fac parte şi 
cântările bisericeşti. Şi măsura adevărată este dată în 
Biserică de lucrarea Harului Duhului Sfânt. Aici este 
locul in care omul depăşeşte şi se desparte de 
instrumentul simplu. Instrumentul rămâne la nivelul 
trupului, sau al preocupării tehnice şi monotone (după 
cuvintele Părintelui Stăniloae) pentru „trup“. Omul are 
însă şi suflet şi are acces astfel, prin însăşi constituţia sa, 
la viaţa duhovnicească. 

Instrumentul, mai ales cel sofisticat, poate doar 
mima spiritul (şi în cazul muzicii), dar cu condiţia uitării 
că în spatele său este totdeauna mintea şi mâna unui om. 
Şi a atribui într-o asemenea situaţie consistenţă 
spirituală (in sens idolatru) tehnicii şi instrumentului 
înseamnă pentru om „a pierde controlul volanului“ şi 
atunci maşina-instrument ne aruncă afară din drum - 
putându-ne şi ucide. Dar aceasta este o situaţie ambiguă 
(dacă nu chiar mincinoasă) şi nu astfel este realitatea 
Bisericii. 

Sunetul, fie şi al muzicii, este şi el un 
„instrument“ ce rămâne la nivelul „întrupării“ acustice. 
Prin sine însuşi şi cu toată „calitatea“ lui, el nu poate da 
sens şi înţeles. Aceasta vine din viaţa Duhului. Şi de 
aceea omul cu trup (adesea imperfect) și suflet - şi chip 
al Dumnezeirii - este „instrumentul“ desăvârşit al 
slujbelor mântuitoare ale Bisericii, care este locul 
„îndumnezeirii“ lumii prin lucrarea Duhului. 

Si de aceea „muzica“ în Biserică trebuie să fie 
cântare, pentru că aceasta presupune ca „instrument“ 
vocea omenească, a omului care „întrupează“ sonor 
cuvântul, cuvântul care şi el de asemenea este presupus 
totdeauna a fi prezent în cântare, cuvântul cu duh, cu 
înţeles în duhul omului (nu doar în „litera“ sunetului), 
cuvântul după chipul Cuvântului Întrupat, care cu noi 

este împreună până la sfârşitul veacului (Mt.28,20), prin 
lucrarea Duhului Sfânt în Biserică - în sfârşit, cuvântul 
cântat după chipul şi starea cântării ingeresti, cereşti, a 
Împărăției. 

Şi de aceea relaţia autentică în abordarea 
cântării bisericeşti este adesea cu totul alta decât cum se 
obişnuieşte, adică nu pornind de la „realizarea sonor- 
muzicală de excepţie“, ci de la duhul smerit de rugăciune 
al slujbei bisericeşti, care el este cel care dă cântării 
„formă“ şi viaţă, plinire, bucurie şi mulţumire (atât cât 
este cu putinţă). Un produs industrial foarte „lucios“ 
poate fi foarte atrăgător, dar copacul, fie şi mai puţin 
drept, e viu. La fel, un cântat „strălucitor“ poate fi un 
interesant „spectacol“, dar cântarea bisericească este 
slujbă vie, în Duhul mântuitor al Bisericii - chiar dacă 
poate părea „imperfectă“ după duhul „dreptarului“ 
sonor-industrial. 

Si astfel, tâlcuind Psalmii, care au rămas până 
astăzi un model generic pentru toate cântările 
bisericeşti, Sfântul Vasile cel Mare lămurea în sensul 
celor arătate mai înainte şi titlul Psalmului XLV (PSB 
nr.17, p.299-PG 29,416): „Pentru cele ascunse... Când 
vei ajunge la fiecare verset al psalmului, vei afla taina 
cuvintelor; vei afla că nu oricine, la întâmplare, poate 
privi tainele dumnezeiesti, ci numai acela care poate fi 
instrument muzical armonios al fagaduintei, încât, în loc 
de instrumentul muzical numit psaltire, sufletul lui să fie 
mişcat prin lucrarea Sfântului Duh.“ 

„MUZICA MARE“ 
ŞI CÂNTAREA BISERICEASCĂ" 


Dacă deschidem aproape oricare dintre 
numeroasele istorii ale muzicii apărute în ultima sută de 
ani, constatăm că muzica religioasă, în general, şi cea 
creştină în particular (ca să nu mai vorbim de cea 
ortodoxă) ocupă un spaţiu de tratare extrem de redus în 
raport cu alte muzici. 

Situaţia este asemănătoare, în privința 
raportului, cu cea dintre muzica europeană (în special 
cea occidentală) a ultimelor patru-cinci secole şi muzica 
popoarelor altor continente. 

Muzica religioasă este prezentată fie ca un caz 
particular oarecare al „marii muzici“, fie, uneori, ca o 
etapă primitivă, premiză tehnică şi istorică a muzicii 
laice de mai târziu, ce apare ca evoluată, rafinată, 
complexă..., într-un cuvânt mult mai „cultă“. Iar 
fenomenele muzicale ale diferitelor religii vii de astăzi 
sunt privite cu destulă condescendenta, lăsându-se 
oarecum impresia unor preocupări şi evoluţii marginale 
unei culturi majore. 

Acest punct de vedere - de monopol european 
occidental şi secularizat asupra muzicii - ar putea crea 
complexe iubitorilor şi practicantilor muzicilor sacre. 
Dar o privire mai adâncă, după criterii esenţiale 
existenţei umane, ne dezvăluie o cu totul altă 
perspectivă... 

Un prim criteriu, cantitativ, ne arată că, de 
fapt, atât ca întindere în istorie, cât şi ca întindere 
geografică muzica sau, mai potrivit spus, muzicile 
religioase sunt covârşitor predominante faţă de muzicile 
„culte“ (şi laice) europene. Şi chiar criteriul de relativă 


* Articol publicat în „Telegraful Român“, 1991 (139), nr.17-18, p.4. 

anterioritate a muzicii religioase - pentru Europa, 
muzica creştină şi mai ales cea răsăriteană, bizantină, 
ortodoxă!, ce stă (prin filiera gregoriană) la baza 
aproape a tuturor evoluţiilor muzicale europene 
ulterioare - poate însemna nu atât primitivitate, cât 
preeminenta valorică a originii asupra descendentei. Iar 
menţinerea cântării bisericeşti simultan tuturor crizelor 
şi fundăturilor spirituale ale muzicii laice poate indica 
adevăratul (şi probabil singurul) drum de viaţă şi 
sănătate al muzicii oamenilor. 

Eventualul argument al complexității şi 
bogăției formale (din punct de vedere instrumental, 
armonic, polifonic etc., al structurilor în general şi de 
asemenea teoretic, estetic...), ca şi indice de ,,civlizatie 
muzicală“, uşor poate fi întors împotriva sa, privit 
îndeosebi dintr-o perspectivă  moral-duhovnicească: 
bogăţia şi pretenţiile omeneşti (fie şi culturale) nu au 
însemnat de obicei şi neapărat (şi) bogăţie sau înălţime 
sufletească, duhovnicească - ba din contra. Şi mai toţi 
sfinţii au fost săraci şi smeriti - după înţelegerea lumii - 
dar atât de bogaţi prin legătura lor cu însuşi Izvorul 
tuturor bogățiilor gi  „Vistiernicul  bunătăţilor“, 
Dumnezeu... 

Muzica autentic religioasă, şi mai cu seamă 
cântarea creştină ortodoxă a păstrat întotdeauna - în 
fond, ca şi în formă şi expresie - această bogăţie şi 
adâncime a smereniei ce trimite şi conduce la 
Dumnezeire. 

În sfârşit, argumentul şi criteriul hotărâtor 
(ontologic, gnoseologic, teologic...) este cel ce se 
descoperă, de fapt, doar celor din „interiorul“ credinţei, 
credincioşilor Bisericii, cu valenţe atât logic-rationale, 
cât şi, mai ales, sufleteşti... Nu poate exista - nici ca 
definiţie imaginabilă - o muzică „mai mare“ decât 
cântarea cea drept-măritoare, pentru că ea este adresată 
lui Dumnezeu, Cel ce este nu numai cea mai înaltă 
înţelepciune „noţională“ posibilă pentru om, dar cu atât 

de mult mai mult însăşi suprema şi ultima Realitate 
personală, definibila prin ea însăşi (rațional, 
revelational) şi totodată „perceptibilă“ spiritual, 
duhovniceste - atât cât este îngăduit puterilor omeneşti - 
care îşi revarsă puterea de viaţă veşnic înnoită şi asupra 
cântării, ca şi asupra celora ce I-o înalţă întru curăţia 
inimii lor. 

CÂNTAREA BISERICEASCĂ 
ÎN CONCEPŢIA LUI ION POPESCU-PASAREA* 


Introducere 


În viaţa Bisericii, prin purtarea de grijă a lui 
Dumnezeu, au existat întotdeauna personalităţi care, în 
momente de răscruce, au ştiut să lumineze drumul cel 
drept şi să păstreze cumpăna cea dreaptă a Tradiţiei. 
Apropierea de intimitatea unor astfel de personalităţi, 
mai ales după trecerea şi judecata timpului, departe de a 
dezamăgi, dimpotrivă, dezvăluie înălţimi şi lumini noi, 
dătătoare de încredere şi putere. 

Aceste lucruri se pot spune şi despre Ion 
Popescu-Pasărea, cântăreţ bisericesc, profesor, 
compozitor, editor şi publicist, animator şi organizator al 
vieţii muzicale bisericeşti în prima jumătate a secolului 
nostru - pe care a dominat-o prin activitatea şi 
personalitatea sa. 

El a apărut în acele decenii în care, la sfârşitul 
veacului trecut, România făcea paşi mari în istoria sa 
modernă şi, concomitent, Biserica Ortodoxă Română 
depunea eforturi pentru a se adapta noilor condiţii”? - 
secularizante, în bună măsură, atât pe plan social-politic 
şi economic, cât şi cultural. În acest din urmă domeniu, 
marii diversitati de manifestări propusă de o cultură 


* Studiul a fost alcătuit sub îndrumarea Arhid.Lect.loan Popescu, la 
Institutul Teologic de grad Universitar din Sibiu, constituind (cu 
oarecare modificări) prima parte a lucrării de licenţă „Cântarea 
bisericească în concepţia lui Ion Popescu-Pasărea“ - susţinută la Sibiu, 
în anul 1990. 

*“Pr.Prof.Dr.Mircea  Păcurariu, Jstoria Bisericii Ortodoxe Române, 
vol.III, Bucuresti, 1981, p.113, 144, 409 ş.u.; Diac.Drd.lon Bostenaru, 
Profesorul Ion Popescu-Pasărea și uniformizarea cântării paltice, in 
„Studii Teologice“, seria II, XXIII (1971), nr.9-10, p.727. 

laică - in particular, de o muzică laică”* - în dezvoltare, 
trebuia să i se răspundă cu o lărgire şi, mai ales, cu o 
adâncire în sensul Tradiţiei autentice, capabile sa 
înţeleagă, să explice şi să găsească puntile de legătură 
spre noile realităţi ale veacului. 

În muzica bisericească, reacţiile prime, extreme - 
fie de acceptare totală, reformatoare, a noutatilor: muzica 
armonică, notația liniară etc. (Gavriil Musicescu, 
Alexandru Flechtenmacher, Eusebie Mandicevski, Isidor 
Vorovchievici, Eduard Wachmann şi alţii)”, fie de 
opoziție radicală la acestea (Nifon Ploeşteanu, Ştefanache 
Popescu, Teodor Georgescu, George Ionescu...) - nu 
rezolvau dificultățile, cel mult putând cultiva, cu timpul, o 
animozitate partinică inutilă între „partida orientală“ (pro- 
psaltică) şi cea „occidentală“. 

De fapt, aceste extreme nu erau chiar aşa de 
„extremiste“, toată lumea fiind conştientă de necesitatea 
vreunei sinteze, a vreunui fel de consens, căutat mai ales 
într-o adecvare a mijloacelor muzicale. Astfel, se poate 
vedea cum, dinspre partea „modernistă“, G.Musicescu, în 
colaborare cu profesorul de muzică bisericească Grigorie 
Gheorghiu, de la Seminarul „Veniamin“ din laşi, 
încercau o „transcriere“ - care era însă şi o simplificare 
ce putea afecta melosul original’ - a psaltichiei pe 
notația liniară (deci nu chiar o totală modificare !), care 
ar fi putut permite ulterior şi o tratare armonică la modul 
mai „occidental“... Iar de partea cealaltă, Nifon 
Ploeşteanu, în cartea sa de muzică bisericească, 
publicată în anul 1902“%, cuprindea, alături de cântările 


“Petre Brincusi, Istoria muzicii românești (compendiu), Bucuresti, 1969, 
p.89-151 (cap.V, „Muzica românească în sec al XIX-lea“). 
*sLect.Sebastian  Barbu-Bucur,  Axzonul/ „Îngerul a strigat“ in 
armonizarea lui D.G.Kiriac, în „Glasul Bisericii“, XXXIV (1975), nr.7- 
8, p.764 ş.u. 

Ibidem, loc.cit.; Arh.Nifon N.Ploesteanu, Carte de muzică bisericească 
pe psaltichie şi pe note liniare pentru trei voci, Bucureşti, 1902, p.76. 
*“Prof.Mlhail Gr.Posluşnicu, Istoria musicei la romani, Bucuresti, 1928, 
p.360 ş.u. 

*sArh.Nifon N.Ploesteanu, op.cit. 

psaltice, şi o serie de cântări corale armonice, pe notația 
liniară... 

Doar declaraţiile erau, mai ales în contrazicere; 
în fapt însă, grija pentru viitorul muzicii bisericeşti îi 
determina pe cei mai mulţi, şi din ambele tabere, la 
moderație. 

Totuşi, cuvintele lui Partenie Clinceni, 
episcopul Dunării de jos, în şedinţa Sfântului Sinod din 
25 mai 1899 vorbesc limpede despre o reală decădere şi 
despre un regres în practicarea şi aprecierea psaltichiei 
(cântarea tradiţională, de origine bizantină, din Biserica 
Ortodoxă): „Noi nu avem în biserică nici cântăreţi, nici 
diaconi, pentru ca se plătesc foarte rău (...) Orientul şi 
productiunile sale sunt în decădere. De aceea acum este 
secetă mare pentru muzica cea veche şi este belşug 
pentru cealaltă şi degeaba este orice silinta a noastră, 
căci orice vom face şi orice vom drege, muzica cea nouă 
va înlătura cu desăvârşire pe cea veche. Cel mult puteţi 
să-i amanati moartea pentru câtva timp, însă ea va muri 
negreşit şi cât de curând, pentru că melodiile şi 
cântările, în genere, executate pe mai multe voci, sunt, 
de o mie de ori, mai frumoase decât pe o voce, şi dovada 
o avem înaintea ochilor, o simţim înaintea ochilor, o 
simţim în fiecare zi, în faptul că, în bisericile cu coruri 
bune, se duce lume multă, iar în cele cu muzică veche 
sau cu coruri neperfecte, nu se duce(...)*”. 

În aceeaşi direcție indică şi privirea 
retrospectivă, din 1931, a lui Gavriil Galinescu: „În 
Biserica Ortodoxă Română s-a petrecut cu această 
muzică străbună un fenomen ciudat, tocmai în momentul 
când trebuia să i se dea o dezvoltare paralelă cu 
dezvoltarea noastră pe alte tărâmuri, să fie cultivată, 
şlefuită şi îmbogăţită (...) (muzica corală armonică, 
occidentală şi mai laică, s-a dezvoltat tot mai mult - n.n.) 


“În rev. „Arhiva“, nr.8, 1901, p.305, cf.Mihail Gr.Posluşnicu, op.cit., 
p.362 ş.u. 


156 


acoperind din drumul muzicii psaltice, care urma să se 
îngusteze, treptat, spre triumful muzicii corale“. 

Această situație dificilă, spre sfârşitul 
secolului trecut şi începutul acestuia, rezultă şi din 
faptul că, după anul 1901, catedrele de muzică 
bisericească înființate la Academia de Muzică şi Artă 
dramatică şi la Conservatorul din Bucureşti au fost 
desființate, din lipsă de elevi”. 

În aceste împrejurări, cei care au voit să 
lucreze în sensul restaurării condiţiei demne, autentice, a 
muzicii bisericeşti răsăritene în Biserica Ortodoxă 
Română, au trebuit mai întâi să determine precis cauzele 
regresului în practicarea acestei cântări tradiţionale şi, în 
acelaşi timp, pentru a da soluţiile potrivite de îndreptare, 
să-i redescopere semnificaţiile şi rosturile ei adânci. 

Şi, în acest sens, asupra cauzelor de ordin 
general-istoric, social politic şi economic, ale creşterii 
influenţei apusene în ţările române în cursul ultimului 
secol- cu toate  specificităţile, inclusiv tendința 
secularizantă - ne vom opri mai puțin în cele ce urmează 
(aceasta depăşind cadrul şi scopul prezentei lucrări), 
multumindu-ne eventual doar să le amintim. În schimb 
vom încerca să evidentiem, în lumina opțiunilor lui Ion 
Popescu-Pasărea, aspectele mai direct legate de 
domeniul cântării bisericeşti, de caracteristicele ei 
intrinseci, ca şi de cadrele şi modalităţile de cultivare şi 
de receptare ale ei. 

De asemenea, vom încerca să arătăm că aceste 
opțiuni ale lui Ion Popescu-Pasărea, privind îndepărtarea 
piedicilor ce stăteau în calea propăşirii cântării ortodoxe 
tradiționale, sunt în strânsă legătură cu redescoperirea 
temeiurilor cântării ţinând de Tradiția bisericească, toate 
acestea prezentând valenţe de cu/turd majoră (nu trebuie 


**Prof.G.Galinescu, Considerafiuni generale asupra muzicii bisericeşti 
orientale și muzicii corale, în „Cultura“, XVIII (1931), nr.1-2, p.10, 
cf.Diac.Drd.lon Bostenaru, art.cit., p.728. 
™Prof.Mihail Gr.Poslugnicu, op.cit., p.23. 

uitat că, poate nu întâmplător, revista iniţiată de el se 
numea  „Cultura“). Pentru că există şi pericolul 
„superficializării“, în considerarea activităţii sale - în 
lipsa unor suficiente declaraţii de intenţii din partea sa, 
care să fi fost larg dezvoltate în eventuale scrieri 
teoretice - şi cel al marginalizării ei, prin aprecierea ei la 
nivelul unui empirism muzical imediat, meşteşugăresc 
sau conjunctural, fără vreo perspectivă istorică, 
culturală, teologică. 

Dar, în pofida oricăror posibile prejudecăți - 
majoritatea în plan metodologic - se poate arăta cu 
certitudine că, acționând în mod certificat în sensul 
Tradiţiei bisericeşti, Ion Popescu-Pasărea, prin întreaga 
sa (atât de diversă şi bogată) activitate, și-a apropriat 
această Tradiţie bisericească, cu toate cele implicite 
acestui proces - inclusiv elaborările teologice discursive, 
explicative. 

Şi chiar dincolo de apelatiunea de „om 
providenţial“, asociată persoanei sale de către unii 
contemporani (şi care se poate dovedi inconsistentă în 
alte situaţii), există o articulare a sa în timpul istoric al 
Bisericii Ortodoxe Române, şi în cel al Bisericii şi lumii 
în general, care conferă conţinut real acestei 
caracterizări. Căci lon Popescu-Pasărea „avea să se 
identifice cu interesele muzicii bisericeşti străbune şi 
(...) cu mintea şi cu inima, avea să desfăşoare cea mai 
rodnică activitate pentru revalorificarea psaltichiei ca 
element esenţial de cult divin şi cultură românească“. 

Drumul pe care a mers el fusese pregătit, în 
bună măsură, de Stefan(ache) Popescu, profesorul său de 
psaltichie de la seminar, elev, acesta, la rândul său, al 
lui Anton Pann - prin care (ca şi prin contemporanii şi 
înaintaşii săi: Ieromonahul Macarie, Petru Efesiu, cel ce 


George Breazul, Jon Popescu-Pasărea, în „Cultura“, XXV (1936), nr.9- 
11, p.8, col.I (număr omagial). 

a adus reforma hrisantică în ţările române”, şi multi 
alţii), cântarea bisericească psaltică românească se lega 
firesc de tradiţia aproape bimilenară a cântării creştine, 
în general, şi a celei răsăritene, în particular. 

În acelaşi timp, activitatea lui Ion Popescu- 
Pasărea se încadrează şi în mişcarea mai largă pe care, în 
întreaga lume creştină, ultimele decenii ale secolului al 
XIX-lea şi prima jumătate a secolului nostru o aduceau, 
sub forma unor preocupări sporite şi pe multiple planuri, 
pentru redescoperirea originilor şi temeliilor vieţii 
creştine, ale Bisericii. Se pot astfel enumera: mişcările 
liturgice (apusene, în special)”, redescoperirea, în 
Ortodoxie, a „ethosului“ său specific”, prin întoarcerea 
hotărâtă spre izvoarele patristice - urmărindu-se şi o 
eliberare de influenţe şi metode teologice occidentale - 
iar pe un plan mai strict muzical, „concomitent cu 
mişcarea de restaurare a cântului gregorian, o mişcare 
identică este întreprinsă pentru restaurarea muzicii 
ecleziastice bizantine, în prima şi autentica ei 
frumuseţe“. Această ultimă mişcare poate fi urmărită 
nu numai în Biserica Ortodoxă Română, ci şi în alte 
Biserici Ortodoxe - spre exemplu, în Biserica Ortodoxă 
Rusă, unde, după secole de influenţe străine nu 
totdeauna benefice, a apărut, ca o soluţie adevărată şi 
viabilă, iniţiativa întoarcerii la o cântare în comun 
omofonă, mai originară...” 


Mihail Gr.Posluşnicu, op.cit., p.20; Diac.Drd.lon Bostenaru, stud.cit., 
p.727. 

George Florovski, Ethosul Bisericii Ortodoxe, trad. de Pr.Prof.Teodor 
Bodogae, în „Mitropolia Ardealului“, XXVI (1981), nr.10-12, p.734-749. 
Pr.Dumitru Colotelo, Mișcarea liturgică în creştinismul apusean, teză 
de doctorat, Bucureşti, 1986, p.192. 

Lect.Sebastian Barbu.Bucur, D.G.Kiriac - contribuții la armonizarea 
melodiilor psaltice, în „Glasul Bisericii“, XXXIII (1974), nr.7-8, p.696, 
apud George Breazul, D.G.Kiriac (ediție îngrijită de Titus Moisescu), 
Bucureşti, 1973, p.19. 

Prof.N.Trubețkoi, Cântarea bisericească ortodoxă rusă, în „Ortodoxia“, 
XII (1960), nr.3, p.448-457 (recenzie nesemnata, după „Revista 
Patriarhiei din Moscova“, 1959, nr.10-12). 

Redefinirea şi redobândirea conştiinţei de sine 
a lumii creştine, pe care o implică această întoarcere spre 
origini, erau şi un răspuns în faţa tendinţelor laicizante, 
secularizante” şi, totodată, puteau constitui o bază 
pentru o viitoare refacere a unităţii văzute a Bisericii - 
inclusiv prin mişcarea ecumenică, aflată la începuturile 
ei moderne”. 

Pe acest fundal al unor condiţii istorice 
obiective s-a manifestat personalitatea lui Ion Popescu- 
Pasărea, care, alături de bogate daruri înnăscute, s-a 
bucurat şi de o multilaterală pregătire - muzicală, 
teologică, în litere şi drept - ce părea să-l predestineze 
unei cariere strălucite în oricare alt domeniu, mai fericit 
ales. 

Şi, dacă el şi-a asumat responsabilităţi în 
privinţa muzicii bisericeşti, de pe poziţiile şi cu 
autoritatea adevăratului cunoscător - „de câte ori a avut 
prilejul, acest mare om şi-a spus cuvântul său autorizat 
în ceea ce priveşte trecutul, prezentul şi - culmea ! - 
viitorul muzicii psaltice. A fost într-adevăr un 
vizionar.“% - calea vieţii şi a ostenelilor sale nu a fost 
pavată întotdeauna cu flori, el trebuind să înfrunte, nu o 
dată, riscul dispretului celor pentru care, la epocă, tagma 
cântăreților de strana era o categorie socială şi 
profesională cu totul decăzută; „mulţi l-au luat în râs, 
sceptici şi indiferenți de idealul de care el era animat“™”, 
cântăreții fiind „uitaţi şi nebagati în seamă de mai bine 
de 50 de ani, umiliti, injositi şi nedreptatiti prin legea 
clerului din 1895“, 


*8Pr Dumitru Colotelo, op.cit., p.41. 

**Prof.G.Florovski, stud.cit., p.748 ş.u. 

*Diac.Conf.Dr.Nicu Moldoveanu, Muzica bisericească la români in 
sec.XX (partea I), în „Biserica Ortodoxă Română“, CIII (1985), nr.7-8, 
p.618 ş.u. 

*'Marin Predescu, Domnul Pasărea printre avocaţi, în „Cultura“, XXV 
(1936), nr.9-10, p.13. 

“Jon Popescu-Pasărea, Pentru lege şi dreptate, in „Cultura“, I (1912), 
nr.2, p.25 ş.u., cf.Paraschiv Florian, Protopsa/tul Ion Popescu-Pasărea - 

Astfel încât, se poate spune că activitatea sa s- 
a desfăşurat între competenţă şi eroism, el reuşind, în 
pofida tuturor piedicilor, să structureze, în timp, o 
concepţie asupra cântării bisericeşti valabilă şi astăzi - 
pe care ne propunem şi noi să o punem în lumină şi, în 
măsura în care cadrul limitat al acestui studiu o permite, 
să o aprofundăm. 

Scopul şi utilitatea unei astfel de întreprinderi 
priveşte, mai ales, orientarea corectă în muzica 
bisericească de astăzi, adică desluşirea unor principii şi 
criterii călăuzitoare în actuala diversitate a tendinţelor 
muzicale din Biserica noastră - fie în sensul 
regionalismului (cântarea psaltică, „cunţană“, 
bănăţeană)”, fie in cel al modalității tehnice- 
componistice (mai „orientală“ sau mai „occidentală“). 

Poziţia şi opţiunile lui Ion Popescu-Pasărea, la 
o epocă în care orientările existente astăzi se profilaseră 
deja clar, au o anumită valoare a lor, în special pentru că 
astăzi noi avem şi privilegiul aprecierii acestor opţiuni 
prin prisma roadelor în timp. Şi se va putea vedea că, 
atât prin fundamentarea pe Tradiția Bisericii a 
concepţiei sale asupra muzicii bisericeşti, cât şi prin 
caracterul ei complex, chiar sistemic, integralist şi 
organic, ca şi prin raportarea adecvată la „lume“ (în 
particular, la „lumea muzicii“) şi la „vremi“, acestă 
concepţie poate constitui o bază şi pentru îmbunătăţirea 
şi perfecţionarea atitudinilor şi iniţiativelor de astăzi din 
domeniul muzicii bisericeşti - bineînţeles, odată cu 
integrarea cuvenită a noilor realităţi, pe care trecerea 
timpului le-a adus... 

Prezentul studiu se va organiza în continuare - 
după această Introducere - pe parcursul a trei parti mai 


40 de ani de la moarte, teză de licenţă (ms.dact.), Instit.Teologic 
Universitar-Bucuresti, 1983, p.18. 

““Prof.Gh.Ciobanu, Muzica bisericească la români, în „Biserica Ortodoxă 
Română“, XC (1972), nr.1-2, p.162-195. 

importante: cea dintâi, cuprinzând o sumară prezentare a 
Vieţii şi activităţii lui Ion Popescu-Pasărea, va constitui, 
într-o oarecare măsură, şi baza consideratiilor celei de a 
doua parti, tratând propriu-zis despre concepția sa 
asupra Cântării bisericeşti, pantru ca o scurtă concluzie 
să sintetizeze ideile care, prin valoarea lor practică, pot 
prezenta interes şi astăzi. 


I. Viaţa şi activitatea lui Ion Popescu Pasărea” 


Ion Popescu-Pasărea s-a născut la 6 august 
1871, în comuna Pasărea-llfov, ca fiu al preotului 
Zaharia Popescu şi al preotesei Maria. 

Din nefericire, tatăl său a murit, în condiţii 
tragice, cu câteva luni înainte de naşterea sa (13 martie 
1871). Totuşi, de la el se pare că a moştenit copilul Ion 
calităţile sale muzicale deosebite; între altele, preotul 
Zaharia fusese unul dintre elevii ultimei perioade din 
cariera didactică a lui Anton Pann. 

A urmat, începând cu anul 1878, cursurile 
şcolii primare din comuna Brăneşti. După terminarea lor, 
în 1883, s-a înscris la Liceul „Matei Basarab“ din 
Bucureşti, iar apoi dă examen la Seminarul „Nifon 
Mitropolitul“ din Bucureşti, unde reuşeşte ca bursier. Se 
distinge ca un elev eminent, pasionat de desen, 
caligrafie, filozofie, dar mai ales de muzică, pe care o 
studiază sub îndrumarea venerabilului profesor şi vestit 
protopsalt Ştefanache Popescu. 

Dorinţa de perfecţionare îl face să se înscrie, în 
1890, la Conservatorul din Bucureşti, pe care îl absolvă 
în 1893. Între alţii, aici a avut ca profesori pe Gheorghe 


Pentru a evita încărcarea notelor cu trimiteri repetate, indicam în 
continuare lucrările ce au stat, în special, la baza alcătuirii acestui 
capitol: Diac.Drd.lon Boştenaru, op.cit.; Arhid.Lect.lon Popescu, Jon 
Popescu-Pasărea, medalion nepublicat (ms.dact.); Paraschiv Florian, 
op.cit., Panait I.Dumitru, Jon Popescu-Pasărea, viața şi opera, teză de 
licenţă (ms.dact.), Instit. Teologic Universitar-Bucuresti, 1977. 

Brătianu, la teorie şi solfegii, şi pe Eduard Wachmann, 
la armonie şi contrapunct. 

Urmează cursurile Facultăţii de Drept şi ale 
celei de Litere, obţinând titlul de Licenţiat în Drept şi 
Litere. 

În continuare, preocupările sale se îndreaptă 
mai ales înspre muzica psaltică - deşi în anul 1892 
încearcă să obţină un post în funcţia de secretar de 
legatie la Ministerul de Externe şi, în acelaşi an, ocupă 
un post de copist-caligraf la Prefectura Judeţului Ilfov. 
Este cântăreţ la Biserica Sfântul Dumitru (de lângă 
Poştă) până în anul 1894, când trece cântăreţ la Sfântul 
Spiridon-Nou. A mai cântat apoi la bisericile Sfântul 
Gheorghe-Vechi şi Kalinderu, din Bucureşti. La 
această din urmă, în anul 1898, a fost numit în postul de 
cântăreţ prim şi dirijor, funcţionând până în anul 1923. 
Biserica Sfântul Ilie-Kalinderu având şi un cor, 
activitatea sa de cântăreţ s-a îmbinat cu cea de dirijor; 
„avea o voce frumoasă şi cultivată şi făcea dovada unui 
desăvârşit conservatorist“**. 

În anul 1893 şi-a început activitatea didactică, 
fiind suplinitor la catedra de psaltichie a Seminarului 
„Nifon Mitropolitul“ - încredințată lui de către 
Ştefanache Popescu, în acea vreme grav bolnav. Din anul 
1899, în urma unui examen de capacitate pentru muzică, 
a devenit profesor şi la Seminarul „Central“, aşa încât, 
până în anul 1936, când a fost pensionat, a activat timp 
de 44 de ani la Seminarul „Nifon“ şi 37 de ani la 
Seminarul „Central“. 

La 30 ianuarie 1893 se căsătoreşte cu Steliana, 
fiica preotului Nicolae Popescu din Ploieşti; vor locui în 
tot restul vieţii pe Str.Olimp nr.6, din Bucureşti şi vor 
avea împreună un băiat, Ştefan (decedat în anul 1967). 


Viorel Cosma, Muzicieni români (lexicon), Bucuresti, 1970, p.67. 
“Ştefan Berechet, Un profesor model, în „Cultura“, XXX (1941), nr.1-2, 
p.15. 

A mai activat, ca profesor de muzică, la 
Batalionul al III-lea al Regimentului V Ialomiţa nr.23 
din Bucureşti, la Institutul de fete Berk şi la Institutul de 
fete Despina Doamna din Bucureşti. De asemenea, a mai 
funcţionat, timp de şapte ani, între 1905-1912, ca 
profesor de muzică bisericească, la Conservatorul de 
Muzică din Bucureşti şi la nou înfiinţata - la sugestia şi 
insistenţele sale - Academie de Muzica Religioasă (între 
1928-1930 şi 1932-1941). A mai ţinut cursuri şi în 
diferite alte instituţii... 

Pe plan publicistic, a înfiinţat , încă din anul 
1911, revista „Cultura“, a cântăreților bisericeşti din 
România, în care au fost puse în discuţie numeroase 
probleme ale cântării bisericeşti şi ale slujitorilor să. 

În paralel, s-a constituit din iniţiativa sa, în 
septembrie-octombrie 1910, Societatea culturală 
„Părintele Macarie“, a cântăreților bisericeşti din 
Bucureşti“ - care va cunoaşte, foarte curând, multe 
adeziuni ale unor cântăreţi din ţară. Luând naştere 
societăţi asemănătoare şi în alte oraşe (Craiova - „loan 
Cucuzel“, Galaţi - „Psalmistul David“, Bârlad - „Sfântul 
Martir Dimitrie“ etc.), lon Popescu-Pasărea convoacă pe 
toţi cântăreții din România la un Congres general, care a 
avut loc la Bucureşti, în zilele de 17-18 octombrie 
1911788, într-o atmosferă de mare entuziasm... 

A urmat apoi constituirea „Asociaţiei Generale 
a cântăreților“, la 18 decembrie 1914, prin unirea a două 


“înfiinţată cu  arhiereasca binecuvântare a P.S.Mitropolit Primat 
Athanasie, prin decizia nr.5331, din 9 octombrie, 1910, cf.,,Cultura“, I 
(1911), nr.1, p.17 şi nr.3, p.66-68. 

Tata impresiile lui I.D.Chirescu: „Vin stoluri, stoluri, să pregătească o 
primăvară nouă, veselia tuturor inimilor dornice de ea. Ruga caldă, mai 
caldă decât toată căldura cea pământească se revarsă din sufletul lor 
către Părintele luminilor, ca să dea lumină din lumina lui pentru 
luminarea cauzei lor. Şi Domnul Milei îşi întoarce faţa către cei ce se 
roagă aşa de frumos, aşa de călduros şi le spune prin glasul 
mijlocitorului său: «Mergeţi înainte şi nadajduiti în Mine, Eu va voi 
ajuta.»“, cf. loan Chirescu, Impresii de la Primul Congres din 1911, in 
„Cultura“, XXV (1936), nr.9-11, p.25. 

dintre societățile deja existente, „Macarie“ şi 
„Cucuzel“ - aceasta din urmă înfiinţată cu 25 de ani în 
urmă de către Pană Brăneanu şi având ca preşedinte 
pe Prof.Teodor I.Brătescu. Aceasta nu s-a făcut fără 
oarecare greutăţi, unii neacceptand această unire - 
spre exemplu, Păun I.Belu a întemeiat un cerc de 
studii cu numele „Părintele Macarie“... Cu toate 
acestea, au avut loc mai multe Congrese Generale ale 
cântăreților din România, care au jucat un rol 
important în trezirea conştiinţei de sine a cântăreţimii 
şi în întărirea unităţii ei în lupta pentru rezolvarea 
problemelor proprii. 

Activând constant în direcţia îmbunătăţirii 
situaţiei materiale a cântăreților bisericesti~’, în ziua de 
19 februarie 1914, Ion Popescu-Pasărea, împreună cu 20 
de delegaţi ai cântăreților, s-au prezentat la Ministerul 
Cultelor, la Ministerul Finanţelor şi la I.P.S.Mitropolit 
Konon, reuşind să obţină o serie de drepturi pentru 
cântăreţi, mai ales pentru cei din mediul rural””. 

În anul 1922, Ion Popesu-Pasărea este ales în 
Parlament, ca senator de Ilfov (cu 30.701 voturi)” şi in 
24 martie 1925 ridică în Senat problema situaţiei 
cântăreților bisericeşti. Dar abia în 1936 se reuşeşte sa 
se obţină aşezarea salarizării cântăreților bisericeşti in 
aceeaşi linie cu slujbaşii Statului şi dreptul lor la 
pensie”. 

O latură importantă a activităţii sale a 
constituit-o creația muzicală şi munca de editor a 
numeroase culegeri şi volume de cântări bisericeşti. Încă 


Ton Popescu-Pasărea, Salariul cântăreților bisericeşti, în „Cultura“, III 
(1913), nr.2-3, p.17 ş.u.; Idem, Cântăreţii bătrâni şi dreptul la pensie, în 
idem rev., idem an, nr.10-11, p.106-108; Idem, Retribufia cântăreților în 
trecut şi în prezent, idem rev., IV (1914), nr.3, p.25 ş.u.; Idem, Salariul 
cântăreților bisericeşti. Modificarea legii, idem rev., idem an, nr.ll, 
p.125 ş.u. etc. 

dem, O zi mare, idem rev., IV (1914), nr.3, p.25 ş.u. 

idem, Scrisoarea de mulțumire adresată de D-I Senator Ion Popescu- 
Pasărea, idem rev., XI (1922), nr.8-9, p.99-101. 

Ştefan Felea, Am biruit, idem rev., XXV (1936), nr.2, p.7. 

în anii seminarului a scris, între altele, poezia „Cerul ne 
salută“, care, aşezată mai târziu pe o melodie, de 
asemenea proprie, se va numi „Marş de primăvară“. Cu 
timpul va compune şi va publica şi alte cântece laice (a 
se vedea Anexa Ja acestui studiu): „Grâu mărunt“, „lată 
dulcea primăvară“, Mugurel“, „Cânta cucul“ etc. 

Dar centrul de greutate al creaţiei sale se 
situează în sfera cântării bisericeşti (propriu-zise): „Ziua 
Învierii“, Taina creştinătăţii“, axioane, heruvice, stihiri, 
catavasii şi multe alte cântări au rămas în repertoriul de 
strană, cântându-se şi astăzi. Alături de compoziţiile 
înaintaşilor săi - Ieromonahul Macarie, Anton Pann, 
Dimitrie Suceveanu, Ştefanache Popescu s.a. - ele se află 
şi în cuprinsul multor cărţi de cântări necesare cultului 
ortodox, ale căror numeroase ediţii au fost publicate de 
Ion Popescu Pasărea cu regularitate impresionantă. 
Zecile de titluri, apărute de-a lungul câtorva decenii, 
acoperă practic orice nevoie repertorială a cântării 
bisericeşti (a se vedea, de asemenea, Anexa Í a acestui 
studiu). 

Amintirea vie a înaintaşilor muzicii psaltice 
româneşti el a mentinut-o nu numai prin includerea 
lucrărilor lor în cărţile de cântări îngrijite de el, ci a 
cultivat-o şi pe alte căi, organizând comemorări ale lor, 
însoţite de slujbe religioase - de Sfânta Treime sau în 
ianuarie, în prima dumincă după ziua de pomenire a 
Sfântului Antonie cel Mare - dintre care unele au avut 
loc în Biserica Lucaci, alături de care se află mormântul 
lui Anton Pann. La aceste adevărate sărbători ale 
cântăreților - la care participau un mare număr de 
cântăreţi bisericeşti din Bucureşti şi din alte oraşe ale 
țării, seminaristi de la „Nifon“ şi „Central“, ca şi 
persoane oficiale bisericeşti - lon Popescu-Pasărea ţinea 
cuvântări în care releva însemnătatea contribuţiei 
marilor dascăli de psaltichie românească (Macarie, 

Anton Pann, Stefanache Popescu”) la ridicarea cântării 


biericeşti în Biserica Ortodoxă Română, mai ales prin 
acţiunea de „românire“ a cântării”*. 

Alte momente, demne a fi amintite, sunt 
concertele susţinute de cântăreții bisericeşti cu diferite 
prilejuri, cum a fost cel de la Ateneul Român, din anul 
1911, cu ocazia primului Congres General... 

În anul 1936, Profesorul Pasărea a ieşit la 
pensie de la catedrele de muzică bisericească ale 
seminariilor „Nifon“ şi „Central“. El a continuat, însă, să 
fie activ, pe alte planuri, până în anul 1943, când, în 
noaptea de 9 spre 10 aprilie, însoţit de regretele tuturor 
celor care l-au cunoscut, trece la cele veşnice...” 

Multilaterala sa activitate a fost continuată de 
elevii şi urmaşii săi - Anton Uncu, ce i-a succedat la 
catedra de muzică bisericească de la Seminarul „Nifon“, 
Grigore Costea la „Central“, Marin Predescu la 
conducerea Asociației cântăreților şi a revistei, 
protosinghelul Victor Ojog, profesorii Chiril Popescu, 
Ioan Cristescu şi multi alţii. 


x 


Cele câteva date privind viaţa şi activitatea lui 
Ion Popescu-Pasărea prea putin pot sugera amploarea 
influenței pe care el a exercitat-o, cât şi emulatia pe care 
a determinat-o de-a lungul a aproximativ jumătate de 
secol, în rândurile cântăreților şi a acelora cărora soarta 
cântării bisericeşti tradiţionale nu le era indiferentă. 

De aceea, vom încerca în continuare sa 
descoperim şi eşafodajul cu valoare conceptuală - atât la 
modul mai sistematic (ştiinţific), cât şi bisericesc - cea 


“Ton Popescu-Pasărea, Comemorarea celor trei mari dascăli de muzică 
bisericească, în „Cultura“, XI (1922), nr.10-11, p.142; Idem, 
Comemorarea lui Macarie şi Anton Pann, XIX (1930), nr.1-2, p.11. 
dem, Rolul lui Anton Pann in muzica bisericească, în „Cultura“, XIX 
(1930), nr.5-6, p.5. 

%T.M.Manolache, Moartea Profesorului lon Popescu-Pasdrea, in 
„Biserica Ortodoxă Română“, LXI (1943), nr.7-9, p.318. 

stat în spatele unei activităţi atât de bogate în 
manifestări. 


II. Cântarea bisericească 
în concepţia lui Ion Popescu-Pasarea 


Din cele expuse (sumar) până acum, despre Ion 
Popescu-Pasărea şi epoca în care a trăit, se poate, de la 
început, desprinde o idee cu caracter general privind 
concepţia sa, şi anume: a fost un adept al liniei 
traditionaliste in cântarea bisericească. Dar acestă 
afirmaţie trebuie corect înţeleasă, pentru că nimic nu 
este mai străin de concepţia lui Ion Popescu-Pasărea 
decât închistarea şi cramponarea habotnică de forme 
moarte, pe care caracterizarea de „tradiţionalist“ o poate, 
eventual, sugera. 

Din contra, concepţia sa asupra cântării 
bisericeşti a fost de o mare lărgime de vederi, datorată, 
aceasta, profunzimii înţelegerii şi simţirii - se poate 
spune, prin experiere directă, reală, iar nu doar 
speculativ-teoretică - a rosturilor cântării bisericeşti 
tradiţionale. 

A fost, în acelaşi timp, o concepţie de mare 
echilibru, rezultat nu al unui oportunism circumstantial, 
de compromis, ci al situării pe poziţia adevărului despre 
cântarea bisericească, cea care este şi poziţia Sfintei 
Tradiţii a Bisericii Ortodoxe. 

Şi se mai poate spune că este vorba despre o 
concepţie integralist-organică, înglobând în ea, în mod 
dinamic, viu, tot ceea ce putea privi sau putea avea 
legătură cu cântarea bisericească, în jurul ideii 
fundamentale de slujire a credinţei creştine şi a Bisericii 
strămoşeşti. 

lar dacă în lucrările sale teoretice - care 
răspundeau, cel mai adesea, unor necesităţi practice, 
concrete, de moment - el nu a formulat totdeauna în mod 

explicit, sistematic şi complet această concepţie a sa (sau 
în vreo lucrarea specială), din ansamblul acestor scrieri 
ale sale (pe de o parte) şi al activităţii sale bogate şi al 
vieţii sale exemplare (pe de altă parte) noi o putem 
deduce astăzi cu uşurinţă şi cu siguranţă, fără teama de 
a-i atribui, în mod arbitrar, lucruri neadevarate. 

Situaţia este asemănătoare, s-ar putea spune (şi 
păstrând proporţiile cuvenite) cu cea a Sfinţilor Părinţi 
din primele veacuri creştine, cărora - deşi cei mai mulţi 
nu au elaborat fiecare câte un „tratat (complet) de 
dogmatică“ - totuşi nu le-a fost pusă la îndoială (decât 
cu foarte mici şi rare excepţii) integralitatea ortodoxiei 
lor, fiind probată, aceasta, de situarea lor în consensul 
sobornicesc al Bisericii şi de sfinţenia vieţii, şi 
constituind până astăzi temeiuri ale Tradiţiei ortodoxe... 

Din considerente metodologice - de claritate a 
expunerii şi de sistematizare a materialului - în 
discernerea gi tratarea concepţiei lui Ion Popescu- 
Pasărea asupra cântării bisericeşti, putem face o serie de 
„împărțiri“, vorbind mai întâi despre caracteristicile 
definitorii (sau aspectele oarecum structurale) ale 
cântării biseiceşti, apoi despre mijloacele folosite pentru 
conservarea şi promovarea acestor caractere şi încheind 
cu calitățile personale ale cântăreţului bisericesc, pe care 
Ion Popescu Pasărea le-a întruchipat în mod desăvârşit şi 
le-a considerat indispensabile tuturor cântăreților, pentru 
atingerea scopurilor cântării. 

1. Caracteristicile cântării ortodoxe 


Acestea pot fi împărţite în aspecte „interne“, ce 
tin de materia şi tehnica formală a cântării, şi aspecte 
„externe“, ce privesc raportarea cântării bisericeşti la 
„lume“, la realitatea istorică şi la Biserică. 


A. Aspecte structurale „interne“ 


a) Caracterul vocal şi monodic 


Primele caracteristici ce se impun 
ascultătorului cîntării psaltice sunt aspectul monodic şi 
cel vocal, până într-atât de evidente încât, spre exemplu, 
caracterul vocal aproape că nici nu mai este socotit 
necesar (decât poate în mod cu totul secundar) a fi 
declarat într-un tratat de melodică bizantină”*, folosirea 
predilectă a termenului de „cântare“ subînţelegându-l””, 
ca şi (oarecum) denumirea de „glasuri“, dată modurilor 
bizantine. 

lar dacă privim opera lui Ion Popescu-Pasărea, 
lucrările sale tipărite, observăm că a cultivat în mod 
exclusiv cântarea vocală - şi aproape în totalitate, 
monodia (a se vedea Anexa 1). Care este explicaţia 
acestui fapt, uşor de constatat ? 

Ratiunile conservatorismului lui Ion Popescu- 
Pasărea, şi ale Bisericii Ortodoxe de fapt, în aceste 
privinţe, sunt numeroase, atât de natură tehnică sau 
psihologică, cât şi de natură teologică, ecleziologică. 
Unele dintre ele au fost exprimate şi în scrierile unor 
Sfinţi Părinţi, ca Vasile cel Mare, Niceta de Remesiana, 
loan Gură de Aur, Grigorie de Nyssa, Fericitul Augustin 
ş.a.2%8 


Victor Giuleanu, Melodica bizantină, Bucureşti, 1981, p.31. 

°™N şi Dicţionarul explicativ al limbii române, Bucuresti, 1975, p.153. 
Câteva studii de sinteză în acest sens: Pr.Prof.Dr.Dumitru Stăniloae, 
Cântarea liturgică comună, mijloc de întărire a unității în dreapta 

În primul rând, caracterul vocal este legat de 
constituţia fundamentală însăşi a slujbelor bisericeşti - în 
cadrul căreia fiinteaza, in cea mai mare măsură, şi 
cântarea bisericească - care sunt slujbe ale „cuvântului“, 
indiferent dacă se consideră aceasta din punct de vedere 
tehnic sau teologic. Ele sunt slujbe ale rugăciunii, ale 
dialogului dintre om şi Dumnezeu, dintre comunitatea 
bisericească şi Dumnezeu. Şi instrumentul prin care 
omul, individual sau comunitar, cuvântează despre şi 
către Dumnezeu este, exclusiv, vocea. 

Bineînţeles, cuvântul poate fi şi scris sau 
gândit doar, dar şi aceste forme se confirmă - se 
obiectivează, se verifică - prin expresia propriu-zisă a 
cuvântului, care este cuvântul viu, rost, adresat, 
singurul născător de comuniune. Prin acesta din urmă - 
cuvântul vorbit, limba învățată la sânul mamei - omul, 
după ce vine în lume, se încadrează între ceilalţi oameni 
şi ce sunet de instrument l-ar putea înlocui ? Rostit de 
om, el are concomitent şi dimensiunea „văzută“, auzită, 
şi cea nevăzută, sufletească, a intelesului şi a valorii, cu 
întindere de multe ori nebănuită, ca şi „instrumentul“ 
desăvârşit care l-a produs şi care este omul. 

Ce se poate găsi mai bun în lume, mai demn de 
a fi dăruit lui Dumnezeu, dacă privim şi din punctul de 
vedere al (calităţii) ofrandei, decât însuşi omul, cel ce 
creează orice alt instrument şi orice altă frumuseţe 
artistică - în cazul nostru, muzicală - pe acest pământ ? 
El, omul, izvorul unor frumuseți „omeneşti“, lumesti, 
trecătoare, se adresează şi se dăruieşte în actul cântării 
Izvorului a toate, lui Dumnezeu. - Şi s-ar mai putea 
considera şi relaţia mai subtilă şi mai profundă a „jertfei 
de laudă“, care este cântarea cuvântătoare a omului, cu 


credință, în „Ortodoxia“, XXXIII (1981), nr.1, p.58-72; Magistrand 
Stefan C.Alexe, Foloasele cântării bisericeşti în comun după Sfântul 
Niceta de Remesiana, în „Biserica Ortodoxă Română“, LXXV (1957), 
nr.1-2, p. 165-182; Théodore Gérold, Les Peres de /'Eglise et la 
musique, Paris (Librairie Felix Alcan), 1931, p.222 etc. 

Jertfa şi Jertfitorul prin excelenţă, Cuvântul 
dumnezeiesc, însuşi Mântuitorul nostru lisus Hristos, 
prezent în Sfânta Taina a Euharistiei, ca şi în toate 
slujbele Bisericii...” 

E adevărat, instrumentul muzical necuvântător 
(instrumentul propriu-zis) ar putea sugera, simboliza 
chiar, „negrăitul“, dar istoria muzicii instrumentale a 
dovedit ce greu este de deosebit negrăitul înaltului şi al 
luminii de cel al stihiilor întunericului şi al adâncurilor 
morţii. Ion  Popescu-Pasărea avusese ocazia să le 
cunoască şi să le cântărească, pe cumpăna unui suflet 
curat, pe toate. Diversitatea muzicilor - din punctul de 
vedere muzical, sonor, dar şi din cel al ca/itafii spirituale 
- pe care orice ureche le poate auzi astăzi (religioasă, 
cultă, populară-folclorică, uşoară etc.) exista, începuse 
să se manifeste tot mai virulent de atunci, din vremea sa, 
şi el putuse aprecia şi aprofunda pe viu sensurile şi 
rosturile tuturor acestor muzici pentru viaţa sufletului 
omenesc. 

Dacă pe tatăl său, preotul Zaharia Popescu, bun 
cântăreţ şi, după cum am văzut, elev al lui Anton Pann, 
nu-l cunoscuse (el decedând cu câteva luni înainte de 
naşterea sa)- dar poate ceva din atmosfera muzicală a 
tatălui său se păstrase în familia sa (?) - în timpul 
studiilor la Seminarul „Mitropolitul Nifon“ avusese 
ocazia să-l cunoască şi să stea în preajma lui Ştefanache 
Popescu”, cel ce poate atunci era firul cel mai autentic 
ce se lega de Tradiţia cântării bisericeşti originare - prin 
Anton Pann şi înaintaşii săi mergând, într-o succesiune 
directă, până în secolele creştinismului primar, al 
Bisericii nedespartite, atunci cand, din plămada cântării 
iudaice, unită cu cea elină şi alte influenţe orientale, se 


năştea cântarea creştină. 


*Pr.Prof.Dr.Dumitru Stăniloae, Legătura între Euharistie si Iubirea 
creştină, în „Studii Teologice“, seria II, XVII (1965), nr.1-2, p.3-32. 
“George Breazul, stud.cit., loc.cit. 

“Victor Giuleanu, op.cit., p.9. 

Apoi, la Conservatorul din Bucuresti, Ion 
Popescu-Pasărea a putut cunoaşte cealaltă muzică, 
muzica occidentală, cu toată istoria ei deosebită, mult 
secularizată deja. La armonie şi contrapunct a avut 
profesor chiar pe Eduard Wachmann, unul dintre 
principalii promotori ai acestei muzici la acea vreme în 
Principatele Române, şi dintre cei care încercau 
„autohtonizarea“ ei la noi. 

Pornind din cântarea gregoriana - aceasta 
trăgându-se dintr-un trunchi comun cu cea bizantină 
(până prin secolul al VII-lea) - muzica apuseană a 
avut o evoluţie care au condus-o spre o serie de 
(relative) „câştiguri“, ca polifonia şi armonia, 
instrumentatia bogată şi perfecționată, o teorie 
muzicologică, estetică şi filozofică diversă, o 
pedagogie avansată etc. De asemenea, şi felul de a 
concepe relaţia omului cu muzica s-a schimbat, 
apărând specializările: compozitorul, interpretul, 
ascultătorul, criticul, editorul etc" Cultul 
individualitatii creatoare, a „geniului“ cu un stil şi 
„ceva de spus“ specific, original, a adus şi o optică 
deosebită asupra creaţiei muzicale. 

Dar, din toate acestea a rezultat si o 
„autonomizare“ a muzicii faţă de Biserică, o laicizare 
progresivă, şi apoi chiar o alienare faţă de om... În 
secolul trecut, romantismului „afectiv“ se pregătea să-i 
răspundă un modernism eclectic, de multe ori cerebral, 
tehnic - însoţit şi de o proliferare fără precedent, 
necontrolată, a muzicilor „uşoare“, haotic „afective“. 

La răscrucea spre secolul XX, ce se va fi 
petrecut în sufletul tânărului crescut în familia cuminte a 
văduvei unui preot ortodox roman ? Opusă opulentei 


Petre Brincusi, în op.cit., despre Ed.Wachmann: p.126 ş.u., iar despre 
muzica românească în sec.al XIX-lea, în general: p.89-151 (cap.V); 
Prof.Mihail Gr.Posluşnicu, op.cit., p.274-279. 

“Jacques Challey, 40 000 de ani de muzică - omul descoperind muzica, 
Edit.Muzicală a Uniunii Compozitorilor din R.S.R., Bucureşti, 1967, 
p.171-255. 

muzicii occidentale şi criteriilor ei formale, cântarea 
psaltichiei putea să pară cel mult o „rudă săracă“, 
subdezvoltată, rămasă la un primitivism penibil. Dar să 
se fi trezit în inima seminaristului - căruia studiile 
teologice îi vor fi crescut şi dezvoltat simţământul 
apartenenţei la creştinismul ortodox originar al neamului 
său“ amintirea renunţării Mântuitorului la toate 
imparatiile şi bogăţiile lumii (în ispita din pustiul 
Carantaniei - Lc.4) pentru iubirea fata de Părintele său ? 
Si că întreaga lume, ce pret ar mai avea pentru cineva, 
dacă acela şi-ar pierde sufletul (Mt.16,26) ? 

Atunci, poate, cântarea veche creştină nu va 
mai fi părut „săracă“, firul subţire al monodiei ei 
dovedindu-se a fi „frânghia“ tare ce lega cerul de 
pământ, prin aproape două milenii de istorie, în care 
fusese continuu cântată de atâtea generaţii; iar celelalte 
feluri de muzici mai puteau părea doar un turn Babel şi 
un Babilon al rătăcirii idolatre... 

Raportând monodia, dintr-un punct de vedere 
mai tehnic, la armonie şi polifonie, se poate observa cum 
cântarea (sau „muzica“ poate fi complicată şi 
„îmbogăţită“ până într-atât, încât să „ocupe“ cu totul 
mintea şi sufletul celui care cântă, cu rezolvarea 
problemelor unei execuţii acustice cât mai precise. Chiar 
cu luarea în consideraţie a automatismelor şi a 
deprinderilor muzicale profesionale, multele detalii de 
„formă sonoră“ mai lasă puţin loc rugăciunii. „Când vă 
rugaţi, nu spuneţi multe ca neamurile“ (Mt.6,7) se aplică 
şi aici, explicând şi secătuirea sufletească a atâtor 
„profesionişti“ ai muzicii. 

lar o cantare pe mai multe voci (armonico- 
polifonică) impune, practic, o serie de exigente acustice, 
cu mult mai greu de satisfăcut decât în cazul monodiei: 
acordaj mai complicat, dozarea vocilor mai dificilă - şi 
ce se poate face când biserica este plina aproape doar cu 


“George Breazul, op.cit., loc.cit. 

femei, ca în atâtea cazuri ? Partitura ar trebui (uneori) 
rescrisă... etc. 

În schimb, ce uşurare şi cât firesc în cântarea 
pe o singură voce, „cu un glas“ - este doar ducerea puţin 
mai departe a vorbirii cu care fiecare om este dăruit, cu 
ajutorul lui Dumnezeu şi al semenilor sai ! 

Şi se mai poate vorbi de simplism 
(simplicitate) în cazul monodiei cântate de întreaga 
obşte ? Chiar şi acustic, nu mai este vorba doar de un 
„fir“ simplu al frecvenţelor sonore, ci de o „bandă“? 
largă a acestora, complicată (în tot spectrul său) de jocul 
imprevizibil şi infinit de complicat al armonicelor 
rezultate din bogăţia timbrală a vocilor - repartizate 
inevitabil pe mai multe octave (cel putin două, dupa 
felul vocilor, mai înalte sau mai joase) - ce-şi caută 
reunirea printr-o permanentă şi subtilă eterofonie 
microtonală. 

Ce notație ar putea reda această naştere şi 
creaţie irepetabila, în clipă, a cântării. Şi in 
irepetabilitatea sa, de cât de puţin folos este 
înregistrarea prin vreun mijloc tehnic oarecare - şi încă 
nu am spus nimic despre folosirea isonului. 

Până şi greşelile, „catastrofale“ în concertele 
laice - mai ales prin prisma orgoliilor - sunt, în cântarea 
comunităţii creştine, doar un imbold spre mai bine. 

În plus, eventuala împărţire a obştii în mai 
multe „partide“ vocale (în cazul cântării polifonice) 
afectează şi ideea (şi chiar realitatea) unităţii sufleteşti a 
credincioşilor... 


“Dem Urmă, Acustică si muzică, Edit Ştiinţifică şi enciclopedică, 
Bucuresti, 1982, p.339-367: cap.VIII „Realitatea sonoră muzicală fata de 


cea acustică“; redăm şi titlurile subcapitolelor, ca fiind relevante şi 
pentru realitatea sonoră a cântării bisericeşti: „Spectre de benzi, nu de 


linii“, „Procesele tranzitorii ale sunetelor“, „Principiul incertitudinii şi 
constanta de timp a sistemelor oscilatorii“, „Precizia de intonatie a 
sunetelor şi intervalelor“, „Factorul zgomot in muzică, inevitabil şi 


necesar“, „Legile expresivitatii sunt mai tari decât legile acusticii“. 

Pe de altă parte, Ion Popescu-Pasarea, deşi a 
cultivat cu predilecție aproape exclusiva monodia 
vocală, nu a disprețuit nici instrumentul, sau polifonia şi 
armonia. Cânta probabil bine la vioară, după mărturia 
unor elevi ai săi'%, şi o folosea în predarea muzicii, la fel 
ca înaintaşul său Stefanache Popescu...” Era un fel de 
„cârjă“ pentru neputintele intonationale ale unor 
începători, dar şi pentru „neputinţele“ sufleteşti ale celor 
cărora instrumentul de lemn şi cu arcuş cu păr de cal le 
aducea, la început, mai multă desfătare decât cuvântul 
cântat cu vocea. - Dar poate că instrumentul trezea şi o 
nostalgie a ceva ce depăşeşte omul individual şi vorbea 
despre o părtăşie a întregii firi - şi a celei neinsufletite - 
la cântarea de slavă adusă Dumnezeirii, aşa cum clopotul 
sau toaca fac să vibreze, la propriu, „lumea“ toată, până 
departe, chemând-o spre Biserică. Şi încă, oare nu 
„colaborează“ zidurile bisericilor şi toate cele din ele la 
cântare ? Oare nu duc, întorc, reverberează, atenuează 
etc. sunetul cântării ?... „instrumentul“ există mereu, dar 
este doar atât cât trebuie să fie - adică“ instrument“, 
ajutător, slujitor (poate forțând analogia, ar fi ca părul 
sau unghia, ce pot fi tăiate uneori, fără ca trupul să 
sufere) - iar nu un scop estetic în sine. 

La epocă, deja Berlioz, şcolile naţionale (în 
valuri succesive), impresionismul etc. aduseseră o 
extraordinar de ispititoare „coloraţie“ instrumentală. La 
fel se prezenta situaţia şi în domeniul armonico- 
polifonic: post-romantismul, impresionismul, chiar 
dodecafonismul sg. a., provocaseră o rafinare şi o 
sofisticare (apropo de „sofism“) a armoniei şi a 
polifoniei, într-adevăr impresionante. 

Ion Popescu-Pasărea a fost preocupat şi de 
intrebuintarea armoniei şi polifoniei, pe care, cum am 
arătat, de asemenea nu le dispretuia „în sine“. Cu un 


Ştefan Berechet, Figuri de dascăli, laşi, 1941, p.19, cf.Paraschiv 
Florian, op.cit., notele bibliografice nr.5 şi 6. 
% Ibidem, p.2 1-22, cf.ibidem, notele bibliografice nr.7 şi 8. 

scop misionar şi - am putea spune - irenic, pentru cei care, 
obişnuiţi cu ambientul muzical laic (instrumental şi 
armonic), agreau respectiva muzică, el accepta, pană la un 
punct, armonia şi polifonia de tip occidental, dar doar dacă 
acestea nu umbreau în vreun fel limpezimea tradiţională a 
cântării bisericeşti. ,,Asimiland în imaginaţia sa creatoare 
elementele muzicii psaltice, le prelucrează în dezvoltări 
polifonice, creând un stil nou de muzică bisericească, în 
care ethosul psaltichiei este mai expresiv şi mai puternic 
afirmat prin procedeele armonice apusene, fără a altera 
întru nimic originalitatea şi caracterul tradiţional al 
muzicii, deschizând prin aceasta noi orizonturi de creaţie 
muzicală religioasă românească“. 

Cu toate acestea, armonizările sale atestă mai 
mult un caracter incipient şi o intenţie de principiu“. 
Însă pe linia aceasta au mers mai departe, în mod fericit, 
elevii şi urmaşii săi (un exemplu ilustru este 
Prof.Nicolae Lungu, care i-a fost un demn continuator şi 
sub alte aspecte ale muzicii bisericesti...). 

În general, la Ion Popescu-Pasărea regula 
rămâne monodia, a cărei claritate în exprimarea prin 
cuvânt nu poate fi întrecută de nimic - polifonia şi 
armonia fiind mai mult auxiliare... 

x 

Câteva considerații despre /son, „ca referință 
armonică originală în cântarea bizantină“: deosebindu- 
se de „pedala“ muzicii occidentale, „ce relativizează 
funcțiile armonice, printr-o indiferență aproape totală 
fata de momentul tonal, isonul are o convergență (s.n.) 
nu numai faţă de finală, ci şi de celelalte puncte ale 
melodiei (subintelege permanent pedala, chiar şi atunci 
când sunetele melodiei sunt încă departe de aceasta). 


George Breazul, stud.cit., p.10, col.Il. 

tV., spre ex., Axion, glas V, transcris pe muzica liniară şi armonizat pe 
două voci de Ion Popescu-Pasarea, apud George Breazul, stud.cit., p.7- 
12. 

Victor Giuleanu, op.cit., p.152-156. 

Tendinţă pedalei este centrifuga, iar a isonului 
centripetă. Există, deci, in ison un potential generativ, o 
rezervă de funcţionalitate (...), isonul poate deveni o 
componentă a unei structuri armonice, un punct de 
plecare a acesteia (s.n.)“*". 

Cu aceste calităţi, isonul ne menţine, la fel ca 
şi  monodia vocală, în domeniul ,,esentelor (sau 
ratiunilor) principiale“ ce determină formele sonore ale 
cântării psaltice şi la acelaşi prim nivel al simplităţii 
(sau complexității) ce face cântarea bisericească 
accesibilă oricărui om - o vocaţie evanghelică ?! - 
ascunzând totodată şi potentialitatea unei greu de 
apreciat bogății muzicale, care însă, actualizată eventual 
în vreun oarecare fel, şi-ar face dificil înţeles mesajul în 
afara unei elite profesioniste. 

Este vorba, în cântarea cu ison, despre 
prezenţa, comun perceptibilă, a două entităţi muzicale 
net diferenţiate din majoritatea punctelor de vedere 
muzical: una relativ pasivă, care este „sunetul ţinut“ - nu 
total pasivă, căci atunci ar fi „tăcere“, ci o ascultare 
cântând, între tăcere şi cântarea propriu-zisă - cealaltă 
activă, plină de viaţă, a melodiei ce naşte raporturi 
mereu noi cu „baza“ isonului, corespunzând unor stări 
sufleteşti variate calitativ. 

Sau, schimbând oarecum termenii 
caracterizării, putem vorbi despre un „fundament 
imuabil“ (isonul), fără „schimbare sau umbră de mutare“ 
(lac.1,17) şi despre o melodie cu evoluție 
schimbătoare... - amândouă aspectele (sau „entităţile“) 
sonor-muzicale contribuind la reliefarea unei realităţi 
dialogale, la care participă şi se exprimă, în ultimă 
instanţă şi într-o dialectică tainică a inter-relatiei lor, 
entități diferite, personale (trebuie, pentru ison şi 
melodie, să cânte cel puţin doi..., care se şi ascultă), 
profund deosebite, dar care îşi mărturisesc, totodată, 


Gheorghe Firca, Structuri si funcţii în armonia modală, Edit.Muzicala, 
Bucureşti, 1988, p.397-399. 

voinţa de comuniune şi de iubire... Teandrism, 
Dumnezeu şi omul, transcendent şi imanent, suflet şi 
trup... sau oricare ar fi termenii (mai mult sau mai puţin 
„personali“ ai) relaţiei pe care îi vor sugera şi 
caracteriza termenii cântării, ,,urzeala“ ontologică, 
exprimată de substratul muzical, este aceeaşi... 

Pe linia practicii tradiţionale a isonului, Ion 
Popescu-Pasărea urmărea, la elevii săi seminarişti, 
realizarea unei cântări „perfect unisonice, însoţită de un 
ison uşor şi armonios“*!!. Preocuparea pentru cultivarea 
isonului tradiţional apare, exprimată teoretic, şi în unele 


articole ale revistei „Cultura“(spre ex. „Isonarii“)"?. 


b) Aspectul modal 


Acest aspect al cântării psaltice a fost, în 
general, mai uşor acceptat şi înţeles în vremea lui Ion 
Popescu-Pasărea, pentru că, de fapt, începând cu 
ultimele decenii ale secolului trecut, se încerca deja 
depăşirea limitelor impuse de major-minorul „clasic“, fie 
pe linia poli- şi a-tonalismului, fie prin „explorările“ în 
muzicile diferitelor popoare, ale căror modalisme 
specifice puteau aduce o îmbogăţire a muzicii culte de 
emanatie occidentală””. De aceea, existenţa şi specificul 
bisericesc al celor „opt glasuri“ (ehuri, moduri) au fost 
mai puţin puse în discuţie - cel mult se pot aminti 
consideratiile  Pr.I.D.Petrescu privind prevalența 
diatonicului (a glasurilor respective) asupra, mai ales, a 


"EBcon.Gr.Costea, Cum am cunoscut pe D-nul profesor Ion Popescu- 
Pasărea, în „Cultura“, XXV (1936), nr.9-11 (număr omagial), p.4 ş.u. 
*?Pr.A.C.Cosma, /sonarii, în „Cultura“, XX (1933), nr.7-9, p.12. 

*8Victor Giuleanu, op.cit., p.5 (prefaţă). 


179 


cromaticului, în muzica bizantină „originară“, 


consideraţii care au stârnit reacţii şi dispute’. 

Si în această privinţă, Ion Popescu-Pasărea a 
păstrat calea de mijloc a Tradiţiei, care, în „plinul“ 
culturii bizantine, încă odată cu sistematizarea mai 
definitivă a „Octoihului“ de către Sfântul Ioan 
Damaschin", stabilise cu mult timp înainte locul 
fiecărui „eh“ în economia sistemului modal psaltic, cu 
potentialitatile respective de „ethos“, ce permit o 
suficientă desfăşurare muzicală şi, totodată (sau poate 
îndeosebi), o adecvată expresie teologică”. 

În acest context, un cercetător de mai târziu 
arăta că „în muzica bizantină, modul se concretizează si se 
identifică, prin natura sa, cu însăşi melodia cântărilor (...) 
modul bizantin fiinteaza şi se manifestă concret - ca de 
altfel în orice creaţie pe bază modală - numai în opera de 
artă, el nu este aici o noţiune abstractă, ci o entitate 
artistică vie, grăitoare şi purtătoare de virtuţi comunicative, 
expresive. Cele opt moduri ale artei muzicale bizantine (...) 
constituie, în fapt, tot atâtea câmpuri şi suprafeţe de 
expresie artistică (...). (De asemenea) modurile - cu tot 
aspectul lor teoretic, uneori complicat (...) - sunt un produs 
al practicii artistice colective, anonime, determinându-se 
ca atare în lungi perioade de (timp) evoluţie. Conchizând, 
complexitatea şi particularitatea fenomenului denumit mod 
în muzica bizantină, a structurilor sale specifice - cu figuri 


şi întorsături tipice, recurente şi cognoscibile pe întregul 


*"Rev.Pere I1.D.Petrescu, Les principes du chant d’Eglise byzantine, 
Extrait des Actes du IV Congres International des études byzantines, 
Bulletin de l’Institut Archéologique bulgare, tome IX, Sofia, 1935, 
p.246. 

Mihail D.Radulescu, Un ignorant muzicant, in „Cultura“, XXVIII 
(1939), nr.8-9, p.38-40, 55; G.Galinescu, Muzica noastră bisericească in 
comparaţie cu cântecul gregorian al Bisericii Catolice, in „Cultura“, 
XX VIII (1939), nr.10-12, p.69-76. 

s*Pr.Petre Vintilescu, Despre poezia imnografică din cărțile de ritual şi 
cântarea bisericească, Edit.„ Pace“, Bucuresti, 1937, p.238 ş.u. 

"Ton  Popescu-Pasărea, Principii de muzica  bisericească-orientală 
(psaltică), Tipogr.Cartilor Bisericeşti, Bucuresti, 1936, p.31 ş.u. 


180 


curs melodic, cu un sistem original de cadente, cu o 
diastematică şi o ritmie distinctă, cu un fond expresiv 
propriu etc. - conferă noţiunii un sens teoretico-estetic 
concret şi deplin ce nu suportă ambiguităţi““!. 

„Studiul modurilor constituie, în consecinţă, 
cercetarea axiologică fundamentală a muzicii bizantine, 
calea prin care se pot cunoaşte particularitatile 
structurale ale limbajului sau artistic, mijlocul principal 
de a înţelege şi pătrunde sensurile sale expresive“. 

Una dintre contribuţiile originale ale lui Ion 
Popescu-Pasărea la „studiul structurii (modale) a muzicii 
psaltice din veacul XIX-XX (de origine bizantină, în 
linie directă - n.n.) este problema formulelor de cadente, 
care condiţionează hotărâtor, alături de scara glasului şi 
de tact - papadic, stihiraric şi irmologic - stilul 
cântărilor, largind accepțiunea ideii de mod“*”. 


c) Notaţia şi aspectul intonational 


Ion Popescu-Pasărea a insistat pentru păstrarea 
notatiei bizantine, în fata presiunilor în direcţia înlocuirii 
ei cu notația liniară occidentală: „o transcriere a 
cântărilor psaltice ar însemna desigur o alterare 
regretabilă“”. 

Aşa cum s-a remarcat”, notația muzicală 
bizantină este un sistem ce priveşte relația între sunete, 
în timp ce notația occidentală este mai mult pozifiona/d. 


In cazul acesteia din urmă, „poziţia“ fixă în cadrul 


ssVictor Giuleanu, op.cit., p.22. 

Ibidem, p.21. 

Diac.Drd.lon Bostenaru, stud.cit., p.733. 

“Ton Popescu-Pasarea, Muzica Bisericească, art. în Prof.Nitulescu, 
Muzica bisericească de azi (Cartea sindicatului artiştilor instrumentisti 
din România), Bucuresti, 1939, p.602. 

Dimitrie Cuclin, Le role du chant grégorien dans le passé jusqu’à nos 
jours et du chant bytantin dans l’avenir, Bucuresti, 1936; Victor 
Giuleanu, op.cit., p.84 (cap.VIII: „Semiografia muzicală bizantină - 
Consideratiuni generale). 


181 


frecvenţelor sonore a devenit posibilă datorită 
obiectivărilor acustice şi stabilirii unui etalon 
instrumental - tehnic, material. 

Un eventual ethos al înălţimii absolute este 
astfel înlăturat de norma „exterioară“ a frecvenţei 
abstracte, determinate instrumental. Însă această 
instaurare a instrumentalismului frecvential nu s-a facut 
nici în Apus fără abateri şi compromisuri - şi se pot 
vedea, în sensul acesta, numeroasele sisteme 
netemperate, propuse până la sistemul temperat de 
astăzi, (încă) discutabil din punct de vedere artistic, 
melodic...*” 

Notatia pozitionala occidentală şi avatarurile 
evoluţiei sale istorice - între altele, şi grafic vorbind - 
sunt strâns legate, prin urmare, de destinul introducerii 
şi dezvoltării instrumentelor muzicale; ea are un caracter 
instrumental. 

Dimpotrivă, notația bizantină - având un 
caracter relational - „notează“ relaţia de înălţime între 
sunete. Nu interesează fixarea unui standard absolut al 
inatimilor, lăsându-se libertate în alegerea înălţimii 
considerate potrivită celor cântate şi posibilităţilor vocii 
respective. Prin „relativitatea“ ei fata de vocea 
omenească, notația de tip bizantin (-psaltic) are un 
caracter vocal, deci neinstrumental - mai „uman“, în 
general. 

Norma „relativă“ este omul, cu lăuntrul său, iar 
o indicație ca aceea de rostire a ecfoniselor „cu voce mai 
înaltă“ are inevitabil şi trimiteri la un ethos al 
înălțimilor. 

Pretentia de a transpune ,,viul“ muzicii în 
„litera“ notelor este mai puţin absolută - rolul (doar) 
mnemotehnic al notatiei muzicale este înţeles mai larg. 
Se acordă o mai mare importanţă transmiterii orale, de 
tradiţie, decât celei (pur) „cărturăreşti“. 


“Dem Urmă, op.cit., p.452, 505-507. 

Şi această libertate de mişcare în planul 
frecvenţelor absolute se extinde şi pe plan sntonaftional, 
în cadrul modurilor (ehurilor) acelaşi semn putând să 
însemne un ton sau un semiton, de diferite mărimi, în 
funcţie de glasul „pe rol“ în acel moment. Mai mult încă, 
este deschisă calea subtilelor alunecări şi modulări 
microtonale, a căror importanţă în fixarea unui specific 
„psaltic“ a fost de atâtea ori remarcată - de asemenea 
neobiectivate instrumental şi posibil a fi transmise doar 
„după ureche“, într-o tradiţie vie, orală, vocală, „faţă 
către fata“ - şi care daca, pe de o parte, fac deliciile 
unei armonii modale subtile şi complexe, având la bază 
realatia cu isonul“*, pe de altă parte, nu permit o tratare 
armonică clasică (occidentală), încorsetată acustic*%, 
decât sacrificându-le. 

„Muzica bizantină (...) define organic, în trupul 
său, microtoniile. Nedezvoltându-se în forme armonice 
şi polifonice proprii, valenţele expresive ale acestei arte 
au crescut - ca o compensație - în planurile şi substanţa 
melodică - unde îşi duc viaţa lor şi microtoniile. Într- 
adevăr, partea originală a diastematicii (a „intervalicii“ - 
n.n.) bizantine - în speţă a melodicii sale - constă, 
printre altele, în aceea că utilizează - în afara 
intervalelor obişnuite muzicii apusene - şi intervale mai 
mici decât semitonul (microtoniile) (...) (care) la noi au 
găsit un teren propice printr-un proces de interferare 
permanentă cu propria noastră creaţie folclorică, ce 
cultivă - după cum se ştie - într-o formă elevată 
microtoniile (...). Este greu să se determine cu precizie 
mărimea acustică a acestor microtonii - uneori sunt de 
mărimi nemăsurabile (...). Ele trebuie acceptate ca atare 
(...), venind firesc din practica artistică vie, concretă 
(Suny, 


Victor Giuleanu, op.cit., p.154. 
Dem Urmă, op.cit., p.505. 
Victor Giuleanu, op.cit., p.32-34 (,,Microtoniile in muzica bizantină“). 

Aici se află şi una dintre explicaţiile 
posibilității limitate de transcriere a muzicii psaltice, din 
notația bizantină in cea liniară - susţinută de Ion 
Popescu-Pasărea - posibilă, fără sacrificarea unor 
elemente esenţiale, doar în cazuri diatonice şi irmologice 
mai simple şi în unele situaţii „cromatice“ aproximative 
- şi atunci uzând la maximum de o toleranţă 
intonationala discutabilă. 

În prima prelegere pe care a ţinut-o la 
Academia de Muzica Religioasă, având ca titlu: 
„Problema transcrierii muzicii psaltice“, după ce face un 
istoric al problemei - amintindu-l chiar şi pe Anton Pann 
drept cunoscător al ei şi apoi pe toţi contemporanii săi şi 
poziţiile lor““” - el arată că „transcrierea muzicii psaltice 
se poate face, însă nu exact, acele nuanţe particulare 
exprimate în scrierea psaltică, ce formează însuşi stilul 
ei, nu se pot traduce exact în scrierea modernă, nu notele 
de amănunt, chiar dacă am introduce noi semne. Se pot 
transcrie totuşi bucăţi uşoare de muzică psaltică, în 
special cele irmologice, pentru popularizare, ca şi 
diferite fragmente de cântări care pot servi ca motive 
pentru compoziţii muzicale. (...) (Dar, totodată) este 
absolut necesar să se păstreze scrierea psaltică, fiindcă: 
1. este garanţia autenticităţii şi clasicităţii acestei muzici 
şi 2. numai astfel se poate cerceta şi verifica la origine 
cântarea psaltica, ce poate evolua şi, transcriind-o 
mereu, poate deveni chiar un hibrid fără valoare, faţă de 
progresele muzicale“**. 

Pe un plan mai adânc, se poate spune, în 
această privinţă, că muzica occidentală (cei ce o 
practică, de fapt) acordă o mai mare încredere 
obiectivărilor instrumentale - inevitabil exterioare 
omului - fie ele sonore sau grafice, în timp ce în muzica 


“Ton Popescu-Pasarea, Problema transcrierii muzicii psaltice, in 
„Cultura“, XXV (1936), nr.9-11, p.19, col.II; v.şi Arhid.Lect.Drd.Ioan 
Popescu, op.cit., p.18. 

Ibidem, loc.cit. 

psaltică se crede în constantele creaturale - şi de ce nu, 
duhovniceşti, chiar harice - ale fiinţei umane şi ale 
comunităţii ecleziale, de-a lungul unei tradiţii istorice - 
dar nu numai istorice cât, mai ales, bisericeşti, deci şi 
dumnezeiesti, într-un cuvânt, pronunţat teandrice. 


B. Aspecte structurale „externe“ 


d) Cântărețul bisericesc şi cântarea în comun; 
uniformizarea cântării bisericeşti 


În prezent, de fapt în ultimele decenii, se poate 
considera ca de la sine înţeles faptul că, în Biserică, 
întreaga obşte poate şi chiar trebuie să participe la 
cântare, în comun”. Nu a fost însă totdeauna aşa. 
Raportul între cântărețul specializat în cântarea 
(„solistică“) de strană şi aportul întregii comunităţi la 
cântare nu a fost totdeauna bine lămurit, ba uneori s-a 
dat acestui raport o notă antagonică. A existat o perioadă 
în care cântarea în comun a fost considerată un „import“ 
protestant neavenit şi o altă perioadă în care, într-o 
extremă opusă, cântarea în comun apărea ca un „panaceu 
universal“, capabil să rezolve aproape automat toate 
problemele participării (şi implicării) mirenilor în 
Sfintele Slujbe” - având ca efect secundar şi lichidarea 
neînțelegerilor curente între preot şi cântăreţ (mai ales 
pe motive materiale)*', prin eventuala desființare a 
postului de cântăreţ, desființare care, în condiţiile 
cântării în comun a credincioşilor, apărea ca posibilă. 


Sfântul Niceta de Remesiana, Despre folosul cântării de psalmi, trad. 
de Stefan C.Alexe, în „Mitropolia Banatului“, (1971), nr.1-3, p.135-142; 
Magistr.Ştefan C.Alexe, stud.cit. 

“Pr.Prof.Dr.Ene Branişte, Temeiuri biblice şi tradiționale pentru 
cântarea în comun a credincioşilor, în „Studii Teologice“, seria II, VI 
(1954), nr.1-2, p.17-38. 

“Ton  Popescu-Pasărea, Pdtrimea cuvenită cântăreților sdtesti, in 
„Cultura“, III (1913), nr.8-9, p.90 ş.u.; idem, Cum sunt tratați cântăreții 
bisericeşti, XVII (1929), nr.2-3, p.15 ş.u. 

Ambele viziuni suferă de defectul unui 
reductionism comod - având, deci, o corespondenţă 
destul de aproximativă cu realitatea liturgică. Iar atunci 
când, în acţiunea de ridicare a stării cântăreților, Ion 
Popescu-Pasărea le dezvolta acestora conştiinţa 
importanţei funcţiei lor specifice (sau a „entității 
liturgice“ pe care o reprezentau)” şi, în acelaşi timp, 
milita pentru introducerea cântării în comun”, aceasta 
nu era expresia vreunei concepţii contradictorii, ci 
tocmai dovada înţelegerii situaţiei reale, izvorâtă dintr-o 
bogată experienţă concretă - de cântăreţ, dirijor de cor, 
pedagog etc. 

Este vorba, de fapt (şi spus la modul cel mai 
simplu), despre o  complementaritate necesară... 
Preotului, cu multele sale îndatoriri liturgice, îi mai 
rămâne destul de puţin timp pentru a organiza şi 
coordona cântarea credincioşilor, de multe ori simultană 
cu alte acte liturgice. Şi o coordonare spontană a unei 
comunităţi are loc în destul de rare cazuri... Apare astfel 
evidentă funcţia cântăreţului specializat, deloc uşoară, al 
cărui statut „diaconal“ (s-a vorbit chiar de „hirotesia 
cântăreților“) poate fi precizat clar: ferment al 
comunităţii şi ajutor al preotului, unul dintre cei mai 
apropiaţi colaboratori ai săi, mai ales în timpul slujbelor, 
reprezentant permanent al comunităţii, când aceasta este 
mai puţin prezentă (să ne gândim la Vecernie, Utrenie 
etc.), îndrumător tipiconal pentru ceilalţi credincioşi şi 
astfel, deci, păstrător de tradiţie, creator inspirat, tot în 
numele comunității, în acele momente în care 
comunitatea eclezială participă ascultându-l şi eventual 
învățând, preluând, din cântările sale. Pentru că se poate 


dem, Scopul nostru, în „Cultura“, I (1911), p.l ş.u. 

Idem, Corurile bisericeşti la sate, în „Cultura“, XXV (1936), nr.9-11 
(număr omagial), p.32. 

“ldem, Hirotesia cântăreților, în „Cultura“, XXVI (1937), nr.3, p.25; 
idem, Cuvântarea D-lui Senator Ion Popescu-Pasărea - la legea de 
organizare şi unificare a Bisericii Ortodoxe (ţinută în Senat la 24 martie 
1925), în „Cultura“, XXV (1936), nr.9-11 (număr omagial), p.18 ş.u. 

participa şi ascultând, aşa cum, la fel de bine, se poate 
cânta absent, automat, depersonalizat, „otova“, în comun 
(apropo de „remediul minune“ al „participării“ prin 
cântarea în comun). 

Dacă se face o deosebire între „„mădularele“ 
deosebite ale aceluiaşi „trup“ eclezial (I Cor.12), unele 
fiind secundare, dar totuşi importante într-o oarecare 
măsură pentru viaţa trupului, unul dintre acestea ar fi şi 
cântăreţul... Si ne mai putem gândi că şi ostirile 
îngereşti, care pururea laudă în ceruri pe Dumnezeu, au 
„întâistătători“, „voievozi“... 

Pe de altă parte, în timpul studiilor pregătitoare 
pentru slujirea preoțească, rămâne putin timp pentru o 
suficientă pregătire a candidaţilor şi în domeniul muzicii 
bisericeşti - ca să nu mai vorbim de necesitatea prezenţei 
şi a unui minim talent muzical, „dar“, ce poate lipsi, fără 
ca aceasta să impieteze în mod hotărâtor asupra vocației 
preotesti. 

Pentru a-i învăţa pe alţii să cânte, a fi 
„animator“ în cântarea bisericească, sunt necesare o 
serie de cunoştinţe şi deprinderi practice, pentru 
dobândirea cărora trebuie timp şi oarecare calităţi 
înnăscute... Şi, in ultimă instanţă, trebuie ca cineva să 
știe, să aibă conştiinţa clară, ca şi o preocupare dăruită, 
şi în privinţa cântării bisericeşti. Funcţia de cântăreţ nu 
este o funcţie artificială - şi istoria Bisericii a dovedit-o 
- ea fiind menţinută de-a lungul a aproape două milenii, 
dar această funcţie trebuie înţeleasă şi în legătură 
organică cu cântarea în comun şi cu rosturile liturgice 
ale acesteia, ca şi în sensul conducerii de către cântăreţi 
„a executării cântării credincioşilor, în calitate de 
specialişti sau cunoscători ai tehnicii muzicale a 
timpului“? 

Unul dintre idealurile lui Ion Popescu-Pasărea 
era ca „în fiecare sat să fiinteze cate un cor religios- 


*SPr.Prof.Dr.Ene Branişte, op.cit., p.33. 

popular, (...) condus de cântăreţul de strană““*, deoarece 
„cântăreții canonici ai Sinodului de la Laodiceea (anul 
364-365) nu înseamnă interzicerea cântării în comun a 
credincioşilor“? şi „astăzi cântarea corală în comun (a 
credincioşilor) se prezintă ca o cerinţă (imperioasă) 
impusă oricărei biserici“"*. 

O condiţie absolut necesară pentru a împlini această 
cerinţă o constituie bunele relaţii ce trebuie să existe între preot 
şi cântăreţ, relaţii bazate pe iubire, care este temelia 
comunităţii ecleziale: „Dumnezeu este iubire“ (In.4,8). Ion 
Popescu-Pasărea a luptat mereu pentru buna înţelegere între 
preoţi şi cântăreţi. „Dorinţa lui arzătoare (a lui Ion Popescu- 
Pasărea - n.n.) este să vă dea ajutoare demne de serviciul 
altarului, oameni destoinici şi conştiincioşi ai misiunii lor (...). 
Fiţi siguri, venerati părinţi, ca d-l Popescu-Pasărea este un om 
sincer (...)“ spune un ucenic şi urmaş al său"”. 

x 

Tot în legătură cu condiția şi pregătirea 
muzicală (profesională a) cântărețului bisericesc, exista 
în vremea aceea şi prejudecata conform căreia „în 
psaltichie nu se pot găsi doi cântăreți care să execute la 
fel aceeaşi cântare bisericească“, adică se punea 
problema uniformizării cântării bisericeşti, în vederea 
împlinirii dezideratului cântării în comun. 

Ion Popescu-Pasărea, după ce indică muzica 
bisericească tradițională drept „singura muzica 
religioasă care ar corespunde acestui scop“ şi că este 


“Marin I.Predescu, Președintele Asociaţiei noastre Generale a fost 
pensionat, în“ Cultura“, XXV (1936), nr.9-11 (număr omagial), p.2, 
col.II. 

“Ton Popescu-Pasarea, Corurile bisericești la sate..., loc.cit. (p.32). 
*%Jbidem. 

“Dascalul Marin, Preoţii si D-I Pasărea, în „Cultura“, IV (1914), nr.1-2, 
p.8; şi în „Cultura“, XXV (1936), nr.9-11 (număr omagial), p.20, col I- 
II. 

Arhid.Lect.Drd.Ioan Popescu, op.cit., p.6-7, apud Icon.Gr.Costea, 
art.cit., p.4, col II - p.5, col.I. 

“Ton Popescu-Pasarea, Cântările Sfintei Liturghii, Bucuresti, 1936 
(prefaţă), cf.Paraschiv Florian, op.cit., p.39. 

„O necesitate şi religioasă şi naţională să se poată ajunge 
la o uniformitate de cântare bisericească“? 
„popularizarea gi uniformizarea cântării în Biserica 
Română înlesnind, şi pe această cale, unificarea 
sufletească a  românilor“** arată că „această 
uniformizare a cântării bisericeşti va face ca toți 
românii să aibe un limbaj bisericesc comun, precum este 
şi graiul zilnic. Tot prin aceasta se va opera şi o 
puternică atracție către Biserică, căci creştinul, luând 
parte activă la cultul divin, nu va mai fi un simplu 
spectator, ca până acum“. „Va ajunge astfel să cânte în 
Biserică tatăl cu fiul, mama cu fiica, bătrâni şi tineri, 
femei şi copii, cum cântau primii creştini“*”. 

De asemenea, între motivele uniformizării este 
şi acela că „muzica bisericească este naţională, pentru că 
ea în decursul veacurilor s-a identificat cu gustul şi 
sentimentul religios al românilor“. 

Ion Popescu-Pasarea a avut în vedere şi pe 
cântăreții de dincolo de Carpaţi, pe cei din Ardeal, ca şi 
pe cei din Banat, în acţiunea de uniformizare şi unificare 
a cântării bisericeşti în Biserica Ortodoxă Română de 
după Marea Unire de la 1918. 

Instrumente de promovare a ideii uniformizării 
cântării au fost şi Congresele Generale ale cântăreților. 
Cel de la Braşov, din 29 septembrie 1927, ţinut cu 
binecuvântarea Mitropolitului Nicolae Balan, a 
intenţionat „stabilirea unor legături cu cântăreții din 


Jdem (Ion Popescu-Pasărea), Starea cântării bisericeşti în România, în 
„Cultura“, XXV (1936), nr.1-2, p.3. 

“Idem, Cântările Sfintei Liturghii, Tipografia cărţilor bisericeşti, 
Bucuresti, 1934, p.2 (Precuvântare). 

“dem, Cântările Sfintei Liturghii, Bucuresti, 1936 (prefaţă), 
cf.Paraschiv Florian, op.cit., p.39. 

Ibidem. 

“Joan N.Dobre, Concertul cântăreților bisericeşti, în „Cultura“, I (1911), 
nr.l1, p.230-232; reprodus în „Cultura“, XXV (1936), nr.9-11 (număr 
omagial), p.30. 

Ardeal şi un impuls al muzicii bisericeşti de aici“, iar 


cel de la Sibiu, din 23-24 august 1928, „a putea lua 
contact cu fraţii cântăreţi din Ardeal şi (...) a face 
cuvenita propaganda pentru unificarea cântării in 
Biserica Romana“. 

Constient că între cauzele decăderii cântării de 
strană se numără şi lipsa de unitate a execuţiei - datorită 
unei interpretări neuniforme a notatiei - ca şi lipsa unui 
repertoriu bisericesc uniform, accesibil şi cuprinzător, el 
nu s-a mulţumit să râmână la declaraţii de intenţii, ci a 
activat în sensul înlăturării acestor neajunsuri, atât prin 
întocmirea „unui teoreticon („Principii de muzică 
bisericească-orientală“ - n.n.), care are meritul de a fi 
unificat, cel puţin în parte, diferitele cunoştinţe asupra 
interpretării semnelor de psaltichie“*’, cât şi prin 
tipărirea a „o serie întreagă de manuale de învăţământul 
muzichiei, de colecţii muzicale“““ (a se vedea şi 
Cap.I1,2;D). 

Şi in alte numeroase ocazii el a insistat pentru 
uniformizare: la Congresul ţinut la Bucureşti, în 2-3 
septembrie 1926, roagă pe „toţi fraţii cântăreţi 
bisericeşti, a pregăti Te Deum-ul, Liturghia la două voci 
(...), în vederea asigurării unei uniformitati în cântarea 
comună a slujbelor ce se vor oficia cu acest prilej“. 
„Tot în vederea uniformizării cântării bisericeşti, 
distribuia gratuit unor asociaţii filiale, cărţile sale 
tipărite, precum tot cu acelaşi scop ţinea cursurile de 


îndrumare muzicală cu cântăreții în fiecare vară“. 


Congresul al IX-lea de la Braşov, în „Cultura“, XV (1927), nr.9-10, 
p.69, cf.loan Popescu, op.cit., p.18. 

“Congresul nostru, în „Cultura“, XVI (1928), nr.6-7, p.2, cf.loan 
Popescu, op.cit., p.18. 

“George Breazul, stud.cit., p.10, col.II. 

Congresul al VIII-lea, in „Cultura“, XV (1926), nr.6-7, p.3, cf. Ioan 
Popescu, op.cit., p.18. 

*Toan Popescu, op.cit., p.idem (18). 

“Ibidem. 

A şi obţinut unele rezultate notabile: Grigore 
Costea, urmaşul său la Catedra de Muzică bisericească 
de la Seminarul „Central“, menţionează, referitor la o 
Liturghie la care cânta corul elevilor condus de 
profesorul lor, Ion Popescu-Pasărea: „lată că aici erau 
zeci de voci care cântau la fel acelaşi axion pe note 
psaltice. Deci putea să existe şi pentru o astfel de 
cântare o uniformitate în predare şi în executie“*”. 

Interesantă este şi atitudinea plină de tact, fără 
nuanţe autoritare, pe care a adoptat-o Ion Popescu- 
Pasărea pentru impunerea adevărurilor susţinute. A 
permis publicarea în revista condusă de el şi a unor 
opinii contrare, spre exemplu în privinţa cântării în 
comun’ - discuţiile deschise, principiale, ducând la 
rezultate mai durabile, mai bine fundamentate. 


e) Funcţiile liturgice ale cântării bisericeşti 
ŞI „concertul“ 


Cu ocazia Congresului General al cântăreților 
bisericeşti din 1911, a avut loc la Ateneul Român din 
Bucureşti şi un concert susţinut de corala reunită a 


cântăreților, care a stârnit aprecieri favorabile” - in 
timp, iniţiativa a fost continuată’, extinzându-se şi în 


provincie”. 

Într-adevăr, cântarea bisericească poate 
constitui conținutul unor concerte, mai ales dacă se are 
în vedere un rol misionar „extern“, pe care ea îl poate 
îndeplini. Acesta este legat, la rândul său, de rolul 


*Slcon.Gr.Costea, art.cit., p.5, col.l. 

“Ştefan Felea, Cântarea în comun, în „Cultura“, XXVII (1938), nr.4-5, 
p.37-39. 

loan N.Dobre, art.cit. 

eV, Concertul bisericesc-national al Societăţii ,,Macarie“-Bucuresti, în 
„Cultura“, IV (1914), nr.4, p.52. 

“Concertele de vară ale cântăreților bisericeşti din [ară (ţinute la 
Râmnicu-Vâlcea), în „Cultura“, XXV (1936), nr.7-8,p.113-126. 

social”, ca şi de cel educativ-artistic””, al cântăreților 
bisericeşti, care timp de secole au fost „artiştii satelor“*” 
pentru milioane de ţărani români - în timp ce opera sau 
concertul abia se adresau unei minorităţi (de câteva mii 
de persoane), a unei elite urbane moderne“. 

Desfăşurarea unei „misiuni“ între pereţii şi în 
cadrele organizatorice ale instituţiilor cultural-muzicale 
laice trebuie însă bine cumpănită, pentru a se ţine în frâu 
influenţa unui „spirit profan în cântarea bisericească“, ce 
se poate manifesta nu doar la nivelul structurilor 
componistice'”, ci şi în interpretarea şi receptarea, 
trăirea cântării liturgice”. 

„Toate îmi sunt îngăduite, dar nu toate îmi sunt 
de folos“ (I Cor.6,12). Aşa încât, oricare ar fi menirile 
concertului public, locul cântării bisericeşti este, în 
primul rând, în Biserică, în cadrul Slujbelor divine, unde 
îndeplineşte funcţii liturgice bine determinate: ea este 
înainte mergătoare Harului, ajută rugăciunea, are un rol 
estetic, pedagogic (catehetic), comunitar, duhovnicesc 
etc.” „Ea trebuie să exprime, aşa cum a exprimat în 
toată istoria Bisericii, sentimentul evlaviei şi nevoia 
credincioşilor de a-şi exterioriza credinţa religioasă”. 

Chiar termenul de „psaltichie“, mai puţin 
agreat de o muzicologie laică, indică un specific 
bisericesc“, trimițând, prin rădăcina sa etimologică, 


“Ion Popescu-Pasărea, Circulară către toți cântăreții bisericeşti, în 
„Cultura“, XX (1933), nr.1, p.2. 

Expozeul I.P.Sf.Patriarh Miron în Senat: Rolul educativ-artistic al 
cântăreților bisericeşti, în „Cultura“, XXIII (1936), nr.3-4, p.67-69. 
*%Jbidem. 

“ibidem. 

Ilon Popescu-Pasărea, Spiritul profan în cântarea corală românească (pe 
marginea articolului cu acelaşti titlu, semnat de Pr.I.D.Petrescu, in 
revista „Predania“, nr.10-11/1937), în „Cultura“, XXVI (1937), nr.10-11, 
p.95. 

Ibidem, p.96. 

“Gheorghe Soima, Functiunile muzicii liturgice, Sibiu, 1945, p.45 ş.u. 
*slon Popescu-Pasărea, Corurile bisericești la sate, în „Cultura“, XXV 
(1936), nr.9-11 (număr omagial), p.32. 

Victor Giuleanu, op.cit., p.24-27. 

spre una din cele mai vechi şi venerabile rădăcini 
istorice ale sale şi anume cântarea „psalmilor“ (care s-au 
numărat printre primele cântări adoptate în Biserica 
primară). 

De fapt, Biserica este şi „sala de concert“ a 
condiţiei originare a muzicii bisericeşti, locul unde 
specializările de tipul „artişti activi-ascultători pasivi“ 
nu-şi au locul, iar deosebirile, departe de a fi 
„despărţitoare“, sunt semnul bogăției unităţii in 
diversitate... „Nu mai este iudeu şi elin“ (Gal.3,28) s-ar 
putea parafraza: toţi sunt în Biserică „cu o inimă şi un 
glas“, toţi participa... 

În Biserică „concertul“ îşi depăşeşte condiţia, 
devenind şi fiind „Liturghie“; şi dacă se putea vorbi 
cândva despre o „muzică a sferelor““”, ce implica tot 
universul, acum putem vorbi despre o „Liturghie 
cosmică“, ce priveşte întreaga fire creata*™. 

„Concertul (religios)“ în Biserică sau în afara 
ei reprezintă o extremă estetizantă; altă extremă, apărută 
şi ca o reacţie la cea dintâi, este cea „ascetistă“, de 
scoatere a muzicii din Biserică, cerută sub motive uneori 
contradictorii - fie de evlavie, ca în vremurile mai de 
început ale creştinismului'*, fie din raţiuni moderniste, 
de scurtare a slujbelor şi diminuare a rolului cântării 
bisericeşti, ca în vremurile mai apropiate”. 

Dar disprețul pentru aspectul (considerat 
“secundar“) de cântare a rugăciunii poate fi şi unul 
dintre semnele pierderii sentimentului dimensiunii reale 
a duhovnicescului şi al „ascunderii“ în spatele unui 


Colectiv, Dicționar de termeni muzicali, Edit. ştiinţifică şi 
enciclopedică, Bucureşti, 1984, p.38. 

8 Filocalia, vol.I, Sibiu, 1948, p.V („Cuvânt înainte“ de 
Pr.Prof.Dr.Dumitru Stăniloae), apud Hans Urs von Balthasar, Kosmische 
Liturghie, Freiburg in Breisgau, 1941. 

“Sfântul Niceta de Remesiana, op.cit., p.135 ş.u. 

“Ton Popescu-Pasărea, Ce-i trebuie cântării bisericeşti (despre 
Cuvântarea I.P.S.Patriarh Miron la deschiderea cursurilor Academiei de 
Muzică Religioasă), în „Cultura“, XXVII (1938), nr.9-10, p.67 ş.u. 

verbalism speculativ sau sentimentaloid, ce mimează 
duhovnicescul. Cântarea este uneori o probă a întrupării 
în faptă a vieţii duhovniceşti adevărate. În ea mărturisim 
şi se arată (vrând-nevrând) ceea ce este în inima noastră. 
Şi astfel, o „voce“ strălucitoare de opera se poate 
dezvălui mai săracă decât vocea curată a unui copil sau 
cea slăbită a unui bătrân. 

Criteriile de apreciere în cazul acesta (al 
cântării bisericeşti) sunt mai puţin muzicologice - sau de 
tehnică vocală - cât duhovniceşti şi ecleziologice... 
Deoarece cântarea bisericească este nu numai „muzică“ 
ci, mai ales, cu mult mai mult. 


f) Compoziţie, creaţie, inspiraţie; 
tradiţie şi libertate 


Viziunea asupra creaţiei muzicale, 
componistice, are şi ea note specifice în cântarea 
bisericească. Constiinta că toate sunt daruri ale Duhului 
Sfânt (meritul personal având alte semnificaţii decât la 
„creatorul artistic“ laic*!) face ca pretenţia „drepturilor 
de autor“ să fie aproape inexistentă şi acuzaţiile de 
plagiat să pară ridicole (atunci când au existat - de 
exemplu, în cazul lui Ştefanache Popescu)'”... 

„Duhul face viu“ (II Cor.3,6), dă viaţă; cele 
fixate în scris, „în literă“ (a se vedea Cap.II,A,c), se 
poate să aibă nevoie de schimbări, de adaptări, de 
îmbunătăţiri - de evoluţie şi dinamism (ca orice fiinţă 
vie) - şi de aceea, psaltii fiecărei generaţii nu s-au sfiit 
să facă modificările cuvenite în scrierile muzicale ale 
înaintaşilor lor, fără să aibă sentimentul că ar săvârşi 


"Idem, Compoziții şi compozitori de muzică bisericească, XXVI (1937), 
nr.4, p.38 ş.u. 

“Idem, Procesul plagierii Anastasimatarului lui Ștefanache Popescu, în 
„Cultura“, III (1913), nr.2-3, p.22 ş$.u.; Idem, Procesul 
Anastasimatarului de Ştefan Popescu, în „Cultura“, IV (1915), nr.4, 
p.37-41 şi nr.7-8, p.69-71. 

vreun sacrilegiu. Aşa şi Ion Popescu-Pasarea a 
simplificat, acolo unde linia melodica era prea 
„gorgonată“, a schimbat, a potrivit prozodia - „ştia sa 
despartă ceea ce este rugină de ceea ce este firul vechi 
bizantin“ - dovedind mereu „cunoaşterea temeinică şi 
sigură care prezidează la simplificarea, înnoirea, 
românirea şi simplificarea vechilor concepții de 
compoziţie muzicală bisericeasca“*”. 

Astfel încât, patrimoniul muzical al Bisericii 
nu este un muzeu de partituri prăfuite sau un panteon de 
genii idolatrizate, ci o creaţie vie, continuă, rezultatul 
straduintelor şi comuniunii atâtor generaţii de cântăreţi, 
cărora călăuză şi ajutor le-a fost întotdeauna inspiraţia 
Harului Duhului Sfânt. Fiindcă, după cum arată Sfântul 
Dionisie Pseudo-Areopagitul, „imnele şi cântările 
Bisericii nu sunt decât reflexul muzicii cereşti, făcut 
auzibil urechilor omeneşti. (...) profeţii şi sfinţii, care 
percep un slab ecou în imnele cereşti (...) le pot apoi 
transmite muzicienilor inspirați, adică celor ce scriu 
imne. Muzicianul primeşte deci imnele cântate în cer şi 
le transmite pe pământ, astfel ca ele să devină 
perceptibile urechilor omeneşti“. Chiar specificul, 
„stilul“ bisericesc îşi are temeiul in Revelaţie, fapt 
consemnat în cuprinsul unui canon (Canonul 75 al 
Sinodului al VI-lea Ecumenic) referitor la cântarea 
bisericească: „Căci cuvântul sfânt a învăţat pe fii lui 


Israel să fie cucernici (III Moisi 15,31)°*”. 


“Ştefan Berechet, Un profesor model, în „Cultura“, XXX (1941), nr. 1- 
2, p.363-365, cf.Paraschiv Florian, op.cit., p.9. 

George Breazul, Jon Popescu-Pasărea, in „Gândirea“, XXII (1943), 
nr.5, p.284, cf.Panait I.Dumitru, op.cit, p.69. 

“După rezumatul la Sfântul Dionisie Pseudo-Areopagitul, Despre 
Ierarhia cerească, al lui Egon Wellesz, în studiul sau din Encyclopedie 
de la Pléiade, Histoire de la Musique, I, cf.Encyclopedie des musiques 
sacrées, vol.II, Paris, 1969, p.135 (art.lui Vladimir Fedorov, En guise 
d 'introduction). 

“*Dr.Nicodim Milas,  Canoanele Bisericii Ortodoxe însoţite de 
comentarii, vol.l, partea II, trad. de Uros Kovincici şi Dr.Nicolae 
Popovici, Arad, 1931, p.452-454. 

Pe un plan mai concret, ceva din emulatia şi azi 
prezentă în cântarea bisericească ortodoxă se poate 
vedea în „cântatul practic“ (sau „aplicat“), caracteristic 
psaltichiei, în care „improvizaţia - procedeu componistic 
fundamental în cântarea bizantină (...) pleacă de la 
tiparele tradiţionale (fixare de tradiție şi cu evlavie 
păstrate - n.n.) ale cântării, cu scopul de a li se aduce un 
spor de expresie personală, inventivă““”, modalitate pe 
care şi lon Popescu-Pasărea, ca şi cântăreţ bisericesc, a 
avut desigur ocazia să o cultive şi să o propună creator 
elevilor săi şi tuturor celor care l-au ascultat. 

În cântarea bisericească „se improvizează - în 
special - în genurile mai libere, cum este cântarea 
papadică, dar există destul loc pentru improvizație şi în 
cântările stihirarice, ba chiar şi în cele irmologice, deşi 
aceste din urmă sunt mai restrictive pe plan structural 
(...). Cu toată libertatea ce ar presupune-o procedeul 
improvizatoric, în muzica bizantină el se desfăşoară pe 
un cadru modal precis (s.n.) - adică respectă formulele 
cadentiale si finalele unui mod oarecare (...). 
Improvizatia apare uneori (...) pe fondul unui singur mod 
(mono-modală), în care caz posibilităţile aplicării 
procedeului sunt mai restrânse, dar acestea se lărgesc 
considerabil prin mijlocirea modulatiei în alte zone 
modale (...). (...) cântările papadice (...) constituie 
modele ale resurselor improvizatorice nesfârşite de care 
au dat dovadă compozitorii bizantini ai tuturor 
timpurilor, ale talentului lor de a inventa şi crea - într-o 
euforie fără egal - linii melodice variate şi complexe 
(...), definind ceea ce se recunoaşte îndeobşte a fi muzica 
bizantină, artă melodică prin excelenta“*”. 

Pe linia, aşadar, a unui echilibru exact între 


„tradiţie gi libertate“, caracteristic Ortodoxiei", se 


"Victor Giuleanu, op.cit., p.144. 

Ibidem, p.144 ş.u. 

*Î P.S.Mitropolit Dr.Antonie Plămădeală, Tradiție şi libertate în 
spiritualitatea ortodoxã, Sibiu, 1983. 


196 


înscriu şi „compoziţiile sale (ale lui Ion Popescu-Pasărea 
- n.n.) de reinviorare a sentimentului religios şi a 


tradiţiei psaltichiei““%, care evită „mirajul cântărilor 


noi“! cu orice pret, ce „ar fi o pretenţie ridiculă şi 


periculoasă“? şi, fără a se constitui într-o opera 
componistică voluminoasă de sine stătătoare, dă o pildă 
de smerenie a încadrării, ca „piatră vie“ (I Petru 2,5), în 


milenarul edificiu al cântării bisericeşti. 


g) Alte aspecte ale cântării bisericeşti: 
evoluţia istorică şi relaţia cu folclorul 


Cele expuse în subcapitolul precedent explică 
şi aprecierile - competente şi atestate de trecerea 
timpului - ale lui Ion Popescu-Pasărea asupra evoluţiilor, 
contemporane lui, ale cântării bisericeşti la noi. 

Am văzut (Cap.II,l,A,a) că, răspunzând 
tendinţelor de înnoire a procedeelor componistice, el este 
unul dintre iniţiatorii noii sinteze în muzica bisericească 
românească, între psaltichie şi spiritul armonico- 
polifonic apusean, modern“. 

Ion Popescu-Pasărea constată totodată că „în 
repertoriul actual al muzicii bisericeşti corale se găsesc 
arii zvăpăiate şi fără nici o coeziune logică între ele, 
melodii de polcă, valsuri, marşuri (...), sub care se 
găsesc aşternute cu nesocotintd texte religioase“, dar 
observă şi tendinţele pozitive din creaţia unor tineri 
compozitori (la vremea aceea) ca N.Lungu, Gh.Cucu, 
I.D.Chirescu ş.a. care, cunoscând temeinic muzica 
bisericească, „ştiu să discearnă părţile esenţiale ale 


“George Breazul, Jon Popescu-Pasărea, în „Cultura“, XXV (1936), nr.9- 
11 (număr omagial), p.9, col.l. 

silon  Popescu-Pasărea, Compoziții şi compozitori de muzica 
bisericească, în „Cultura“, XXVI (1937), nr.4, p.38 ş.u. 

3° Tbhidem. 

“George Breazul, stud.cit., p.10, col.II. 

“Jon Popescu-Pasarea, Liturghia corală in stil bizantin, in „Cultura“, 
XIX (1930), nr.3, p.7 ş.u., cf.Panait I.Dumitru, op.cit., p.25 ş.u. 

psaltichiei, pe care le-au păstrat nealterate în lucrările 
lor şi nu le-au înecat în armonii savante, oricât de 
pompoase ar părea ele unora“. 

Şi asupra devenirii istorice în ansamblu a 
cântării bisericeşti româneşti lon Popescu-Pasărea a 
avut, în general, o viziune corectă: „cântarea noastră 
bisericească merge pe drumul evoluţiei către genul 
muzical naţional-românesc. Această evoluţie se operează 
în mod lent şi independent de voinţa noastră, păstrând 
însă fondul psaltic original, de care nu se îndepărtează şi 
pe care brodează ca pe o canava, geniul muzical 
românesc. Să veghem cu atenţie ca această evoluție să 
nu degenereze în reformă (s.n.) căci oricât de inteligentă 
ar fi reforma, ea ar produce o ruptură cu trecutul, 
pierzând fondul original. Şi dacă suntem datori a păstra 
toate produsele trecutului nostru românesc, evident 
trebuie să păstrăm şi această comoară a Bisericii care 
este cântarea psaltică tradiţională, lăsând drum liber 
evoluţiei lente şi naturale, care utilizând geniul muzical 
românesc, ne poate crea, într-un timp dat, o cântare 
specific românească, care însă să păstreze legătura cu 
Orientul ortodox, de care ne leagă tot trecutul Bisericii 
şi neamului nostru“. 

Totuşi, stadiul de atunci al cercetărilor 
muzicologice şi bizantinologice a determinat şi o serie 
de aprecieri eronate. Spre exemplu, a vorbi despre unele 
influenţe slave în cântarea religioasă a românilor din 
secolele imediat următoare anului 1000 pare astăzi mai 
mult o simplă supozitie, cu puţine şanse de 
confirmare... 


> Ibidem. 

*Tdem, Evoluţia cântării psaltice în Biserica Ortodoxă Română, în 
„Cultura“, XXIX (1940), nr.3, p.21-23; nr.7-10, p.75 ş.u.; XXX (1941), 
nr.1-2, p.8 (citatul este luat din acest ultim număr). 

Idem, Muzica bisericească, art. în Prof.P.Nitulescu, op.cit., p.600; 
Prof.Dr.Gh.Ciobanu, Limbile de cult la români în lumina manuscriselor 
muzicale, in „Mitropolia Banatului“, 1981, nr.7-8; Diac.Prof.Marin 
Velea, Scoala muzicală de la Putna in context general românesc şi 

x 

În ceea ce priveşte relația cântării bisericeşti 
cu folclorul muzical al poporului român, Ion Popescu- 
Pasărea a dat, de asemenea, dovadă de clarviziune, 
relevând influenţa lor reciprocă’. El a arătat, pe de o 
parte, că strângerea şi păstrarea acelora dintre creațiile 
populare ce sunt strâns legate de sentimentul religios (în 
special colindele)? - „aceste cântări din afară de 
biserică, ce constituiesc mărturia cea mai temeinică 
despre puterea sentimentului religios la romani (...), O 
comoară neprețuită - se impune ca o datorie sfântă“. 
lar pe de altă parte, insistă şi pentru valorificarea 
creației folclorice, prin studii, culegeri, armonizări etc. 
Chiar el a transpus pe notație psaltică - pentru a fi mai 
accesibile preoților şi cântăreților - şi a publicat colinde 
(„Sus boieri, nu mai dormiti“, „Trei crai“, „Steaua“, 
„Iosif şi fraţii săi“ etc.) şi a armonizat cântece 
populare (,,Murgule“, „Unde-aud cucul“, „Cântă cucul 


sus pe fag“, „Grâu mărunt“ etc.)*”. 


x 


Şi alte aspecte (eventual mai speciale, tehnice) 
ale cântării bisericeşti ar putea fi abordate, dar din cele 
arătate până acum se poate deja vedea într-o măsură 
suficientă că aprecierile lui Ion Popescu-Pasărea asupra 
cântării bisericeşti (psaltice ) au fost cele ale Bisericii 
Ortodoxe - ale Traditiei autentice, chiar dacă înţeleasă 
într-un sens larg şi dinamic. 


balcanic - sec-XV-XVI, în „Biserica Ortodoxă Română“, CII (1984), 
nr.3-4, p.233, 235, 237. 

“Jon Popescu-Pasărea, Evoluția cântării psaltice in Biserica Ortodoxă 
Română..., loc.cit. 

*Tdem, Muzica datinilor, în „Cultura“, I (1911), nr.1, p.3-5. 

dem, Cântece de Crăciun, în „Cultura“, II (1912), nr.1, p.9-11. 

“Idem, Cucul în cântecele poporului, în „Cultura“, III (1913), nr.8-9, 
p.94-96, cf.Panait I.Dumitru, op.cit., p.75. 

“Idem, Cântece de Crăciun... 

“Panait I.Dumitru, op.cit., p.78. 

El credea într-o evoluţie a cântării bisericeşti, 
dar nu cu caracter de reformă - de al cărei pericol era, de 
altfel, conştient? - ci ca o devenire firească, în care 
influenţele populare şi spiritul timpului să-şi aducă o 
contribuţie organică, pozitivă, sănătoasă, în sensul 
Tradiţiei, iar nu contra el... 

De aceea, când interesul misionar (sau 
pastoral) a cerut-o, Ion Popescu-Pasărea a făcut apel şi 
la mijloace formale exterioare caracterelor tradiţionale 
ale  cântării bisericeşti, folosind cu măsură şi 
discernământ şi armonia-polifonia (în unele armonizări 
ale melodiilor psaltice), şi instrumentul (ca auxiliar în 
predare), şi notația liniară, atunci când aceasta din urmă 
a fost necesară pentru uşurarea înţelegerii în medii 
culturale (sau de învăţământ) care nu erau familiarizate 
cu scrierea muzicală bizantină (a se vedea Anexa /). 

Totul indica, la lon  Popescu-Pasărea, o 
adecvare sănătoasă a expresiei fiinţei muzicii bisericeşti 
la exigenţele timpului istoric... 


“Ton Popescu Pasărea, Evoluția cântării psaltice în Biserica Ortodoxă 
Română..., loc.cit. 

2. Cadrele şi mijloacele de cultivare şi promovare 
a cântării bisericeşti 


Este interesant de văzut, în continuare, care au 
fost mijloacele şi căile de realizare a scopurilor cântării 
bisericeşti, folosite de Ion Popescu-Pasărea - cele ce tin 
de activitatea sa de psalt, compozitor, dirijor, pedagog, 
animator şi organizator al cadrelor socio-profesionale ale 
cântării bisericeşti. 

Atunci cand vorbeam despre un anume 
integralism al concepţiei lui Ion Popescu-Pasărea asupra 
cântării bisericeşti, ne gândeam, între altele, şi la partea 
practică, organizatorică, privind cultivarea, propunerea 
şi răspândirea muzicii psaltice. 

Simpla informare şi difuzarea de tipărituri nu 
erau îndeajuns, era necesară şi formarea oamenilor care 
să „interpreteze“ autentic cele tipărite şi chiar de 
realizarea unei pregătiri aperceptive la nivelul întregii 
societăţi, pentru ca psaltichia să-şi găsească un loc în 
sufletele oamenilor. - Deja, prin aceste premize, indicăm 
spre câteva dintre domeniile de acţiune ale lui Ion 
Popescu-Pasărea. 

Multele sale iniţiative, enumerate în capitolul 
biografic (Cap.I), puteau da impresia unei imprastieri 
haotice în activităţi disparate. Se poate demonstra însă că 
ele răspundeau unor necesităţi reale şi că între ele există 
legături organice, ce ţin de o concepţie într-adevăr 
integrală şi unitară, imbratisand aspectele sociale, 
istorice, educaționale, culturale etc. ale cântării 
bisericeşti, în ansamblul lor. Toate formează ceea ce am 
numit în acest studiu „cadrele de cultivare şi promovare 
a cântării bisericeşti“. 

A. Biserica 


În primul rand, Ion Popescu-Pasărea a fost un 
„cântăreţ bisericesc“, un practician, care a cunoscut şi a 
cultivat direct cântarea psaltică, simţindu-i adâncurile şi 
iubind-o - aşa cum am văzut, a fost cântăreţ la mai multe 
biserici - şi pe care o învățase de la bătrânul Stefanache 
Popescu, şi el o verigă importantă în lanţul tradiţiei vii a 
cântării bisericeşti ortodoxe. 

De la această coordonată fundamentală se poate 
porni în înţelegerea celorlalte laturi ale activităţii lui Ion 
Popescu-Pasărea. Acesta, fiind convins prin „gustare“ 
directă de valoarea religioasă, creştină, a cântării 
bisericeşti, urma doar să afle acele căi prin care să 
promoveze această valoare... 

El a pornit, deci, din Biserică, din bisericile in 
care a cântat, unde, prin cântare, descoperea şi punea în 
faţa sufletelor credincioşilor comorile de preţ ale 
învăţăturii creştine, învăţătură nu doar „vorbe“ cât, mai 
ales, de trăire, de vietuire. Biserica, cântarea în slujba ei 
şi toate cele legate de ea, au constituit prima normă şi 
cel dintâi mijloc de ajungere la adevărurile cântării 
bisericeşti şi de impunere, apoi, a lor... 

Toate caracterele cântării psaltice (Cap.II,1) 
s-au definit şi dezvoltat în cadrul Bisericii, care rămâne 
şi pe mai departe locul cel mai propriu de cultivare a 
cântării „bisericeşti“  -  „bisericescul* fiind oœ 
caracteristică esențială a ei (Cap.II,1,B,e). Din 
nenumăratele moduri muzicale posibile printr-o 
combinatorică muzicală, doar cele „bisericeşti“ 
(„glasurile“) au încărcătura de ethos adecvată duhului 
creştinesc (Cap.II,1,A,b), cântarea în comun din Biserică 
nu este o cântare a indiferent ce fel de cântări, ci doar a 
celor de slavă înălțate Dumnezeirii (Cap.II,1,B,d), iar 
specificul intonational (Cap.II,1,A,c), cel componistice 
(Cap.II,1,B,f) şi toate celelalte au evoluat în cadrul 

Tradiţiei bisericeşti. Specificitatea generală însăşi a 
cântării biseericeşti este indicată şi de unele canoane 
bisericeşti (75 Trulan)*” - „cele ce (...) se potrivesc si 
(...) sunt proprii Bisericii (...)“°° - având chiar o bază 
revelationala, „căci cuvântul sfânt a învățat (s.n.) pe fiii 
lui Israel să fie cucernici“ (III Moisi 15,31)”. 

Astfel încât, problema cântării bisericeşti şi a 
slujitorilor ei, a cântăreților, „nu poate fi privită 
independent de cestiunea Bisericii în genere, întrucât 
cultura şi înălţarea lor este (...) progresul şi splendoarea 
Bisericii însăşi“. Si tot ce se face în Biserică pentru 
propăşirea cântării bisericeşti - cântare de obşte, coruri 
bisericeşti”*, catehizări muzicale" ş.a. - influenţează 
benefic şi asupra Bisericii însăşi... 

Din Biserică derivă de asemenea, printr-o 
oarecare „specializare“, şi celelalte cadre şi mijloace de 
promovare a cântării bisericeşti, la fel cum, tot prin 
Sfintele Slujbe ale Bisericii cântarea bisericească îşi 
împărtăşeşte existenţa sa (împreună cu toate cele ale 
Bisericii) din puterea de viata dătătoare a Jertfei 


desăvârşite a Mântuitorului nostru lisus Hristos“. 


B. Şcoala 


După Biserică, într-o ordine a importanţei, 
urmează locul unde şi lon Popescu-Pasărea a învăţat nu 
doar să iubească, ci să şi cunoască, într-un mod mai 
sistematic, cântarea psaltică - adică scoala. 


Dr.Nicodim Milas, op.cit., loc.cit. 

*Jbidem. 

Ibidem. 

“Ion Popescu-Pasărea, Scrisoare către preoţi, în „Cultura“, I (1911), 
nr.2, contracoperta I. 

“Marin I.Predescu, Un mijloc de inaltare a cântăreților bisericești, în 
„Cultura“, IV (1914), nr.4, p.43-45. 

“Hotaraérile Sfântului Sinod privitoare la problemele catehizării, in 
„Glasul Bisericii“, IX (1950), nr.9-10, p.78-80. 

“iPr.Prof.Dr.Dumitru Stăniloae, Legătura între Euharistie si Iubirea 
creştină, în „Studii Teologice“, seria II, XVII (1965), nr.1-2,p.12-21. 

Cântarea bisericească trebuia să fie prezentă 
(în concepţia lui Ion Popescu-Pasarea) în şcolile de toate 
gradele şi profilurile, pregătind sufletele viitorilor 
membri maturi ai societăţii pentru receptarea valorilor 
ei. Preocupările lui Ion Popescu-Pasărea in aceasta 
direcţie reies atât din diversa sa activitate didactică (a 
fost profesor de muzică, nu doar bisericească, la 
numeroase şcoli cu profiluri diferite - a se vedea Cap.I), 
din tipăriturile muzicale destinate şcolilor primare şi 
gimnaziale, ca şi din acele locuri în care şi-a expus 
limpede părerile: „am scris aceste cântări spre a fi 
predate copiilor în şcoalele primare (...) (şi) învăţarea 
acestor cântări în şcoala primară ne va conduce la 
popularizarea cântărilor bisericeşti“*”. 

Este de remarcat legătura pe care Ion Popescu- 
Pasărea o stabilea între promovarea cântării bisericeşti 
prin şcoală şi cerința bisericească şi naţională a 
uniformizării cântării bisericesti*”. 

Astfel, școala apărea ca o continuare firească a 
Bisericii, fiind un loc de comunicare directă, personală, 
a profesorului cu învăţăceii, de comuniune (de fapt) tot 
între credincioşii de diferite vârste ai Bisericii Ortodoxe, 
în cadrul tradiţiei vii. 

Se pot face, ca şi în alte părţi, unele 
ierarhizări... Ion Popescu-Pasărea a fost, în primul rând, 
profesor în școlile Bisericii - Seminariile „Central“ şi 
„Nifon Mitropolitul“. Dacă în şcolile laice se putea face 
o iniţiere în cântarea bisericească, la nivelul unei culturi 
muzicale generale, în seminarii se mergea, deja, mult 
mai departe. $i o dovadă a perspectivei sale asupra 
devenirii sistematice prin învăţământ şi instrucţie 
muzicală religioasă este interesul pe care l-a manifestat 


“Jon Popescu-Pasarea, Cântările Sfintei Liturghii, Bucuresti, 1908 
(prefata); v.şi idem, Predarea învățământului religios în scoala primară, 
în „Cultura“, XIX(1932), nr.4, p.13 ş.u.; idem, Cântăreţii bisericești în 
scoala primară, XIX (1932), nr.9-10, p.3-5. 

““Tbidem. 

pentru regulamentele de organizare a şcolilor de 
cântăreţi” şi pentru programele de predare a cântării 
bisericeşti“. În aceste şcoli - în seminariile teologice şi 
în şcolile de cântăreţi - unii elevi puteau atinge niveluri 
mai înalte de înţelegere şi practicare a cântării. 

Iar pentru că toate ştiinţele şi artele îşi creaseră 
instituţii specializate în cadrul învățământului superior, 
pentru propăşirea lor în cadrul domeniului lor specific, 
era firesc ca şi milenara cântare bisericească să aibă un 
loc unde să-şi poată exprima, elabora, menţine, în mod 
exclusiv, fiinţa... Ca rezultat şi al străduinţelor şi 
insistențelor lui Ion Popescu-Pasărea, Academia de 
Muzică Bisericească, ce şi-a deschis porţile la 5 martie 
1928, sub oblăduirea P.F.Patriarh Miron Cristea, 
reprezenta o „pliromă“ a învăţământului muzical 
bisericesc, „laboratorul, arsenalul destinat să topească 
materialul de muzică bisericească existent în toate 
colţurile românismului şi să-l toarne apoi în forme 
artistice, menite să unifice inseparabil şi etern sufletele 
românilor de pretutindeni“*” (a se vedea textul integral 
în Anexa 4). 


C. Asociaţia de cântăreţi şi publicaţia profesională 


Însă Ion  Popescu-Pasărea şi-a desfăşurat 
campania (o adevărată „cruciadă“ !) în favoarea cântării 
bisericeşti pe o multitudine de alte planuri... 

Învăţământul privea viitorul cântării bisericeşti 
- şi ucenicii săi, care au continuat munca sa de diriguire 


“Idem, Regulament pentru reorganizarea scoalelor de cântăreţi, recenzie 
în „Cultura“, I (1911), nr.3, p.70 ş.u.; idem, O /acună în regulamentul 
şcolilor de cântăreţi, în „Cultura“, V (1915), nr.7-8, p.65 ş.u.; idem, 
Reorganizarea şcolilor de cântăreţi, XVII (1937), nr.4, p.35 ş.u. 
“Diac.Prof.Marin Velea, Profesorul și compozitorul lon Popescu- 
Pasărea, 40 de ani de la moartea sa, în „Glasul Bisericii“, XLII (1983), 
nr.4-5, p.290. 

“Cuvânt la deschiderea Academiei de Muzică bisericească rostit de D-1 
Ion Popescu-Pasărea, în „Cultura“; XVI (1928), nr.3, p.5-7. 


205 


a psaltichiei româneşti (N.Lungu, N.Costea etc.), au 
certificat, şi după moartea înaintaşului lor, rodul muncii 
lui. Dar, totodată, era mult de făcut şi cu cei ai 
prezentului acelei vremi a cântării bisericeşti: cântăreții 
de strana, breaslă decăzută, dispretuita la sfârşitul 
secolului al XIX-lea şi începutul secolului al XX-lea, în 
condiţiile prezentate pe scurt în Introducerea acestui 
studiu. 

Cum să aduni atâtea mii de persoane risipite în 
toată tara, cu atâtea predispozitii centrifuge (orgolii 
personale, locale, diversitate de obiceiuri...), într-o 
„Asociaţie“ ? Pregătirea juridică, tactul, farmecul şi 
autoritatea personală, perseverenta şi tenacitatea în lupta 
pentru depăşirea divizarilor sectare ale diferitelor 
asociaţii de cântăreţi deja existente, îndurarea cu răbdare 
a loviturilor criticilor (nu totdeauna corecti)..., toate au 
contribuit la reuşita acţiunii sale: înfiinţarea Asociaţiei 
Generale a Cântăreţilor bisericeşti din România. 

În acest cadru a urmat apoi antrenarea 
cântăreților în numeroase activităţi emulative: congrese, 
conferinţe, cursuri de îndrumare etc. (Acestea singure ar 
necesita spaţiul unui studiu special, ele constituind şi 
astăzi un exemplu organizatoric de urmat). 

Un loc important, între obiectivele Asociației, 
îl ocupa apărarea întereselor cantaretimii desconsiderate 
- mai ales a acelora financiare, salariul cântăreților 
fiind, la acea vreme, între cele mai mici - urmărindu-se, 
în general, ridicarea prestigiului profesiunii pe plan 
social. 

În acest context, apare cu evidenţă necesitatea 
unei publicații care să sintetizeze şi să promoveze 
poziţia Asociaţiei, să o transmită membrilor ei din toată 
tara şi să fie totdată o „fereastră“ a ei spre şi dinspre 
lume. Aceasta va fi revista „Cultura“, cu apariţie lunară, 
în al cărei prim număr (ianuarie 1911) va fi enunțat cu 
claritate scopul ei întreit, care, câţiva ani mai târziu, va 
fi şi cel al Asociaţiei Generale a Cantaretilor: 

„a) cultivarea şi uniformizarea cântării bisericeşti, b) 
tratarea şi rezolvarea tuturor cestiunilor privitoare la 
starea socială şi profesională a cântăreților şi c) a servi 
ca organ de comunicare între toţi cântăreții şi pentru 
accentuarea solidarităţii întru susţinerea intereselor şi 
apărarea nevoilor ce-i apăsa“*”. 

Numele publicaţiei, „Cultura“, are numeroase 
trimiteri... Astăzi poate ar părea că depăşeşte cadrul şi 
sfera de preocupări a unor „(bieţi) cântăreţi bisericeşti“ - 
şi poate aşa şi era... Dar cântăreţimea, slujitoare, alături 
de preotime, a celei mai sublime activităţi de pe pământ 
- propovăduira Evangheliei Fiului lui Dumnezeu, Celui 
Înviat, prin Biserică - trebuia să facă în aşa fel încât 
cântarea bisericească să se integreze şi „să crească“ cu o 
eficacitate integratoare mereu sporită în lume, în 
„cultura“ acesteia - conform fie sensurilor mai originare, 
etimologice, ale „culturii“, fie celor mai moderne şi 
contemporane ale acesteia; ,,(...) situaţia actuală a 
muzicii bisericeşti depinde de pregătirea slujitorilor ei. 
Prin cultură, în general, şi prin cultura muzicală, în 
special, ne putem ridica la nivelul cerut de misiunea 
sublimă a slujirii cântării bisericeşti“**. 

Cuprinsul revistei „Cultura“, de-a lungul a trei 
decenii şi jumătate, a adus substanţiale servicii aşezării 
cântării bisericeşti pe poziţii cât mai apropiate de 
oricare altă „cultură“ considerată, la un moment dat, 
„majoră“... lată o enumerare ilustrativă, fără 
pretenţia de a fi completă (şi inevitabil cu un caracter de 
„mozaic“), a câtorva teme abordate: istoria muzicii’, 


arta de a cânta“, corurile“!, salariul cântăreților 


4 


“Ion Popescu-Pasărea, Scopul nostru, în „Cultura“, I (1911), nr.1, 

p.l ş.u. 

“Marin I.Predescu, Reorganizarea scoalelor de cântăreţi bisericeşti, în 
„Cultura“, XXXII (1943), nr.7-12, p.2, cf.loan Popescu, stud.cit., p.20. 
“Jon Popescu-Pasărea, Istoria Muzicii (Muzica Bisericii Române), în 
„Cultura“, I (1911), nr.3, p.49-52. 

“V Dumitrescu, Arta de a cânta, în „Cultura“, I (1911), nr.6, p.128-130. 
“"G.Tarabuta, Corurile bisericeşti, în „Cultura“, III (1913), nr.4-5, 

bisericeşti”, România în război“, informaţii asupra 


congreselor cântăreților bisericeşti”, reguli pentru 


citirea Apostolului şi a Evangheliei“, concursuri de 


muzică bisericească pentru catedrele de la Seminarii“, 
monumentul lui Anton Pann“, comemorarea lui Macarie 
şi Anton Pann“, isonarii*’”’, problema paraclisierilor'%, 
hirotesia cântăreților”, spiritul profan în cântarea corală 
bisericeasca*”, combaterea scrierilor imorale”, cântarea 
în comun“ etc. 


x 


Asociația Cântăreţilor, cu manifestările ei 
anexe, revista „Cultura“, şi toate celelalte indicate până 
acum drept cadre de cultivare şi promovare a cântării 
bisericeşti - Biserica şi Şcoala (cât de cât unitară) - au 
contribuit şi la inducerea unui spirit unitar în cântarea 
bisericească românească, singurul ce poate sta la baza 
vreunei uniformizări (a se vedea Cap.II,1,B,d). Pentru că 
o uniformizare doar la nivelul formelor este discutabilă 
din punctul de vedere al viabilitatii sale. 

Ele erau totodată, şi în mod evident, cadre ale 
Tradiţiei bisericeşti vii, în care aceasta putea exista, se 
putea manifesta şi afirma. 


p.51-53. 

“Jon Popescu-Pasărea, România în război, în „Cultura“, III (1913), nr.6- 
7, p.65 ş.u. 

“Jdem, Salariul cântăreților bisericeşti, în „Cultura“, III (1913), nr.2-3, 
p.17 ş.u. 


“În „Cultura“, I (1911), nr.9, p.177 ş.u.; II (1912), nr.10, p.209 etc. 
“Jon  Popescu-Pasărea, Reguli pentru citirea Apostolului si a 
Evangheliei, III (1913), nr.10-11,p.114-116. 

“În „Cultura“, IV (1915), nr.11-12, p.103 ş.u. 

“În „Cultura“, XVII (1929), nr.1, p.2. 

“În „Cultura“, XVII (1930), nr.1-2, p.11-15. 

“În „Cultura“, XX (1933), nr.7-9, p.12. 

“În „Cultura“, XXII (1935), nr.1-2, p.5-6. 

“În „Cultura“, XXVI (1936), nr.3, p.25. 

“În „Cultura“, XXVI (1937), nr.10-11, p.95 ş.u. 

“În „Cultura“, XXVI (1937), nr.12, p.114-116. 

“4Sefan Felea, Cântarea în comun, XXVII (1938), nr.4-5, p.37-39. 

D. Tipăriturile muzicale şi scrierile teoretice 


Acestor cadre ale Traditiei vii trebuiau să le 
răspundă „scripturile“ muzicale, tipăriturile (a se 
vedea şi Anexa 1), pe care Ion Popescu-Pasărea s-a 
străduit să le pună, într-o măsură suficientă, la dispoziţia 
cântăreților şi iubitorilor muzicii bisericeşti. Nu există 
carte de cântări necesară slujbelor bisericeşti, de a cărei 
tipărire să nu se fi îngrijit, de multe ori în ediţii repetate, 
deşi era conştient de greutăţile şi riscurile (mai ales 
financiare) ale unei astfel de întreprinderi: „greutăţile 
tiparului, ca şi numărul restrâns de cititori, au făcut 
desigur ca nimeni să nu aibă curajul a înfrunta riscul 
acestei tipărituri; şi dacă eu o fac, este că doresc să-mi 
îndeplinesc o datorie incubă ca unuia ce timp de 40 de 
ani am fost profesor de aceste cântări frumoase ale 
Bisericii Ortodoxe Române“. 

Apoi, multele articole, note, studii teoretice ale 
sale şi ale celor din jurul său (sau în legătură cu el) au 
impus, cu timpul, o imagine tot mai corectă asupra 
cântării bisericeşti, imagine ce s-a structurat şi ca o 
conştiinţă (teoretică) de sine a acestui domeniu... Ajunge 
să trecem în revistă, în acest sens, fie şi numai câteva 
dintre scrierile lui Ion Popescu-Pasărea (a se vedea 
notele subcapitolului precedent, ca şi Anexa 1). 

Un loc special ocupă mica sa lucrare de 
sinteză: „Principii de muzică bisericească orientală- 
psaltică“. Acest „teoreticon (...) are meritul de a fi 
unificat, cel puţin în parte, diferitele cunoştinţe asupra 
interpretării semnelor de psaltichie““” şi „era cheia care 


deschidea uşa cântărilor bisericeşti““%, prin însuşirea 


4 


“Viorel Cosma, op.cit., p.364 ş.u. 

“Jon Popescu-Pasarea, Noul Idiomelar, Bucuresti, 1933, în prefaţă, 
cf.Paraschiv Florian, op.cit., p.30. 

“Idem, Principii de muzică bisericească-orientală (psaltică), Bucuresti, 
1936, p.27 ş.u. 

Pr. Ştefan Berechet, Un profesor model, în „Cultura“, XXX (1941), 
nr.1-2, p.14 ş.u. 

semnelor notatiei psaltice, a cadentelor şi a formulelor 
glasurilor, descrise amănunţit în cuprinsul său. 


E. Activitatea componistică 


Încă un mijloc de cultivare a  cântării 
bisericeşti, care, într-un fel, este o încununare a 
celorlalte până acum menţionate - pe care le şi depăşeşte 
- făcând trecerea spre domeniile mai adânci ale 
realitatilor teologice şi duhovniceşti ale cântării, este 
activitatea de creație componistică. Element dinamizator, 
de progres în dezvoltarea şi evoluţia cântării bisericeşti (şi 
a artei muzicale în general), acest aspect a fost ilustrat de 
Ion Popescu Pasărea în sensul cel mai autentic, specific 
Bisericii (a se vedea Cap.//,/,B,f): a revăzut, a selecționat 
şi a simplificat, dintre cântările preluate de la înaintaşii 
săi”, pe cele încărcate de melisme, nepotrivite spiritului 
vremii şi caracterului national-romanesc - şi chiar a 
compus destul de multe cântări originale. Pentru că ceea 
ce atrage de la început atenţia în creaţia sa muzicală, ca 
notă specifică, este echilibrul (doar aparent paradoxal) 
între originalitatea personală, înnoitoare, şi puternica 
tradiţie existentă. 

Excelenţa teologică şi muzicală (totodată) ce 
caracterizează componistica sa poate fi constatată în 
toate lucrările sale originale create pentru a fi cântate în 
Biserică. 

Este de remarcat, de asemenea, faptul ca Ion 
Popescu-Pasărea a compus şi câteva piese cu caracter 
laic (a se vedea Anexa 1), unele în stil popular... 

Atitudinea sa sănătoasă vis-a-vis de compoziţia 
muzicală bisericească se poate spune ca a fost normativă 
şi pentru alţi compozitori şi cântăreţi bisericeşti, ca: 
Marin Predescu, N.Lungu, Gh.Cucu etc." 


*Diac.Drd.lon Bostenaru, stud.cit., p.733. 
“Ton Popescu-Pasărea, Liturghia corală în stil bizantin, în „Cultura“, 
XIX (1930), nr.3, p.7 ş.u., cf.Panait I.Dumitru, op.cit., p.25 ş.u. 

3. Profilul cântăreţului bisericesc 


Cântarea bisericească însă, cu toate 
caracteristicile sale (a se vedea Cap./I,/), „trăieşte“ şi se 
manifestă prin oameni dăruiţi acestei activităţi, şi, la fel, 
toate mijloacele şi cadrele de cultivare şi de promovare a 
ei (Cap.11,2) se realizează şi se pun în valoare tot de 
către astfel de oameni... 

Aşa încât, până la urmă, de cea mai mare 
importanţă pentru soarta muzicii bisericeşti este calitatea 
slujitorilor ei. 

În această privinţă, în afară de instituţiile 
destinate în special formării de caractere religios-morale 
creştine, cum ar fi Biserica sau şcoala, Ion Popescu- 
Pasărea a impus şi prin el însuşi un model de urmat 
invataceilor săi şi tuturor celor care, prin apropierea de 
cântarea bisericească, au venit în legătură cu el. 


a) Insusiri religios-morale generale 


Acest fel de însuşiri pot fi întâlnite la orice 
creştin ortodox autentic, deci şi la cântăreţul bisericesc. 
Ne vom opri doar asupra celor mai importante, neapărat 
necesare acestuia din urmă. 

La Ion  Popescu-Pasărea, rădăcina tuturor 
virtuţilor sale religios-morale, intelectuale, artistice..., 
nu era alta decât adânca sa convingere religioasă, 
credinţa sa sinceră în Biserica întemeiată de Mântuitorul 
lisus Hristos. El „era înzestrat cu o puternică conştiinţă 
religioasă, creştinească şi românească, pe care vom 
afla-o ca izvor de inspiraţie şi călăuză nedespartita a 
creatiunei muzicale şi a întregii (sale) activităţi“ ”!. 

Şi doar iubirea pentru Biserică şi pentru 
cântarea ei, pe care o întâlnim în fundalul tuturor actelor 


“iGeorge Breazul, Jon Popescu-Pasărea, XXV (1936), nr.9-11 (număr 
omagial), p.8, col.II. 

sale şi care aureolează toată existenţa sa - „Profesorul 
Ion Popescu-Pasarea ne-a învăţat să iubim muzica 
noastră bisericească, ca pe cel mai scump odor“*” - doar 
ea poate explica entuziasmul sau constant, chiar în 
momentele mai dificile. Iată una dintre numeroasele 
mărturii în acest sens: „Odată l-am găsit în sala de 
repetiţii a Asociaţiei cu trei-patru cântăreţi, cântând 
împreună (...) «Cum, nu amâi repetiţia când au venit 
numai trei ?» «Nu, a răspuns D-sa, pentru că, puţini 
chiar, dacă prind spiritul cântării, pot să fie de ajutor şi 
celorlalţi.» Mare lucru este acesta, să stăruieşti în 
lucrare şi în împrejurări mai puţin mulţumitoare.“*5 

Ca şi entuziasmul, liniştea şi echilibrul care îl 
caracterizau, şi care se transmiteau şi celor din jur, nu 
erau doar amabilitate şi tact, pentru că, aşa cum rezultă 
şi din ansamblul concepţiei sale, el nu a fost niciodată un 
om al extremelor, ci al seninatatii interioare: „când 
gruparea corală era completă, ca şi la orele de curs, 
chipul (său) senin îi influenţa pe corişti. De aceea, de 
multe ori, din oameni necăjiţi şi indurerati, dascăli de 
strană şi paraclisieri sărmani, făcea devotați coristi, care 
se transformau în inimi de aleasă cântare creştină“**. 

Grija pentru aspectele religios-morale transpare 
şi din numeroase articole ale sale: vorbind despre 
„combaterea scrierilor imorale“ Ion Popescu-Pasărea se 
adresează „fraţilor cântăreţi (ca) să considere ca o 
datorie de onoare, tot atât de importantă ca şi cântarea 
frumoasă,  colportarea scrierilor alese cu cuprins 
religios-moral pentru educarea sentimentelor alese ale 


“Pr Prof.Eugen Bărbulescu, Amintiri din seminar, art. în 
Pr.Gr.N.Popescu, Din trecutul Seminarului „Nifon Mitropolitul“ din 
Bucureşti, Bucuresti,1943, p.155 ş.u. 

“SM .Bulacu, Un animator al cântării creştine în Biserica strămoşească: 
D-I Profesor lon  Popescu-Pasărea, XXV (1936), nr.9-11 (număr 
omagial), p.34. 

“Ibidem. 

poporului (...), (pentru) a contribui şi pe această cale la 
luminarea şi moralizarea poporului“*”. 

Necesitatea calităţilor, a virtuţilor religios- 
morale, pentru cântăreţul bisericesc, ce apare de atâtea 
ori reliefată în viaţa şi activitatea sa, nu este de fapt 
decât reflexul contemporan al străvechii învățături şi 
Tradiţii bisericeşti; şi aceasta deoarece, după cum spune, 
spre exemplu, Sfântul Grigorie de Nyssa, „celor curatiti 
se cuvine să laude pe Domnul, pentru că ei se află în cele 


ce se află şi firea ingerilor“*”. 
b) Calitati profesional-morale (speciale) 


Calitățile re/igrios-morale (generale) nu se pot 
separa, în fapt, de cele cu caracter profesional, pentru că 
în sufletul omului, a cântăreţului bisericesc, ele stau 
într-o strânsă legătură, influentandu-se reciproc. Această 
legătură este evidentă şi atunci când, vorbind despre 
„calităţile cântăreților bisericeşti“, se enumeră cel mai 
adesea însuşiri ce sunt valabile, până la urmă, pentru tofi 
slujitorii bisericeşti şi, în general, chiar pentru toţi 
credincioşii ortodocşi: pietate şi umilinţă, trezvie 
sufletească, demnitate şi ştiinţă de cântare, linişte în 
cântările sfinte etc.” 

Şi de aceea se poate arăta cum credinţa şi 
entuziasmul lui lon  Popescu-Pasărea (amintite in 
subcapitolul precedent) i-au alimentat acestuia 
perseverenta în formarea unei culturi profesionale și 
generale serioase, de bună calitate: „(el) a făcut din 
muzica sacră pasiunea şi mândria vieţii şi profesiunii 


“Ton Popescu-Pasărea, Combaterea scrierilor imorale, în „Cultura“, 
XXVI (1937), nr.10-11, p.114-116. 

Sfântul Grigorie de Nyssa, Comentar la titlurile psalmilor, PG 45, 
col.458b, cf.Pr.Prof.Dr.Dumitru Stăniloae, Cântarea litugicd comună, 
mijloc de întărire a unităţii în dreapta credinţă, în „Ortodoxia“, XXXIII 
(1981), p.72. 

“Calitățile cântăreților bisericeşti, apud Dr.Badea Cireşanu, Tezaurul 
liturgic, t.Il, p.534, în „Cultura“, XXIX (1940), nr.3, p.23 g.u. 

sale“, In acest context este de remarcat şi 


multilateralitatea pregătirii sale - a urmat cursurile atât 
ale Seminarului, cât şi ale Conservatorului şi ale 
Facultăţii de drept şi litere. Iar între acestea, mai ales 
pregătirea juridică i-a asigurat o platformă solidă în 
susţinerea intereselor cântăreților bisericeşti, indiferent 
de împrejurări“. 

Unui suflet dăruit unor înalte idealuri i s-a 
adăugat o minte limpede şi mult simț practic, dovedite 
atât în organizarea şi conducerea Asociaţiei Generale a 
Cantaretilor şi a revistei „Cultura“ de-a lungul a nu 
puţini ani, cât şi în ducerea la bun sfârşit a atât de 
numeroase tipărituri muzicale, ca şi în numeroase alte 
ocazii... 

Cele până acum menționate, într-o vreme în 
care curentul cultural general părea potrivnic activității 
sale, reliefează chipul unui „/uprător“, chiar cu trăsături 
eroice - cum singur şi le remarca“ - ce peste vremi şi 
chiar în pofida vremilor, apăra adevărul. Sunt, oarecum, 
şi trăsături ale „vizionarului“ (termenul folosit, desigur, 
cu măsura cuvenită)“; căci, într-adevăr, multe dintre 
aprecierile sale s-au împlinit profetic: uniformizarea 
cântării bisericeşti a fost desăvârşită de elevii săi 
(N.Lungu şi Gr.Costea) şi, asemănător, armonizarea şi 
polifonizarea modală, ca şi cântarea în comun au urmat o 
linie de evoluţie prefigurată încă de Ion Popescu- 
Pasărea... „Profetismul“ său îşi poate avea şi explicaţii 
mai comune (dacă vrem), în nivelul înalt al pregătirii 


“sProf.T.M.Popescu, Cuvântare la moartea lui Ion Popescu-Pasărea, în 
„Cultura“, XXXII (1943), nr.1-6, p.7 ş.u. 

“Marin Predescu, Domnul Pasărea printre avocaţi, in „Cultura“, XXV 
(1936), nr.9-11 (număr omagial), p.13.t 

“Într-o scrisoare adresată lui Chiriţă Rosescu, profesor de psaltichie la 
Craiova, cf.Paraschiv Florian, op.cit., p.16 ş.u. 

“Diac.Conf.Dr.Nicu Moldoveanu, Muzica bisericească la români in 
sec.XX (partea I), în „Biserica Ortodoxă Română“, CIII (1985), nr.7-8, 
p.618 ş.u. 

sale profesionale, ca şi în angajamentul sincer în slujba 
cauzei cântării bisericeşti tradiţionale. 

O trăsătură ce reuneşte mai multe elemente 
caracteristice autenticului slujitor al  cântării 
bisericeşti este vocația de animator’, pe care am 
putut-o observa in toate actiunile intreprinse de el. 
Numeroase marturii atesta aceasta, iar, intre acestea, 
mai ales „profesorul“ Ion Popescu-Pasărea a lăsat 
urme adânci în sufletele elevilor săi: „Catedra este un 
amvon de însufleţire“*”. 

„Între profesorii de muzică era o excepţie. Nu 
era ca alţii, simpli muzicanți (deci un simplu executant, 
tehnician), ci avea o cultură în toate domeniile. Persoana 
lui inspira tuturor stimă şi respect“. 

„A fost un dascăl cum n-a mai fost altul. De la 
dânsul ne-am convins că valoarea profesorului ridică 
prestigiul obiectului pe care îl predă. Muzica 
bisericească a fost singurul dintre multele materii pe 
care le-am învăţat la seminar care mi-a rămas prezent în 
inimă, tocmai pentru faptul că de acest obiect este legată 
şi fiinţa profesorului meu Ion Popescu-Pasărea, şi ştiu că 
nu numai de chipul cum un profesor îşi face datoria 
depinde această legătură, ci mai este ceva, mai tainic, pe 
care nu-l posedă oricine. Sufletul unui dascăl, bun 
călăuzitor, se sălăşluieşte pururea în inimile elevilor 
Sait 

„Era ca unul dintre noi. Era ca un copil mai 
mare şi mai cu minte decât noi“*. 

„Ca profesor avea o înfăţişare blândă şi, 
totodată cu zâmbetul pe buze, căuta să uşureze atmosfera 
grea a orelor de curs. Într-o deplină intelelgere cu elevii, 
el nu pierdea niciodată prilejul de a da sfaturi (...): 


“Pr M.Bulacu, art.cit. 

“Ibidem. 

““Prof.Stefan Berechet, Un profesor model, în „Cultura“, XXX (1941), 
nr.1-2, p.16, cf.loan Popescu, stud.cit., p.6. 

“Ibidem, p.15. 

“Ibidem, p.19. 

«honeste vivere - a trăi cinstit, nenimen laedere - a nu 
vătăma pe nimeni, suum cuique tribuere - a da fiecăruia 
ce este al său». De asemenea ne învăţa cum să folosim 
timpul spunând: «gaseste-ti: timp să priveşti - e condiţia 
succesului, timp să gândeşti - e izvorul puterii, timp să 
te joci - e secretul tinereţii veşnice, timp să citeşti - e 
fântâna înţelepciunii, timp să fii bun - e drumul fericirii, 
timp să râzi - e muzica sufletului.“ 

„În faţa ucenicilor săi marele maestru învăţător 
aduce puternicul suflu de misionar al artei psaltichiei. El 
nu era obişnuitul dascăl de catedră. De altfel, imaginea 
statică a omului în faţa catalogului de clasă este cu totul 
nepotrivită cu marele nostru dascăl. Cu vibrantul arcuş 
în inimă, cu înfocatul zel, străbate cu paşi hotărâți clasa 
în lung şi în lat, cântă şi încântă, reînvie văpaia credinţei 
din unduirea viersuirii, a notatiei psaltice. Ştie pe 
dinafară întreg repertoriul cântărilor bisericeşti şi-l 
predă cu neostoită ardoare ucenicilor săi. Artistul şi 
misionarul se îngemănează în persoana misionarului. Un 
fior de credinţă şi artă, de fascinatie şi mister religios, se 
înstăpânea în sala de curs. Învățătorul slujea taina 
muzicii noastre răsăritene. Seara la rugăciune, sutele de 
seminarişti inaltau în liniştea înserării, învolburarea 
melodioasă prisositoare a psalmului, a podobiilor şi a 
troparelor“**, 

În lumina unor astfel de mărturii, spiritul 
colegial fata de ceilalți profesori, în special fata de 
Ştefanache Popescu, care venea la orele sale de 
muzica’, pare de la sine înţeles. 

Cele mai nobile trăsături sufleteşti, dintre care 
noi am ilustrat doar o parte, Ion Popescu-Pasărea le-a 
propus contemporanilor săi, cântăreților în special, şi, ca 


“J Marinescu, Învățătorul, în „Cultura“, XXXII (1943), nr.1-6, p.34. 
“George Breazul, Jon Popescu-Pasărea, în „Gândirea“, XX (1943), cf. 
Paraschiv Florian, op.cit., p.10. 

“Prof.Mihail Vulpescu, Amintiri din Seminarul „Nifon“, art. in 
Pr.Gr.N.Popescu, op.cit., p.146 ş.u., cf. loan Popescu, stud.cit., p.8. 

trăsături ale omului creştin, oricând valabile, ni le 
propune şi nouă, celor de astăzi şi tuturor celor ce au 
cunoscut şi vor cunoaşte viata sa. Pentru că viata sa a 
fost un model de dăruire dezinteresata, modestie, 
seninătate, până în ultimele sale ceasuri... 

Câteva pagini nu pot închide bogăția 
sufletească a unui om, mai ales dacă acesta este o 
personalitate atât de complexă ca Ion Popescu-Pasărea, 
dar ele pot aminti şi indica în direcţia unui ideal moral şi 
profesional de atins, pe care Ion Popescu-Pasărea l-a 
întruchipat deplin. 

Alături de celelalte realizări ale sale, aceasta 
este poate moştenirea cea mai prețioasă pe care el ne-a 
lăsat-o nouă, urmaşilor sai. 


Concluzii generale 


Cadrul istoric concret în care a trăit şi şi-a 
desfăşurat activitatea Ion Popescu-Pasărea, răspunsul 
adecvat dat acestui cadru printr-o concepţie de principiu 
integratoare şi organică asupra cântării bisericeşti 
tradiţionale - concepție materializată în numeroase 
înfătuiri notabile - ne îndeamnă spre câteva concluzii de 
utilitate practică incontestabilă. 

În primul rând, în lumina operei lui Ion 
Popescu-Pasărea, cântarea bisericească apare ca o 
problemă de o deosebită seriozitate - făra a exclude însă 
bucuria - având note fundamentale caracteristice. 
Caracterul de „podoabă“ al cântării, departe de 
acceptiunile răutăcioase de „zorzoană“ sau „gâdilitură“ 
plăcută urechii, indica de fapt accepțiunea superlativa 
absolută de „slavă“. Şi această considerare obişnuită a 
cântării drept o „podoabă a slujbelor“ mai poate indica 
chiar înspre o dimensiune cosmică a ei (to kosmou - 
podoaba), de lucrare vie, în curs, de manifestare în lume 
a Dumnezeirii. 

De asemenea, fără a afecta unitatea de 
ansamblu, trebuie subliniată şi complexitatea domeniului 
cântării bisericeşti: aspectele de teoretizare avansată îşi 
dau mâna, în mod necesar, cu cele de natură socială sau 
organizatorică, ca şi cu concretul cântării imediate - cu 
toate implicaţiile profesionale şi artistice - sau cu 
adâncurile de taină ale inefabilului şi ale apofaticului 
duhovnicesc, unde uneltele „văzute“ ale cugetării 
omeneşti nu mai au putere şi consistenţă... 

Astfel, rezumând şi sintetizând cele spuse 
până acum, prin prisma unităţii şi  organicităţii 
concepţiei lui Ion Popescu-Pasărea, putem conchide că 
aspectele (relativ) obiective ale cântării bisericeşti 
(Cap.II,1) au cerut întotdeauna condiţii şi mijloace de 
realizare a lor conforme vremurilor (Cap.II,2), iar 
acestea toate nu au putut fi puse în lucrare decât de 
oameni daruiti, convinşi de adevărul şi necesitatea 
misiunii lor, plini de iubire faţă de Biserică şi semeni, 
care să facă totul pentru propăşirea cântării bisericeşti 
(Cap.II,3). 

Neglijarea oricaruia dintre aceste aspecte duce, 
inevitabil, la imagini unilaterale, simpliste, si chiar la 
abordari empirice, lipsite de perspectiva, ale problemelor 
cântării bisericeşti. 

Tradiţia muzicală ortodoxă apare, aşadar, la 
Ion Popescu-Pasărea ca fiind de o bogăţie cu totul 
deosebită, o bogăţie de adâncime, care nu se măsoară 
doar în dezvoltări cărturăreşti - ce sunt, şi ele, oricând 
posibile, şi de o oricâtă extensiune - cât în făptuirea 
reală, duhovnicească şi ecleziologică, având ca etalon 
divin „statura bărbatului desăvârşit“ (Efes.3,14), care 
este lisus Hristos. 

Moment de referinţă în dezvoltarea istorică 
recentă a cântării bisericeşti româneşti, lon Popescu- 
Pasărea este totodată, prin ideile şi realizările sale, şi un 
exemplu de urmat, de o pronunţată actualitate, prin 
„modernitatea“ metodelor sale: şcoli, asociaţii, 

conferinţe, congrese, reviste, cărţi, cursuri de îndrumare 
etc. 

Însă, până la sfârşit, nu trebuie uitat că această 
actualitate permanentă a concepţiei lui Ion Popescu- 
Pasărea asupra cântării bisericeşti izvorăşte tocmai din 
ancorarea sa în însăşi veşnicia învăţăturii revelate a 
Bisericii. 


ANEXE 


1. Lucrări muzicale şi teoretice publicate de Ion Popescu- 
Pasărea - după Diac.Drd.Ion Bostenaru, Jon Popescu-Pasărea şi 
uniformizarea cântării psaltice, în „Studii teologice“, seria II, 
XXIII (1971), nr.9-10, p.732 ş.u.: 

A. Colecţii şi culegeri de cântece: 
a) Colecţiune de imne şcolare compuse şi scrise pe notația 
musicei orientale... şi cu un adaus după diferiți autori, 
Bucureşti, 1900 (în colaborare cu profesorul Ştefan Popescu); 
b) Colectiune de cântările Sfintei Liturghii scrise pe musica 
bisericească, Bucuresti, 1919; c) Colectiune de cântări 
bisericeşti alese, imne şcolare si cântece populare, Bucuresti, 
1921; d) Repertor coral al Societății învăţătorilor ilfoveni, 
Bucuresti, 1910, 1911, 1923 şi 1924; e) Colectiunea de cântări 
bisericeşti alese, Bucureşti, 1921 şi 1925; f) Repertoriul 
cursurilor de vară ţinute cu cântăreții bisericeşti la Câmpulung- 
Muscel, 15-25 august 1932, Bucureşti, 1932; f) Cântările Sfintei 
Liturghii..., Craiova, 81937, Ediţia „Scrisul românesc“ (în 
colaborare cu G.Comana şi G.Breazul); h) Culegere de cântări 
bisericeşti ce se cântă de către preoti..., Bucuresti, 1940. 

B. Muzică pentru cor: 

a) Imnul cântăreților bisericeşti, apărut în „Cultura“ nr.9, 
Bucureşti, 1911; b) Cinci coruri de primăvară, Bucureşti, 1912; 
c) Grâu mărunt, prelucrare pentru cor mixt, versuri populare, 
apărut în „Izvoraşul“, Bistrita-Mehedinti, nr.2, iulie 1919; d) 
Unde-aud cucul..., cor mixt, versuri populare, apărut în 
„Izvoraşul“, Bistrita-Mehedinti, nr.2, iulie 1919; e) Rodica, cor 
pentru trei voci egale, pe versuri de Vasile Alexandri, apărut în 
aceeaşi revistă, nr.3, august 1919; f) Acum slobozesti..., imne 
pentru două voci egale, în „Cultura“, nr.3, Bucureşti, 1928. 

C. Muzică psaltică: 

a) Slujba Sfântului Spiridon (Vecernia şi Utrenia), Bucureşti, 
1985: b) Cântările Sfintei Liturghii..., după melodiile bisericeşti 
tradiționale, Bucuresti, 1908; c) Prohodul Domnului nostru 
Iisus Hristos, în „Cultura“, nr.l, Bucuresti, 1913; d) Cântări 
bisericești patriotice şi populare, Bucureşti 1915; e) Prohodul 
Domnului nostru lisus Hristos, scris şi armonizat după 
melodiile bisericeşti tradiţionale, Bucureşti, 1920; f) Cântările 
utreniilor de Duminică pe cele opt glasuri, Bucureşti, 1922; g) 
Cântările Sfintei Liturghii, scrise pe muzică bisericească şi 
armonizate pe două voci, Bucureşi, 1923; h) Cântările Naşterii 
Domnului (Crăciunului) gsi Cântările Sfinţilor Trei Ierarhi (30 
ianuarie), Bucureşti, 1924; i) Penticostarul cuprinzând Sfintele 
Paşti, precum şi slavele principale ale duminicilor din 
Penticostar, Bucuresti, 1924; j) Podobiile celor opt grasuri 
scrise dupăAnton Pann; k) Troparele Învierii, troparele şi 
condacele sfinților si  praznicelor, Bucureşti, 1925; 
I) Liturghierul de strană, Bucureşti, 1911 şi 1925; m) Cântările 
Triodului după muzica bisericească orientală «precum se cântă 
în Biserica Română - ortodoxă», după Macarie, Anton Pann, 
Dimitrie Suceveanul şi Stefanache Popescu, Bucuresti 1903, 
1913, 1925; n) Catavasierul, ce cuprinde catavasiile de peste tot 
anul, svetilnele şi voscresnele Invierii, doxologiile mari şi mici 
pe cele opt glasuri tipărite pe muzica bisericească după diferiţi 
autori, Bucureşti, 1908 şi 1927; o) Cântările Sfintei Liturghii 
după melodiile tradiţionale scrise pe notatiunea psaltica şi 
armonizate pe două voci, Bucureşti, 1928; p) Cântările 
utreniilor de Duminică pe cele opt glasuri, scrise după Macarie 
Ieromonahul şi Stefanache Popescu, Bucuresti, 1928; r) 
Cântările vecerniilor de sâmbătă seara, scrise pe cele opt glasuri 
pe muzică bisericească orientală de Stefanache Popescu şi 
completate de Ieromonahul Macarie, Bucuresti 1931; s) Noul 
Idiomelar, Bucureşti, 1932; ş) Cântările Sfintei Liturghii, scrise 
pe muzică vocală şi armonizate la trei voci, Bucureşti, 1934, 
ediţia a III-a; t) Cântările Sfintelor Pasti..., scrise pe muzica 
psaltică, Bucuresti, 1936; t) Penticostarul, ce cuprinde cântările 
Sfintelor Paşti, Bucureşti, 1941. 

D. Lucrări didactice şi studii de muzicologie: 
a) Principii de muzică bisericească orientală, Bucureşti, 1897 
(60 p.); Idem, 1923; Idem, 1939; Idem, 1942; b) Istoria muzicii, 
originea, primele începuturi, muzica la popoarele antice: 
indieni, egipteni, evrei, greci; c) Muzica Bisericii occidentale, 
în „Cultura“, nr.2, Bucuresti, 1911; d) Model de felurile cum se 
cântă mărimurile, în „Cultura“, nr.5, Bucuresti, 1911. 


2. Apelul către cântăreții bisericeşti, din 30 septembrie 1910 - 
în „Cultura“, I (1911), nr.1, p.17: 
„Fraţi colegi, 

O luptă aprigă se dă azi pentru progres în toate 
părţile. Toate ramurile de activitate îşi făuresc arme în 
arsenalurile cele mai moderne, fac exerciţii şi manevre riscante 
chiar pentru susţinerea acestei lupte, pentru asigurarea victoriei. 
Această luptă constituie o lege naturală şi imuabilă. Tot ce 
există şi tinde la viaţă, trebuie să ia parte la această luptă. Cel 
ce nu luptă pentru progres e un retrograd şi e menit să dispară 
în vâltoarea vremurilor. 

De aceea şi noi fraţilor, ca să dovedim lumii că 
merităm viaţa socială şi o viaţă, o soartă mai bună, trebuie să 
luăm parte la această luptă pentru progres. 

De când ni s-au desfiinţat vechile şcoli şi mai ales de 
când ni s-au redus salariile şi ni s-au suprimat avantagiile şi 
consideratiunile de care ne bucuram, cântăreții au mers tot 
regresând. Cântarea bisericească ce făcea fala serviciilor divine 
în trecut, a ajuns astăzi a fi displăcută şi desconsiderată. 

Ca ntaretii bisericesti, acele randunele 
bineglasuitoare - din vremea nemuritorului Macarie - au 
disparut din bisericile noastre - au plecat din aceste locuri de 
intemperii - acolo unde soarele civlizatiunii luceşte călduros şi 
mai dătător de viaţă. Suntem ajunşi la marginea prăpastiei: un 
minut şi suntem gata să ne prăbuşim în fundul prăpastiei; un 
minut şi frumoasa noastră cântare bisericească va pieri ! 

Dar nu ! Aceasta nu vom răbda căci « (...) cei ce 
rabdă jugul şi-a mai trăi mai vor, merită să-l poarte spre ruşinea 
lor». 

Pentru evitarea prăpastiei, pentru îndreptarea acestui 
rău, pentru susţinerea intereselor noastre de artă şi profesionale, 
datori suntem să strângem rândurile - să discutăm şi să 
hotărâm, ce trebuie să facem şi cum să lucrăm spre a progresa 
pe calea intelectuală, morală şi materială. 

Pentru aceasta ridic glasul meu sincer, dar hotărât 
(şi) cu toată căldura sufletească vă chem să luaţi parte la o 
consfătuire intimă în ziua de 30 septembrie, orele 7 seara, în 
localul şcoalei primare Golescu (Bis.Sfintii Apostoli). 

Veniti, înarmaţi fiecare cu vederile şi dorinţele ce 
aveţi pentru bine şi progres; veniţi cu toată insufletirea şi 
dragostea de fii ai ţării şi ai Bisericii ! 

Veniti, că ziua învierii noastre a sosit !“ 

3. Răspunsul lui Ion Popescu-Pasărea la scrisoarea lui Chiriţă 
Rosescu (profesor de psaltichie la Craiova) - după Paraschiv 
Florian, op.cit. la nota 20: 

„Venerate şi iubite Domnule Rosescu, 

Îmi dau perfect de bine seama de greutatea situatiunii 
mele, ştiu că eroului i se cade să moară pe câmpul de luptă, ştiu 
că el nu vede izbânda şi că alţii culeg roadele şi se încununează, 
iar el adesea nu are nici un mormânt, nici o cruce. Dar eroul se 
naşte să fie erou şi jertfa lui nu primeşte decât glasul cugetului, 
îndemnul sufletului şi cugetului său, ce se înalţă mândru, nobil, 
deasupra minciunilor de aspiratiuni, de scopuri meschine ce 
clocotesc în piepturile atâtor pescuitori în lupta ce se dă astăzi 
în toate direcţiile (...) 

De aceea sunt pregătit, sunt bine înarmat ca să pot 
duce lupta fără şovăire. Şi dacă glasul meu nu va fi auzit ! (...) 
Şi dacă dreptatea şi adevărul, prestigiul şi egalitatea fraţilor 
mei cântăreţi nu vor fi recunoscute astăzi, vina va fi întâi de 
toate a noastră, a cântăreților, care ne-am deprins în robie, în 
umilire şi decadenta, ca şi viermele în hrean, ca şi pasărea 
captivă în colivie ! (...) 

Sfârşind călătoria voi zice cu dumnezeiescul Pavel: 
«eu lupta cea bună m-am luptat». Mă voi duce însă cu nădejdea 
şi aşteptând în curând: învierea morţilor şi viata veşnică ! 

Desteptati din somnul letargiei, mâine cântăreții 
bisericeşti vor găsi urmele drumului ce am străbătut pentru a lor 
inaltare (...), reîncepând lupta mai hotărâți, mai pregătiţi vor 
învinge spre gloria Bisericii şi a neamului. 

Mai mic frate, lon Popescu-Pasărea“. 

4. Cuvânt la deschiderea Academiei de Muzică Bisericească, 
rostit de D-I Ion Popescu Pasărea - în „Cultura“, XVI (1928), 
nr.3, p.5-7: 

„Astăzi se întemeiază aici sanctuarul cântării 
bisericeşti române. Se înalţă apoi un templu în care geniul 
muzical al românului şi evlavia strămoşească vor oficia 
împreună măreaţa slujbă a exteriorizării credinţei noastre 
creştine prin cea mai sublimă dintre arte, muzica. Se zideşte 
astăzi laboratorul, arsenalul destinat să topească materialul de 
muzică bisericească existând în toate colţurile românismului şi 
să- toarne apoi în forme artistice, menite să unifice inseparabil 
şi etern sufletele românilor de pretutindeni. 

Câţi iubiţi podoaba sfintelor lui Dumnezeu biserici, 
câţi doriţi a auzi cuvântul lui Dumnezeu în cântare bine 
întocmită, câţi flamanzi(ti) a glăsui dumnezeiestile laude 
alcătuite cu meşteşugire, câţi insetati după izvorul limpede şi 
răcoritor al unei şcoli superioare de muzică bisericească, 
bucurati-va ! bucurati-va şi vă veseliti că iată vis a fost şi s-a 
împlinit ! Dorinţa arzătoare a modestilor săi slujitori cântăreţi 
s-a realizat. 

Necesitatea imperioasă a Sfintei noastre Biserici a 
fost mai ales acum după unirea tuturor ţărilor române şi iată 
porneşte astăzi pe drumul înfăptuirii. Bucură-se împreună cu noi 
duhul marilor voievozi ai nemului: Alexandru cel Bun, Neagoe 
Basarab şi Constantin Brâncoveanu, care au îmbrăţişat cu 
căldură această sublimă artă a Bisericii noastre! 

Bucură-se duhul slăviţilor Ierarhi ai Bisericii 
Române: Dionisie Lupu, Veniamin Costache, Nifon 
Mitropolitul, Filotei al Buzăului şi Ghenadie al Argeşului, 
primii întemeietori ai cântării bisericeşti. Se bucură împreună şi 
duhul nemuritorilor dascăli din trecut ai Bisericii: Serban 
Protopsaltul, Ion Pralea, Mihalache Moldoveanu, Macarie 
Ieromonahul, Părintele muzicii bisericeşti române, Anton Pann, 
neîntrecutul prozator şi poet popular, cântăreţul iscusit, 
traducătorul inteligent şi compozitorul bisericesc pe ifosul 
patriei, Dimitrie Suceveanu, marele protopsalt şi scriitor de 
cântări al Moldovei, Nicolae Barcan, Emanuil Smeul, Gherasie 
Basarabeanul, Neagu Ionescu, neuitatul Stefanache Popescu, 
dascălul seminariilor din Bucureşti şi Pană Brăneanu, cel dintâi 
întemeietor al Societăţii cântăreților bisericeşti. 


223 


Bucurati-va preoţi ai Sfintelor lui Dumnezeu altare 
care vă nevoiţi cu creştinească râvnă a păstori neamul românesc 
pe pajiştea înverzită şi plină de florile virtuţii strămoşeşti. 

Bucurati-va şi voi fraţi cântăreţi obijduiti şi oropsiti 
al vitregiei vremurilor trecute, voi care până mai ieri ati fost 
lipsiţi de această hrană a învăţăturii, care la vestea înfiinţării 
acestei Academii aţi alergat cu nepreget, cu sacrificiu chiar - de 
la Botoşani la Severin, de la Cluj şi Maramureş şi alte părţi ale 
tari. 

Sa se bucure gi tineretul studios al Universitatii 
noastre teologice - gloria şi nădejdea Bisericii şi neamului, 
junii cu inima de aur şi cu mintea de senin - voi care ati alergat 
pe întrecere a vă înrola în această armată de cruciadă a 
cultivării, perfecţionării şi unificării cântului bisericesc român. 
Să ne bucurăm şi să ne veselim cu toţii şi în glas de trambita sa 
proslăvim pe începătorul turmei, carele sufletul şi-a pus pentru 
ea şi ea ascultă glasul lui şi-l urmează; pe iniţiatorul acestei 
marete instrucţiuni carele înțelegând rostul vremii, veghează ca 
o santinelă neadormită la întărirea Bisericii şi neamului, pre 
înfăptuitorul hotărât şi energic al acestui sanctuar al artei 
bisericeşti române, carele în cel mai solemn moment - la 
înălţarea Bisericii noastre la rangul de Patriarhat şi la 
proclamarea primului Patriarh al Bisericii Ortodoxe Române - a 
făgăduit între altele: înfiinţarea unei Academii de Muzică 
Bisericească, a făgăduit şi a împlinit. Să ne bucurăm şi să ne 
veselim, în glas de trambita să proslăvim şi cu veneratiune 
creştinească să venerăm pe Patriarhul Miron Cristea, care este 
alesul lui Dumnezeu, sintetizarea sufletului românesc şi a 
dragostei creştine, trimis de pe plaiurile frumosului şi mult 
doritului Ardeal să întărească şi să desăvârşească sfânta noastră 
Biserică şi rolul superior ce-l are în viaţa neamului. 

O, Doamne, întăreşte-l, îndelung înzileşte-l,sfinţeşte- 
l şi-l ajută spre realizarea marelui rol ce i-ai încredinţat. lar pe 
scumpa şi mult dorita noastră şcoală Academia de Muzică 
Bisericeasca, fă-o să crească şi să infloreasca spre slava ce Ti se 
cuvine Tie în vecii vecilor, Amin.“ 


5. Marin Predescu, Domnul Popescu-Pasărea printre avocaţi - în 
„Cultura“, XXV (1936), nr.9-10 (număr omagial), p.13: 

„(...) multi l-au luat în râs, sceptici ori indiferenți de 
idealul de care el era animat. lată ce povesteşte el însuşi despre 
aceasta: «Mă găseam într-un grup de avocaţi, în Palatul Justiţiei 

(...). Unul mă lăuda pentru acţiunea intreprinsă, altul făcea 
glume, dar unul mai înfipt se propteşte deodată în faţă-mi, 
clatină din cap, îşi răsfrânge buza dedesupt şi ridică niţel mâna 
strânsă pe capătul bastonului: 

- Ia ascultă ma lancule ce te-ai apucat tu să te 
compromiti cu dăscăloii ăia, care cântă pe nas şi umblă cu 
sfeşnicile pe la morţi !? Fugi ma, de acolo, că nu face mutra ta, 
mă lancule, mă; tu, om subţire şi deştept cum eşti. 

Mă uitam la el cum se schimonoseşte, căutând să mă 
convingă că-mi vorbea prieteneşte. L-am lăsat să isprăvească. 
Apoi, nici una, nici alta: hat ! I-am smuls bastonul din mână... 
şi 1 l-am trântit la pământ... Făcuse nişte ochi la mine să mă 
mănânce... 

- Ia-ti bastonul de jos ! i-am spus. 

- Ce, mă nu ţie bine ? Ce e gestul ăsta pe tine ?... îmi 
răspunde el. 

- Ia-ti d-le bastonul de jos ! am repetat. 

În cele din urmă, cu o mutră amărâtă şi pornit să mă 
ocărască, s-apleacă şi-şi ridică bastonul de jos. 

- Ce-ai facut, îl întreb imediat, ca să-ţi ridici 
bastonul? Atrebuit sau nu să te apleci ? 

- Păi a trebuit să mă aplec, desigur, daca tu iti baţi 
joc de mine ! şi dă repede să plece. În aceeaşi clipă eu îl apuc 
de mânecă şi-i spun: 

- Ei, vezi ? Aşa a trebuit să mă aplec şi eu ca să-i pot 
ridica pe cântăreţi... 

Colegul meu s-a întors atunci spre mine, contrariat o 
clipă, apoi s-a înseninat cu un zâmbet care-a plesnit într-un râs 


6 


în hohote»“. 

TRADUCERI 


THE CHANTING OF PSALMS 
IN THE RUMANIAN ORTHODOX CHURCH: 
TRADITION, INFLUENCES, ACTUALITY 


I. Tradition 


The Rumanian Orthodox Church is, first and 
foremost, a National Christian Orthodox Church, which 
embodies all the essential characteristics of the 
Orthodoxy. The Rumanian Orthodox Church draws its 
strength from the Book of God. The Bible is strongly 
present in the life of the church, being cited, among 
others, in the Eucharist or the daily cycle. 

The Bible is also part of most orthodox 
christians' everyday life. Despite the problems generated 
by the political orientation of the last decades, in general 
and typographically, the Bible can be found in most 
houses, for everyday reading, study or as a catechism. 

Most important, though, remains the reading, 
citing and chanting of the Holy Book in the Church, in 
the midst of all christians, the whole congregation, in an 
effort to preserve the authenticity of the text, through the 
priest, entrusted  sacramentally (in apostolical 
succession) and theologically educated, on one hand, and 
on the other hand, for a better comprehension, within the 


* Această versiune in limba engleză, însoţită de un scurt rezumat în 
limba germană, a fost publicată in „IAH  (Internationalem 
Arbeitsgemeinschaft fiir Hymnologie) Bulletin“, nr.20, iun.1992, 
Rijksuniversiteit Groningen, Instituut voor Liturgiewetenschap, p.155- 
161. Numărul acesta al „Buletinului IAH“ cuprinde prezentări şi referate 
la Simpozionul IAH cu tema „PSALMII - creativitate şi traditie“ 
(PSALMEN - schopfericher Umgang mit Tradition; PSALMS - Creative 
Use of Tradition), Leuven (Belgia), aug.1991. 

community, of the Revealed Word, a guarantee for the 
preservation and perpetuation of such community, and 
church, in love, understanding and Unity Into Spirit, 
which in fact guides and provides assistance in such 
activity. 

The Psalms can be found, with some specifics, 
under the same outlines of subordination to the Bible. 
Contemplated as a form of invocation, direct 
communication with God, the Psalms are among the most 
used cultured texts from the Bible. The Psalms could be 
met just about in any liturgy, by themselves, in groups or 
fragmentary quotations. The Psalms are better known to 
the members of the community gathered under the ,,Book 
of Psalms“, which is being used both in the church, and 
for home use. Since Psalms are meant, primarily, to be 
chanted, and since in the Orthodox Church, as one can 
easily see during any liturgy, there is a lot of chanting, 
Psalms have a very important part, a leading part, 
serving as models. There is no better example to all 
these than the fact that the member of the assemble, the 
performer of all orthodox chanting is generically known 
as „Psaltic Chant“ and its practitioners are known as 
„Psalts“ or „Protopsalts“. 

What we've been trying to evidence in here, so 
far, is in fact a certain „Psalmic Spirit“, as part of a 
Tradition built within the Orthodox Church. 

The ,,Psaltic Chant“ is characteristic to the 
(Rumanian) Orthodox Church. Technically, the ,,Psaltic 
Chant“ is of direct Byzantine descent, vocal, monodic, 
based on the system of the Eight Modes. 

As an example of ,,Psaltic (and Psalmic !) 
Chant“, let us look at Psalm 140/141 which is being 
chanted at the evening liturgy. The Mode is being 
changed every week, sometimes even every day, based 
on the indications in the ,,Meneics“, the monthly books 
of liturgy. 

A lot could also be said about the purposes and 
perception of chanting the same theme on modes 
displaying an „ethos“ quite different from one chanting 
to another. We will, however, limit ourselves to 
mentioning that this „modulation“ could be „pushed“ 
even further, in some cases, raising legitimate questions. 
In the case of the ,,Banatian Chant“ or ,,Cuntanian“, after 
the region where it is mainly used („Banat- 
Transilvania“) or the name of its creator (,,Dimitrie 
Cuntan“) respectively, the chanting, while in the same 
Mode, becomes improvisational, „hands on“, going away 
from the „classic style“, the „written“ version. 

The above mentioned diversity brings us to 
another interesting subject we would like to approach, 
the Influences the chanting in the Rumanian Orthodox 
Church was exposed to throughout its history. 


II. Influences 


Before we start exploring this subject, it is 
important to underline a fact maybe insufficiently 
mentioned before; if on one hand, the Psalms have 
suffered, with respect to the Bible (more so to the New 
Testament), the same cultic treatment, on the other hand, 
the chanting of Psalms has adapted itself quite well 
among the other orthodox hymns. In either case, the 
change occurred organically; a natural „growing“ of the 
cult and of the chanting within the Orthodox Church 
(„surrounding“ the spoken word and the Biblical 
tradition, respectively). The process has produced a 
certain style, specific to the orthodox church, cultic, 
musical  („Psalmic“), generating recognition and a 
precise identity to the Biblical texts and quotations. 

Hence, our comments on the chanting within 
the Orthodox Church, in general, are applicable to the 
chanting of the Psalms and vice versa. 

With regard to the influences, evolution and 
the variations of the chanting within the Rumanian 
Orthodox Church (including the Psalms, as well), it is 
important to be assent, referring to the three traditional 
styles of chanting in the Rumanian Orthodox Church, 
such influences have been the result of the historical 
conditions of development of the three major regions of 
the Romania. 

Transilvania and the Banat, which could be 
considered together, had been mainly under western 
influence (e.g. Austrian Empire), have managed to 
preserve a certain orthodox musical identity, either 
through a fusion with the folk music (see the above 
mentioned ,,Cuntanian“ style), or through selective 
accepting of influences from other Orthodoxies which 
were parts of the Empire (e.g. Serbia - in the southwest 
of the Banat). 

In the other two major regions of Romania, 
Moldavia and Mountania, which united in one state 
mid-nineteen century, and which had been for 
centuries politically under the Ottoman Empire, the 
chanting in the Church has developed in a close 
correlation with the tradition of other Orthodoxies. 
Here, the Byzantine chant has been preserved in a 
closer format to its roots, with a rather strong Greek 
influence than Slavonic (There have been times when 
the Slavonic influence was erroneously over- 
estimated. We could mention, however, the Russian 
influence, having in mind the singing within the 
choir and the vocal harmonies, subject which we will 
addressed a little later). 

All these influences can be observed in the 
development of the Musical Notation. In the Banat and 
Transilvania, the notation adopted (Staves) was the one 
used in the western Europe while Mountania and 
Moldavia have retained the byzantine notation. 
Commencing with the second half of the last century, 

there have been repeated attempts to create an adequate 
link, correspondence, transcription between the two 
systems, and even though there has been some progress, 
there is a lot more to be done (ironically, even with 
respect to the reception of such progresses...). A few 
names are worth mentioning for their efforts: Gavriil 
Musicescu, Nicolae Lungu, Grigore Costea. 

Another important chapter, when talking about 
influences of the Rumanian Orthodox Church, is the 
relation to the other Christian Confessions and the 
cultural, popular influences. Within rumanian borders 
one can find a great variety of nationalities, and 
therefore religions, besides orthodox christians. 
Reformed Calvinists (part of the hungarians living in 
Romania), Roman-Catholics, Evangelics (part of the 
germans living in Romania), as well as other 
nationalities and religions less represented. The 
Chanting in their mother language, the melodical 
accessibility have influenced directly, or indirectly, 
more or less the majority of orthodox romanian 
christians. In some cases a „Rumanianization “ of their 
melodies (greek and sloven) took place; in other cases, 
either a simplification occurred, or a return to the 
chanting in common, a characteristic of the early 
christians. Some of those who have encouraged the 
latter were: the Ieromonah Macarie, Anton Pann, 
Stefan Popescu, Dimitrie Suceveanu, Ion Popescu- 
Pasarea. 

We would like, now, to address the subject of 
Cultural Influence, and in special, the introduction of 
Harmonical and  Polyphonical Music. Musicians, 
Professors, Opera Companies from the Western Europe 
were traveling and performing throughout the major 
cities of the three rumanian regions from early eighteen 
century, but it is believed that the example of the 
Russian Orthodox Church, which had adopted the vocal 
harmony and polyphony much earlier, was a deciding 

factor. The first attempts of harmonization of a few 
traditional melodies are located sometime mid-nineteen 
century, and concurrently, the first original creations 
emerge. In time, compositions of a complex modal 
polyphonical and harmonical system develop. The most 
representative name here is Nicolae Lungu. 

A whole line of others composers of Church 
Music develops: Eduard Wachmann, George 
Stephanescu, D. G. Kiriac, I.D. Chirescu, Dimitrie 
Cuclin, Gheorghe Cucu..., after studies abroad (Viena, 
Paris...) have contributed to the progress and 
diversification of the Church Music. Others, Gheorghe 
Dima, Timotei Popovici, Ion Vidu, Gheorghe Shoima, 
have also left their mark on the road to enrich the 
Rumanian Orthodox Church Music. 


III. Actuality 


Nowadays, the trends presented above, some 
more traditional, others modernist, unfold continuously, 
sometimes converging (the case of the optimization of 
the superior composing, complex, Harmonic, 
Polyphonic, yet traditional byzantine - see the above 
mentioned Nicolae Lungu), and some other times 
remaining just parallel to a certain extent. 

On a more traditional line, essential otherwise 
for preserving our identity, the efforts to uniformize the 
music, the chanting in the three major regions of the 
Rumanian Orthodox Church, continue, maintaining, also, 
an understanding, mild approach towards the regional 
specifics for each and every area. 

The Chanting in Common, within the 
congregation, less of a protestant influence, as well as a 
revitalization of one's own tradition, is well assisted by 
the Monodic Structure, vocal, simple, serving also for a 

clearer illustration of the Text, is more and more 
appreciated within the last half of century or so. 

It can be also noted that, while the ,,Strict 
Chanting“, the repetitious, ritualistic parts are 
characteristically stable, the „Concert“ parts, alternated, 
or before the communion, at the Holy Liturgy, or 
chanted at the end of any other liturgy, are more and 
more „open“ to the new musical trends of the time, 
influences hard to evade (and maybe we shouldn't even 
try to avoid them), which could mean a „bridge of 
understanding“ towards new musical frontiers... in an 
irenic, missionary spirit. 

At last, an essential dimension of the church 
chanting (and, therefore of the Psalms Chanting), is the 
theoretical conscienceness: historically, aesthetically, 
pedagogically, theologically etc., starting with the 
Ieromonah Macarie, Anton Pann and others and 
continuing with today's Gheorghe Ciobanu, Grigore 
Pantiru, Nicu Moldoveanu, Sebastian Barbu-Bucur, etc. 

Within the mentioned theoretical 
conscienceness, and maybe above it, the specific 
concept, the awareness of the Psa/ts, the Performers 
(more or less as a composer), over the significance of 
what their practice is, as a collective tradition, without 
author's rights or demands of such, each and every Psalt 
being a „Live Stone“ (I Peter.2,5) in the millenary 
edifice of the church music, chanting. This Specific 
Concept brings us to the core of the Church (implicitly, 
Psalms) Chanting's spirit, the inspiration of the Holy 
Spirit into purifying the heart and soul. 


x 


As seen in this presentation, in the rumanian 
orthodox church music (particularly the psalms chanting) 
we encounter the same old situation of the Rumanian 
Orthodox Church itself and the rumanians as a People, 
situation in which the Orthodoxy and the Rumanian 

People (historically, but not only) are inseparable. The 
question of Latinity and the Orthodoxy, finding 
themselves permanently at a cross-roads between the 
West, the East, the North and the South, with an 
european vocation, yet with the experience of centuries 
of „semi-asian“ occupation, the Rumanian People and 
the Rumanian Church were forced by an oftenly hostile 
history to find the understanding for all and, most 
important, to find the strength to hold onto a God given 
love for everybody and everything. 


(The few examples accompanying this presentation 
intend to illustrate the above mentioned „openness“ 
towards all the experiences of a musical nature in the 
chanting of psalms, specially, yet to the tradition of 
various confessions, openness which has its origins, 
within the Rumanian and Byzantine tradition...) 


(Trad.de Petru Grajdian) 


Zusammenfassung 


Das Psallieren in der Rumânisch-Orthodoxen 
Kirche (und besonders der Psalmen) spiegelt die Lage 
der Rumâănisch-Orthodoxen Kirche selbst und auch des 
rumănischen Volkes wieder. Es ist eine Situation, in der 
Kirche und Volk nicht voneinander getrennt werden 
können. In Bezug auf Latinisierung und Orthodoxie 
befinden sich Kirche und Volk seit jeher an der 
Kreuzung zwieschen Ost und West, Nord und Siid, mit 
einer starken Bindung an Europa und doch unter 
jahrhundertelangem Einfluß aus dem Osten. V6lkische 
und religiöse Vielfalt im Lande fand ihren Niederschlag 


* Bibliografia insotitoare poate fi găsită la sfârşitul versiunii în limba 
romana, redata anterior (p.18-26). 


233 


in verschiedenen Traditionen des  Psallierens, der 
Notation und der Polyphonie. Sp machte sich in 
Siebenbiirgen und im Banat hauptsăchlich der Westliche 
Einfluß geltend und in Moldawien und Montanien der 
byzantinische. 

Eine oft konfliktreiche Geschichte zwang das 
rumänische Volk und seine Kirche zu größerer Einsicht, 
tieferen Verständnis fiir alle und alles und vor allem zur 
Beharrlichkeit in der Got geschenkten Liebe für 
jedermann. 


Hedwig T.Durnbaugh 

MONARCH ALEXANDRU IOAN CUZA'S 
DECREE NR. 101 OF JANUARY 18, 1865 
AND ITS INFLUENCE OVER THE DEVELOPMENT 
OF CHANTING IN THE RUMANIAN CHURCH! 


I. The cultural and historical conditions 
of the Church at the time of Alexandru loan Cuza's 
Decrees - In particular Decree Nr. 101 


Until the beginning of the 19th Century, the 
Rumanian Church has cultivated only the Psa/tic Chant, 
of Byzantine origin, with its well established 
characteristics: vocal and monodic. 

We are focusing mainly on two of the rumanian 
provinces of the time, Moldavia and Mountania (the 
territory from south of the Carpatian mountains to the 
Danube), although all the other historical rumanian 
regions (Transilvania, the Banat and even Basarabia) 
shared the same Byzantine roots (with their stylistic 
variations). 

Artistically, even in the 18th Century one could 
notice influences from the Western Europe, influences 
that were brought gradually by several touring musical 
opera and theater companies as well as through private 
professors and professional musicians. 

An important influence came from the 
neighboring Russian Orthodox Church which introduced 
the harmonic choral chanting in the 18th Century. 
Historically, there has always been a strong influence 
from the North-East, from Russia, culturally, 
economically and, of course, politically. 


” Această versiune in limba engleză, însoţită de cateva exemple muzicale 
eliminate în prezenta culegere, a fost publicată în „IAH (Internationalem 
Arbeitsgemeinschaft fiir Hymnologie) Bulletin“, nr.21, iun.1993, 
Rijksuniversiteit Groningen, Instituut voor Liturgiewetenschap, p.86-95. 

The 19th Century represents a major step 
towards a modern Romania. Musically, the first 
successful attempt to harmonize the choral chant in 
Archmandrit Visarion's „Aşezământul“, in Bucharest, 
1836; then, towards mid 19th Century other attempts are 
being made in Lugoj, Iasi, Cluj, etc. 

There are two other aspects of the chanting in 
the rumanian church that must be mentioned here: (a) 
The Roumanization process (the replacement of slavonic 
and greek notation in the church and not only, with 
rumanian), which started slowly in the preceding 
centuries, which reaches full maturity with the works of 
Anton Pann and Ieromonahul Macarie, and (b) the fact 
that, at the time, the rumanian orthodox church had, and 
it still has, today, a canonic tradition (also known as: of 
right), the sinodic principles, with regard to the chant 
(the Trulan sinod-canon 75, the sinod of Laodiceea- 
canons: 15,17,59) all of which have been regarded as a 
natural "of right" tradition. 


II. Decree Nr. 101 of January 18, 1865 


The first half of the 19th Century was marked 
all throughout Europe by major revolutionary events 
(1821, 1848, etc.). In the rumanian territories, 1859 
represents a zenith of such long line of events, through 
the crowning of Alexandru Ioan Cuza as monarch of both 
Moldavia and Mountania, the two rumanian regions 
mentioned earlier. 

Modern european man (direct part of the 
struggles for progress of 1848 in Moldavia), Alexandru 
Ioan Cuza initiates a series of reforms and decrees 
which, in time, will remove Romania from under the 
Ottoman and Greek influence, predominant at the time in 
the region. 

There were also several reforms and decrees 
which affected directly the Church and, implicitly, the 
chant within the rumanian orthodox church. Decree Nr. 
101 clearly states the intention of the Monarch and its 
parliament to replace the psa/tic chant with a harmonic 
choral, of western european model, type. 

Given as a direct result of a report given by the 
Secretary of State, N. Cretulescu, at the Department of 
Justice, Theology and Public Education, of January 16, 
1865, Nr. 2386, Decree Nr. 101 gives power of law to all 
of the proposals contained in the above mentioned report 
of the Secretary of State and in the accompanying 
Regulator. The three documents (the Decree, the Report 
and the Regulator) form a solid program of immediate as 
well as perspective actions. 

A quick look at the Document (attached as 
Exhibit), shows the determination with which it pursues 
the execution of its resolutions, by proposals such as: the 
naming of an advisor, Professor Ioan Cartu, the 
preparation of a solid principle program, a schedule and 
even sanctions for those in contempt (see the 
underlinings in the text of the law, Ex/Arbit). 

Decree Nr. 101, as most of Alexandru loan 
Cuza's reforms (see the Synodal Law , the Law for the 
Secularization of the Monasteries’ Possessions and 
others) was aimed at the removal of a strong greek 
influence within the region. 

However, with its radical approach, Decree Nr. 
101 ignores a secular reality of the traditional psaltic 
chanting, with thousands of church laborers in all the 
rumanian churches, and the mentioning of some of them 
(such as: cantors, canonarhs) is far from enough. 

Such migration to a harmonical style, presumed 
the introduction of the new musical linear notation 
(staves) as opposed to the old (byzantine) neumatic 
notation. 

III. The implications of Decree Nr. 101 
as well as other of Alexandru loan Cuza's reforms, 
over the rumanian church and the chanting within it 


In the decades following the compelled 
abdication of Alexandru Ioan Cuza in 1866, the psaltic 
music within the rumanian church took a downturn. 
Cuza's reforms ignited a gradual separation from the 
greek influence (preservers of the old byzantine style), 
and diminished the Church's power and independence, in 
general, permitting the State a deeper interference in the 
Church's internal affairs. 

Towards the end of the 19th Century, a real 
„canonic battle“ around religious music takes place, 
between the devotees of the new harmonic style (Gavriil 
Musicescu, Alexandru Flechtenmacher, Eusebie 
Mandicevski, Eduard Wahmann, etc.) and the 
"traditionalists" (Nifon Ploesteanu, Stefanache Popescu, 
Teodor Georgescu, George Ionescu, etc.). 

Gradually, starting with the beginning of the 
20th Century, with the help of some „moderates“ (e.g. 
Nifon Ploesteanu), a fusion of the two styles developed, 
allowing the preservation of the crystal clear style of the 
psaltic music, while harmonized in an adequate modal 
manner (e.g. by D.G. Kiriak the harmonization of 
Axionul lui Macarie; also to be mentioned are some of 
the works by I.D. Chirescu and N. Lungu). 

The above referred to developments have 
allowed the creation of a „coexistence“ of the two styles 
within today's quite prosperous „spiritual“ market in 
Romania. 


238 


BIBLIOGRAPHY 


1. Monitorul - Jurnal oficial al Principatelor Unite Romane, 
Nr.17, 23 Ian. - 4 Februarie 1865, p.89, col.II-III. 

2. Barbu-Bucur, Sebastian, Acțiunea de ,,romanire“ a cîntărilor 
psaltice şi determinările ei social-patriotice, Filothei Sin Agăi 
Jipei și alți autori din sec. al XVIII-lea, în „Biserica Ortodoxă 
Română“, 1980, Nr. 7-8, p. 836-856. 

3. Idem, Axionul „Îngerul a strigat“ în armonizarea lui D.G. 
Kiriak, în „Glasul Bisericii", 1975, Nr. 7-8, p. 763-778. 

4. Brincusi, Petre, Istoria muzicii românesti, Bucuresti, 1969. 

5. Dragusin, C., Legile bisericeşti ale lui Cuza Voda şi lupta 
pentru canonicitate, în „Studii teologice", 1957, Nr. 1-2, p. 87- 
105. 

6. Floca, Arhid.Prof.Dr.loan, Canoanele Bisericii Ortodoxe, 
note şi comentarii, 1991. 

7. Moldoveanu, Pr.Prof.Dr.Nicu, Muzica bisericească la români 
in sec. al XIX-lea (partea a doua), în „Glasul Bisericii", 1983, 
Nr. 9-12, p. 594-625. 

8. Idem, Creația corală bisericească la români in sec. al XX-lea 
(partea a doua), în „Biserica Ortodoxă Română", 1986, Nr. 3-4, 
p. 117-139. 

9. Idem, Repertoriu coral, Bucuresti, 1983. 

10. Ploesteanu, Nifon, Carte de muzică bisericească pe 
psaltichie şi pe note liniare petru trei voci, Bucureşti, 1983. 

11. Popescu-Pasărea, Ion, Liturghier de strană, Bucureşti, 1925. 
12. Posluşnicu, Mihail Gr., Istoria musicei la români, Bucuresti, 
1929. 


239 


EXHIBIT 


(Excerpt from the Monitorul, official journal of the United 
Rumanian Principates, Nr. 17, January 23 - February 4, 1865, p. 
89, col. II-III.) 


Minister Secretary of State's Report at the Department of 
Justice, Theology and Public Education. 


High Resolution. 
Approved by: Alexandru Ioan. 


Your Highness, 


The school of music and declamation, created 
through your highness' decree Nr. 1312, from last year, is meant 
to form specialized men in this art, mainly in theory, and in 
time; the undersigned, however, in my desire to see it in use as 
soon as possible, choirs in all the Rumanian Churches, | 
included in this year's budget the amount of 10,800 Lei 
(rumanian currency at the time and today, tr. note.) for the 
hiring of a qualified teacher to form vocal duets, trios and 
quartets at several churches, using the existing cantors and 
canonarhs. 

For the successful realization of this curriculum, In 
order to bring it to practice, I have elaborated a set of suitable 
regulations, and for the curriculum, I respectfully recommend 
professor I. Cartu, being the one that has shown enough proof 
of his capacity in this matter. 

If your highness approves of this proposal, please 
sign the attached Decree Project. 


With the most profound respect, 

Your highness' faithful servant, 

The Minister Secretary of State 

for the Department of Justice, 

Theology and Public Education, 
Nr. 2386, January 16. N, Cretulescu. 

(His Highness' Decree) 


Alexandru loan the First, 


In God's grace, and through the people's will, 
Monarch of the United Rumanian Principates: 

To all here present and future senators. 

With respect to the Report of Our Minister Secretary 
of State for the Department of Justice, Theology and Public 
Education, Nr. 2389: 

Considering the urgency to introduce vocal choirs as 
a functionality in churches; 

I hereby decree: 

Art. I. We approve the attached Regulations, for the 
preparatory course for vocal harmonical-religious music in 
churches. 

Art. II. D.I. Cartu is hereby named Professor of this 
Harmonica;-religious choir. 

Art. III. Lastly, Our Minister Secretary of State for 
the Department of Justice, Theology and Public Education, is 
hereby appointted for the execution of this Decree. 


Given in Bucharest, this 18th day of January, 
1865, 
Alexandru loan. 


Minister Secretary of State for the Department of Justice, 


Theology and Public Education, 
N. Cretulescu. Nr. 101 

REGULATIONS 


for the preparatory course with which the vocal harmonical- 
religious music will be introduced in all rumanian churces, 
through the instruction of all cantors, canonarhs and 
paraclisieri, from among which there will be formed choirs for 
the execution of the /iturgic hymns. 


Art. I. The preparatory course for the vocal 
harmonical-religious music will take place at the Rumanian 
Conservatory of Music in Bucharest. 

Art. Il. AJ the Cantors, Canonarhs and Paraclisiri 
from within the State's churces in Bucharest, wi// be required to 
strictly attend such course. 

Art. III. This Course will be taught three times a 
week, on Mondays, Wednesdays and Fridays between the hours 
of 6 and 9 in the evening. 

Art. IV. The teacher will begin his lesons with 
elementary principles of music and, gradually, will introduce 
principles for formation of small Liturgic choirs. He is hereby 
required to do his best, as much as possible, so that the 
mentioned choirs can be introduced in all the State's churches in 
the Capital. 

Art. V. AIl of those cantors, canonarhs and 
paraclisieri that will not conform with the provisions of Art. II 
will be released from their positions at the respective churches 
where they might be employed and will be replaced with others 
that respond positively to the above mentioned Art. II. 

Art. VI. The Minister of Justice, Theology and Public 
Education, in mutual uderstanding with the Comunal Counsel of 
the Capital will enforce same to all the other cantors, canonarhs 
and paraclisieri at the churces that are not subsidised by the 
State, to attent the course. 


The Minister Secretary of State 
for the Department of Justice, Theology and 


Public Education 
N.Cretulescu 


(Trad.de Petru Grajdian) 

„LA THEOLOGIE DE LA PERSONNE“ 
et le chant ecclésiastique orthodoxe 
(RESUME)* 


Les caractères traditionnels du chant 
ecclésiastique orthodoxe - parmi lesquels: le caractère 
vocal, la liaison avec le verbe et le caractère monodique 
- sont une expression symbolique (au sens liturgique, 
épiphanique) du „personalisme“ orthodoxe, dans le cadre 
de la communion liturgique. 

Expliciter les fondements théologiques 
(liturgiquement implicites) des aspects traditionnels du 
chant ecclesial, c’est comprendre pourquoi, en plan 
pratique, on ne peut pas renoncer à ceux-ci, sans 
renoncer, en même temps, au sens même, à l'identite et 
même à être de communion inter-personnelle du 
liturgisme orthodoxe. 


Acest scurt rezumat în limba franceză la „Teologia persoanei“ in 
cântarea bisericească ortodoxă (v., in această culegere, p.117-124) a fost 
publicat în vol. „Persoană şi comuniune“, Sibiu, 1993, p.294. 

